
ŠE Mma* Ramotsvė turėjo seklių agentūrą Afrikoje, Kgalės 
kalvos papėdėje. Štai koks buvo jos turtas: mažytis baltas 
furgonas, du rašomieji stalai, dvi kėdės, telefonas ir sena 
rašomoji mašinėlė. Dar buvo arbatinukas, kuriame mma 
Ramotsvė — vienintelė moteris seklė visoje Botsvanoje — 
plikydavo raudonąją arbatą**. Ir trys puodeliai - vienas jai, 
antras sekretorei, trečias klientui. Tiesą sakant, ko daugiau 
reikia seklių agentūrai? Seklių agentūrose svarbiausia dar- 
buotojų sumanumas ir nuojauta, o šių dalykų mma Ra- 
motsvė turėjo su kaupu. Žinoma, jų neįtrauksi į invento- 
rinį sąrašą. 
Ir dar buvo vaizdas, kurio taip pat nerastum invento- 
+ Žodis ina setsvana kalba reiškia „moteris“ arba „motina“. Jis varto- 
jamas kaip suaugusios moters apibūdinimas ar kreipinys į ją. —- Cia ir 
toliau vertėjos pastabos. 


** Raudonoji arbata, dar vadinama rooibos, auga Pietų Afrikoje. Ji gauna- 
ma iš specialaus krūmo ir neturi kofeino. 


riniame sąraše. Kaip tokiame sąraše aprašyti, kas matyti 
pro atviras mma Ramotsvės duris? Tiesiai priešais augo 
akacijos medis, spygliuotis, kuriais nusėti platūs Kalaha- 
rio dykumos pakraščiai; stambūs balti spygliai — įspėjimas, 
užtat alyvų žalumo lapai, priešingai, labai švelnūs. Vėly- 
vą popietę ar ryto vėsoje jo šakose galėdavai pamatyti, ar 
veikiau išgirsti, klykiančius paukščius*. Toliau už akacijos, 
kitapus dulkėto kelio, plyti miesto namų stogai medžių ar 
dygliuotų krūmynų pavėsyje; horizonte, melsvai mirgu- 
liuojančioje kaitroje, dunkso kalvos tarsi neįmanomi, per- 
augę termitynai. 

Visi žmonės ją vadino mma Ramotsve, nors jei norėtų 
būti itin mandagūs, turėtų kreiptis taip: ponia mma Ramot- 
sve. Toks kreipinys dera rimtam žmogui, bet ji pati niekada 
savęs taip nevadino. Tad ir liko mma Ramotsvė, o ne Preši- 
joza Ramotsvė: labai mažai kas į ją kreipėsi šiuo vardu. 

Ji buvo gera seklė ir gera moteris. Net galima pasakyti 
taip — gera moteris, gyvenanti geroje šalyje. Ji mylėjo savo 
gimtinę Botsvaną, taikią šalį; mylėjo Afriką, kad ir kiek iš- 
mėginimų jai teko patirti. Man ne gėda vadintis Afrikos 
patriote, sakydavo mma Ramotsvė. Myliu visus žmones, 
kuriuos sukūrė Dievas, bet labiausiai myliu ir geriausiai 
pažįstu tuos, kurie gyvena čia. Tai mano žmonės - mano 
broliai ir seserys. Aš privalau jiems padėti išsiaiškinti jų gy- 
venimo paslaptis. Toks mano pašaukimas. 

Laisvalaikio akimirkomis, kai nebūdavo jokių skubių 


darbų ir visi apsnūsdavo nuo kaitros, ji atsisėsdavo po sa- 


* Go-away bird (Criniferoides leucogaster) taip pramintas dėl to, kad jo 
klyksmas primena anglišką frazę go away, „eik šalin“. 

vuoju akacijos medžiu. Aplink būdavo daug dulkių, kartais 
aplink kojas imdavo kapstytis atklydusios vištos, bet toje 
vietoje jai ypač gerai sekdavosi mąstyti. Čia mma Ramot- 
svė apsvarstydavo dalykus, kuriuos lengva pamiršti per 
kasdienius rūpesčius. 

Viskas, kas yra šiandien, mąstė mma Ramotsvė, anks- 
čiau atrodė visai kitaip. Štai aš, vienintelė visoje Botsvano- 
je moteris seklė, sėdžiu priešais savo seklių agentūrą. O juk 
tik prieš kelerius metus nebuvo jokios seklių agentūros, o 
dar prieš kelerius metus nebuvo nė šių pastatų, tik augo 
akacijų medžiai, tolumoje vingiavo upės vaga ir visai neto- 
liese plytėjo Kalahario dykuma. 

Tais laikais nebuvo nė Botsvanos, tiktai Bečuanalan- 
do protektoratas*, o dar anksčiau - Khamos šalis**, prieš 
tai — liūtai, kurių karčius draikė sausas vėjas. O dabar tik 
pažvelkite: seklių agentūra įsikūrusi pačiame Gaborone, 
ir aš, stora moteris seklė, sėdžiu priešais ją, mąstydama, 
kaip viskas, kas egzistuoja šiandien, rytoj atrodys jau visai 
kitaip. 

Mma Ramotsvė įkūrė „Pirmąją moterų seklių agentūrą“ 


už pinigus, kuriuos gavo pardavusi tėvo galvijus. Jis turė- 


* 1884 m. didžiąją dalį dabartinės Botsvanos teritorijos Britanija paskel- 
bė savo kolonija ir pavadino Bečuanalando protektoratu su administ- 
racine sostine Mafikengu. 1966 m. rugsėjo 30 d. paskelbta nepriklau- 
soma Botsvanos respublika, sostinė Gaboronas. Rugsėjo 30-oji yra 
Botsvanos nacionalinė šventė. 

** Khama III, gerbiamo Botsvanos prezidento sero Seretsės Khamos se- 
nelis, ngvatų genties vadas nuo 1875 m. iki savo mirties 1923 m. Siek- 
damas apsiginti nuo kaimyninių genčių ir Pietų Afrikoje įsikūrusių 
būrų, susitaręs su kitais genčių vadais kreipėsi į Britaniją, kad ši įkurtų 
Bečuanalando protektoratą. Ryšiams su Britanija sustiprinti 1895 m. 
oficialiai lankėsi Londone. 


jo didelę bandą ir tik vieną dukterį; taigi jai atiteko visut 
visutėliai galvijai, visi šimtas aštuoniasdešimt, net baltieji 
braminų veislės buliai, kurių protėvius tėvas sukryžmino 
pats. Galvijus iš ganyklų atginė atgal į Močudį, ir ten, dul- 
pirklys. 

Už galvijus pavyko gauti gerą kainą, nes tais metais gau- 
siai palijo ir žolė sužėlė vešliai. Jei būtų reikėję parduoti 
prieš metus, kai beveik visą Pietų Afriką nusiaubė sausra, 
būtų visai kas kita. Tada žmonės delsė parduoti galvijus, 
nes be galvijų žmogus kaip nuogas; tik kai kurie, visai pra- 
radę viltį, išsipardavė, metai iš metų nebesulaukę lietaus ir 
matydami, kaip galvijai lysta akyse. Mma Ramotsvė džiau- 
gėsi, kad tuo metu tėvas sirgo ir negalėjo spręsti, parduoti 
galvijus ar ne: dabar kaina gerokai pakilo ir tie, kurie ne- 
skubėjo parduoti, sulaukė atlygio. 

— Noriu, kad turėtum savo verslą, - pasakė jai tėvas 
mirties patale. - Dabar už galvijus gausi gerą kainą. Par- 
duok juos ir įsigyk verslą. Gal mėsinę. Gal butelių parduo- 
tuvę. Ką norėsi. 

Ji paėmė tėvo ranką ir pažvelgė į akis žmogui, kurį my- 
lėjo labiausiai iš visų — savo tėvui, išmintingajam tėčiui, 
kurio plaučiai pilni dulkių nuo darbo kasyklose, kuris visą 
gyvenimą taupė, nuo savęs kąsnį nusukdamas, kad tik jai 
būtų geriau. 

Pro ašaras buvo sunku kalbėti, bet ji vargais negalais 
ištarė: 

— Noriu įkurti seklių agentūrą. Gaborone. Tai bus ge- 


riausia agentūra Botsvanoje. Pirmoji seklių agentūra. 

Tėvas plačiai atsimerkė, atrodė, jog jis stengiasi kažką 
pasakyti: 

— Bet... bet... 

Tačiau jis mirė, taip nieko ir nespėjęs pasakyti; mma 
Ramotsvė sukniubo jam ant krūtinės ir apraudojo orumą, 


meilę bei kančią, mirusią drauge su juo. 


Ji užsakė ryškią iškabą, kurią paskui pakabino netoli Lo- 
batsės kelio miesto pakraštyje, prie mažo namelio, kurį 
buvo nusipirkusi: PIRMOjI MOTERŲ SEKLIŲ AGENTŪRA. 
KONFIDENCIALŪS TYRIMAI ĮVAIRIAIS KLAUSIMAIS. NĖ 
VIENAS KLIENTAS NEBUS NUVILTAS. ASMENIŠKA DIREK- 
TORĖS PRIEŽIŪRA IR KONSULTACIJOS. 

Agentūros įkūrimas sulaukė nemenko visuomenės dė- 
mesio. Botsvanos radijas transliavo interviu, kuriame mma 
Ramotsvę gana šiurkščiai kamantinėjo apie jos kvalifikaci- 
ją, paskui pasirodė truputį malonesnis straipsnis Botswa- 
na News, atkreipęs skaitytojų dėmesį, kad ji yra vienintelė 
šalyje privati seklė moteris. Šis straipsnis buvo iškirptas, 
atšviestas ir iškabintas ant nedidelės lentos geriausiai ma- 
tomoje vietoje prie įėjimo į agentūrą. 

Iš pradžių klientai neskubėjo, bet netrukus mma Ra- 
motsvė net nustebo pamačiusi, kokios paklausios pasidarė 
jos teikiamos paslaugos. Kas kreipėsi konsultacijų dingus 
vyrams, kas teiravosi apie galimų verslo partnerių kredi- 
to galimybes ar aiškinosi, ką daryti įtarus bendradarbius 
sukčiavimu. Beveik visais atvejais jai pavykdavo suteikti 


klientams bent truputį informacijos; jei to padaryti ne- 

galėdavo, užmokesčio neimdavo, todėl nė vienas klientas 
neliko nepatenkintas. Mma Ramotsvė pastebėjo, kad Bot- 
svanos Žmonės mėgsta pakalbėti; vos užsiminusi, kad dir- 
ba privačia sekle, ji sulaukdavo ištiso informacijos srauto 
visais įmanomais klausimais. Ji nusprendė, kad žmonėms 
malonu, kai į juos kreipiasi privatus seklys: jie iškart im- 
davo kalbėti. Taip nutiko Hepei Bapetsi, vienai iš pirmųjų 
jos klienčių. Vargšė Hepė! Prarasti tėtį, paskui jį atrasti, o 
paskui prarasti dar kartą... 


— Mano gyvenimas buvo toks laimingas, — tarė Hepė Ba- 
petsi. - Labai laimingas. Tik staiga nutiko toks dalykas, 
kad nebegaliu jo vadinti laimingu. 

Mma Ramotsvė gurkšnojo raudonąją arbatą ir stebėjo 
klientę. Ji buvo įsitikinusi, kad viskas, ką galima sužinoti 
apie Žmogų, parašyta jo veide. Tai nereiškia, kad ji tikė- 
jo, jog Žmogaus būdui turi įtakos jo galvos forma, nors ir 
daug kas tuo tiki; svarbiau gerai įsižiūrėti į raukšles, įver- 
tinti bendrą įspūdį. Ir, žinoma, akys: akys labai svarbios. 
Akys leidžia pažvelgti į žmogaus vidų, prasismelkti į pa- 
čią jo esmę, todėl žmonės, kurie nori ką nors nuslėpti, net 
kambaryje nenusiima tamsių akinių. Tokius žmones reikia 
labai atidžiai stebėti. 

Tai štai, Hepė Bapetsi protinga moteris: iškart matyti. 
Be to, ji neturi didesnių rūpesčių — tai rodo veidas, beveik 
be raukšlių, išskyrus, žinoma, tas, kurios atsiranda šyp- 
santis. Vadinasi, vargas su vyrais, pamanė mma Ramotsvė. 
Pasirodė koks nors vyras ir viską sugadino, savo netikusiu 


elgesiu sugriovė jos laimę. 

— Leiskite, pirmiausia truputį papasakosiu apie save, — 
tarė Hepė Bapetsi. - Matote, aš esu kilusi iš Mauno, prie 
pat Okavango. Mano motina turėjo mažą krautuvėlę, ir aš 
gyvenau su ja mažame namelyje prie krautuvėlės. Laikėme 
daugybę vištų ir buvome labai laimingos. 

Mama man pasakojo, kad tėtis mus paliko labai seniai, 
kai aš dar buvau visai mažytė. Jis išvyko dirbti į Bulava- 
ją ir daugiau nebegrįžo. Vienas žmogus — ten gyvenantis 
žemietis - mums parašė, kad jam atrodo, jog tėtis mirė, 
bet nėra tuo visai tikras. Rašė, kad vieną dieną buvo nuėjęs 
aplankyti pažįstamo, gulinčio Mpilo ligoninėje, eidamas 
koridoriumi matė, kaip iš palatos išvežė mirusį žmogų, ir 
tas žmogus jam pasirodė labai panašus į tėtį. Bet negalėtų 
prisiekti. - 

Tai mes nusprendėme, kad tėtis veikiausiai mirė, bet 
mama ne per labiausiai nuliūdo, nes nejautė jam ypatingos 
meilės. O aš, aišku, jo net neprisiminiau, tai man buvo tas 
pats. 

Maune ėjau į mokyklą, kurią laikė katalikų misionieriai. 
Vienas misionierius pastebėjo, kad man gerai sekasi arit- 
metika, ir daug padėjo. Sakė, kad dar nebuvo matęs mer- 
gaitės, taip gerai mokančios skaičiuoti. 

Tikriausiai tai atrodė keista. Pakakdavo pamatyti eilę 
skaičių, ir aš juos įsimindavau. Paskui pastebėjau, kad min- 
tyse, pati apie tai negalvodama, juos sudėdavau. Buvo labai 
lengva - išvis nereikėjo nieko daryti. 

Egzaminus išlaikiau labai gerai, galiausiai nuvažiavau 
į Gaboroną ir baigiau buhalterių kursus. Juose irgi buvo 
labai lengva; pakakdavo pažvelgti į skaičių prirašytą popie- 

riaus lapą, ir viską tuoj pat suprasdavau. Rytojaus dieną ga- 
lėdavau viską prisiminti iki paskutinio skaičiaus, jei reikia, 
net užrašyti. 

Gavau darbą banke ir pradėjau greitai daryti karjerą. 
Dabar esu geriausia buhalterio padėjėja; nemanau, kad pa- 
kilsiu aukščiau, nes vyrai bijos pasirodyti kvailiais. Bet aš 
dėl to neliūdžiu. Gaunu labai gerą atlyginimą, baigiu visus 
darbus trečią valandą popiet, kartais net anksčiau. Tada 
einu į parduotuves. Turiu gražų namą, keturių kambarių, 
ir esu labai laiminga. Man atrodo, trisdešimt aštuonerių 
metų moteriai tai visai neblogai. 

Mma Ramotsvė nusišypsojo. 

— Tai labai įdomu. Jūs teisi. Jums tikrai pasisekė. 

— Man labai pasisekė, - atsakė Hepė Bapetsi. - Tik stai- 
ga nutiko toks dalykas. Pas mane atėjo tėtis. 

Mma Ramotsvė sulaikė kvapą. To ji nesitikėjo; manė, 
kad problema kilo dėl vaikino. Tėvas - tai visiškai kitas rei- 
kalas. 

— Jis atėjo ir pasibeldė į duris, - pasakojo Hepė Bapet- 
si. —- Buvo šeštadienio popietė, aš ilsėjausi, gulėjau lovoje, 
ir išgirdau beldžiant. Atsikėliau, nuėjau prie durų ir pama- 
čiau lauke stovintį kokių šešiasdešimt metų vyrą su kepure 
rankoje. Jis pasisakė, kad yra mano tėtis, kad ilgai gyveno 
Bulavajuje, bet dabar grįžo į Botsvaną ir atėjo manęs ap- 
lankyti. 

Galite įsivaizduoti, kokia buvau sukrėsta. Turėjau pri- 
sėsti, nes manau, kad būčiau nualpusi. O jis vis kalbėjo. Pa- 


sakė mano motinos vardą - teisingai, - labai atsiprašė, kad 

neatsiliepė anksčiau. Paskui paklausė, ar negalėtų laikinai 
apsistoti viename laisvame kambaryje, nes neturi kur eiti. 

Atsakiau, kad, žinoma, gali. Tam tikra prasme labai 
apsidžiaugiau pamačiusi tėtį, pagalvojau, kaip bus gera 
atsigriebti už visus praėjusius metus, kai jis pas mane ap- 
sigyvens, juo labiau dabar, kai vargšė mama pasimirė. Pa- 
klojau jam lovą viename kambaryje, iškepiau didelį žlėg- 
tainį su bulvėmis, kurį jis labai greitai suvalgė. Suvalgęs 
paprašė dar. 

Tai buvo prieš kokius tris mėnesius. Nuo to laiko jis 
gyvena tame kambaryje, o aš už jį dirbu visus darbus. Pa- 
duodu pusryčius, pagaminu pietus, kuriuos palieku virtu- 
vėje, o vakare dar ruošiu vakarienę. Kasdien parnešu butelį 
alaus, nupirkau naujų drabužių ir porą gerų batų. O jis tik 
sėdi ant kėdės lauke prie durų ir nurodinėja, ką dar turiu 
jam padaryti. 

— Dauguma vyrų taip elgiasi, - pertraukė ją mma Ra- 
motsvė. 

Hepė Bapetsi linktelėjo. 

— Šis ypatingai. Nuo pat atvykimo nėra išplovęs nė vie- 
no puodo, ir aš jau labai pavargau aplink jį šokinėti. O dar 
leidžia daugybę mano pinigų vitaminams ir naminei. 

Suprantate, manęs tai neerzintų, jei ne vienas dalykas. 
Man atrodo, kad jis nėra mano tėtis. Nežinau, kaip tai įro- 
dyti, bet manau, jog šis žmogus - apgavikas, kuris sužinojo 
apie mūsų šeimą iš mano tikrojo tėčio prieš šiam mirštant, 
ir dabar juo apsimeta. Man atrodo, kad jis ieškojo, kas juo 


pasirūpintų senatvėje, ir dabar labai patenkintas suradęs. 

Mma Ramotsvė, nuoširdžiai apstulbusi, įsispoksojo į 
Hepę Bapetsi. Nebuvo jokių abejonių, kad moteris kalba 
tiesą; bet ją pritrenkė įžūlumas - atviras, neslepiamas vyrų 
įžūlumas. Kaip tas nenaudėlis drįso išnaudoti tokią paslau- 
gią, mielą būtybę! Kokia apgavystė, kokia klasta! Tiesą pa- 
sakius, kokia bjauri vagystė! 

— Ar galite man padėti? - paklausė Hepė Bapetsi. - Ga- 
lite išsiaiškinti, ar šis vyras tikrai yra mano tėtis? Jei taip, tai 
aš būsiu nuolanki duktė ir su juo susitaikysiu. Bet jei ne, tai 
geriau tegu jis eina kur nors kitur. 

Mma Ramotsvė nedvejojo. 

— Išsiaiškinsiu, — pažadėjo ji. - Gal užtruks kokią dieną 
ar dvi, bet aš būtinai išsiaiškinsiu! 

Aišku, tokį dalyką lengviau pasakyti negu padaryti. 
Šiais laikais jau yra kraujo tyrimai, bet ji labai abejojo, ar 
jis sutiks tirtis. Ne, reikės paieškoti subtilesnių būdų, ku- 
riais būtų galima neginčijamai įrodyti, tėvas tas vyras ar 
ne. Mma Ramotsvė staiga stabtelėjo. Taip! Ši istorija šiek 
tiek primena Bibliją. Kažin, pagalvojo ji, kaip būtų pasiel- 
gęs Saliamonas? 


Mma Ramotsvė pasiėmė medicinos sesers chalatą iš savo 
draugės seselės Gogvės. Jis buvo ankštokas, ypač veržė 
rankas, nes seselė Gogvė, nors ir apkūni, vis dėlto buvo 
plonesnė už mma Ramotsvę. Tačiau kai ji apsivilko chalatą 
ir prie atlapo prisisegė seselės laikrodį, galėjai pagalvoti, 
kad prieš tave stovi budinti seselė iš princesės Marinos li- 
goninės. Gera maskuotė, pamanė ji, ir mintyse liepė sau 


nepamiršti kada nors ateityje dar kartą ja pasinaudoti. 


16 


Važiuodama į Hepės Bapetsi namus savo baltu furgo- 
nėliu, ji mąstė, kaip afrikietiška tradicija rūpintis giminė- 
mis kartais sužaloja žmogaus gyvenimą. Ji pažinojo vieną 
vyrą, policijos seržantą, kuris išlaikė dėdę, dvi tetas ir ant- 
ros eilės pusbrolį. Žmonės, kurie laikosi senųjų setsvana 
genties* papročių, nieku gyvu neatstums giminaičio, ir tai 
iš esmės labai gerai. Bet tokius žmones daug lengviau ap- 
mulkinti visokiems šarlatanams ir parazitams. O jie gali 
sugriauti visą sistemą, galvojo ji. Tai žmonės, per kuriuos 
senosios tradicijos įgijo blogą vardą. 

Privažiuodama prie namo, ji padidino greitį. Juk at- 
vyksta skatinama gailestingumo, ir jei tėtis sėdi prieangyje, 
tegu pamato iš po ratų virstančius dulkių debesis. Tėtis, ži- 
noma, džiaugėsi ryto saule, ir net pasistiebė kėdėje, pama- 
tęs prie vartelių prilekiantį baltą furgonėlį. Mma Ramotsvė 
išjungė variklį ir, skubiai išlipusi iš automobilio, nuskubėjo 
prie namo. 

— Dumela rra,* — skubiai pasisveikino ji. - Ar jūs He- 
pės Bapetsi tėtis? 

Tėtis pakilo. 

— Taip, — išdidžiai pareiškė jis. — Aš tėtis. 

Mma Ramotsvė sunkiai alsavo, tarsi niekaip negalėda- 
ma atgauti kvapo. 

— Man labai gaila, bet įvyko nelaimė. Hepę suvažinėjo 
mašina, ji labai blogai jaučiasi, guli ligoninėje. Kaip tik da- 


bar jai daro labai sudėtingą operaciją. 


* Viena iš pagrindinių Botsvanoje gyvenančių genčių, kurios kalba laiko- 
ma antrąja —- po anglų - oficialia šalies kalba. 
** Pasisveikinimas setsvana kalba, kreipiantis į vyriškį. 

Tėtis garsiai suvaitojo. 

— Ajeee! Mano dukrelė! Mano mažoji Hepė! 

Geras aktorius, pamanė sau mma Ramotsvė, o gal... Ne, 
ji buvo linkusi pasitikėti Hepės Bapetsi nuojauta. Kiekvie- 
na moteris atpažins savo tėtį, net jei nematė jo nuo kūdi- 
kystės. 

— Taip, - toliau pasakojo ji, - didžiulė nelaimė. Jos būk- 
lė be galo sunki. Reikia perpilti labai daug krauja, nes ji 
siaubingai nukraujavo. 

Tėtis susiraukė. 

— Tegu perpila kraują. Daug kraujo. Aš sumokėsiu. 

— Čia ne pinigų klausimas, — atsakė mma Ramotsvė. — 
Už kraują nereikia mokėti. Bet mes neturime tinkamo. 
Reikia paimti kraujo iš šeimos narių, o ji, be jūsų, daugiau 
nieko neturi. Teks paprašyti, kad duotumėte kraujo. 

Tėtis sunkiai susmuko kėdėje. 

— Aš senas žmogus, - atsakė jis. 

Mma Ramotsvė pajuto, kad jos planas gali išdegti. Taip, 
šitas Žmogus iš tiesų apsimetėlis. 

— Todėl mes ir kreipiamės į jus, — toliau kalbėjo ji. - Jai 
reikia labai daug kraujo, mums teks paimti beveik pusę jū- 
siškio. Jums tai labai pavojinga. Tiesą pasakius, galite net 
numirti. 

Tėtis nenoromis išsižiojo. 

— Numirti? 

— Taip, - patvirtino mma Ramotsvė. - Bet jūs juk jos 
tėvas, todėl neabejojame, kad pasiaukosite dėl dukters. Na, 
o dabar greičiau važiuokime, nes paskui bus per vėlu. Dak- 
taras Mogilė laukia. 

Tėtis išsižiojo, norėdamas kažin ką sakyti, bet vėl užsi- 
čiaupė. 

— Nagi, - paragino mma Ramotsvė, ištiesdama ranką ir 
imdama jį už riešo. - Aš jums padėsiu įlipti į furgoną. 

Tėtis pakilo, bet staiga pamėgino vėl atsisėsti. Mma Ra- 
motsvė truktelėjo jį už rankos. 

— Ne, - atsakė jis, - aš nenoriu. 

— Privalote, - paaiškino mma Ramotsvė. - Nagi, pa- 
skubėkime. 

Tėtis papurtė galvą. 

— Ne, - silpnu balsu ištarė jis. - Nevažiuosiu. Matot, iš 
tiesų aš nesu jos tėtis. Įvyko nesusipratimas. 

Mma Ramotsvė paleido jo riešą. Sukryžiavusi rankas 
ant krūtinės, ji atsistojo priešais senį ir kreipėsi tiesiai į jį. 

— Vadinasi, jūs ne jos tėtis? Supratau! Supratau! Tai 
kodėl sėdite ant jos kėdės ir valgote jos maistą? Ar esate 
girdėjęs apie Botsvanos baudžiamąjį kodeksą - kas jame 
parašyta apie tokius žmones, kaip jūs? Girdėjote? 

Tėtis nuleido akis ir papurtė galvą. 

— Tai štai, - įsakė mma Ramotsvė. — Eikite vidun ir su- 
sirinkite savo daiktus. Turite penkias minutes. Tada aš nu- 
vešiu jus į autobusų stotį, o jūs įlipsite į autobusą. Kur jūs 
iš tikrųjų gyvenate? 

— Lobatsėje, - atsakė tėtis. - Bet man ten nepatinka. 

— Ką gi, - tarė mma Ramotsvė. - Gal jei kuo nors už- 
siimtumėte, užuot per dienas sėdėjęs ant kėdės, tada jums 
ten labiau patiktų? Lobatsėje daug kas augina melionus. 
Kodėl ir jums nepradėjus? 

Tėtis atrodė labai nelaimingas. 

— Vidun! - paliepė mma Ramotsvė. — Liko tik keturios 


minutės! 


Kai Hepė Bapetsi grįžo namo, ji pamatė, kad tėtis išsikraus- 
tė, ojo kambarys tuščias. Ant virtuvės staliuko gulėjo mma 
Ramotsvės raštelis, kurį ji perskaitė; skaitant jos veidą vėl 


nušvietė šypsena. 


Ne, jis nebuvo jūsų tėtis. Žinau tai visiškai tikrai. Pri- 
verčiau, kad pats prisipažintų. Gal vieną gražią dieną dar 
surasite savo tėtį. O gal ir ne. Bet kol kas vėl galite būti 
laiminga. 


Antras skyrius 


Prieš labai daug metų 


KSS Mes nieko nepamirštame, mąstė mma Ramotsvė. Tai 
kas, kad mūsų galvos mažos - jos pilnutėlės prisiminimų, 
kaip dangus kartais prisipildo spiečiančių bičių: tūkstan- 
čių tūkstančiai prisiminimų apie kvapus, vietas, įvairias 
smulkmenas, kurios mus kadaise ištiko ir kurios netikėtai 
atgyja, primindamos, kas esame. Kas aš esu? Aš Prešijo- 
za Ramotsvė, Botsvanos pilietė, dukra Obedo Ramotsvės, 
kuris mirė, nes kadaise buvo kalnakasys ir nebegalėjo dau- 
giau alsuoti. Jo gyvenimo niekas neaprašė; kas gi aprašinės 


paprastų Žmonių žyvenimus? 


Aš esu Obedas Ramotsvė, gimiau 1930 metais netoli Ma- 
halapjės. Mahalapjė yra pusiaukelėje tarp Gaborono ir 
Fransistauno, šalia kelio, kuris, atrodo, niekada nesibaigs. 
Žinoma, tais laikais kelių niekas negrįsdavo, ir kur kas 


svarbesnis buvo geležinkelis. Geležinkelio linija nuo Bu- 

lavajo atsišakojo prie Plamtrio, o toliau ėjo į pietus palei 
šalies sieną iki pat Mafikengo. 

Kai buvau vaikas, mėgau stebėti, kaip į peroną atva- 
žiuoja traukiniai. Jie pūškuodami iškvėpdavo didžiulius 
garų debesis, o mes kurstydavome vienas kitą, drąsinda- 
miesi pribėgti kuo arčiau. Kūrikai mus aprėkdavo, stoties 
viršininkas pūsdavo švilpuką, bet mumis niekaip negalėjo 
atsikratyti. Slėpdavomės už medžių, už dėžių, ir pamatę 
privažiuojantį traukinį skubiai puldavome prie uždarytų 
langų kaulyti smulkių monetų. Matydavome, kaip pro lan- 
gus tarsi vaiduokliai žiūri baltieji žmonės, kartais jie mums 
išmesdavo vieną kitą Rodezijos pensą — didžiulę vario mo- 
netą su skyle vidury, — o jei labai pasisekdavo, tai ir mažytę 
sidabro monetą (mes ją vadinome tikiu), už kurią galėjai 
nusipirkti skardinėlę sirupo. 

Mahalapjė buvo plačiai pasklidusių trobelių iš rudų, 
saulėje degto molio plytų, kaimas; tik keli namai buvo 
dengti skarda. Jie priklausė vyriausybei arba geležinkelių 
valdybai ir mums atrodė tolimos, nepasiekiamos praban- 
gos įsikūnijimas. Kaime buvo mokykla, kuriai vadovavo 
senas anglikonų kunigas ir baltoji moteris smarkiai saulės 
nudegintu veidu. Jie abu kalbėjo setsvana kalba - neįpras- 
tas dalykas, - bet mus mokė angliškai ir grasindami rykš- 
tėmis reikalavo palikti gimtąją kalbą už mokyklos sienų, 
žaidimų aikštelėje. 

Kitapus kelio prasidėjo dykvietė, kuri plytėjo iki pat 
Kalahario. Tai buvo plyna žemė, vietomis apaugusi žemais 
dygliuotais medžiais, ant kurių šakų tūpdavo ragasnapiai 


ir plasnodavo molopes ilgomis, vilnijančiomis uodegomis. 

Atrodė, kad tas pasaulis begalinis; turbūt kaip tik dėl to 
Afrika anais laikais ir buvo visiškai kitokia. Jai nebuvo galo. 
Galėjai kiek nori eiti ar net joti, ir vis tiek niekur nenuei- 
tum. 

Dabar man šešiasdešimt; manau, Dievas nebenori, kad 
ilgai gyvenčiau. Gal dar pratempsiu kelerius metus, nors 
abejoju; buvau Močudyje, Olandų reformatų ligoninėje, 
pas daktarą Mofatą, ir jis mane paklausė. Užteko tik pa- 
klausyti, ir iškart suprato, kad kadaise buvau kalnakasys; 
tada papurtė galvą ir pasakė, kad šachtos gali sužaloti 
žmogų labai įvairiais būdais. Jam kalbant prisiminiau dai- 
ną, kurią kitados dainuodavo Soto kalnakasiai. Jie dainavo: 
„Šachtos ėda žmones. Net kai jas palieki, jos toliau tave 
ėda“. Visi žinojome, kad tai tiesa. Gal žūsi po krintančiu 
akmeniu, o gal mirsi po daugelio metų, kai leidimasis į že- 
mės gelmes jau bus tik prisiminimas ar net baisus sapnas, 
aplankęs vidurnaktį. Vis tiek šachtos ateis atsiimti to, kas 
joms priklauso, kaip dabar atėjo pas mane. Todėl daktaro 
Mofato žodžiai manęs nenustebino. 

Yra žmonių, kurie negali ištverti tokios žinios. Jie mano, 
kad gyvens amžinai, ir išgirdę, kad artėja jų valanda, ima 
verkti bei raudoti. Aš taip nemanau, ir neverkiau, kai dak- 
taras man tai pasakė. Tik liūdna, kad numirus reikės palik- 
ti Afriką. Aš myliu Afriką, ji man ir tėvas, ir motina. Kai 
mirsiu, pasigesiu jos kvapo, nes žmonės sako, kad ten, kur 
nueisiu, kad ir kur tai būtų, nebėra nei kvapų, nei skonių. 

Nesakau, kad esu drąsuolis - anaiptol, - bet manęs tik- 
rai neišgąsdino tai, ką sužinojau. Apžvelgęs šešias dešimtis 
nugyventų metų, apgalvojęs viską, ką mačiau, prisimenu, 

kaip pradėjau tuščioje vietoje, o dabar turiu kone du šim- 
tus galvijų. Dar turiu gerą, atsidavusią dukterį, kuri rūpes- 
tingai mane prižiūri ir išverda arbatos, kol sėdžiu saulėkai- 
toje ir žiūriu į tolimas kalvas. Tolumoje tos kalvos atrodo 
melsvos, kaip ir viskas, kas mūsų šalyje yra toliau. Jūra nuo 
čia toli, nuo kranto Botsvaną skiria Angola ir Namibija, ta- 
čiau mus supa didžiulis tuščios žydrynės vandenynas. Joks 
jūreivis nesijaučia toks vienišas, kaip Žmogus, stovintis 
mūsų žemės vidury, apsuptas mylių mylias besidriekian- 
čios žydrynės. 

Man nė karto neteko matyti jūros, nors vienas vyras, su 
kuriuo kartu dirbome šachtoje, pakvietė mane pasisvečiuoti 
Zululande. Jis pasakojo, kad ten žalios kalvos leidžiasi prie 
pat Indijos vandenyno pakrantės, ir kad pro savo namų du- 
ris jis mato tolimus laivus. Dar sakė, kad jo kaimo moterys 
verda geriausią šalyje alų ir kad vyras ten gali metų metus 
nieko neveikti, tik šildytis saulėje, daryti vaikus ir gerti ku- 
kurūzų alų. Sakė, jei vykčiau su juo, gal jis man rastų žmoną, 
kuriai nelabai rūpėtų, kad nesu zulas - žinoma, jei būčiau 
pasirengęs sumokėti už ją nemažai pinigų. 

Bet ko man vykti į Zululandą? Argi man šautų į gal- 
vą išvažiuoti iš Botsvanos ir vesti svetimšalę merginą, ne 
setsvana genties? Aš jam pasakiau, kad Zululandas atrodo 
puiki šalis, bet kiekvieno žmogaus širdyje įspaustos gim- 
tosios šalies apybrėžos, ir širdis niekada neleis jų pamiršti. 
Pasakiau, kad Botsvanoje nėra žaliuojančių kalvų, kaip jo 
kaime, nėra jūros, bet užtat yra Kalahario dykuma ir ply- 
numos, besidriekiančios toliau, negu siekia žmogaus vaiz- 


duotė. Pasakiau, kad jei žmogus gimė sausringoje vietoje, 

tai nors ir svajoja apie lietų, vis dėlto nelabai jį mėgsta, ir 
jam netrukdo be paliovos spiginanti saulė. Taip ir nenuvy- 
kau su juo į Zululandą, nepamačiau jūros. Bet dėl to nesi- 
gailėjau nė karto. 

Taigi dabar sėdžiu čia, laukdamas ateinančio galo, ir ap- 
mąstau viską, ką išgyvenau. Tačiau nėra dienos, kad nepa- 
galvočiau apie Dievą ir apie tai, kaip viskas bus, kai mirsiu. 
Aš nebijau mirties, nes nebijau skausmo; skausmas, kurį 
jaučiu, iš tiesų visai nebaisus. Daktarai man davė table- 
čių — tokių didelių, baltų, — ir liepė jas gerti, jei krūtinę 
pradės labai skaudėti. Bet nuo tų tablečių ima miegas, o 
aš nenoriu snūduriuoti. Todėl verčiau galvoju apie Dievą, 
svarstau, ką Jis man pasakys, kai stosiu Jo akivaizdon. 

Kai kurie žmonės įsivaizduoja, kad Dievas yra baltasis: 
šią mintį kitados atvežė misionieriai, ir ji, atrodo, įstrigo 
žmonių atmintyje. Aš taip nemanau, nes juodieji ir baltieji 
žmonės niekuo nesiskiria; mes visi vienodi, visi tik žmonės. 
Be to, Dievas čia jau buvo prieš ateinant misionieriams. 
Tada mes jį vadinome kitu vardu, ir jis gyveno kitur, ne toje 
Žydų žemėje; jis gyveno Afrikoje, tarp uolų, danguje - ži- 
nojome, kad jam ten patinka. Žmogus po mirties eidavo 
kitur; ten irgi būdavo Dievas, bet žmogus nesistengdavo 
atsidurti pernelyg arti jo. Kam jam to reikėtų? 

Botsvanoje yra pasaka apie du vaikus, brolį ir seserį, 
kuriuos viesulas užnešė į dangų, ir jie pamatė, kad dangus 
pilnas gražių baltų galvijų. Man patinka taip jį įsivaizduoti; 
tikiuosi, kad tai tiesa. Tikiuosi, kad po mirties atsidursiu 
panašioje vietoje, kur mane apsups daug saldžiu kvapu 
alsuojančių galvijų. Jei manęs tai tikrai laukia, mielai ke- 

liausiu nors rytoj, ar net dabar, šią akimirką. Tiesa, prieš 
tai norėčiau atsisveikinti su Prešijoza ir išeidamas palaikyti 
dukters ranką. Taip iškeliaudamas jausčiausi laimingas. 


Aš myliu savo šalį ir labai didžiuojuosi, kad esu setsvana. 
Nėra Afrikoje kitos šalies, kuri turėtų tiek pagrindo di- 
džiuotis, kaip mūsiškė. Pas mus nėra ir niekada nebuvo 
politinių kalinių. Pas mus demokratija. Mes esame apdai- 
rūs ir taupūs. Botsvanos bankas pilnas pinigų, gautų už 
mūsų deimantus. Mes niekam neskolingi. 

Bet praeityje buvo visko. Prieš sukurdami savo šalį tu- 
rėdavome keliauti dirbti į Pietų Afriką. Vykdavome į šach- 
tas kartu su žmonėmis iš Lesoto, Mozambiko, Malavio ir 
visų kitų šalių. Šachtos įsiurbė mūsų vyrus, paliko namuo- 
se tik senius ir vaikus. Mes kasėme auksą ir deimantus, 
sukrovėme turtus baltiesiems. Jie pasistatė erdvius namus, 
apsitvėrė juos tvoromis, nusipirko automobilius. O mes 
kasėmės vis giliau, iškeldami viršun uolienas, iš kurių jie 
viską statėsi. 

Iškeliavau dirbti į šachtą sulaukęs aštuoniolikos metų. 
Tada čia buvo Bečuanalando protektoratas, šalį valdė bri- 
tai, norėdami apginti mus nuo būrų (bent jie taip sakė). 
Mafikenge, prie sienos su Pietų Afrika, sėdėjo Britanijos 
įgaliotinis, jis ateidavo prie kelio ir kalbėdavo su genčių 
vadais. Sakydavo: „Jūs darykite šį, darykite tą“. Ir visi va- 
dai jam paklusdavo, nes žinojo, kad jei neklausys, jis juos 
nuvers. Tiesa, kai kurie buvo gudrūs, ir kai britai sakydavo: 
„Darykite tą“, jie atsakydavo: „Taip, taip, pone, padarysiu“, 
o patys visą laiką paslapčiomis darė visai ką kita ar tik ap- 

simesdavo, kad ką nors daro. Todėl daugel metų niekas 
nevyko. Tai buvo geras valdymas, nes dauguma žmonių 
nenorėjo, kad kas nors vyktų. Mūsų laikais tokia yra di- 
džiausia valdymo problema. Vyriausybė nuolatos nori ką 
nors veikti; ji nesiliauja galvojusi, ką čia dar tokio padarius. 
O žmonėms to nereikia. Žmonės nori ramiai gyventi ir 
prižiūrėti savo galvijus. 

Mes jau buvome išvažiavę iš Mahalapjės ir persikraus- 
tę į Močudį, kur gyveno mano motinos giminės. Močudis 
man patiko, mielai būčiau ten pasilikęs, bet tėvas liepė vyk- 
ti į kasyklas, nes žemės derliaus nebūtų pakakę išsimaitinti 
abiem su žmona. Turėjome nedaug galvijų, o javų derliaus 
vos pakakdavo maistui. Todėl kai tik iš už sienos atvažiavo 
verbuotojų sunkvežimis, aš nuėjau pas juos, jie mane pa- 
svėrė, paklausė alsavimo, liepė dešimt minučių palaipioti 
kopėčiomis aukštyn žemyn. Paskui vienas pasakė, kad bū- 
siu geras kalnakasys, ir liepė užrašyti ant popierėlio savo 
vardą ir pavardę. Paklausė, kuo vardu mano vadas, ar esu 
kada turėjęs nemalonumų su policija. Ir viskas. 

Kitą dieną išvažiavau tuo pačiu sunkvežimiu. Pasiėmiau 
vieną lagaminą, tėvas man jį buvo nupirkęs indo parduotu- 
vėje. Batų turėjau tik vieną porą, užtat įsidėjau atsarginius 
marškinius ir keletą kelnių. Tai ir visi mano daiktai, jei ne- 
skaičiuosime trupučio naminės, kurią pagamino motina. 
Užkėliau lagaminą į sunkvežimio kėbulą, ir tada visos šei- 
mos, atėjusios išlydėti saviškių, uždainavo. Moterys verkė, 
o mes atsisveikindami mojome rankomis. Jaunuoliai visa- 
da stengiasi neverkti ir neliūdėti, bet Žinojau, kad mūsų 


visų širdys iš baimės atšalo. 

Iki Johanesburgo važiavome dvylika valandų, nes tais 
laikais keliai buvo prasti, ir važiuodamas didesniu greičiu 
sunkvežimis galėjo sulūžti. Keliavome per Vakarų Trans- 
valį alinančioje kaitroje, susigrūdę tarsi galvijai. Kas valan- 
dą vairuotojas sustodavo, prieidavo prie kėbulo ir paleis- 
davo per rankas bidonus su vandeniu, kurio prisipildavo 
kiekviename pakelės mieste. Bidoną galėjai palaikyti tik 
kelias sekundes, ir per tą laiką reikėjo stengtis išgerti kuo 
daugiau vandens. Vyrai, važiavę dirbti antrą ar trečią kar- 
tą, viską jau žinojo ir buvo pasiėmę butelius su vandeniu, 
kuriuo dalydavosi, jei labai prireikdavo. Mes visi buvome 
botsvaniečiai, o botsvanietis niekada neleis savo tėvynai- 
niui kankintis. 

Vyresnieji mokė jaunesniuosius. Sakė mums, kad da- 
bar, kai pasirašėme sutartį su šachtų valdytojais, esame 
jau ne berniukai. Sakė, kad Johanesburge pamatysime 
tokių dalykų, kokių nė neįsivaizdavome esant, ir jei pasi- 
rodysime silpni, kvaili ar nepakankamai uoliai dirbsime, 
gyvenimas nuo šiol bus gryniausia kankynė. Sakė, kad 
prisižiūrėsime visokiausių žiaurumų ir bjaurasčių, bet jei 
laikysimės kitų botsvaniečių ir elgsimės taip, kaip patars 
vyresnieji, mums pavyks išgyventi. Aš galvojau, kad gal 
jie truputį perdeda. Prisiminiau, kaip mokykloje vyresni 
mokiniai kalbėjo apie įšventinimą, kurį visiems teks per- 
eiti, kaip įspėjo, kas mūsų laukia ateityje. Jie taip šnekėjo 
tik norėdami mus prigąsdinti, o iš tikrųjų viskas pasi- 
rodė visai kitaip. Bet šie vyrai kalbėjo gryniausią tiesą. 
Mūsų ateitis buvo būtent tokia, apie kokią jie pasakojo, 
ir net daug blogesnė. 

Johanesburge jie mus dvi savaites mokė dirbti. Visi 
buvome stiprūs ir sveiki, bet negalėjome leistis į šach- 
tą, kol netapsime dar sveikesni. Todėl mus nuvedė į tokį 
pastatą, kurį šildė garais, ir liepė kasdien po keturias va- 
landas šokinėti ant suolų bei nuo jų. Kai kuriems tokia 
užduotis pasirodė per sunki, jie susmuko, teko juos kelti, 
bet aš kažin kaip ištvėriau ir perėjau prie kitos užduoties. 
Mums pasakojo, kaip reikės nusileisti į šachtą ir kokius 
darbus ten reikės dirbti. Kalbėjo apie darbo saugumą, 
apie tai, kad jei žiopsosime, uolienos gali nukristi ir mus 
prislėgti. Atnešė į kambarį tokį vyrą be kojų, užkėlė jį ant 
stalo ir liepė visiems paklausyti, kaip jis pasakos, kas jam 
atsitiko. 

Mus mokė funagalų kalba - šia kalba duodami nuro- 
dymai po žeme. Tai keista kalba. Zulai juokėsi ją išgirdę, 
nes joje labai daug zulų žodžių, nors pati kalba nėra zulų. 
Ši kalba tinkamiausia įsakinėti žmonėms, ką jiems daryti. 
Joje daug žodžių, kurie reiškia „pastumk, paimk, ridenk, 
pakrauk“, ir visai nėra žodžių, kuriais galima apsakyti mei- 
lę, laimę ar paukščių giesmes ankstyvą rytą. 

Paskui nusileidome į šachtas ir mums parodė, ką turėsi- 
me dirbti. Uždarė mus į narvus, varomus didžiuliais ratais, 
ir narvai nusmigo žemėn baisiu greičiu tarsi vanagas, puo- 
lantis grobį. Apačioje važinėjo traukinukai - tokie mažy- 
čiai, - mums liepė įsėsti ir nuvežė į patį galą ilgo, tamsaus 
tunelio, pilno žalių uolienų ir dulkių. Mano darbas buvo 
krauti į vežimėlius susprogdintas uolienas; dirbau septy- 
nias valandas per dieną. Įgijau labai daug jėgų, bet nuola- 
tos aplinkui buvo dulkės, dulkės, dulkės. 

Vienos šachtos buvo pavojingesnės už kitas; visi žinojo- 
me, kurios. Saugiose šachtose beveik nepamatysi neštuvų. 
Užtat pavojingose neštuvai pasitaikydavo labai dažnai; kar- 
tais matydavome, kaip narvais viršun keliami vyrai rėkia iš 
skausmo, ar, dar blogiau - tyliai guli, užkloti storomis rau- 
donomis antklodėmis. Visi žinojome, kad vienintelis būdas 
išlikti gyvam — tai patekti į grupę su vyrais, kurie, kaip sa- 
koma, jaučia uolas. Tai kiekvieno gero kalnakasio bruožas. 
Jis turi įžvelgti, kaip elgiasi uolienos — kaip jos jaučiasi, — ir 
atspėti, kuriose vietose reikia naujų atramų. Jei pamainoje 
nebus bent vieno ar dviejų vyrų, išmanančių šituos daly- 
kus, tai visai nesvarbu, gerai ar blogai dirba kiti. Uolienos 
vienodai užgriūva ir gerus, ir blogus kalnakasius. 

Išgyvenimas priklausė dar nuo vieno dalyko - nuo to, 
koks baltasis kalnakasys vadovauja brigadai. Visoms bri- 
gadoms vadovavo baltieji, bet jie beveik neturėjo ko veikti. 
Geros brigados meistras pats tiksliai žinojo, ką ir kaip da- 
ryti. Baltasis apsimesdavo, kad įsakinėja, nors pats žinojo, 
jog už darbus atsako brigados meistras. Tačiau jei baltasis 
pasitaikydavo kvailas — o tokių buvo kiek nori, - jis imda- 
vo engti jam patikėtą brigadą. Jei manydavo, kad vyrai dir- 
ba per lėtai, pradėdavo ant jų rėkti ir mušti, o tai galėdavo 
būti labai pavojinga. Bet kai užgriūdavo uolienos, baltojo 
toje vietoje niekada nebūdavo: jie laukdavo kitame tunelio 
gale, kur mes po darbo ateidavome pranešti, kad baigėme. 

Kai baltieji supykdavo, jie dažnai mušdavo darbininkus. 
Taip daryti buvo neleidžiama, bet pamainos viršininkai 
tiesiog užmerkdavo akis ir nekreipdavo dėmesio. O mums 
šiukštu nebuvo galima smogti atgal, kad ir kokie nepelny- 

ti būdavo viršininkų smūgiai. Pakako vieną kartą suduoti 
baltajam, ir tau galas. Viršuje tavęs jau lauks šachtų polici- 
ja, kuri metams ar dvejiems pasodins į kalėjimą. 

Baltieji mus suskirstė pagal tautybes, nes taip jiems 
buvo lengviau. Vienoje grupėje buvo atvykėliai iš Svazilen- 
do, kitoje — zulai, trečioje - malaviečiai. Ir taip toliau. Visi 
dirbo su savo tautiečiais ir klausė vadovo. Jei kuris neklau- 
sydavo, vadovas pranešdavo, jog tas žmogus kelia riaušes; 
tada jį išsiųsdavo namo arba liepdavo policininkams pri- 
mušti, kad atgautų sveiką protą. 

Visi bijojome zulų, nors vienas mano draugas buvo ge- 
raširdis zulas. Zulai save laikė geresniais už visus kitus ir 
kartais mus vadindavo moterimis. Jei kildavo muštynės, 
beveik visada jas pradėdavo zulai ar basotai, tik ne botsva- 
niečiai. Mes nemėgome muštynių. Kartą girtas botsvanietis 
šeštadienio vakarą užklydo į zulų bendrabutį. Jie primušė jį 
rimbais, vadinamais sjambok, ir paliko gulėti ant kelio, kad 
mašina suvažinėtų. Laimei, gulintįjį pamatė patruliuojanti 
policijos mašina ir išgelbėjo, nes kitaip jis būtų pražuvęs. 
Vien už tai, kad per klaidą užsuko ne į tą bendrabutį. 

Šachtose dirbau daug metų ir visą laiką taupiau atlygi- 
nimą. Kiti vyrai leisdavo pinigus miesto moterims, gėri- 
mams ir prašmatniems drabužiams. Aš ničnieko nenusi- 
pirkau, net gramofono. Siunčiau pinigus namo į Standardo 
banką, o paskui pradėjau pirkti galvijus. Kasmet įsigydavau 
po kelias karves, kurias atidaviau prižiūrėti pusbroliui. Jos 
vedė veršelius, ir palengva mano banda augo. 

Tikriausiai būčiau dar ilgiau dirbęs šachtose, jei nebū- 
čiau pamatęs vieno baisaus dalyko. Tai nutiko, man išdir- 

bus penkiolika metų. Jau buvau gavęs daug geresnį darbą — 
dirbau sprogdintojo padėjėju. Sprogdintojo leidimų mums 
neduodavo, šį darbą baltieji laikydavo sau, bet mano parei- 
ga buvo gabenti sprogmenis ir padėti sprogdintojui įdėti 
užtaisus. Tai buvo geras darbas, be to, man patiko žmogus, 
su kuriuo dirbau. 

Kartą jis kai ką paliko tunelyje — skardinę, kurioje atsi- 
nešdavo sumuštinius, — ir paprašė, kad ją parneščiau. Aš 
nusileidau į tunelį, kuriame jis dirbo, ir ėmiau ieškoti skar- 
dinės. Tunelį apšvietė plikos lemputės, pritaisytos prie lubų 
palei visą jo ilgį, tad eiti buvo visai saugu. Vis dėlto reikėjo 
elgtis atsargiai, nes kur ne kur pasitaikydavo didžiulių ert- 
mių, susidariusių išsprogdinus uolas. Kai kurios siekdavo 
iki dviejų šimtų pėdų gylio, ir žengęs į jas iš tunelio galėjai 
patekti į kitą lygmenį, panašiai kaip požemio labirintuose. 
Kartais vyrai įkrisdavo į tas ertmes, ir tik dėl savo kaltės. 
Jie nežiūrėdavo kur eina arba eidavo neapšviestu tuneliu, 
nusilpus prie šalmo pritvirtinto žibinto baterijoms. Kartais 
koks nors darbininkas šiaip sau pereidavo ertmės pakraš- 
čiu — o galjausdavosi nelaimingas ir nebenorėdavo gyven- 
ti. Niekas to nežinojo; kai žmonės atsiduria toli nuo tėvy- 
nės, jų širdyse prisikaupia daug liūdesio. 

Pasukau tuo tuneliu ir atsidūriau apvalioje patalpoje. 
Jos gale buvo ertmė, apie ją įspėjo pastatytas ženklas. Ant 
ertmės pakraščio stovėjo keturi vyrai, penktąjį suėmę už 
rankų ir kojų. Man išnirus iš už kampo, jie kaip tik pakė- 
lė savo naštą ir sviedė ją tolyn, į tamsią ertmę. Krintantis 


žmogus sukliko hosų kalba; aš išgirdau jo žodžius. Kalbė- 

jo kažką apie vaiką, bet nesupratau ką, nes nelabai gerai 
moku hosų kalbą. Ir dingo. 

Sustojau tarsi įkastas. Vyrai manęs dar nepamatė, bet 
vienas atsigręžė ir kažką suriko zulų kalba. Visi pasilei- 
do bėgti prie manęs. Apsigręžiau ir nuskuodžiau tuneliu. 
Žinojau, kad jei jie mane prisivys, tuoj pat įmes į ertmę, 
kaip ir pirmąją auką. Šių lenktynių niekaip negalėjau pra- 
laimėti. 

Tą kartą ištrūkau, bet supratau, kad zulai mane matė 
ir būtinai nužudys. Mačiau juos įvykdant žmogžudystę, 
buvau jos liudytojas, todėl puikiai žinojau, kad kalnakasiu 
dirbti nebegalėsiu. 

Pasikalbėjau su sprogdintoju. Jis buvo geras žmogus, 
atidžiai išklausė aiškinimą, kodėl privalau išvykti. Daugiau 
nė su vienu baltuoju nebūčiau galėjęs taip pasikalbėti, bet 
jis Mane suprato. 

Ir vis tiek mėgino įtikinti, kad eičiau į policiją. 

— Papasakok jiems, ką matei, - tarė jis afrikanerių kal- 
ba. —- Pasakyk viską. Tada jie galės sugauti tuos zulus ir 
juos pakarti. 

— Aš nežinau, kas buvo tie vyrai. Jiems paprasčiau mane 
surasti. Noriu važiuoti namo, pas saviškius. 

Jis pažvelgė į mane ir linktelėjo galva. Paskui paėmė 
mano ranką ir paspaudė - baltasis žmogus taip su manimi 
pasielgė pirmą kartą. Tad aš pavadinau jį broliu - pirmą- 
kart taip pasielgiau su baltuoju žmogumi. 

— Važiuok namo pas žmoną, - tarė jis. - Kai ilgam 
palieki žmoną, ji pradeda kelti rūpesčių. Patikėk manim. 


Grįžk ir dovanok jai dar vaikų. 

Taigi aš slaptai, kaip koks vagis, išsprukau iš šachtų 
ir 1960 metais grįžau į Botsvaną. Negaliu apsakyti, kaip 
džiaugėsi mano širdis, kai perėjau Botsvanos sieną ir vi- 
siems laikams palikau Pietų Afriką. Ten būdamas kasdien 
galvojau, kad tuoj mirsiu. Virš Johanesburgo tarsi tamsus 
debesis kabojo pavojai bei sielvartas, ten niekaip negalėjau 
būti laimingas. Botsvanoje viskas kitaip. Čia nėra polici- 
ninkų su šunimis, nėra totsiy su peiliais, tik ir tykančių tave 
apiplėšti, negirdėti kas rytą pažadinančių sirenų aimanos, 
kviečiančios leistis į karštus žemės vidurius. Ir nėra visad 
tos pačios minios vyrų, atvykusių iš tolimų kraštų, sergan- 
čių iš ilgesio ir trokštančių būti kur nors kitur, tik ne Čia. 
Ištrūkau iš kalėjimo - didžiulio, dejonėmis aidinčio, saulės 
kepinamo kalėjimo. 

Kai tąsyk grįžau namo, Močudyje išlipau iš autobuso, 
pamatęs kalveles, vado namus ir ožkas, sustojau kaip įbes- 
tas ir pravirkau. Prie manęs priėjo žmogus — visai nepažįs- 
tamas, — uždėjo ranką ant peties ir paklausė, ar aš grįžau 
iš šachtų. Atsakiau, kad taip, o jis tik linktelėjo galva ir lai- 
kė mane apkabinęs, kol lioviausi verkti. Tada nusišypsojo 
ir nuėjo. Pamatė, kad ateina mano žmona, ir nenorėjo jai 
trukdyti pasveikinti namo grįžusį vyrą. 

Buvau paėmęs žmoną prieš trejus metus, nors po vestu- 
vių mudu labai retai susitikdavome. Kartą per metus mė- 
nesiui sugrįždavau iš Johanesburgo, tai ir visas laikas, kurį 
praleisdavome kartu. Po paskutinio mano apsilankymo ji 
pastojo, ir mano mažoji dukrelė gimė be manęs. Dabar ga- 
lėsiu ją pamatyti; žmona ją atsinešė prie autobuso manęs 
pasitikti. Ji stovėjo ir laikė rankose kūdikį, kuris man buvo 

brangesnis už visą auksą, iškasamą iš tų Johanesburgo 
šachtų. Tai buvo mano pirmagimė, mano vienintelis vai- 
kas, mergytė, Prešijoza Ramotsvė. 

Prešijoza buvo panaši į motiną, o ši buvo graži, stora 
moteriškė. Mergytė žaisdavo kieme prie namų ir juokda- 
vosi, kai paimdavau ją ant rankų. Turėjau karvę, duoda- 
vusią labai gerą pieną, ir laikiau ją netoliese —- Prešijozai. 
Dažnai duodavome vaikui sirupo, kiaušinių — kiekvieną 
dieną. Žmona ištepdavo jai odą vazelinu ir gerai įtrindavo, 
kad mergytė žvilgėte žvilgėtų. Kalbėjo, kad tai gražiausias 
vaikas Bečuanalande, moterys ateidavo iš labai toli, kad tik 
gautų į ją pasižiūrėti ir ją pasūpuoti. 

Staiga mano žmona, Prešijozos motina, mirė. Tada mes 
gyvenome prie Močudžio, ir ji buvo įpratusi lankyti savo 
tetą, gyvenusią šalia geležinkelio, netoli Fransistauno ke- 
lio. Nešdavo jai maistą, nes teta buvo labai sena, namuose 
su ja buvo likęs tik vienas sūnus, o jis sirgo ir negalėjo toli 
vaikščioti. 

Nežinau, kaip tai atsitiko. Žmonės kalba, kad kaupėsi 
kelią. Bėgančią per geležinkelio bėgius ją partrenkė trau- 
kinys, važiavęs iš Bulavajo. Mašinistas labai sielojosi, bet 
sakė, kad visiškai jos nepastebėjo; tikriausiai tai tiesa. 

Prešijozą ėmėsi prižiūrėti mano pusseserė. Ji siuvo jai 
sukneles, vedžiojo į mokyklą ir virė valgyti. Aš labai nu- 
liūdau ir galvojau: dabar tau gyvenime nieko nebeliko, tik 
Prešijoza ir galvijai. Apimtas širdgėlos, nuėjau į ganyklą 
pasižiūrėti, kaip laikosi mano galvijai, ir sumokėti pieme- 


nims. Dabar jau turėjau daug galvijų, net buvau pradėjęs 

svarstyti, ar nenusipirkus krautuvės. Bet paskui nutariau 
palaukti, tegu Prešijoza nusiperka krautuvę, kai numirsiu. 
Be to, šachtų dulkės buvo sugraužusios mano krūtinę, ne- 
galėjau nei sparčiau paeiti, nei pakelti ko nors sunkesnio. 

Kartą ėjau iš ganyklos, jau buvau pasiekęs kelią iš Fran- 
sistauno į Gaboroną. Diena buvo karšta, tad prisėdau po 
pakelės medžiu palaukti autobuso, kuris netrukus turėjo 
atvažiuoti. Nuo karščio užmigau ir pabudau, išgirdęs pri- 
važiuojantį automobilį. 

Automobilis buvo didelis, man atrodo, amerikietiškas, 
ant galinės sėdynės sėdėjo vyras. Vairuotojas priėjo prie 
manęs ir prakalbino setsvana kalba, nors automobilio nu- 
meriai rodė, kad jis iš Pietų Afrikos. Vairuotojas pasakė, 
kad prakiuro radiatorius, ir paklausė, gal žinau, kur jiems 
gauti vandens. Prie kelio į ganyklą kaip tik buvo lovys su 
vandeniu gyvuliams girdyti; parodžiau jį vairuotojui, ir 
mudu prisipylėme skardinę vandens. 

Kai grįžome ir pradėjome pilti vandenį į radiatorių, ant 
mane. Jis nusišypsojo, rodydamas, kad dėkoja už pagalbą, 
aš irgi atsakiau šypsena. Staiga supratau, kad žinau, kas jis 
toks — jis vadovauja visoms Johanesburgo kasykloms, vie- 
nas iš pono Openheimerio žmonių. 

Priėjau prie vyriškio ir pasisakiau, kas esąs. Pasakiau, 
kad mano pavardė Ramotsvė, kad dirbau kasyklose ir labai 
gailiuosi, kad teko anksčiau išvykti, bet tai nutiko dėl nuo 
manęs nepriklausančių aplinkybių. 

Jis nusijuokė ir pasakė, kad labai gerai, jog taip ilgai dir- 
bau kasyklose. Pridūrė, kad galiu įlipti į jo automobilį, ir jis 
parveš mane į Močudį. 

Taip aš parvažiavau į Močudį automobiliu, o paskui tas 
svarbus Žmogus įėjo į mano namus. Jis pamatė Prešijozą ir 
pasakė man, kad ji yra nepaprastai puikus vaikas. Paskui, 
išgėręs arbatos, dirstelėjo į laikrodį. 

— Jau turiu važiuoti, — tarė jis. — Reikia grįžti į Johanes- 
burgą. 

Aš atsakiau, kad žmona veikiausiai pyks, jei jis laiku 
negrįš valgyti vakarienės, kurią ji jam paruošė. Jis atsakė, 
kad turbūt taip ir bus. 

Mudu išėjome laukan. Pono Openheimerio žmogus 
įkišo ranką į kišenę ir išsitraukė piniginę. Nusisukau, kai jis 
ją atidarė; nenorėjau imti pinigų, bet jis buvo labai atkak- 
lus. Sakė, kad aš irgi dirbau ponui Openheimeriui, o ponas 
Openheimeris rūpinasi savo darbuotojais. Tada davė man 
du šimtus randų, o aš atsakiau, kad už juos nusipirksiu bu- 
lių, nes ką tik buvau vieno netekęs. 

Tai jam labai patiko. Aš palinkėjau jam keliauti ramy- 
bėje, o jis man palinkėjo gyventi ramybėje. Taip mudu 
išsiskyrėme, ir daugiau aš savo draugo nemačiau, nors jis 


visada čia, mano širdyje. 


Trečias skyrius 


Pamokos apie berniukus ir ožkas 


Šš Obedas Ramotsvė įkurdino pusseserę galiniame kam- 
baryje trobelės, kurią sugrįžęs iš kasyklų pasistatė kaimo 
pakraštyje. Anksčiau buvo ketinęs jame įrengti sandėliuką 
skardinėms dėžėms, atsarginėms antklodėms ir maistui 
gaminti naudojamo parafino atsargoms laikyti, bet šiuos 
daiktus galima sukrauti ir kitur. Įnešus į kambarėlį lovą bei 
spintelę, kalkėmis išbaltinus sienas, netrukus jis jau buvo 
tinkamas gyventi. Pusseserei tai atrodė beveik neįsivaiz- 
duojama prabanga; prieš šešerius metus, kai išvažiavo 
jos vyras, ji sugrįžo pas motiną ir močiutę, turėjo gyventi 
kambaryje tik su trimis sienomis, ir tos pačios nesiekė sto- 
go. Motina ir močiutė buvo senų pažiūrų moterys ir žvelgė 
į ją su tykia panieka; jos tikėjo, kad moteris, kurią paliko 
vyras, pati nusipelnė tokio likimo. Žinoma, jos nepriim- 
ti negalėjo, bet savo namų duris atvėrė veikiau iš pareigos 
negu iš meilės. 

Ji negalėjo turėti vaikų, todėl vyras ją paliko - bevaikei 
moteriai toks likimas visai įprastas. Visas negausias san- 
taupas išleido šarlatanams; vienas net pažadėjo, kad po 
kelių mėnesių gydymo ji būtinai pastos. Iš pradžių davė 
jai įvairių žolių bei į miltelius sutrintų žievių, o kai šios 
nepadėjo, griebėsi kerų. Nuo kai kurių antpilų jai darėsi 
bloga, o išgėrusi vieną vos nenumirė, ir tai nenuostabu, 
žinant, ko jame buvo pridėta, tačiau nevaisingumo ne- 
pavyko įveikti; moteris matė, kad vyro kantrybė baigia- 
si. Išėjęs iš namų, jis neilgai trukus parašė iš Lobatsės 
ir pranešė — išdidžiai pranešė, — kad naujoji jo žmona 
laukiasi. Dar po pusantrų metų atėjo trumpas laiškelis 
su jo kūdikio nuotrauka. Pinigų laiške nebuvo; daugiau ji 
nieko apie jį negirdėjo. 

Dabar, laikydama glėbyje Prešijozą, stovėdama savo 
kambaryje su keturiomis tvirtomis, kalkėmis nubaltinto- 
mis sienomis, ji jautėsi visiškai laiminga. Ketverių metų 
Prešijozai buvo leista miegoti su teta, ir ši naktimis ilgai 
gulėdavo atmerktomis akimis, klausydama vaiko alsavimo. 
Ji glostė mergytę, mėgo laikyti delne mažytę jos rankelę 
ir nesiliovė stebėtis, koks tobulas vaiko kūnas. Kai popiet, 
per pačią kaitrą, Prešijoza miegodavo, teta sėdėdavo gre- 
ta, megzdavo arba siūdavo mažyčius ryškiai raudonus bei 
mėlynus švarkelius arba kojinaites ir vaikydavo nuo mie- 
gančio vaiko muses. 

Obedas irgi buvo patenkintas. Kas savaitę jis duodavo 
pusseserei pinigų, kad nupirktų visai šeimai maisto, o kiek- 
vieną mėnesį šiek tiek pridėdavo jai pačiai. Ši mokėjo tau- 
piai šeimininkauti, todėl pinigų visada likdavo; už likučius 

ji ką nors nupirkdavo Prešijozai. Obedui nė karto neteko 
jos subarti ar papriekaištauti, kad ne taip augina jo dukterį. 
Viskas buvo puiku. 

Pusseserė norėjo, kad Prešijoza mokytųsi. Pati ji ne- 
buvo išsilavinusi, bet per didelius vargus atkakliai išmoko 
skaityti, ir buvo įsitikinusi, kad dabar laikai pasikeitė. At- 
sirado politinė partija, į kurią galėjo įstoti ir moterys, nors 
buvo vyrų, kurie labai bambėjo ir sakė, jog jos pačios pra- 
šosi nemalonumų. Moterys tarpusavyje ėmė kalbėtis apie 
savo gyvenimą. Žinoma, niekas nedrįso atvirai prieštarauti 
vyrams, bet likusios vienos moterys ir pasišnibždėdavo, ir 
persimesdavo supratingais žvilgsniais. Pusseserė mąs- 
tė apie savo gyvenimą: apie ankstyvą santuoką su beveik 
nepažįstamu vyru, apie gėdą, užtrauktą nevaisingumo. 
Prisiminė metų metus, praleistus kambaryje su trimis sie- 
nomis, apie darbus, kuriuos buvo priversta dirbti be jokio 
užmokesčio. Ko gero, ateis tokia diena, kai moterys pačios 
galės apie save prabilti, ir tada jos pasakys, kas negerai. Bet 
tam joms būtinai reikia išmokti skaityti. 

Pirmiausia ji ėmė mokyti Prešijozą skaičiuoti. Jos skai- 
čiuodavo ožkas ir galvijus. Skaičiuodavo berniukus, Žai- 
džiančius dulkėse. Skaičiuodavo medžius, ir kiekvienam 
medžiui sugalvodavo vardą: tas buvo kreivulis, anas bela- 
pis, trečiame gausiai veisėsi m0pani kirminai*, ketvirtame 
joks paukštis nenutūpdavo. Paskui teta ėmė klausinėti: 
„Jei nukirsime tą medį, panašų į senį, kiek medžių liks?“ 


Ji skatino Prešijozą įsidėmėti šeimos narių, senelio kitados 


* Drugio imperatoriaus vikšrai, gyvenantys mopani medžiuose. Valgomi 
skrudinti ir laikomi delikatesu. 

laikytų galvijų, genčių vadų vardus. Kartais jos susėsdavo 
prie kaimynystėje įsikūrusios „Doro prekiautojo visų reik- 
menų krautuvėlės“ ir laukdavo, kol pro šalį duobėtu keliu 
nutarškės automobilis arba sunkvežimis. Teta garsiai per- 
skaitydavo jo numerį, o Prešijoza turėdavo jį įsiminti ir 
kitą dieną, o kartais net po dviejų dienų, pakartoti. Dar jos 
mėgdavo tokį atminties lavinimo žaidimą: teta prikrauda- 
vo pintinę įvairių daiktų, tada užmesdavo ant jų antklodę 
ir kokį nors vieną daiktelį išimdavo. 

— Ką išėmiau iš pintinės? 

— Seną marulos* vaisiaus kauliuką, apkramtytą ir per- 
džiūvusį. 

— O dar ką? 

— Daugiau nieko. 

Jis niekada nesuklysdavo, tas vaikas, be paliovos visus ir 
viską stebėjęs plačiai atmerktomis, rimtomis akimis. Mažu 
pamažu, niekam nė nejtariant, mergaitės prote išsikerojo 
smalsumas ir pastabumas. 

Kai sulaukusi šešerių Prešijoza nuėjo į mokyklą, ji jau 
pažino raides, mokėjo skaičiuoti iki dviejų šimtų ir galėjo iš 
atminties pasakyti visą pirmą Pradžios knygos skyrių set- 
svana kalba. Be to, buvo išmokusi kelis angliškus žodžius ir 
galėjo padeklamuoti visus keturis angliško eilėraščio apie 
jūrą ir laivus posmelius. Mokytoja buvo sužavėta ir nuošir- 


džiai pagyrė tetą už pastangas. Tai buvo bene pirmas kar- 


* Marula - labai populiarus Afrikoje augantis medis, kurio sultingi, aro- 
matingi nedidelės slyvos dydžio vaisiai turi daug vitamino C. Vaisiai 
valgomi švieži, iš jų verdama uogienė, gaminamos sultys ir alkoholiniai 
gėrimai. 

tas, kai ją pagyrė už atliktą darbą; Obedas jai dėkojo dažnai 
ir nešykštėdamas, bet pagirti jam neatėjo į galvą - manė, 
kad pusseserė tik atlieka savo moterišką pareigą, ir čia nėra 
nieko nepaprasto. 

„Mes pirmosios suarėme žemę, kai ją sukūrė Modisė 
(Dievas), - sakoma sename setsvana genties eilėrašty- 
jie dar maži, kai išaugę tampa jaunuoliais ir kai pasenę ruo- 
šiasi mirti. Visada esame šalia. Bet mes tiktai moterys, ir 
niekas mūsų nemato“ 


Pamokos apie berniukus 

Mma Ramotsvė galvojo: Dievas mus apgyvendino šioje že- 
mėje. Kadaise, pradžioje, visi buvome afrikiečiai, nes pir- 
mieji žmonės atsirado Kenijoje, kaip įrodė daktaras Likis 
ir jo tėtis*. Taigi, jei gerai pagalvosi, mes visi esame broliai 
ir seserys; tačiau apsidairykite aplinkui — ir ką pamatysite? 
Visi tik kaunasi, kaunasi, kaunasi vieni su kitais. Turtuoliai 
žudo vargšus, vargšai žudo turtuolius. Ir taip visur, išsky- 
rus Botsvaną. Už tai reikia dėkoti serui Seretsei Khamai, 
kuris buvo geras žmogus, sukūrė Botsvaną ir pasirūpino, 
kad čia būtų gera. Ji iki šiol kartais apsiašarodavo, prisi- 
minusi pražūtingą jo ligą ir visus tuos mokytus Londono 
gydytojus, kurie turėjo pranešti vyriausybei: „Mums labai 
gaila, bet jūsų Prezidento išgydyti negalime“. 


* Dr. Lois Leakey (1903-1972), jo žmona Mary Leakey (1913-1996), jų 
sūnus Richard Leakey (g. 1944) su žmona Meave, o vėliau ir jų duktė 
Louise (g. 1972) kasinėdami Afrikoje bando įrodyti Darwino teoriją, 
kad čia gyveno pirmieji žmonės. Leakey šeimos nariai surado pirmykš- 
čių Žmonių liekanų, patvirtinančių šią teoriją. 

Žinoma, viskas dėl to, kad žmonės, regis, nesupranta, 
kas yra gerai, o kas blogai. Jiems nuolatos reikia tai pri- 
minti, nes jei to nedarysi ir pasikliausi jų pačių atmintimi, 
nieko neišeis. Žmonės paprasčiausiai atras, kas jiems ge- 
riausia, ir pradės sakyti, kad tai ir yra teisinga. Dauguma 
žmonių taip mąsto. 

Prešijoza Ramotsvė apie gėrį ir blogį mokėsi seskmadie- 
ninėje mokykloje. Teta ją ten nuvedė, sulaukusią šešerių 
metų, ir nuo to karto iki vienuoliktos savo gimimo dienos 
ji nepraleido nė vieno sekmadienio. Tiek laiko pakako, kad 
išmoktų skirti gėrį nuo blogio, nors kai kurie kiti tikėjimo 
dalykai jai dar tada pasirodė keblūs ir laikui bėgant neišaiš- 
kėjo. Ji niekaip negalėjo patikėti, kad Viešpats ėjo vandens 
paviršiumi — tai paprasčiausiai neįmanoma; netikėjo, kad 
jis pamaitino penkis tūkstančius žmonių — to irgi niekas 
negalėtų padaryti. Nė kiek neabejojo, jog šios istorijos me- 
lagingos, o didžiausias melas —- kad Viešpats Žemėje netu- 
rėjo tėčio. Tai netiesa: net mažas vaikas Žino, kad vaikui at- 
sirasti reikalingas tėtis, ta pati taisyklė galioja ir galvijams, 
ir vištoms, ir žmonėms - visiems vienodai. Bet gėris ir blo- 
gis yra visai kas kita; ji be jokio vargo suprato, kad meluoti, 
vogti ir žudyti kitus yra blogai. 

Žmonėms reikia aiškių nuostatų, ir geriausiai jas ugdė 
mma Motibi, jau gerus dvylika metų vadovaujanti Moču- 
džio sekmadieninei mokyklai. Ji buvo kresna, beveik visai 
apskrita ir kalbėjo nepaprastai sodriu balsu. Vaikus mokė 
giedoti setsvana ir anglų kalbomis, o kadangi vaikai sekė 
jos pavyzdžiu, tai visas choras giedojo oktava Žemiau, tarsi 


varlių pilna kūdra. 

Vaikai, aprengti šventadienio drabužėliais, po pamal- 
dų eilėmis susėsdavo bažnyčios gale, ir mma Motibi juos 
mokė. Ji skaitė jiems Bibliją, liepdavo be galo kartoti de- 
šimt Dievo įsakymų ir skaitydavo religinius apsakymus iš 
mažytės mėlynos knygelės, kurią sakė gavusi iš Londono; 
kitos tokios nebūtum galėjęs rasti visoje šalyje. 

— Štai kokios yra gero elgesio taisyklės, — išraiškingai 
pasakojo ji. - Berniukas privalo anksti atsikelti ir pasimels- 
ti. Paskui jis turi nusivalyti batus ir padėti mamai ruošti 
pusryčius, jei šeima juos valgo. Kai kurios šeimos neval- 
go pusryčių, nes jos gyvena skurdžiai. Tada jis turi eiti į 
mokyklą ir visur klausyti mokytojos. Taip jis išaugs geru 
krikščionimi ir vėliau, kai Viešpats jį pasišauks pas save, 
keliaus į dangų. Mergaitėms taisyklės tos pačios, tik jos 
dar turi atsargiai elgtis su berniukais ir būti pasirengusios 
jiems priminti, kad jie yra krikščionys. Kai kurie berniukai 
to nesupranta. 

Taip, pamanė sau Prešijoza Ramotsvė. Kai kurie ber- 
niukai to nesupranta, ir net šioje sekmadieninėje mokyklo- 
je mokėsi toks berniukas, vardu Džosaja; nors turėdamas 
tik devynerius metus, jis jau buvo tikras nenaudėlis. Per 
pamokas nuolatos įsisprausdavo atsisėsti šalia Prešijozos, 
kad ir kaip ji stengėsi jo išvengti. Jis nuolat į ją spoksoda- 
vo ir drąsinamai šypsodavosi, nors ji buvo už jį net dvejais 
metais vyresnė. Maža to, stengdavosi priglausti savo koją 
prie jos, o ji tada supykdavo ir imdavo muistytis, stengda- 
masi pasitraukti kuo toliau. 

Bet blogiausia būdavo, kai jis atsisegdavo kelnių sagas, 
rodydavo tą daiktą, kurį turi berniukai, ir ragindavo ją žiū- 

rėti. Jai tas nepatiko, nes tokiems dalykams ne vieta sekma- 
dieninėje mokykloje. O be to, kas čia jau tokio nepaprasto? 
Visi berniukai turi tą daiktą. 

Galiausiai ji pasiskundė mma Motibi, ir mokytoja labai 
rimtai išklausė. 

— Berniukai, vyrai, — tarė ji. — Jie visi vienodi. Mano, kad 
tas jų daiktas tiesiog nepaprastas ir be galo juo didžiuojasi. 
Patys nesupranta, kokie yra juokingi. 

Mokytoja liepė, kad kitą kartą, kai vėl tai atsitiks, Pre- 
šijoza jai praneštų. Pakaks tik truputį kilstelėti ranką, ir 
mma Motibi pastebės. Tai bus jų sutartas ženklas. 

Kitą savaitę taip ir nutiko. Mma Motibi nuėjo į klasės 
galą apžiūrėti sekmadieninės mokyklos knygų, kurias vai- 
kai išsidėliojo ant stalų, o Džosaja atsegė sagą ir pašnibž- 
domis liepė Prešijozai žvilgtelėti žemyn. Ši, nenuleisdama 
akių nuo knygos, nežymiai pakėlė kairę ranką. Džosaja, 
žinoma, to nematė, užtat mma Motibi iškart pastebėjo. Ji 
prisėlino prie berniuko iš už nugaros ir aukštai iškėlė Bibli- 
ją, kurią laikė rankoje. Paskui atsivėdėjusi vožė ja Džosajai 
per galvą, taip garsiai, kad vaikai krūptelėjo. 

Džosaja nuo smūgio susigūžė. Mma Motibi užėjo iš 
priekio ir pirštu bedė į atsegtas jo kelnes. Paskui vėl pakėlė 
Bibliją ir vožė berniukui per galvą, šį kartą dar smarkiau. 

Daugiau Džosaja nesikabinėjo nei prie Prešijozos Ra- 
motsvės, nei prie kitų mergaičių. O Prešijoza išmoko svar- 
bią elgesio su vyrais pamoką, kurią dar ilgai prisiminė ir 
kuri jai vėliau gyvenime labai pravertė, kaip ir visa kita, ką 
buvo išmokusi sekmadieninėje mokykloje. 

Tetos išvykimas 

nesiskundė ir niekada neprašydavo pinigų. Tačiau laikui 
bėgant jis suprato, kad pusseserė irgi turi savigarbą ir pa- 
miršusi tai, kas buvo, gali sugalvoti ištekėti dar kartą. Todėl 
kai ji pasisakė susipažinusi su vyriškiu, jis jai pasipiršęs, o ji 
sutikusi, Obedas nedelsdamas davė sutikimą. 

— Aš galėčiau pasiimti Prešijozą, - pasiūlė pusseserė, — 
Dabar ji man kaip duktė. Bet juk esi ir tu... 

— Taip, - sutiko Obedas. - Esu ir aš. Gal ir mane pa- 
siimsi? 

Pusseserė nusijuokė. 

— Mano būsimas vyras - turtingas žmogus, bet man at- 
rodo, kad vesti jis nori tik mane vieną. 

Obedas viską parengė vestuvėms, nes buvo artimiau- 
sias nuotakos giminaitis ir už tai atsakingas. Tiesa, darbo 
ėmėsi mielai, nes buvo dėkingas už viską, ką ji jam padarė. 
Prisakė paskersti du galvijus ir išvirti alaus dviem šimtams 
žmonių. Paėmęs pusseserę už parankės, įžengė į bažnyčią 
ir išvydo jos būsimą vyrą, jo gimines, kitus tolimus savo 
pusbrolius bei pusseseres, jų draugus, kaimo gyventojus, 
kviestus ir nekviestus: susirinkusieji žiūrėjo ir laukė. 

Po sutuoktuvių apeigų visi grįžo namo, kur kieme ant 
dygliuotų medžių šakų buvo pakabinti drobės gabalai, o 
po jais stovėjo susiskolintos kėdės. Senimas ant jų susėdo, 
o jaunesni vaikštinėjo, kalbėjosi tarpusavyje ir uodė ore 


sklandančius kvapus — ant atviros ugnies kepė didžiuliai 

mėsos gabalai. Paskui visi valgė, Obedas pasakė padėkos 
kalbą pusseserei ir jos naujajam vyrui, o pastarasis atsa- 
kė, kad yra dėkingas Obedui, taip gerai pasirūpinusiam jo 
moterimi. 

Jaunavedys turėjo du autobusus ir todėl buvo turtingas 
žmogus. Vienas iš jų, „Molepololės ypatingasis ekspresas“, 
buvo paimtas aptarnauti vestuves ir ta proga išpuoštas ryš- 
kiai mėlyna medžiaga. Kitu autobusu po pokylio išvažiavo 
jaunieji — vyras prie vairo, jaunamartė sėdynėje tiesiai už 
jo. Lydimas susijaudinusių moterų šūkavimų ir raliavimo, 
autobusas išvežė jaunavedžius į laimę. 

Jie įsikūrė už dešimt mylių į pietus nuo Gaborono, tin- 
kuotame namelyje, kurį jaunikiui buvo pastatęs brolis. Na- 
melis buvo tradicinės statybos, raudonu stogu ir baltomis 
sienomis, su aptvertu priekiniu kiemu. Už namo stovėjo 
pašiūrėlė, skirta gyventi tarnaitei, ir lauko tualetas iš galva- 
nizuotos skardos. Pusseserė gavo virtuvę, kurioje buvo dvi 
viryklės ir naujutėlis spindinčių puodų rinkinys. Ten dar 
stovėjo didžiulis naujas Pietų Afrikos gamybos šaldytuvas, 
šaldomas parafinu, kuris visą dieną tyliai murkė ir šaldė 
viską, ką tik įdėsi. Kiekvieną vakarą vyras parsinešdavo pi- 
nigus, kuriuos per dieną būdavo uždirbęs su savo autobu- 
sais, ir žmona jam padėdavo juos suskaičiuoti. Pasirodė, 
jog ji puikiausia buhalterė, ir netrukus labai sėkmingai per- 
ėmė šią verslo dalį. 

Ir kitur ji suteikė savo vyrui daug laimės. Jį dar vaikys- 
tėje buvo sukandžiojęs šakalas, ant veido liko dideli randai 
nuo žaizdų, kurias kitados nevykusiai užsiuvo Molepolo- 
lės škotų misionierių ligoninės gydytojas praktikantas. Nė 

viena moteris jam nebuvo sakiusi, kad yra gražus, jis nė 
nesvajojo tą kada nors išgirsti - veikiau buvo pratęs matyti 
žmones prisimerkiant iš gailesčio. Tačiau Obedo pusseserė 
kalbėjo, kad jis yra pats gražiausias iš visų jos matytų vyrų, 
be to, pats vyriškiausias. Tai nebuvo meilikavimas — ji sakė 
tai, kuo nuoširdžiai tikėjo, ir jo širdį užplūsdavo šiluma, 
kurią skleidžia apgalvotas ir tinkamai pasakytas kompli- 
mentas. 

Žinau, kad tu manęs pasiilgsti, — rašė teta Prešijozai. — 
Bet taip pat žinau, kad linki man laimės. Dabar esu ne- 
paprastai laiminga. Turiu puikų vyrą, kuris man nupirko 
nuostabių drabužių ir kasdien suteikia daug džiaugsmo. 
Kada nors tu atvažiuosi pas mus paviešėti, mudvi vėl skai- 
čiuosime medžius ir drauge giedosime giesmes, kaip anks- 
čiau. O kol kas rūpinkis tėvu, nes jau esi pakankamai di- 
delė, o jis irgi labai geras žmogus. Linkiu tau laimės, ir kas 
vakarą už tai meldžiuosi. Tegu Dievas globoja Prešijozą 
Ramotsvę. Tegu rūpinasi ja šiandien ir visados. Amen. 


Ožkos 

Vaikystėje Prešijoza Ramotsvė mėgo piešti, ir teta iš pat 
pradžių ją labai skatino. Dešimtojo gimtadienio proga mer- 
gaitei padovanojo piešimo sąsiuvinį bei spalvotų pieštukų 
rinkinį, ir jos gabumai netruko išryškėti. Obedas Ramotsvė 
labai didžiavosi dukters sugebėjimu pripildyti tuščius są- 
siuvinio puslapius kasdienio Močudžio gyvenimo vaizdų. 
Viename piešinyje buvo tvenkinys prie ligoninės — galėjai 
be vargo atpažinti, - kitame ligoninės slaugos skyriaus va- 
dovė žiūrėjo į asiliuką. Trečiame puslapyje nupiešta par- 

duotuvė, „Doro prekiautojo visų reikmenų krautuvėlė“, 
o priešais ją tokie daiktai — gal miltų maišai, gal sėdintys 
žmonės, to nebūtum galėjęs pasakyti, - bet piešiniai buvo 
kuo puikiausi; keletą jų jis jau buvo prismeigęs prie svetai- 
nės sienų, aukštai, prie pat lubų, kur rinkdavosi musės. 

Prešijozos mokytojai irgi žinojo apie jos gabumus ir 
sakė, kad užaugusi ji gali tapti didele menininke, kurios 
piešinius išspausdins ant „Botsvanos kalendoriaus“ virše- 
lio. Tokie žodžiai ją dar labiau skatino, ir piešiniai liejosi 
upeliu. Ožkos, galvijai, kalvos, moliūgai, namai - tiek daug 
Močudžio gyvenimo smulkmenų traukė menininkės akį, 
kad nebuvo ko bijoti, jog temų atsarga išseks. 

Mokykla gavo žinią apie vaikų piešinių konkursą. Ga- 
borono muziejus kreipėsi į visas šalies mokyklas, prašyda- 
mas atsiųsti po vieną moksleivio piešinį tema „Gyvenimas 
šių dienų Botsvanoje“. Suprantama, nebuvo nė mažiausios 
abejonės, kieno piešinį siųsti. Prešijozos paprašė nupiešti 
specialų piešinį - neskubant, atidžiai, - kuris vėliau bus 
nusiųstas į Gaboroną atstovauti Močudžiui. 

Piešimui ji pasirinko šeštadienį: rytą išėjo, nešina pie- 
šimo sąsiuviniu, ir po keleto valandų grįžo užbaigti darbo 
namuose. Jai pačiai piešinys pasirodė labai pasisekęs, o kai 
pirmadienį nunešė jį į mokyklą ir parodė mokytojai, ši irgi 
apsidžiaugė. 

— Močudis už šį piešinį tikrai laimės prizą, - pasakė 
mokytoja. — Visi labai didžiuosis. 

Piešinį atsargiai įdėjo tarp dviejų gofruoto kartono lapų 
ir registruotu paštu išsiuntė į muziejų. Penkias savaites ne- 


buvo jokio atsako, per tą laiką visi spėjo pamiršti konkursą. 

Prisiminė tik tada, kai mokyklos direktorius gavo laišką, 
kurį švytėdamas garsiai perskaitė Prešijozai. 

— Tu laimėjai pagrindinį prizą, - pasakė jis. —- Važiuosi į 
Gaboroną su mokytoja, manimi ir savo tėčiu, o ten, specia- 
lioje ceremonijoje, švietimo ministras tau įteiks prizą. 

Prešijozai to pasirodė per daug, ji apsiverkė, bet netru- 
greičiau pranešti šią žinią tėčiui. 

Jie nuvažiavo į Gaboroną direktoriaus furgonu, atvy- 
ko gerokai per anksti ir kelias valandas sėdėjo muziejaus 
kieme, laukdami atidarymo. Galiausiai durys atsivėrė, ėmė 
rinktis žmonės - mokytojai, laikraščių korespondentai, 
politikai. Paskui juodu automobiliu atvyko ministras, žmo- 
nės skubiai padėjo ant stalų stiklines su apelsinų sultimis ir 
nurijo paskutinius sumuštinių kąsnius. 

Prešijoza pamatė savo piešinį, pakabintą ypatingoje 
vietoje ant širmos, o po juo buvo prisegta kortelė. Ji su 
mokytoja nuėjo apžiūrėti piešinio ir plastančia širdimi 
perskaitė kortelėje išspausdintą savo vardą: PREŠIJOZA 
RAMOTSVĖ (10) (MOČUDŽIO VALSTYBINĖ PRADINĖ MO- 
KYKLA). O apačioje išspausdintas pavadinimas, sugalvotas 
paties muziejaus: „Galvijai prie užtvankos“. 

Staiga Prešijoza išsigandusi sustingo. Juk tai netiesa. Ji 
piešė ožkas, o muziejuje pagalvojo, jog tai galvijai! Jai tuoj 
įteiks nepelnytą prizą už galvijų piešinį. 

— Kas nutiko? — paklausė tėvas. —- Turėtum būti labai 
patenkinta. Ko taip nuliūdai? 

Ji negalėjo ištarti nė žodžio. Netrukus ji taps nusikal- 


tėle, apgavystės bendrininke. Kaip ji gali paimti prizą už 


0 409 0). 

Tačiau ministras jau atsistojo greta ir rengėsi pradėti 
kalbą. Mergaitė pažvelgė į jį, o šis šiltai nusišypsojo. 

— Tu labai gera dailininkė, - pasakė jis. - Tikriausiai vi- 
sas Močudis tavimi didžiuojasi. 

Ji nuleido akis ir įsistebeilijo į batelių galus. Teks prisi- 
pažinti. 

— Čia nupiešti ne galvijai, - pratarė ji. - Aš piešiau ož- 
kas. Negalima teikti prizo už ne tą piešinį. 

Ministras suraukė kaktą ir atidžiau pažvelgė į piešinį. 
Paskui atsigręžė į mergaitę ir tarė: 

— Tai jų klaida. Man irgi atrodo, kad čia nupieštos ož- 
kos. Visai nepanašu į galvijus. 

Jis atsikrenkštė, ir muziejaus direktorius paprašė tylos. 

— Šis puikus piešinys, vaizduojantis ožkas, - prakalbo 
ministras, — aiškiai įrodo, koks talentingas mūsų šalies jau- 
nimas. Jaunoji jo autorė išaugs puiki pilietė, gal net taps 

Prešijoza paėmė gražiai supakuotą prizą, kurį jai įtei- 
kė ministras, pajuto jo ranką ant savo peties ir išgirdo tylų 
šnabždesį: 

— Sąžiningesnio vaiko už tave nesu matęs. Šaunuolė. 

Tuo ceremonija baigėsi, ir netrukus visi grįžo į Močudį 
išklerusiu direktoriaus furgonėliu, parsiveždami didvyrę, 


prizo laimėtoją. 


Ketvirtas skyrius 


Gyvenimas su teta ir tetos vyru 


S Sulaukusi šešiolikos, mma Ramotsvė baigė mokyk- 
lą („Geriausia šios mokyklos mokinė, - paskelbė direk- 
torius. - Viena iš geriausių Botsvanos merginų“.) Tėvas 
norėjo, kad ji mokytųsi, baigtų vidurinę, pasirengtų egza- 
minams į Kembridžą ir gal net eitų dar toliau, bet mma 
Ramotsvei įkyrėjo Močudis. Be to, jai pabodo dirbti „Doro 
prekiautojo visų reikmenų krautuvėlėje“, kur ji šeštadie- 
niais darydavo inventorizaciją, valandų valandas tikrin- 
davo produktų atsargas ir žymėdavosi nutriušusiuose są- 
rašų lapuose. Ji norėjo kur nors išvažiuoti. Norėjo pradėti 
gyventi. 

— Gali važiuoti pas mano pusseserę, - patarė tėvas. — 
Ten viskas kitaip. Manau, pati pamatysi, kad tuose namuo- 
se labai daug kas vyksta. 

Jam buvo labai sunku ištarti šiuos žodžius. Norėjo, kad 


dukra pasiliktų ir pasirūpintų juo, bet žinojo, jog labai sa- 


52 


vanaudiška tikėtis tapti svarbiausiu žmogumi jos gyveni- 
me. Ji nori laisvės; nori jausti, kad jos gyvenimas turi tikslą. 
Ir, žinoma, niekaip negalima pamiršti minties apie santuo- 
ką. Tėvas žinojo, kad jau labai greitai atsiras vyrų, kurie 
norės ją vesti. 

Be abejo, jis jai to nedraus. Tačiau jei vyras, kuris norės 
vesti jo dukterį, pasirodys esąs mušeika, girtuoklis ar pasi- 
leidėlis? Tai visai įmanoma; tokių vyrų kiek nori, jie tik ir 
ieško patrauklių mergaičių, kad jas sužavėtų ir sugriautų 
joms gyvenimą. Tie vyrai kaip dėlės, jie tol čiulpia moters 
širdies gerumą, kol širdis visiškai išdžiūsta ir meilės nebe- 
lieka nė lašo. Jis žinojo, kad tai trunka ilgai, nes moterys, 
atrodo, turi neišsemiamus gerumo išteklius. 

Jei toks vyras pradėtų siekti Prešijozos, ką jis, kaip tė- 
vas, turėtų daryti? Galima ją įspėti apie gresiančius pavo- 
jus, bet kas gi klauso įspėjimų apie mylimą žmogų? Buvo 
tai matęs daugybę kartų; meilė - tai savotiškas aklumas, 
neleidžiantis pastebėti didžiausių mylimojo ydų. Galima 
pamilti žmogžudį ir nieku gyvu netikėti, kad tavo myli- 
masis užmuštų musę, jau nekalbant apie žmogų. Nebūtų 
jokios prasmės ją perkalbinėti. 

Pusseserės namuose bus taip pat saugu, kaip bet kur ki- 
tur, tai kas, kad dukters nepavyks visai apsaugoti nuo vyrų. 
Pusseserė bent jau paglobos dukterėčią, o jos vyras gal at- 
baidys didžiausius netikėlius. Dabar jis turtingas, turi dau- 
giau negu penkis autobusus, todėl gali kalbėti labai valdin- 
gai, kaip visi turtingi žmonės. Ką gali žinoti, gal jam pavyks 
išvaikyti bent keletą tų jaunuolių. 

Teta apsidžiaugė Prešijozos atvykimu. Ji įrengė jai atski- 
rą kambarį, pakabino naujas užuolaidas iš storos geltonos 
medžiagos, kurią buvo nusipirkusi „Puikiajame turgu- 
je“, kai važiavo apsipirkti į Johanesburgą. Paskui prikrovė 
pilną komodą drabužių, o ant komodos pastatė įrėmintą 
popiežiaus nuotrauką. Grindis dengė paprastas raštuotas 
nendrių patiesalas. Tai buvo smagus, patogus kambarys. 

Prešijoza netruko priprasti prie naujos tvarkos. Ji gavo 
darbą autobusų bendrovės kontoroje: tvarkė sąskaitas ir 
tikrino, ar jos atitinka ataskaitas, kurias pateikdavo vairuo- 
tojai. Darbas sekėsi gerai, ir tetos vyras netruko pastebėti, 
kad mergina nuveikia daugiau negu abu senieji kontoros 
tarnautojai. Šie visą dieną plepėdavo, susėdę prie savo sta- 
lų, tik kartais atsikeldavo užsiplikyti arbatos. 

Prešijozai, turinčiai gerą atmintį, buvo visai nesunku 
išmokti naujovių ir darbe pritaikyti įgytas žinias. Ji nuolat 
sugalvodavo, kaip pagerinti darbą, ir kone kas savaitę pa- 
siūlydavo ką nors naujo. 

— Tu per daug dirbi, - kartą pasakė jai vienas iš senųjų 
tarnautojų. — Stengiesi atimti iš mūsų darbą. 

Prešijoza pažvelgė į juos, nieko nesuprasdama. Ji visada 
dirbo kiek galėdama daugiau, kad ir ką darytų, ir jai netilpo 
galvon, kaip žmonės gali elgtis kitaip. Kaip šie tarnautojai 
sugeba sėdėti prie stalo ir spoksoti į tolį, kai galima sudari- 
nėti sąmatas ir tikrinti vairuotojų ataskaitas? 

Prešijoza viską skaičiuodavo pati, dažnai nė neprašyta, 
ir nors sumos dažniausiai sutapdavo, retkarčiais pavyk- 
davo atrasti smulkių trūkumėlių. Teta paaiškino, kad taip 


būna, kai vairuotojas netiksliai atiduoda grąžą. Pilname 

žmonių autobuse tai dažnai pasitaiko, ir jei trūkumai ne- 
dideli, neverta į juos kreipti dėmesio. Bet Prešijoza išsiaiš- 
kino dar kai ką. Tikrindama degalų sąskaitas, ji rado, kad 
trūksta daugiau kaip dviejų tūkstančių pulų, ir pasakė apie 
tai tetos vyrui. 

— Artu tuo įsitikinusi? — paklausė jis. — Kur galėjo ding- 
ti du tūkstančiai pulų? 

— Gal jas pavogė? - paklausė Prešijoza. 

Tetos vyras papurtė galvą. Jis save laikė pavyzdingu 
darbdaviu — taip, su darbuotojais elgėsi griežtai, bet juk 
jiems tai patinka, ar ne? Negalėjo patikėti, kad kuris nors 
darbuotojas galėtų jį apgaudinėti. Kaip jis drįstų, juk šeimi- 
ninkas jiems toks geras, taip jais rūpinasi. 

Prešijoza jam parodė, kurioje vietoje dingo pinigai, ir 
jie bendromis jėgomis atsekė, kad pinigai iš atitinkamos 
sąskaitos pervesti į kitą, o paskui visai išnyko. Šias sąskai- 
tas tvarkė tik vienas tarnautojas, taigi veikiausiai tai bus jo 
darbas; kito paaiškinimo nebuvo. Prešijoza nematė, kaip 
šeimininkas kalbėjosi su tarnautoju, bet buvo gretimame 
kambaryje ir viską girdėjo. Tarnautojas baisiai pasipiktino 
ir garsiai šaukė esąs nekaltas. Paskui stojo neilga tyla, o po 
kiek laiko garsiai trinktelėjo durys. 

Tai buvo pirmoji jos byla. Taip prasidėjo mma Ramot- 


svės karjera. 


Pasirodo Notė Mokotis 
Autobusų bendrovės kontoroje ji dirbo ketverius metus. 
Teta ir jos vyras priprato prie Prešijozos ir ėmė ją vadinti 


dukterimi. Ji nesipriešino: tai jos giminės, ir ji juos mylėjo. 

Mylėjo tetą, nors ši tebelaikė dukterėčią vaiku ir neven- 
gė prie žmonių išbarti. Mylėjo tetos vyrą liūdnu randuotu 
veidu ir didelėmis mechaniko rankomis. Pamilo jų namus 
ir savo kambarį geltonomis užuolaidomis. Jautėsi visai ge- 
rai susitvarkiusi gyvenimą. 

Kas savaitgalį ji tetos vyro autobusu važiuodavo į Mo- 
čudį aplankyti tėvo. Šis laukdavo, sėdėdamas ant kėdės 
prie namo, o ji atvykusi pagal seną paprotį pritūpdavo ir 
suplodavo rankomis. 

Paskui juodu valgydavo, susėdę pavėsingoje verando- 
je, kurią tėvas buvo pristatęs prie namo. Dukra pasako- 
davo, ką veikė tą savaitę autobusų bendrovės kontoroje, o 
jis smulkiai klausinėdavo visų jos sutiktų žmonių vardų, 
kuriuos paskui įjausdavo į sudėtingas kilmės istorijas. Visi 
buvo tolimesni ar artimesni giminės; niekaip neatsirasda- 
vo žmogaus, kurio nebūtų pavykę įterpti į atokų šeimos 
kampelį. 

Panašiai yra su galvijais. Jie irgi turi šeimas; Prešijozai 
baigus pasakoti, tėvas apsakydavo, kas nauja nutiko gal- 
vijams. Jis retai eidavo į ganyklas, bet kas savaitę gaudavo 
piemenų pranešimus ir jiems tarpininkaujant galėjo tvar- 
kyti savo galvijus. Jis turėjo gerą akį, sunkiai suprantamą 
gebėjimą įžvelgti tuos veršelių bruožus, kurie išsiskleis, 
galvijui subrendus. Pažvelgęs tik kartą jau žinodavo, ar 
smulkutėlį, todėl pigiai parduodamą veršelį pavyks gerai 
išauginti ir nupenėti. Jis pats kliovėsi savo nuojauta, pir- 
ko tokius veršelius ir išaugindavo iš jų dailius, riebius kaip 


sviestas galvijus (jei tik nepritrūkdavo lietaus). 

Obedas sakė, kad žmonės labai panašūs į savo galvijus. 
Liesų, nelaimingų galvijų savininkai irgi liesi bei nelai- 
mingi. Neramių galvijų — tų, kurie be poilsio slankioja po 
ganyklas, - savininkų gyvenimai taip pat pakrikę. Dar jis 
tvirtino, kad nesąžiningi žmonės laiko nesąžiningus galvi- 
jus — jų galvijai vagia kitiems galvijams priklausantį ėdalą 
arba mėgina įlįsti į svetimas bandas. 

Obedas Ramotsvė griežtai vertino ir galvijus, ir žmo- 
nes, o Prešijoza ne kartą pagalvodavo: ką gi jis pasakys, su- 


žinojęs apie Notę Mokotį. 


Su Note Mokočiu ji susipažino autobuse, važiuodama iš 
Močudžio. Jis keliavo iš Fransistauno ir sėdėjo autobuso 
priekyje, pasidėjęs šalia savęs ant sėdynės trimito dėklą. 
Negalėjai neatkreipti dėmesio į šį žmogų raudonais marš- 
kiniais ir dryžuotomis medvilnės kelnėmis; negalėjai ne- 
pastebėti jo aukštų skruostikaulių ir dailiai išlenktų ant- 
akių. Tai buvo išdidus veidas, veidas vyro, pratusio, kad į 
jį būtų žiūrima, juo gėrimasi, ir Prešijoza tuoj pat nuleido 
akis. Nenorėjo, kad jis pagalvotų, jog ji spokso, bet nesi- 
liovė iš vietos jo stebėjusi. Kas šis žmogus? Muzikantas, 
sprendžiant iš instrumento dėklo; gal net išsilavinęs žmo- 
gus, iš universiteto? 

Autobusas sustojo Gaborone ir po to turėjo važiuoti 
pietų pusėn, į Lobatsę. Prešijoza, sėdėdama savo vietoje, 
pamatė, kad jis atsistojo. Pakilo, pasitaisė kelnių kantą, tada 
atsigręžė ir nužvelgė autobusą. Ji pajuto, kaip suspurdėjo 


širdis — jis pažvelgė į ją - ne, nepažvelgė, žiūri pro langą. 

Staiga ji negalvodama pakilo ir pasiėmė nuo lentynos 
krepšį. Ims ir išlips Gaborone - ne todėl, kad turėtų čia rei- 
kalų, bet kad nori pamatyti, ką jis darys. Jis jau buvo išlipęs 
iš autobuso, ir ji nuskubėjo prie durų, mestelėjusi greitą 
pasiaiškinimą vairuotojui, vienam iš tetos vyro darbuotojų. 
Lauke, minioje, vėlyvos popietės kaitroje, atsiduodančioje 
dulkėmis ir suplukusiais keleiviais, ji apsidairė ir pamatė, 
kad jis stovi netoliese. Buvo nusipirkęs iš gatvės prekiauto- 
jo keptą kukurūzo burbuolę ir ją valgė, dantimis palikda- 
mas tuščias vagas. Ji vėl pajuto tą keistą nerimą ir sustojo 
tarsi įbesta, lyg būtų čia svetima ir nežinotų, kur eiti. 
jį stebėjo? Turbūt. Ji vėl pakėlė akis, metė greitą žvilgsnį jo 
pusėn, ir šį kartą jis nusišypsojo, pakėlęs antakius. Paskui 
metė šalin apgraužtą burbuolę, pasiėmė trimito dėklą ir 
priėjo prie jos. Ji stovėjo it sustingusi, nepajėgdama nueiti 
šalin, apkerėta tarsi triušis smauglio žvilgsnio. 

— Pastebėjau tave autobuse, - tarė jis. - Pagalvojau, kad 
esu kur nors anksčiau matęs. Bet ne. 

Ji žiūrėjo į Žemę. 

— Aš tavęs anksčiau nesu mačiusi, - atsakė. —- Nė karto. 

Jis nusišypsojo. O juk visai nebaisus, pagalvojo ji, ir pa- 
sijuto kiek laisviau. 

— Beveik visus šios šalies žmones būsi mačiusi kokį kar- 
tą ar du, — pasakė jis. - Nepažįstamų nėra. 

Ji linktelėjo galva. 

— Teisybė. 

Stojo tyla. Paskui jis parodė į dėklą, gulintį prie kojų. 

— Čia trimitas, žinai. Aš muzikantas. 

Ji pažvelgė į dėklą. Ant jo buvo užklijuotas lipdukas: vy- 
riškis, grojantis gitara. 

— Tau patinka muzika? - paklausė jis. - Džiazas? Tri- 
mitas? 

Ji pakėlė akis ir pamatė, kad jis tebesišypso. 

— Taip. Man patinka muzika. 

— Aš groju su grupe, - paaiškino jis. - Grojame bare, 
„Prezidento“ viešbutyje. Gali ateiti paklausyti. Dabar kaip 
tik ten einu. 

Jie nuėjo į barą, kuris buvo tik už kokių dešimt minučių 
kelio nuo autobusų stotelės. Jis nupirko jai išgerti ir paso- 
dino baro gale prie stalo, skirto tik vienam žmogui, kad 
daugiau niekas neprisėstų. Paskui pradėjo groti, o ji klau- 
sėsi pakerėta lengvai slystančios, glotnios muzikos ir di- 
džiuodamasi pažįstanti šį vyrą, esanti jo viešnia. Gėrimas 
buvo keisto kartaus skonio; ji nemėgo alkoholio, bet ba- 
ruose visi geria, o jai labai rūpėjo nepasirodyti nepritapėle 
ar per jauna, kad žmonės nepradėtų stebėtis. 

Po kiek laiko grupė padarė pertrauką, jis priėjo prie jos, 
ir ji pamatė, kad jo kakta išrasojusi nuo įtampos grojant. 

— Šiandien groju nekaip, - pasakė jis. —- Būna dienų, kai 
groti sekasi puikiausiai, o būna - kad ne. 

— Man pasirodė, kad tu labai gerai groji. Tikrai gerai. 

— Ne, nemanau. Galiu groti daug geriau. Būna dienų, 
kai trimitas tiesiog pats dainuoja. Tada man nereikia nieko 
daryti. 

Ji pamatė, kad į juos žiūri žmonės, ir kad viena ar dvi 
moterys varsto ją nemaloniais žvilgsniais. Buvo aiškiai ma- 
tyti, kad jos norėtų būti jos vietoje. Norėtų būti su Note. 

Kai jie išėjo iš baro, jis įsodino ją į vėlyvą autobusą 
ir stovėjo, modamas pavymui, kol autobusas nuvažiavo. 
Ji irgi jam pamojo ir užsimerkė. Dabar ji turi vaikiną, 
džiazo muzikantą, ir susitiks su juo, jam pačiam prašant, 
kitą penktadienio vakarą, kai jo grupė gros per braaiv- 
leis* Gaborono klube. Grupės nariai, pasakė jis, visada 
atsiveda savo merginas, ir ji ten susipažins su įdomiais 
žmonėmis, ne šiaip kokiais, o tokiais, kokių niekur kitur 
nesutiksi. 

Ten Notė Mokotis ir pasipiršo Prešijozai Ramotsvei, ir 
ji sutiko už jo tekėti — keistai, netarusi nė žodžio. Grupė 
buvo baigusi groti, juodu sėdėjo tamsoje, toliau nuo barą 
apgulusių triukšmingų gėrikų. Jis pasakė: 

— Aš noriu netrukus vesti, ir vesiu tave. Tu labai miela 
mergina, ir iš tavęs išeis puiki žmona. 

Prešijoza nieko neatsakė, nes nebuvo tikra, bet jos tylė- 
jimas buvo palaikytas sutikimu. 

— Pakalbėsiu apie tai su tavo tėvu, - pasakė Notė. - Ti- 
kiuosi, jis nelabai senamadiškas ir nereikalaus už tave dau- 
gybės galvijų. 

Jis buvo senamadiškas, bet Prešijoza nieko nepasakė. 
Pagalvojo, kad dar nepasakė sutinkanti, bet gal dabar jau 
per vėlu. 

Tada Notė pareiškė: 

— Kadangi tu vis tiek būsi mano žmona, turiu tave pa- 
mokyti, ką daro žmonos. 


* Afrikanerių kalbos žodis, apytikriai atitinkantis amerikietišką barbe- 
cue — mėsos kepimą ant grotelių atvirame ore, tik su didesniu kiekiu 
alkoholio. 

Ji nieko neatsakė. Turbūt taip reikia, pagalvojo ji. Vyrai 
tokie jau yra, teisybę sakė jos mokyklos draugės, žinoma, 
tos, laisvesnio elgesio. 

Jis uždėjo jai ranką ant peties ir paguldė aukštielninką 
ant minkštos žolės. Jie buvo radę tamsų šešėlį, aplinkui 
nieko nebuvo, tik aidėjo girtuoklių šūkavimai ir juokas. Jis 
paėmė jos ranką ir uždėjo sau ant pilvo; ten ji ją ir laikė, ne- 
žinodama, ką toliau daryti. Jis pradėjo ją bučiuoti - į kaklą, 
į skruostą, į lūpas, — bet ji girdėjo tik garsiai bildančią savo 
širdį ir nutrūkstantį alsavimą. 

Jis tarė: 

— Merginoms reikia tai išmokti. Ar tave kas nors jau 
mokė? 

Ji papurtė galvą. Ne, nieko nebuvo išmokusi, o dabar 
jau turbūt per vėlu. Nežinos, ką ir kaip reikia daryti. 

— Aš labai džiaugiuosi, - pasakė jis. — Iškart supratau, 
kad tu dar nekalta; vyrui tai labai gerai. Bet dabar viskas 
pasikeis. Iškart pasikeis. Šiąnakt. 

Jai skaudėjo. Paprašė, kad jis liautųsi, bet jis atmetė jos 
galvą ir trenkė per skruostą. Tiesa, tuoj pat pabučiavo ten, 
kur buvo smogęs, ir pasakė nenorėjęs. Visą laiką spaudėsi 
prie jos ir draskė nugarą nagais. Paskui apvertė ją, ir jai vėl 
skaudėjo, o jis diržu sudavė jai per nugarą. 

Prešijoza atsisėdo ir susirinko susilamdžiusius drabu- 
žius. Gal jam vis vien, bet ji labai nenorėjo, kad kas nors 
atklystų ir juos taip pamatytų. 

Ji apsirengė; apsivilkusi palaidinukę, tyliai pravirko, 


galvodama apie tėvą, su kuriuo rytoj susitiks jo verandoje, 

kuris jai pasakos apie galvijus ir nė neįtars, kas šią naktį jai 
atsitiko. 

Notė Mokotis po trijų savaičių aplankė jos tėvą, pats 
vienas, ir paprašė Prešijozos rankos. Obedas atsakė pakal- 
bėsiąs su dukteria; taip ir padarė, kai ji vėl atvažiavo pas jį. 
Sėdėdamas ant savo kėdės, jis pažvelgė į ją ir pasakė, kad 
jai niekada nereikės tekėti už žmogaus, kuris jai nepatinka. 
Tie laikai jau seniai baigėsi. Ir tegu ji negalvoja, kad ištekė- 
ti būtina; šiais laikais moteris gali gyventi ir viena — tokių 
moterų kasdien vis daugiau. 

Į tai Prešijoza galėjo atsakyti, kad netekės už Notės; tė- 
vas to ir siekė. Bet ji nenorėjo taip atsakyti. Visą laiką gal- 
vojo tik apie susitikimus su Note Mokočiu. Norėjo už jo 
ištekėti. Matė, kad jis nėra geras žmogus, bet gal jai pavyks 
jį pakeisti. O be to, kad ir ką sakysi, egzistavo trumpos są- 
lyčio akimirkos, malonumai, kuriuos jis iš jos išplėšdavo: 
prie jų taip lengva priprasti. Jai tai patiko. Susigėsdavo vien 
pagalvojusi, bet jai patiko tai, ką jis jai daro — ir pažemini- 
mas, ir skuba. Norėjo būti su juo, norėjo visa priklausyti 
jam. Negalėjo tuo pasisotinti tarsi karčiu gėrimu. Ir dar, ži- 
noma, ji pasijuto nėščia. Per anksti buvo spręsti, bet ji juto 
savyje Notės Mokočio kūdikį, mažulytį spurdantį paukštu- 
ką giliai viduje. 


Jie susituokė šeštadienio popietę, trečią valandą Močudžio 
bažnyčioje; galvijai klaidžiojo lauke po medžiais, nes buvo 
spalio pabaiga, pats karštis. Tais metais žemė buvo išdžiū- 


vusi, nes praėjusį sezoną trūko lietaus. Žolė bei augalai nu- 

vyto ir sudžiūvo; galvijams trūko ganiavos, iš jų liko tik oda 
ir kaulai. Neramus laikas. 

Juos sutuokė reformatų bažnyčios pastorius, dusdamas 
iš karščio su juodais rūbais, nuolat šluostydamasis kaktą 
didele raudona nosine. 

Jis pasakė: 

— Jūs tuokiatės Dievo akivaizdoje. Dievas jums suteikė 
pareigų. Dievas mumis rūpinasi ir padeda išgyventi šiame 
žiauriame pasaulyje. Dievas myli savo vaikus, bet ir mes 
privalome nepamiršti pareigų, kurias jis mums davė. Ar 
jūs, jaunuoliai, suprantate, ką aš sakau? 

Notė nusišypsojo: 

— Aš suprantu. 

Pasisuko į Prešijozą ir paklausė: 

— O tuar supranti? 

Ji pažvelgė į pastoriaus veidą — į savo tėvo draugo vei- 
dą. Žinojo, kad tėvas buvo su juo kalbėjęs apie šią santuo- 
ką, pasakojęs, kaip jam ji nepatinka, bet pastorius atsakė, 
kad negali nieko padaryti. Dabar jis kalbėjo švelniu balsu 
ir lengvai spustelėjo jos ranką, kai paėmė ją, norėdamas 
įteikti Notei. Sulig tuo judesiu kūdikis joje suspurdėjo, ir ji 


susiraukė, nes judesys buvo labai staigus ir smarkus. 


Po dviejų dienų, praleistų Močudyje pas Notės pusbrolį, jie 
susikrovė daiktus į sunkvežimio kėbulą ir parvažiavo į Ga- 
boroną. Notė buvo suradęs, kur gyventi - du kambarius ir 
virtuvę kažkokio žmogaus name netoli Tlokvengo. Turėti 
du kambarius buvo prabanga; viename buvo jų miegama- 


sis su dviguliu čiužiniu ir sena drabužių spinta, kitame — 

svetainė ir valgomasis, ten stovėjo stalas, dvi kėdės ir bufe- 
tas. Tame kambaryje jie pakabino geltonąsias užuolaidas iš 
Prešijozos tetos namų, ir jame tapo jauku bei smagu. 

Šiame kambaryje Notė laikė savo trimitą ir įrašų kolek- 
ciją. Jis pagrodavo dvidešimt minučių, tada, laukdamas, 
kol pailsės lūpos, klausydavo įrašų ir mėgindavo gitara pa- 
kartoti ritmą. Jis viską žinojo apie džiazo muziką - iš kur ji 
atsirado, kas ką dainuoja, kas, su kuo ir kokiais instrumen- 
tais groja. Be to, buvo girdėjęs garsiausius muzikantus: tri- 
mitininką Hju Masekelą, fortepijonu skambinantį Dolerį 
Brandą, dainininką Spouksą Mačobanę - klausėsi jų Joha- 
nesburge, be to, žinojo, kokius įrašus kada buvo išleidę. 

Prešijoza mėgo stebėti, kaip jis išima trimitą iš dėklo 
ir pritaiso kandiklį. Žiūrėdavo, kaip prideda instrumentą 
prie lūpų, ir staiga iš mažos metalo taurės, pridėtos prie 
burnos, išlekia garsas tarsi nuostabus, aštrus peilis, per- 
rėžiantis orą. Kambarėlis imdavo vibruoti, o musės, išju- 
dintos iš snaudulio, nesiliaudamos zyzdavo aplinkui, tarsi 
kartodamos vinguriuojančias gaidas. 

Ji eidavo su juo į barus, ir ten jis gerai su ja elgdavosi, 
bet taip įsitraukdavo į saviškių draugiją, kad ji suprato, jog 
čia yra jam nereikalinga. Tie žmonės daugiau apie nieką 
negalvojo, tik apie muziką; jie be galo kalbėjo apie muziką, 
muziką ir vėl muziką — kiek galima apie ją kalbėti? Preši- 
joza suprato, kad jie irgi nenori jos čia matyti, tad liovėsi 
vaikščioti į barus ir pasiliko namie. 

Jis parėjo vėlai, iš tolo atsiduodamas alumi. Kvapas buvo 
rūgštus, tarsi sugižusio pieno, tad kai jis parvertė ją ant lo- 


vos ir ėmė jaukti drabužius, ji nusisuko šalin. 


64 


— Išgėrei daug alaus. Linksmai praleidai vakarą. 

Jis pažvelgė į ją smarkiai apsiblaususiomis akimis. 

— Gersiu, kiek norėsiu. O tu iš tų moterų, kurios tik sėdi 
namie ir skundžiasi? Tai tu tokia? 

— Ne, ne tokia. Tik norėjau pasakyti, kad tu linksmai 
praleidai vakarą. 

Bet jis įsižeidė ir nesileido perkalbamas, bet tarė: 

— Moterie, tu prašaisi, kad tave nubausčiau. Pati mane 
verti taip su tavimi elgtis. 

Ji suriko ir mėgino gintis, nustumti jį, bet jis buvo stip- 
resnis. 

— Nepakenk kūdikiui! 

— Kūdikiui! Ką čia kalbi apie kūdikį? Jis ne mano. Aš 
neturiu jokio kūdikio. 


Ir vėl vyriškos rankos, tik apmautos plonomis guminėmis 
pirštinėmis: su jomis rankos atrodo blyškios, tarsi nebaig- 
tos, panašios į baltojo žmogaus. 

— Ar čia skauda? Ne? O čia? 

Ji papurtė galvą. 

— Manau, kūdikiui nieko neatsitiko. O aukščiau, kur tos 
žaizdos? Ar skauda tik išorėje, ar ir giliau? 

— Tik išorėje. 

— Aišku. Šitą vietą teks susiūti. Iki pat čia, nes oda labai 
smarkiai prakirsta. Tuoj kai ko papurkšiu, ir skausmo ne- 
bejausi, bet gal bus geriau, jei nežiūrėsi, kaip siūsiu!: Žmo- 
nės kalba, kad vyrai nemoka siūti, bet mes, gydytojai, visai 


neblogai susidorojame! 

Ji užsimerkė ir išgirdo šnypštimą. Pajuto, kaip odą pa- 
liečia šalti garai, paskui pojūčiai išnyko, o gydytojas ėmė 
tvarkyti žaizdą. 

— Tai tavo vyro darbas? Teisybę sakau? 

Ji atmerkė akis. Gydytojas buvo baigęs siūti ir kažką pa- 
davė sesutei. Dabar jis movėsi nuo rankų pirštines ir Žiū- 
rėjo tiesiai į ją. 

— Kiek kartų taip buvo nutikę? Ar yra kam tave 
slaugyti? 

— Nežinau. Nežinau. 

— Tikriausiai grįši pas jį? 

Ji jau žiojosi atsakyti, bet gydytojas pertraukė: 

— Žinoma, grįši. Visada tas pats. Moterys visada grįžta 
ir gauna dar. 

Jis atsiduso. 

— Ką gi, turbūt mums vėl teks pasimatyti. Nors tikiuosi, 
kad ne. Pasisaugok. 

Ji grįžo namo rytojaus dieną, apsirišusi galvą skara, kad 
paslėptų mėlynes ir įbrėžimus. Skaudėjo rankas ir pilvą, o 
susiūta žaizda skaudžiai diegė. Ligoninėje jai davė tablečių, 
ir prieš lipdama į autobusą ji vieną išgėrė. Atrodo, nuo jos 
skausmas apmalšo, todėl važiuodama išgėrė antrą. 

Durys buvo atviros. Ji įėjo smarkiai plakančia širdimi 
ir pamatė, kas nutiko. Kambarys buvo tuščias, likę tik bal- 
dai. Jis pasiėmė savo įrašus, jų naują metalinį lagaminą ir 
dar geltonąsias užuolaidas. O miegamajame peiliu perrėžė 
čiužinį; vilnos išvirto ant grindų, ir kambarys atrodė pana- 


šus į avių kirpyklą. 


Ji atsisėdo ant lovos ir sėdėjo, spoksodama į grindis, kol 
įėjusi kaimynė pasakė surasianti ką nors, kas sunkvežimiu 
ją nuvežtų į Močudį pas Obedą, jos tėvą. 

Ten ji ir gyveno keturiolika metų, rūpindamasi tėvu. Jis 
mirė netrukus po to, kai jai suėjo trisdešimt ketveri, ir tada 
Prešijoza Ramotsvė, dabar jau našlaitė, išgyvenusi košma- 
rišką santuoką ir penkias trumpas, stebuklingas motinys- 
tės dienas, tapo pirmąja Botsvanoje moterimi — privačia 
sekle. 


Penktas skyrius 


Ko reikia, norint atidaryti seklių 
agentūrą 


KSS Mma Ramotsvė galvojo, kad atidaryti seklių agentūrą 
bus lengva. Žmonės visad klaidingai mano, kad labai leng- 
va pradėti verslą, kol nesusiduria su netikėtomis proble- 
momis bei reikalavimais. Ji buvo girdėjusi pasakojimų apie 
verslus, kurie išsilaikė vos keturias ar penkias savaites, o 
tada baigėsi pinigai, ištekliai arba viskas išsyk. Viskas pasi- 
rodydavo daug sunkiau, negu iš anksto tikėtasi. 

Ji apsilankė Pilanėje pas advokatą, kuris tvarkė tėvo pa- 
likimo reikalus. Advokatas pardavė tėvo galvijus ir gavo už 
juos gerą kainą. 

— Turiu jums daug pinigų, - pasakė jis. - Jūsų tėvo ban- 
da nepaprastai išaugo. 

Ji paėmė čekį ir popieriaus lapą, kurį padavė advokatas. 
Pinigų buvo daugiau, negu ji galėjo įsivaizduoti. Štai jie, 
jos rankoje - krūva pinigų, kurie bus išduoti Prešijozai Ra- 


motsvei, pateikusiai šį dokumentą Botsvanos bankui. 

— Už tiek galima nusipirkti namą, — patarė advokatas. — 
Ir pradėti verslą. 

— Aš įsigysiu abu. 

Advokatas regimai susidomėjo. 

— Kokį verslą? Krautuvę? Juk žinote, kad galėčiau jums 
patarti. 

— Seklių agentūrą. 

Advokatas spoksojo, nieko nesuprasdamas. 

— Jų niekas neparduoda. Jų išvis nėra. 

Mma Ramotsvė linktelėjo galva. 

— Aš žinau. Teks pradėti nuo nulio. 

Advokatas susiraukė. 

— Pradedančiam verslininkui labai nesunku prarasti 
pinigus, — tarė jis. — Ypač jei jis neišmano, ką darąs. - Jis 
atidžiai įsižiūrėjo į Prešijozą. - Ypač jei neišmano. Be to, ar 
moterys gali būti seklės? Manote, kad gali? 

— Kodėl gi ne? —- paklausė mma Ramotsvė. Ji buvo gir- 
dėjusi, kad žmonės nemėgsta advokatų, ir dabar, atrodo, 
suprato, už ką. Šis žmogus taip įsitikinęs savo teisumu, 
toks nepajudinamas. Koks jo reikalas, ką ji darys? Juk tai 
jos pinigai, jos ateitis. Ir kaip jis drįsta taip kalbėti apie mo- 
teris, kai pats nė nepastebi, kad jo kelnių užtrauktukas iki 
pusės atsisegęs! Gal pasakyti? 

— Moterys geriausiai žino, kas vyksta aplinkui, - ramiai 
paaiškino ji. - Jų akys įžvalgesnės. Ar jums neteko girdėti 
apie Agatą Kristi? 

Advokatas regimai apstulbo. 

— Agatą Kristi? Žinoma, girdėjau. Taip, tai tiesa. Mote- 


rys mato daugiau už vyrus. Visi tai žino. 

— Tai štai, - atsakė mma Ramotsvė, - kai žmonės pa- 
matys iškabą, ant kurios bus parašyta PIRMOJI MOTERŲ 
SEKLIŲ AGENTŪRA, ką jie pagalvos? Pagalvos: aha, tos mo- 
terys turbūt žino, kas ir kaip. Geriau už kitus. 

Advokatas pasiglostė smakrą. 

— Gali būti... 

— Taip, - sutiko mma Ramotsvė. - Gali būti. - Ir pridū- 
rė: - Jūsų užtrauktukas, pone. Tikriausiai nepastebėjote... 


Pirmiausia ji susirado namą, kuris stovėjo kampiniame 
sklype prie Zebrų plento. Namas buvo nepigus, todėl ji 
nutarė dalį reikalingos sumos pasiimti kaip paskolą, kad 
dar liktų pinigų verslo patalpoms. Jas surasti pasirodė 
sunkiau, bet galiausiai pavyko aptikti nedidelį pastatą 
priemiestyje, netoli Kgalės kalvos, ir jame įsikurti. Vieta 
buvo gera, nes keliu kas dieną pėsčiomis praeidavo labai 
daug žmonių, ir jie visi pamatys iškabą. Beveik tas pats, 
kaip įdėti skelbimą į Daily News ar Botswana Guardian. 
Tuoj visi apie ją sužinos. 

Pastate, kurį ji įsigijo, kitados buvo maža universalinė 
parduotuvė, vėliau cheminė valykla, o dar vėliau - gėrimų 
krautuvė. Kokius porą metų pastatas stovėjo tuščias, jame 
buvo įsikūrę benamiai. Jie viduje kūreno laužus, ir sienų 
tinkas kambariuose buvo vietomis apanglėjęs bei susvi- 
lęs. Galiausiai savininkas sugrįžo iš Fransistauno, išmetė 
benamius lauk ir nutarė gerokai nukentėjusį pastatą par- 
duoti. Vienas kitas pirkėjas pamėgino juo pasidomėti, bet 
išsigando baisios būklės, ir kaina smarkiai krito. Kai mma 


Ramotsvė pasisiūlė sumokėti grynais, savininkas džiaugs- 

mingai sutiko, ir po kelių dienų ji gavo visus nuosavybės 
dokumentus. 

Darbo buvo daug. Teko pakviesti meistrą, kad pakeistų 
apdegusį tinką ir pataisytų skardos stogą; vėl pasiūlius už- 
mokėti grynais, darbai buvo baigti per savaitę. Tada mma 
Ramotsvė ėmėsi apdailos darbų, ir netrukus nudažė namą 
iš lauko ochros spalva, o iš vidaus — balta. Ant langų pa- 
kabino specialiai nupirktas naujas geltonas užuolaidas, ir 
pasidavusi neįprastai išlaidumo nuotaikai įsigijo naujutėlį 
biuro baldų komplektą - du stalus ir dvi kėdes. Jos bičiulis, 
ponas J. L. B. Matekonis, įmonės „Tlokvengo plento grei- 
tieji automobiliai“ savininkas, atnešė seną, jam neberei- 
kalingą, tačiau dar visai gerą rašomąją mašinėlę, ir galima 
buvo pradėti darbą - žinoma, kai susiras sekretorę. 

Tai buvo lengviausia darbo dalis. Skambutis į Botsva- 
nos sekretorių ir biuro darbuotojų rengimo kolegiją iškart 
atnešė rezultatų. Jie pasakė turį kaip tik tai, ko jai reikia. Tai 
mma Makutsi, mokytojo našlė, ką tik išlaikiusi baigiamuo- 
sius mašinraščio ir sekretorės darbo egzaminus devynias- 
dešimt septynių procentų įvertinimu; nėra jokių abejonių, 
kad ji idealiai tiks šiam darbui. 

Mma Ramotsvei ji iškart patiko. Tai buvo liesa moteris 
kiek ištįsusiu veidu ir į kaseles supintais plaukais, ryškiai 
nudažytais chna. Ji nešiojo ovalo pavidalo akinius dideliais 
plastiko rėmais ir be paliovos labai nuoširdžiai šypsojosi. 

Agentūrą atidarė pirmadienį. Mma Ramotsvė atsisėdo 
prie savo stalo, o mma Makutsi prie savojo, ant kurio sto- 
vėjo rašomoji mašinėlė. Ji pažvelgė į mma Ramotsvę ir dar 


plačiau nusišypsojo. 

— Aš pasiruošusi darbui, - pareiškė ji. - Galiu pradėti. 

— Mmm, - atsakė mma Ramotsvė. —- Gal dar ankstoka. 
Juk tik atsidarėme. Teks palaukti, kol ateis klientų. 

Širdies gilumoje ji nujautė, kad klientų nebus. Ir ap- 
skritai, šis sumanymas — siaubinga klaida. Niekam nerei- 
kia privačių seklių, o juo labiau - jos. Juk kas ji tokia? Viso 
labo Prešijoza Ramotsvė iš Močudžio. Niekada nėra buvu- 
si Londone ar kokioje kitoje vietoje, kur būtina nuvykti pa- 
simokyti privačiam sekliui. Net Johanesburge nėra buvusi. 
O jei ateis klientas ir tars: „Suprantama, jūs esate buvusi 
Johanesburge“, - tada jai teks sumeluoti ar nutylėti. 

Mma Makutsi pažvelgė į ją, paskui nuleido akis į rašo- 
mosios mašinėlės klavišus. Atsidarė stalčių, dirstelėjo vi- 
dun, vėl uždarė. Tuo metu į kontorą iš kiemo įėjo višta ir 
ėmė kažką ant grindų lesti. 

— Štiš, - suriko mma Makutsi. — Vištoms čia ne vieta! 

Dešimtą valandą mma Makutsi pakilo nuo savo stalo ir 
nuėjo į gretimą kambarėlį užplikyti arbatos. Jai buvo pasa- 
kyta virti raudonąją arbatą, kurią mma Ramotsvė labiau- 
siai mėgo, ir netrukus ji atnešė du pilnus puodelius. Ranki- 
nėje turėjo atsinešusi skardinėlę sutirštinto pieno; ištraukė 
ją, atidarė ir įpylė po truputį į abu puodelius. Moterys gėrė 
arbatą ir stebėjo, kaip berniukas pakelėje mėto akmenis į 
liesą tarsi skeletas šunį. 

Vienuoliktą valandą jos išgėrė dar po puodelį arbatos, o 
dvyliktą mma Ramotsvė pakilo nuo kėdės ir pranešė, kad 
eina į parduotuvę nusipirkti kvepalų. Mma Makutsi tegu 
pasilieka atsakinėti telefonu ir priimti klientų, jei šie ateis. 


Tai sakydama, mma Ramotsvė nusišypsojo. Žinoma, jokie 

klientai neateis, ir po mėnesio agentūrą teks uždaryti. Ar 
mma Makutsi supranta, kokį netvarų darbą ji dirba? Mo- 
teris, gavusi devyniasdešimt septynių procentų įvertinimą, 
verta geresnio. 

Mma Ramotsvė stovėjo parduotuvėje prie prekystalio 
ir apžiūrinėjo buteliuką kvepalų, kai pro duris staiga įpuolė 
mma Makutsi. 

— Mma Ramotsve, - dusdama sušuko ji. - Klientė. Kon- 

toroje klientė. Rimta byla. Dingo žmogus. Ateikit greičiau. 
Negalima gaišti nė akimirkos. 
Dingusių vyrų žmonos visos vienodos, pagalvojo mma Ra- 
motsvė. Iš pradžių jos nerimauja, manydamos, kad nutiko 
kas nors baisaus. Vėliau ima skverbtis abejonės, moteris 
pradeda spėlioti, ar tik nebus vyras pabėgęs su kita (taip 
dažniausiai ir būna), galiausiai ateina pyktis. O kai jau mo- 
teris supyksta, dažniausiai ji nebenori, kad vyras grįžtų, 
net jei jis atsiranda. Tik nori iki valiai jį aprėkti. 

Panašu, kad mma Malatsi bus pasiekusi antrą etapą. Ji 
jau pradėjo įtarinėti, kad vyras kur nors linksminasi, o ji 
sėdi namuose, ir tai darosi nebesmagu. Gal net atsirado 
skolų, nors moteriškei, atrodo, pinigų netrūksta. 

— Galjūs man kiek daugiau papasakokite apie savo vyrą, — 
paprašė mma Ramotsvė, kai klientė nugėrė gurkšnį stiprios 
raudonosios arbatos, kurią jai užplikė mma Makutsi. 

— Jo vardas Piteris Malatsis, - pradėjo mma Malat- 
si. —- Jam keturiasdešimt metų, dirba... dirbo... dirba baldų 
prekyboje, turi savo verslą. Verslas geras, pelningas. Taigi 


jis nebus pabėgęs nuo kreditorių. 

Mma Ramotsvė linktelėjo galva. 

— Turbūt yra kita priežastis, - prakalbo ji ir atsargiai 
paklausė: - Mma, jūs juk žinote, kokie tie vyrai. Gal atsira- 
do kita moteris? Kaip manote... 

Mma Malatsi smarkiai papurtė galvą. 

— Nemanau, - atsakė ji. - Prieš kokius metus taip gal 
ir galėjo nutikti, bet paskui jis tapo kažkokios bažnyčios 
nariu, nuolat giedojo su jais ir žygiuodavo, apsirengęs balta 
uniforma. 

Mma Ramotsvė tai įsidėmėjo. Bažnyčia. Giesmės. Pavi- 
liotas religijos? O gal suviliotas pamokslininkės? 

— Kas tie bažnyčios nariai? — paklausė ji. - Gal jie žino, 
kur jis? 

Mma Malatsi gūžtelėjo pečiais. 

— Nemanau, - atsakė, truputį suirzusi. - Tiesą pasa- 
kius, nežinau. Jis kokį kartą ar du kvietė mane eiti drau- 
ge, bet aš nenorėjau. Todėl sekmadieniais išeidavo vienas. 
Beje, dingo jis irgi sekmadienį. Pamaniau, kad išvažiavo į 
tą savo bažnyčią. 

Mma Ramotsvė pakėlė akis į lubas. Byla neatrodė per- 
nelyg sunki. Piteris Malatsis bus pabėgęs su savo krikščio- 
nimis: tai aišku kaip dieną. Tereikėjo sužinoti, kaip vadi- 
nasi jų grupė, ir bus nesunku susekti jo pėdsakus. Ta pati 
sena, gerai Žinoma istorija: nėra ko abejoti, neapsieita be 
jaunesnės krikščionaitės. 

Kitos dienos pavakarę mma Ramotsvė jau turėjo penkių 
įtartinų krikščionių organizacijų sąrašą. Dar dvi dienas 


praleido kalbėdamasi su trijų organizacijų vadovais ir išsi- 

aiškino, kad nė vienas iš jų nieko nežino apie Piterį Malat- 
sį. Du iš trijų vadovų pamėgino ją atversti, trečiasis tiesiai 
paprašė pinigų ir gavo penkių pulų banknotą. 

Vos pamačiusi ketvirtosios organizacijos vadovą, pa- 
storių Šadreką Mapelį, ji suprato, kad paieška baigta. Iš- 
tarus Malatsio pavardę, pastorius sudrebėjo ir nejučiomis 
apsižvalgė. 

— Arjūs iš policijos? — paklausė jis. - Jūs policininkė? 

— Policininkė, - sutiko ji. 

— Ak! - sielvartingai atsiduso jis. - Ojėėė! 

— Tai yra, aš ne tikra policininkė, - skubiai pasitaisė 
mma Ramotsvė. - Esu privati seklė. 

Atrodo, pastorių tai truputį nuramino. 

— Kas jus pasiuntė? 

— Mma Malatsi. 

— Ojojoi, —- tarė pastorius. - O mums jis sakė, kad yra 
nevedęs. 

— Ne, vedęs, - atsakė mma Ramotsvė. — Ir žmona neri- 
mauja, kur jis dingo. 

— Mirė, - atsakė pastorius. - Viešpats jį pasišaukė. 

Mma Ramotsvė pajuto, kad jis sako tiesą ir kad jos 
tyrimas iš esmės baigtas. Dabar beliko išsiaiškinti, kaip 
jis mirė. 

— Turite man papasakoti, - pasakė ji. - Jei nenorite, 
niekam nesakysiu jūsų vardo. Tik papasakokite, kaip vis- 
kas atsitiko. 

Jie sėdo į mmos Ramotsvės baltą furgonėlį ir nuvažiavo 
prie upės. Buvo liūčių sezonas, ir neseniai praūžė kelios 
audros, po kurių kelias pasidarė beveik neišvažiuojamas. 

Šiaip ne taip jie pasiekė upės krantą ir pastatė furgoną po 
medžiu. 

— Štai čia krikštijame naujus narius, — tarė pastorius, ro- 
dydamas į ištvinusių upės vandenų sudarytą tvenkinį. - Aš 
stovėjau čia, o šitoje vietoje nusidėjėliai įbrido į vandenį. 

— Kiek turite nusidėjėlių? - paklausė mma Ramotsvė. 

— Iš viso šešis, skaičiuojant ir Piterį. Visi įbrido kartu, aš 
jau ruošiausi bristi jiems iš paskos. 

— Taip? - paskatino mma Ramotsvė.- Ir kas buvo 
toliau? 

— Nusidėjėliai stovėjo vandenyje, įbridę maždaug iki 
čia, - pastorius ranka brūkštelėjo sau per krūtinę. - Aš 
nusigręžiau į kaimenę pasakyti, kad metas pradėti giesmę, 
o kai vėl atsisukau, pastebėjau, kad kažkas negerai. Vande- 
nyje buvo likę tik penki nusidėjėliai. 

— Vienas dingo? 

— Taip, - drebėdamas pripažino pastorius. - Vieną 
Dievas pasišaukė pas save. 

Mma Ramotsvė pažvelgė į vandenį. Upė buvo nedidelė, ir 
didžiąją metų dalį čia telkšo tik keli seklūs tvenkiniai. Bet ge- 
rai nulijus, taip kaip šiemet, joje gali susidaryti smarkios sro- 
vės. Nemokantį plaukti žmogų tuoj pat nuneštų, pagalvojo ji, 
bet net srovės nuneštą kūną vėliau kas nors atrastų. Prie upės 
nuolat eina žmonės, ir kas nors būtinai pastebėtų skenduolį. 
Tada pakviestų policiją. Ir laikraščiai parašytų, kad Notvanės 
upėje rastas neatpažinto žmogaus lavonas; laikraščiai tik ir 
ieško panašių istorijų. Niekaip nebūtų praleidę progos. 

Ji susimąstė. Pašiurpusi suprato, kad yra ir kitas paaiš- 
kinimas. Bet prieš tai dar turėjo sužinoti, kodėl pastorius 


niekam nieko nepranešė. 

— Jūs neiškvietėte policijos, — prakalbo ji, stengdamasi, 
kad balse nebūtų girdėti kaltinimo. - Kodėl? 

Pastorius nudelbė akis į žemę; mma Ramotsvė iš patir- 
ties žinojo, kad žmonės taip daro, kai jaučiasi negerai pasi- 
elgę ir gailisi. Begėdžiai, kurie nieko nesigaili, visad žvelgia 
į dangų. 

— Žinau, kad turėjau pranešti. Dievas mane už tai nu- 
baus. Bet aš taip bijojau, kad mane apkaltins dėl vargšo Pi- 
terio mirties, pamaniau, kad teks stoti prieš teismą. Gali 
net priversti sumokėti kompensaciją, o tada bažnyčia ban- 
krutuotų, ir Dievo darbui ateitų galas. - Jis trumpam nuti- 
lo. - Ar suprantate, kodėl pats nutylėjau ir visai kaimenei 
liepiau tylėti? 

Mma Ramotsvė linktelėjo galva ir, ištiesusi ranką, leng- 
vai palietė pastoriaus alkūnę. 

— Aš nemanau, kad jūs blogai pasielgėte, - tarė ji. - Ne- 
abejoju, Dievas nori, kad dirbtumėte toliau, ir Jis nepyksta. 
Juk tai ne jūsų kaltė. 

Pastorius pakėlė akis ir nusišypsojo. 


— Tai paguodos žodžiai, sese. Ačiū jums. 


Tą pačią popietę Mma Ramotsvė paprašė kaimyną pasko- 
linti šunį. Jis jų turėjo penkis, ir ji nekentė jų visų už nesi- 
liaujantį lojimą. Šitie šunys lodavo saulei tekant, tarsi gai- 
džiai, ir naktimis, mėnuliui kylant. Jie lodavo ant varnų ir 
plaktukagalvių*, aplodavo visus praeivius, o kartais tiesiog 


dėl to, kad pasidarydavo per karšta. 


* Mažiausias Afrikos gandras (Scopus umbretta), dažnai tupiantis ant nu- 
garos raganosiams; žmonės tiki, kad jis neša nelaimes. 

— Vienai bylai ištirti man reikalingas šuo, - paaiškino 
ji. - Grąžinsiu sveikutėlį. 

Kaimynas pasijuto pamalonintas jos prašymo. 

— Duosiu tau šitą šunį, - pasakė jis. - Jis senas ir turi 
labai gerą uoslę. Pats tinkamiausias šuo sekliui. 

Mma Ramotsvė atsargiai atsivedė šunį. Šuo buvo di- 
džiulis, geltonas ir keistai, aitriai dvokė. Tą naktį, vos sau- 
lei nusileidus, ji patupdė šunį į furgono galą ir virvagaliu 
pririšo jo kaklą prie durelių rankenos. Tai padariusi, jau 
pažįstamu keliu leidosi prie upės; žibintai iš tamsos išplėš- 
davo tai spygliuotus medžius, tai kokį skruzdėlyną. Kažin 
kodėl ji džiaugėsi pasiėmusi šunį, kad ir koks nemalonus 
jis buvo. 

Privažiavusi tvenkinį, ji išsiėmė iš furgono storą baslį ir 
įbedė į minkštą pakrantės žemę. Atvedė prie vandens šunį 
ir tvirtai pririšo prie baslio. Iš krepšio, kurį buvo pasiėmu- 
si, išsitraukė didelį kaulą, kurį padėjo geltonajam šuniui 
po nosimi. Gyvulys patenkintas suurzgė ir tuoj pat ėmė 
graužti kaulą. 

Mma Ramotsvė sėdėjo už kelių jardų, nuo uodų apsisu- 
pusi kelius antklode, nepaleisdama iš rankų seno medžiok- 
linio šautuvo. Žinojo, kad laukti gali tekti ilgai, ir tikėjosi, 
kad neužsnūs. Nors jei ir užsnūstų, buvo tikra, kad laikui 
atėjus šuo ją pažadins. | 

Praėjo dvi valandos. Uodai negailestingai kandžiojosi, 
niežėjo visą kūną, bet darbas yra darbas - dirbdama ji nie- 
kada nesiskundė. Staiga šuo pradėjo dusliai urgzti. Mma 
Ramotsvė įtempė akis, stengdamasi ką nors įžiūrėti tam- 


soje. Vos galėjo įžvelgti šuns siluetą: šis stovėjo, įsistebeili- 

jęs į upę. Paskui vėl suurzgė, garsiai sulojo ir nutilo. Mma 
Ramotsvė nusimetė nuo kelių antklodę ir pasiėmė greta 
gulėjusį žibintą. Jau greitai, pagalvojo ji. 

Iš vandens atsklido kažkokie garsai, ir mma Ramotsvė 
susiprato, kad metas įjungti žibintą. Jo spindulys apšvietė 
didžiulį krokodilą, išlindusį iš vandens ir atsisukusį į dre- 
bantį šunį. 

Šviesa krokodilo nė kiek neišgąsdino — veikiausiai jis 
pamanė, kad užtekėjo mėnulis. Nenuleisdamas nuo šuns 
akių, jis lėtai slinko prie grobio. Mma Ramotsvė prisidėjo 
šautuvą prie peties ir pamatė taikiklyje puikiausią krokodi- 
lo galvos vaizdą. Paspaudė gaiduką. 

Kulka kliudė krokodilą, jis aukštai pašoko, apsivertė ore 
ir krito ant nugaros: pusė kūno buvo vandenyje, pusė ant 
kranto. Keletą akimirkų dar trūkčiojo, bet netrukus nuri- 
mo. Šūvis buvo labai taiklus. 

Mma Ramotsvė padėjo šautuvą ir pajuto, kad visa dreba. 
Tėtis ją buvo išmokęs taikliai šaudyti, bet jai nepatiko šau- 
dyti gyvulius ar žvėris, ypač krokodilus. Šitie padarai neša 
nelaimes, bet pareiga lieka pareiga. Be to, ką jis čia veikia? 
Notvanės upėje neturi būti krokodilų; turbūt jis atklydo iš 
toli arba buvo potvynio vandenų atneštas iš pačios Limpo- 
po. Vargšas krokodilas — štai kaip baigėsi jo nuotykiai. 

Ji išsitraukė peilį ir perrėžė bestijos pilvą. Pilvo oda buvo 
minkšta, ir netrukus pasirodė tai, kas buvo skrandyje. Ke- 
letas akmenukų, kuriais krokodilai virškina maistą, kažko- 
kios dvokiančios žuvies gabalėliai. Bet jai ne tas rūpėjo: kur 
kas įdomesnės pasirodė nesuvirškintos apyrankės, žiedai 
ir laikrodis, kuriuos rado krokodilo skrandyje. Papuošalai 

buvo aprūdiję, kai kurie apėję apnašomis, bet smarkiai iš- 
siskyrė iš visų kitų daiktų ir liudijo nieko gero nelemiantį 
krokodilo apetitą. 


— Ar tai jūsų vyro nuosavybė? — paklausė ji mma Malatsi, 
rodydama laikrodį, kurį buvo ištraukusi iš krokodilo pilvo. 
Ramotsvė susiraukė: ji labai nemėgo tokių akimirkų, kai 
nori nenori tenka žmogui pranešti blogą žinią. 

Bet mma Malatsi liko visiškai rami. 

— Na, aš bent žinau, kad jį pasišaukė Viešpats, - pasakė 
ji. - O tai daug geriau, negu žinoti, kad jis kitos moters 
glėbyje, ar ne? 

Mma Ramotsvė linktelėjo. 

— Manau, kad geriau, - sutiko ji. 

— Ar jūs buvote ištekėjusi, mma? — paklausė mma Ma- 
latsi. — Ar žinote, ką reiškia būti vyro žmona? 

Mma Ramotsvė pažvelgė pro langą. Po pat jos langais 
augo dygliuotas medis, tačiau tolėliau buvo matyti akme- 
nuotas kalvos šlaitas. 

— Aš turėjau vyrą, - pasakė ji. - Kadaise turėjau. Jis 
grojo trimitu. Su juo buvau nelaiminga ir dabar džiaugiuo- 
si, kad vyro nebeturiu. - Ji trumpam nutilo. - Atsiprašau. 
Nenorėjau jūsų įžeisti. Netekote vyro ir turbūt labai jo 
gailitės. 

— Truputį, - sutiko mma Malatsi. - Bet aš turiu tiek 


daug darbo. 


Šeštas skyrius 


Berniukas 


Šš Berniukas buvo vienuolikos metų, smulkaus sudėjimo. 
Visaip stengtasi, kad jis paaugtų, bet vaikas neskubėjo, to- 
dėl jį pamatęs sakytum, kad jam kokie aštuoneri ar devy- 
neri, o ne vienuolika. Tiesa, jam tai nė kiek nerūpėjo; tėvas 
sakydavo: aš irgi vaikystėje buvau mažo ūgio. O dabar esu 
aukštas. Pažvelk į mane. Ir tau taip bus. Tik palauk. 

Bet paslapčiomis tėvai nerimavo, kad vaikui kas nors 
negerai: gal iškrypo stuburas ir trukdo toliau augti. Vos 
sulaukęs ketverių, vaikas iškrito iš medžio - lipo ieškoti 
paukščių kiaušinių, - ir kelias minutes gulėjo be sąmonės, 
beveik nekvėpuodamas, kol senelė raudodama atlėkė iš 
melionų lauko, čiupo jį į glėbį ir parnešė namo, rankoje 
tebespaudžiantį sutraiškytą kiaušinį. Atrodo, vaikas pa- 
sveiko, bet visi įtarė, kad jo eisena pasikeitė. Nugabeno jį 
į kliniką, seselė patikrino jo akis, burną ir pranešė, kad jis 


visiškai sveikas. 

— Berniukai nuolatos iš kur nors iškrinta. Bet labai retai 
susilaužo kaulus. 

Seselė uždėjo rankas vaikui ant pečių ir pasukiojo 
jo kūną. 

— Matote? jam nieko neatsitiko. Nieko. Jei būtų ką nors 
susilaužęs, rėktų. 

Bet po daug metų, kai vaikas liovėsi augęs, motina pri- 
siminė aną kartą ir kaltino save, kam patikėjo ta =45ele, 
kuri mokėjo tik atlikti laboratorinius tyrimus ir patikrinti, 


ar vaikas neturi kirminų. 


Šis berniukas buvo smalsesnis už kitus vaikus. Jis labai 
mėgo ieškoti raudoname dirvožemyje akmenukų ir pa- 
spjaudęs juos blizginti. Buvo radęs labai gražių — keletą 
sodriai mėlynų, kitus vario raudonumo, kaip vakarėjantis 
dangus. Akmenis laikė lūšnelėje, savo čiužinio kojūgalyje, 
ir su jais išmoko skaičiuoti. Kiti berniukai to išmoko skai- 
čiuodami galvijus, bet šitam vaikui, atrodo, galvijai nepati- 
ko — dar viena keistenybė. 

Dėl smalsumo, siuntusio jį kuistis po krūmynus paslap- 
tingais jam vienam težinomais reikalais, tėvai buvo pratę 
valandų valandas jo nematyti. Nieko blogo jam nenutiks, 
jei tik netyčia neužlips ant barškuolės ar kobros. Bet viskas 
apsieidavo, ir vaikas staiga pasirodydavo galvijų aptvare ar 
prie ožkų bandos, rankoje spausdamas kokį nors keistą ra- 
dinį - maitvanagio plunksną, išdžiūvusį tshongololo šim- 
takojį, saulės nubalintą gyvatės kaukolę. 

Dabar vaikas vėl ėjo savo keliais, klaidžiojančiais aplink 
dulkėtus krūmynus. Buvo radęs kai ką labai įdomaus — 

šviežių gyvatės išmatų, — todėl sekė pėdsakais, tikėdamasis 
pamatyti pačią gyvatę. Žinojo, kas tai, nes matė išmatose 
kailio gumulų: jos negalėjo būti niekieno kito, tik gyvatės. 
Vaikas tikrai žinojo, kad tai uolų kiškio kailis - dėl spalvos 
ir dėl to, kad gyvatės labai mėgsta uolų kiškius. Jei rastų 
gyvatę, galėtų akmeniu ją užmušti ir nudirti odą, iš kurios 
išeitų dailus diržas jam ir tėvui. 

Bet jau temo, ir netrukus teks liautis ieškojus. Naktį be 
mėnesienos niekaip neįžiūrėsi gyvatės; teks palikti taką ir 
tiesiai per krūmynus traukti link keliuko, vinguriuojančio 
pro išdžiūvusią upės vagą atgal į kaimą. 

Kelią rado be vargo, dar truputį pasėdėjo pakelėje, raus- 
damas kojų pirštais minkštą baltą smėlį. Jis buvo alkanas ir 
žinojo, kad šį vakarą prie košės gaus mėsos, nes matė, kaip 
senelė ruošiasi virti troškinį. Ji visad jam įdėdavo daugiau 
mėsos negu priklauso - beveik daugiau, negu būdavo skir- 
ta tėčiui, — ir abi seserys dėl to labai pyko. 

— Mes irgi mėgstame mėsą. Mergaitėms irgi patinka 
mėsa. 

Bet senelės įtikinti nepavykdavo. 

Jis atsistojo ir leidosi eiti keliu. Jau buvo visai sutemę, 
medžiai ir krūmai virtę juodais, beformiais, susiliejusiais 
siluetais. Kažin kur giedojo paukštis —- nakties medžiok- 
lis, - čirpė naktiniai vabzdžiai. Vaikas pajuto, kaip sugėlė 
dešinę ranką, ir plojo per ją delnu. Uodas. 

Staiga priešais stovinčio medžio lapijoje sušvito gelto- 
nas šviesos ruožas. Jis drebėjo ir šokčiojo; berniukas atsi- 


gręžė. Keliu jam už nugaros važiavo sunkvežimis. Auto- 

mobilis nebūtų pravažiavęs, nes smėlis čia pernelyg gilus 
ir birus. 

Vaikas sustojo ant kelkraščio ir laukė. Šviesos jau beveik 
jį lietė; sunkvežimis buvo mažas, panašus į džipą, kurio 
dviejų žibintų spinduliai šokinėjo ir svyravo kelio duobėms 
į taktą. Sunkvežimis visai prisiartino, vaikas pakėlė ranką, 
norėdamas prisidengti akis. 

— Labą vakarą, jaunuoli, — pasigirdo iš sunkvežimio tra- 
dicinis pasveikinimas. 

Jis nusišypsojo ir atsakė į pasveikinimą. Dabar jau matė, 
kad kabinoje sėdi du vyrai - jaunesnysis prie vairo, vyres- 
nysis šalia. Vaikas žinojo, kad vyrai jam nepažįstami, nors 
ir nematė jų veidų. Setsvana kalba tas žmogus kalbėjo ka- 
žin kaip keistai. Vietos gyventojai kitaip kalba. Keistas bal- 
sas, tarsi suplonėjantis kiekvieno žodžio gale. 

— Gal medžioji laukinius žvėris? Nori tamsoje sugauti 
leopardą? 

Jis papurtė galvą. 

— Ne. Tik einu namo. 

— Žinok, leopardas tave pirmas nučiuptų, nespėtum nė 
susigaudyti! 

Jis nusijuokė. 

— Teisybę sakote, rra*! Šiąnakt nenorėčiau sutikti leo- 
pardo. 

— Tada mes tave parvešime namo. Ar toli? 


— Ne. Netoli. Anava ten. Į tą pusę. 


* Setsvana kalba - kreipinys į suaugusį vyrą, jo apibūdinimas. 

Vairuotojas atidarė duris ir išlipo, neišjungęs variklio, leis- 
damas berniukui įsiropšti ant priekinės sėdynės. Tada įlipo 
pats, uždarė dureles ir perjungė bėgį. Vaikas pakėlė nuo 
grindų kojas —- ten buvo kažin koks gyvulys, jis ką tik palie- 
tė minkštą, drėgną jo nosį, - gal šuo, o gal ožka. 

Jis pažvelgė į kairėje sėdintį vyrą, tą vyresnį. Atvirai 
spoksoti nemandagu, be to, tamsoje ne kažin ką įžiūrėsi. 
Bet jis pastebėjo, kad vyro lūpa nesveika, pamatė ir jo akis. 
Nusisuko. Vaikui šiukštu negalima taip dėbsoti į senį. Bet 
iš kur tie žmonės čia atsirado? Ką jie veikia? 

— Štai. Štai mano tėvo namas. Matote — ana ten. Tos 
švieselės. 

— Matome. 

— Jei norite, nuo čia jau galiu pareiti pėsčias. Jei sustosi- 
te, aš ir pareisiu. Yra takelis. 

— Nesustosim. Tu mums turi kai ką padaryti. Truputį 
padėti. 

— Jie žino, kad turiu sugrįžti. Jie manęs lauks. 

— Visada kas nors ko nors laukia. Visada. 

Staiga berniukas išsigando ir atsigręžė pasižiūrėti į vai- 
ruotoją. Jaunesnysis vyras jam nusišypsojo. 

— Nesijaudink. Sėdėk ramiai. Šiąnakt važiuosim kitur. 

— Kur jūs mane vežate, rra? Kodėl išvežate iš namų? 

Senis ištiesė ranką ir palietė berniuko petį. 

— Tau nieko blogo neatsitiks. Namo grįši kitą kartą. Jie 
žinos, kad tau nieko neatsitiko. Supranti, mes geri žmonės. 
Geri žmonės. O dabar klausyk, kol važiuojame, papasako- 


siu tau vieną istoriją. Tada būsi ramus ir patenkintas. 

Kartą gyveno piemenys, kurie ganė savo turtingo dėdės 
bandą. O, tas dėdė buvo tikras turtuolis! Jis turėjo daugiau 
galvijų už visus toje Botsvanos dalyje, ir visi galvijai buvo 
didžiuliai, va tokie, net dar didesni. 

Vieną dieną piemenys pamatė, kad prie bandos prikly- 
do veršelis. Tai buvo keistas veršelis, įvairiaspalvis, nė kiek 
nepanašus į kitus veršelius, kuriuos jie buvo matę. O, kaip 
jie džiaugėsi, pamatę tą veršelį! 

Veršelis turėjo ir kitų nepaprastų savybių. Jis mokėjo 
dainuoti galvijų dainą, kurią piemenys išgirsdavo, priėję 
arčiau. Žodžių nesuprato, bet daina buvo apie galvijų rei- 
kalus. 

Piemenys pamilo tą veršelį ir iš tos meilės visai nepa- 
stebėjo, kad kiti galvijai nuklydo nuo bandos. Kai pagaliau 
atsipeikėjo ir suprato, kas atsitiko, du galvijai buvo dingę. 

Atėjo dėdė. Štai jis ateina —- aukštas, aukštas vyras su 
lazda rankoje. Jis aprėkė piemenis ir sudavė lazda jų ver- 
šeliui, sakydamas, kad priklydę veršeliai niekam neatneša 
laimės. 

Taigi veršelis padvėsė, bet prieš padvėsdamas kai ką pa- 
šnibždėjo piemenims, ir šį kartą jie viską išgirdo. Tai buvo 
didelė paslaptis, ir kai piemenys papasakojo dėdei, ką pasa- 
kė veršelis, šis parpuolė ant kelių ir ėmė graudžiai raudoti. 

Supranti, tas veršelis buvo jo brolis, kurį kadaise, labai 
seniai, suėdė liūtas, ir kuris dabar sugrįžo. O šis žmogus 
užmušė savo brolį, todėl daugiau niekada nebegalės būti 


laimingas. Jis nuliūdo. Labai nuliūdo. 

Kol vyras pasakojo, berniukas stebėjo jo veidą. Jei anksčiau 
ir nesuprato, kas čia darosi, tai dabar viskas tapo aišku. Jis 
jau žinojo, kas bus toliau. 

— Laikyk berniuką! Čiupk už rankų! Jei nesulaikysi, per 
jį išvažiuosiu iš kelio. 

— Stengiuosi. Spurda kaip velnias. 

— Tu tik laikyk. Tuoj sustabdysiu sunkvežimį. 


Septintas skyrius 


Mma Makutsi tvarko paštą 


SS Pirmos bylos sėkmė suteikė mma Ramotsvei drąsos. Ji 
užsisakė paštu privataus seklio vadovą ir atidžiai, skyrių po 
skyriaus, jį skaitė, daug ką užsirašinėdama. Pirmoje byloje 
apsieita be klaidų, galvojo ji. Visą reikalingą informaciją ji 
surinko labai paprastai: sudarė galimų informacijos šalti- 
nių sąrašą ir visus patikrino. Darbo pasirodė ne tiek jau 
daug. Svarbiausia — laikytis metodo, ir tada suklysti bus 
beveik neįmanoma. 

Be to, apie krokodilą jai pakuždėjo nuojauta, kurią be- 
liko patikrinti. Vadovo autoriai patvirtino, kad taip elgtis 
labai patartina. „Neniekinkite nuojautos, — rašė jie. - Nuo- 
jauta — tai savotiška žinojimo atmaina“ Mma Ramotsvei 
patiko šis apibūdinimas, ji paminėjo jį mma Makutsi. Sek- 
retorė atidžiai išklausė sakinį, išspausdino jį mašinėle ir 


padavė mma Ramotsvei. 

Mma Makutsi buvo miela bendradarbė ir mokėjo gerai 
rašyti mašinėle. Ji išspausdino ataskaitą apie Malatsių bylą, 
kurią padiktavo mma Ramotsvė, taip pat sąskaitą, vėliau 
išsiųstą mma Malatsi. Tačiau tuo iš esmės jos darbas ir bai- 
gėsi, todėl mma Ramotsvė ėmė svarstyti, ar versle tikrai 
būtina sekretorė. 

Bet sekretorės reikėjo. Kaip atrodytų seklių agentūra be 
sekretorės? Visi iš jos juoksis, o klientai - jei tik jų dar bus, 
o tai abejotina, — išsigąs ir išsilakstys. 

Žinoma, mma Makutsi darbas buvo atplėšti atsiųstus 
laiškus. Pirmas tris dienas laiškų nebuvo. Ketvirtą dieną 
atėjo katalogas ir reikalavimas sumokėti nuosavybės mo- 
kestį, o penktą dieną - laiškas, adresuotas buvusiam pa- 
stato savininkui. 

Užtat antros darbo savaitės pradžioje ji atplėšė baltą 
voką, išmargintą purvinų pirštų atspaudais, ir garsiai per- 


skaitė gautą laišką mma Ramotsvei. 


Gerbiamoji mma Ramotsve, 

Skaičiau apie jus laikraštyje, apie tai, kad jūs atidarė- 
te mūsų sostinėje didelę naują seklių agentūrą. Labai di- 
džiuojuosi savo šalimi — pagaliau mes Botsvanoje turime 
tokį žmogų, kaip jūs. 

Aš dirbu mokytoju mažoje Katsanos kaimelio mokykloje 
už trisdešimt mylių nuo Gaborono, netoli gimtojo kaimo. 
Prieš daug metų baigiau pedagogikos kolegiją ir gavau di- 
plomą su dviem pagyrimais. Mudu su žmona turime dvi 


dukteris ir vienuolikos metų sūnų. Sūnus, kurį ką tik pa- 

minėjau, neseniai dingo, ir jau du mėnesius niekas jo ne- 
matė. 

Kreipėmės į policiją. Jie visur ieškojo, apklausė daug 
žmonių. Niekas nieko apie mūsų sūnų nežinojo. Aš pasi- 
ėmiau kelias laisvas dienas mokykloje ir apieškojau kai- 
mo apylinkes. Nelabai toli nuo kaimo yra kopjes*, ten 
pasitaiko didžiulių uolos luitų ir urvy. Buvau nusileidęs 
į visus urvus, apžiūrėjau kiekvieną plyšį. Bet sūnaus ne- 
buvo nė ženklo. 

Sūnus dažnai kur nors nuklysdavo, nes labai domėjosi 
gamta. Jis nuolat kolekcionavo uolienas ir panašius daik- 
tus. Labai daug žinojo apie krūmynus ir tikrai per kvailu- 
mą nebūtų pakliuvęs į pavojų. Mūsų kraštuose nebėra leo- 
pardy, o Kalaharis per toli, kad liūtai galėtų iki čia ateiti. 

Aš visur išvaikščiojau, šaukiau ir šaukiau, bet sūnus 
taip ir neatsiliepė. Apžiūrėjau visy mūsų kaimo ir gretimo 
kaimo valstiečių šulinius, paprašiau, kad patikrintų van- 
denį. Bet neaptikau jokio ženklo. 

Kaip gali vaikas taip išnykti, be jokio pėdsako? Jei nebū- 
čiau krikščionis, pasakyčiau, kad jį nusinešė piktosios dva- 
sios. Bet žinau, kad tokių dalykų tikrovėje nebūna. 

Aš nesu turtingas žmogus. Negaliu sumokėti už priva- 
taus seklio darbą, bet Jėzaus Kristaus vardu prašau jūsų, 
mma Ramotsve, padaryti man nedidelę paslaugą. Kai 
tirsite kitas bylas, kai kalbėsitės su žmonėmis, žinančiais, 
kas kur vyksta, labai prašau - paklauskite jų, gal kartais 
bus girdėję apie berniuką, vardu Tobisas, vienuolikos metų 


* Afrikanerių kalbos žodis, reiškiantis neaukštą kalvą lygumoje. 

ir keturių mėnesių, mokytojo iš Katsanos kaimo mokyklos 
sūny. Prašau tiktai paklausti, ir jei ką nors sužinosite, kad 
ir kas tai būtų, prašau atsiųsti laiškelį man, žemiau pasi- 
rašiusiam, mokytojui. 
Su Dievo pagalba, 
Ernestas Molajis Pakotatis, pedagogas. 


Mma Makutsi baigė skaityti laišką ir pažvelgė į mma Ra- 
motsvę. Kurį laiką abi tylėjo. Pirmoji tylą pertraukė mma 
Ramotsvė. 

— Ar esate nors apie tai girdėjusi? - paklausė ji. - Ar 
girdėjote ką nors apie dingusį berniuką? 

Mma Makutsi suraukė kaktą. 

— Atrodo, taip. Lyg ir skaičiau laikraščiuose, kad ieško- 
mas berniukas. Atrodo, buvo įtarimų, kad jis kažin kodėl 
pabėgo iš namų. 

Mma Ramotsvė pakilo iš vietos ir paėmė iš sekretorės 
laišką. Laikė jį taip, tarsi pateikdama teismui — atsargiai, 
nenorėdama sunaikinti įrodymų. Atrodė, tarsi tas laiškas — 
paprasčiausias popieriaus lapelis, toks lengvutis, - būtų 
apsunkęs nuo skausmo. 

— Nemanau, kad galėsiu kaip nors jiems padėti, — ty- 
liai tarė ji. - Žinoma, paklausinėti galiu. Tiek ir pasakysiu 
vargšui tėčiui, bet ką gi daugiau? Jis gerai žino Katsanos 
apylinkes. Pažįsta visus žmones. Tikrai ne kažin kuo galiu 
jam padėti. 

Atrodo, mma Makutsi palengvėjo. 

— Tikrai, — sutiko ji. - Mes tam vargšui žmogui niekuo 


nepadėsime. 

Mma Ramotsvė padiktavo laišką, o mma Makutsi ati- 
džiai jį užrašė mašinėle. Tada laiškas buvo įdėtas į voką, 
užklijuotas pašto ženklas, ir vokas padėtas į naujutėlį rau- 
doną siunčiamų dokumentų padėklą, kurį mma Ramot- 
svė pirko „Botsvanos knygų centre“. Tai buvo jau antras 
„Pirmosios moterų seklių agentūros“ siunčiamas laiškas; 
pirmajame buvo dviejų šimtų penkiasdešimt pulų sąskai- 
ta, skirta mma Malatsi, ant kurios mma Makutsi išspaus- 
dino: „Jūsų velionio vyro klausimu - jo mirties paslapties 


atskleidimas“. 


Vakare, parėjusi į savo namus Zebrų plente, mma Ramot- 
svė virė vakarienei troškinį ir moliūgus. Ji labai mėgo sto- 
vėti virtuvėje, maišyti verdantį puodą ir apgalvoti dienos 
įvykius, gurkšnodama raudonąją arbatą iš didelio puode- 
lio, kurį atsargiai pasistatydavo ant viryklės briaunos. Tą 
dieną buvo ir daugiau įvykių, ne tik šis laiškas. Buvo užėjęs 
žmogus pasiteirauti, kaip atgauti seniai užleistą skolą, ir 
ji nenoromis sutiko jam padėti. Nebuvo tikra, ar privatūs 
sekliai užsiima tokiais dalykais — vadove tai nepaminėta, — 
bet žmogus atkakliai prašė, ir atsisakyti buvo per sunku. 
Paskui apsilankė moteris, nerimaujanti dėl savo vyro. 

— Jis pareina namo, dvelkdamas kvepalais, - pasakojo 
ji. — Ir šypsosi. Ko jam šypsotis ir dvelkti kvepalais, kai par- 
eina namo? 

— Gal jis susitinka su kita moterimi, — drįso spėti mma 
Ramotsvė. 

Moteris apstulbusi pažvelgė į ją. 

— Manote, jis taip galėtų pasielgti? Mano vyras? 

Jos aptarė padėtį ir nusprendė, kad moteriai bus geriau- 
sia tiesiai vyro apie tai paklausti. 

— Gal yra ir koks nors kitas paaiškinimas, — drąsinamai 
tarė mma Ramotsvė. 

— Pavyzdžiui, koks? 

— Na... 

— Šiais laikais daug vyrų kvėpinasi, - įsiterpė mma Ma- 
kutsi. - Mano, kad nuo to maloniau kvepės. Juk žinote, 
koks vyrų kvapas. 

Klientė pasisuko su visa kėde ir įsistebeilijo į mma 
Makutsi. 

— Mano vyras neturi kvapo,- atkirto ji. — Jis labai 
švarus. 

Mma Ramotsvė įspėjamai žvilgtelėjo į mma Makutsi. 
Teks su ja pakalbėti, kad klientui atėjus laikytųsi atokiau. 

Tačiau nepaisant visų tos dienos įvykių, mintys vis 
sukosi aplink mokytojo laišką ir dingusį berniuką. Kaip 
vargšas žmogus turbūt nerimavo - žinoma, ir vaiko mo- 
tina. Jis nerašė apie motiną, bet turbūt ji yra, o gal mo- 
čiutė. Ką jie turėjo galvoti: slenka valanda po valandos, 
o berniuko kaip nėr, taip nėr; gal jam gresia pavojai, gal 
jis, pavyzdžiui, įkrito į seną kasyklos angą ir užkimęs nuo 
riksmo nebegali duoti ženklo gelbėtojams, vaikštantiems 
tiesiai jam virš galvos. O gal jį kas nors pavogė - nusine- 
šė, prisidengęs nakties tamsa? Koks kietaširdis galėtų taip 
pasielgti su nekaltu vaiku? Kaip galima nepaklausyti vai- 
ko verksmo, prašymų leisti jam grįžti namo? Pagalvojus, 
kad tokie dalykai vyksta čia pat, Botsvanoje, kūnas nuėjo 
pagaugais. 


93 


Ji pradėjo svarstyti, ar bus pasirinkusi tinkamą darbą. 
Aišku, smagu galvoti, kad gali padėti žmonėms išspręsti 
problemas, bet kartais tos jų problemos drasko širdį. Ma- 
latsių byla buvo labai keista. Ji tikėjosi, kad mma Malatsi, 
pamačiusi įrodymus, kad jos vyrą suėdė krokodilas, labai 
susijaudins, bet ji, atrodo, liko visai rami. Kaip ji ten pasa- 
kė? „Bet aš turiu tiek daug darbo“. Kokia keista, žiauri re- 
akcija moters, ką tik sužinojusios, kad neteko vyro. Nejau 
jis jai tik tiek terūpėjo? 

Mma Ramotsvė akimirką sustingo, kišdama šaukštą į 
garuojantį troškinį. Mma Kristi, aprašydama tokius nejaut- 
rius žmones, norėdavo sukelti skaitytojui įtarimą. Ką būtų 
pagalvojusi mma Kristi, matydama mma Malatsi ramybę, 
jos visišką abejingumą? Būtų pamaniusi sau: ši moteris 
nužudė savo vyrą! Todėl ir nesusijaudino, išgirdusi apie jo 
mirtį. Ji seniai žinojo, kad jis miręs! 

Bet kaipgi krokodilas, krikštas ir kiti nusidėjėliai? Ne, ji 
tikriausiai nekalta. Gal norėjo jo mirties, ir krokodilas tik 
išpildė jos norą. Kai taip atsitinka, ar žmogus Dievo akyse 
tampa Žmogžudžiu? Mat Dievas žinos, kad linkėjai kam 
nors mirties, juk Dievui nėra jokių paslapčių. Visi tai žino. 

Ji papurtė galvą. Metas nuimti nuo ugnies puodą su 
moliūgais ir valgyti. Gerai pagalvojus, toks ir yra visų di- 
džiųjų gyvenimo problemų sprendimas. Gali galvoti kiek 
nori, ir vis tuščiai, bet moliūgą valgyti reikia. Tada nepra- 
rasi žemės po kojomis. Tai ir yra priežastis, skatinanti gy- 


venti toliau. Tas moliūgas. 


Aštuntas skyrius 


Pokalbis su ponu J. L. B. Matekoniu 


KSS Buhalterijos duomenys atrodė nekaip. Pirmas „Pirmo- 
sios moterų seklių agentūros“ darbo mėnuo atnešė regi- 
mų nuostolių. Agentūroje apsilankė trys klientai, kurie 
sumokėjo, ir dar du, kurie atėjo patarimo, o kai jį gavo, 
mokėti atsisakė. Mma Malatsi sumokėjo dviejų šimtų 
penkiasdešimt pulų sąskaitą; Hepė Bapetsi sumokėjo du 
šimtus pulų už tai, kad agentūra demaskavo jos apsime- 
tėlį tėvą; dar vienas vietos prekiautojas sumokėjo šimtą 
pulų už informaciją, kas iš jo kontoros slapta tarpmies- 
tiniu telefonu skambina į Fransistauną. Viską sudėjus, 
gausime penkis šimtus penkiasdešimt pulų; bet vien 
mma Makutsi reikėjo mokėti penkių šimtų aštuoniasde- 
šimt pulų mėnesio atlyginimą. Vadinasi, agentūros nuos- 
toliai sudarė trisdešimt pulų, jei neskaičiuosime kitų iš- 
laidų —- pavyzdžiui, degalų mažajam baltajam furgonui ir 
elektros energijos kaštų. 

Suprantama, verslas suklesti ne iš karto - mma Ramot- 
svė tai suprato, — bet ar ilgai pavyks ištempti negaunant 
pelno? Jai dar buvo likę šiek tiek pinigų iš tėvo, bet ir jie 
greitai baigsis. Verčiau jau būtų paklausiusi tėvo: jis patarė 
nusipirkti mėsinę, ir toks verslas būtų kur kas saugesnis. 
Kaip ten žmonės sako? Investicija be jokios rizikos, štai 
kaip. Bet argi tai įdomu? 

Ji prisiminė poną J. L. B. Matekonį, įmonės „Tlokvengo 
plento greitieji automobiliai“ savininką. Štai kieno verslas 
pelningas. Jam niekada netrūksta klientų, nes visi žino, 
koks jis puikus mechanikas. Tuo juodu ir skiriasi, pagalvo- 
jo mma Ramotsvė: jis išmano savo darbą, o aš - ne. 

Mma Ramotsvė jau labai seniai pažinojo poną 
J. L. B. Matekonį. Jis buvo kilęs iš Močudžio, o jo dėdė - 
artimas jos tėvo draugas. Ponui J. L. B. Matekoniui ke- 
turiasdešimt penkeri — jis buvo dešimt metų vyresnis už 
mma Ramotsvę, bet laikė save jos bendraamžiu ir kalbė- 
damas apie gyvenimą dažnai prasitardavo: „Mūsų amžiaus 
žmonėms... 

Tai buvo malonus ir jaukus žmogus; ji ne kartą klausė 
savęs, kodėl jis taip ir nevedė. Ne gražuolis, tačiau drau- 
giškas, pasitikėjimą keliančios išvaizdos. Tokį vyrą kaip jis 
norėtų turėti bet kuri moteris. Jis mokėtų viską sutaisyti, 
vakarais niekur neitų iš namų, o kartais turbūt net padėtų 
atlikti apyvokos darbus — labai retam vyriškiui tokie daly- 
kai ateina į galvą. 

Bet jis liko viengungis, gyveno vienas dideliame name 
netoli senojo oro uosto. Kartais, pravažiuodama pro šalį, 
matydavo jį sėdintį verandoje - ponas J. L. B. Mateko- 

nis visada būdavo vienas, sėdėdavo krėsle ir spoksodavo 
į medžius, augančius sode. Apie ką toks žmogus mąsto? 
Gal taip sėdėdamas ima ir pagalvoja, kad gerai būtų turėti 
žmoną, ir kad po sodą lakstytų vaikai; o gal jo mintys suka- 
si tik apie garažą ir automobilius, kuriuos atvežė pataisyti? 
Neįmanoma sužinoti. 

Mma Ramotsvė mėgdavo užsukti į garažą ir pasikalbėti 
su šeimininku netvarkingame jo kabinete, užverstame są- 
skaitų ir atsarginių dalių užsakymo lapų šūsnimis. Jai pa- 
tiko žiūrinėti ant sienos kabantį kalendorių su paprastais 
paveiksliukais, kuriuos taip mėgsta vyrai. Patiko gerti ar- 
batą iš jo puodelio, išorėje nutapnoto tepaluotais pirštais, 
ir žiūrėti, kaip du asistentai kelia ant domkratų automobi- 
lius, žvangina detales arba kažką kala. 

Ponui J. L. B. Matekoniui jų susitikimai irgi patiko. Jie 
kalbėdavosi apie Močudį, apie politiką, o kartais aptarda- 
vo kasdienius įvykius. Jis pasakodavo, kieno automobilis 
sugedo, kas jam atsitiko, kas tą dieną pirko degalų ir kur 
ketino važiuoti. 

Bet tąsyk jie ėmė kalbėtis apie finansus ir apie tai, kaip 
sunku išlaikyti pelningą verslą. 

— Didžiausios išlaidos - tai personalo kaštai, - pasakė 
ponas J. L. B. Matekonis. - Matai tuos du vaikigalius, gu- 
linčius po automobiliu? Net neįsivaizduoji, kiek jie man 
atsieina. Atlyginimai, mokesčiai, draudimas - jei kas nors 
atsitiktų ir ant jų užgriūtų automobilis. Po truputį, po tru- 
putį, ir susideda. Mėnesio pabaigoje matau, kad man lieka 


vos pora pulų. Niekada neišeina daugiau. 

— Bet tu bent jau neturi nuostolių, - priminė mma Ra- 
motsvė. - Suvedžiau pirmo mėnesio sąskaitas ir pamačiau, 
kad praradau trisdešimt pulų. Neabejoju, kad toliau bus tik 
blogiau. 

Ponas J. L. B. Matekonis atsiduso. 

— Personalo kaštai, - paaiškino jis. - Ta tavo sekretorė 
didžiuliais akiniais. Štai kur eina pelnas. 

Mma Ramotsvė linktelėjo galva. 

— Žinau, — atsakė ji. — Bet agentūroje būtinai reikia sek- 
retorės. Jei neturėčiau sekretorės, pati turėčiau visą dieną 
sėdėti kontoroje. Negalėčiau ateiti pas tave pasikalbėti. Nei 
nueiti į parduotuvę. 

Ponas J. L. B. Matekonis ištiesė ranką ir paėmė puodelį. 

— Tada tau reikia susirasti geresnių klientų, - patarė 
jis. - Išspręsti porą sudėtingų bylų. Tau reikia bent vieno 
tikrai turtingo kliento. 

— Tikrai turtingo? 

— Taip. Tokio žmogaus, kaip, pavyzdžiui... pavyzdžiui, 
ponas Patelis. 

— O kam jam privatūs sekliai? 

— Turtuoliai turi savų problemų, " paaiškino ponas 
J. L. B. Matekonis. — Kurių tu net nežinai. 

Juodu tylėdami stebėjo, kaip jaunieji mechanikai nuima 
taisomo automobilio ratą. 

— Žiopliai, - tarė ponas J. L. B. Matekonis. — To visai 
nereikia. 

— Štai ką pagalvojau, - prakalbo mma Ramotsvė. — Ne- 
seniai gavau tokį laišką. Perskaičiusi labai nuliūdau ir su- 


abejojau, ar išvis tinku būti sekle. 

Ji papasakojo apie laišką, kuriame prašoma paieškoti 
dingusio berniuko, ir paaiškino, kokia pasijuto bejėgė. 

— Ničniekuo negaliu padėti to vaiko tėvui, - sakė ji. — 
Aš ne stebukladarė. Bet man taip jo pagailo. Jis manė, kad 
jo sūnus įstrigo krūmynuose arba jį suėdė žvėrys. Įsivaiz- 
duoji, kaip turėtų kentėti tėvas? 

Ponas J. L. B. Matekonis sušnarpštė. 

— Skaičiau apie tai laikraštyje, - pasakė jis. - Ir apie pa- 
ieškas. Iš pat pradžių žinojau, kad jos beviltiškos. 

— Kodėl? - paklausė mma Ramotsvė. 

Ponas J. L. B. Matekonis kurį laiką patylėjo. Mma Ra- 
kieme augantį dygliuotą medį. Mažulyčiai pilkšvo atspal- 
vio žali lapeliai, panašūs į žoles, buvo susiskleidę nuo karš- 
čio, tolumoje bolavo tuščias, beveik baltas dangus; kvepėjo 
dulkėmis. 

— Nes vaikas negyvas, - atsakė ponas J. L. B. Mateko- 
nis, pirštu piešdamas ore neregimus raštus. - Jo nesuėdė 
jokie žvėrys. Bent jau ne tie, kuriuos mes žinome. O taip. 

Mma Ramotsvė tylėjo. Ji įsivaizdavo tėvą — mirusio vai- 
ko tėvą, — ir akimirką prisiminė tą siaubingą popietę Mo- 
čudžio ligoninėje, kai prie jos priėjo slaugė, taisydamasi 
uniformą, ir buvo aišku, kad jos akys užverktos. Toks daly- 
kas, kaip vaiko netektis, žmogui gali tapti pasaulio pabai- 
ga. Jau niekada nebebus taip, kaip buvo. Žvaigždės užgeso. 
Mėnulis išnyko. Nutilo paukščių giesmės. 

— Kodėl sakai, kad jis negyvas? — paklausė ji. - Juk galė- 
jo pasiklysti, o tada... 

Ponas J. L. B. Matekonis papurtė galvą. 

— Ne, - atsakė jis. - Tą vaiką pavogė raganiai. Dabar jis 
negyvas. 

Ji pastatė ant stalo tuščią puodelį. Už lango, dirbtuvėje, 
ant žemės garsiai žnegtelėjo rato aptaisas. 

Mma Ramotsvė pažvelgė į savo bičiulį. Apie šituos daly- 
kus žmonės nemėgsta garsiai kalbėti. Kas jau kas, o tokios 
kalbos baugina net drąsiausius. Tai didžiausias tabu. 

— Kaip gali būti toks tikras? 

Ponas J. L. B. Matekonis nusišypsojo. 

— Na baik, mma Ramotsve. Tu ne blogiau už mane ži- 
nai, kas darosi. Tik mes nemėgstame apie tai kalbėti, tiesa? 
Mes, afrikiečiai, to labiausiai gėdijamės. Visi žinome, kas 
vyksta, bet apsimetame aklais. Puikiausiai žinome, kas iš- 
tinka dingusius vaikus. Žinome. 

Ji pažvelgė į jį. Nėra jokių abejonių, kad jis sako tiesą, 
nes yra tiesus ir geras žmogus. Tikriausiai jis teisus, - kad 
ir kaip norėtųsi surasti nekaltesnę berniuko dingimo prie- 
žastį, labiausiai tikėtina, kad jam nutiko tai, apie ką kalba 
ponas J. L. B. Matekonis. Berniuką pasigrobė raganius ir 
sunaudojo vaistams gaminti. Vidury Botsvanos, dvidešim- 
to amžiaus pabaigoje, po išdidžiai plevėsuojančia vėliava, 
apsupty to, kas padarė Botsvaną modernia valstybe, nuti- 
ko toks dalykas - tarsi būgnas suplakė tamsos širdis. Buvo 
nužudytas mažas vaikas, nes koks nors galingas ir įtakin- 
gas žmogus užsakė raganiui pagaminti stiprybę grąžinan- 
čius vaistus. 

Ji nuleido akis. 

— Gal tu ir teisus, - pasakė. — Vargšas vaikas... 

— Žinoma, kad teisus, — atsakė ponas J. L. B. Mateko- 

nis. - Kaip manai, kodėl tas nelaimingas tėvas tau parašė? 
Nes policija net nemėgina išsiaiškinti, kaip ir kur tai įvyko. 
Policininkai bijo. Visi iki vieno. Bijo taip pat, kaip bijau aš, 
kaip bijo anie du puskvailiai po automobiliu. Bijo, mma 
Ramotsve. Mirtinai prigąsdinti. Visi mes bijome - ko gero, 
net tu. 


Tą vakarą mma Ramotsvė nuėjo miegoti dešimtą valandą, 
pusvalandžiu vėliau, negu buvo pratusi. Ji mėgdavo kartais 
pagulėti, užsidegusi lemputę prie lovos, ir paskaityti žur- 
nalą. Šiandien jautėsi pavargusi, žurnalas vis slydo iš ran- 
kų, ir kovoti su miegu buvo beprasmiška. 

Ji užgesino lempą ir sukalbėjo poterius, tardama žo- 
džius pašnibždomis, nors namie jos niekas nebūtų išgir- 
dęs. Visad melsdavosi už tą patį - už savo tėvo Obedo sie- 
lą, už Botsvaną, kad būtų lietaus, nuo kurio auga javai ir 
įminta galvijai, ir už savo mažąjį kūdikėlį, saugiai besiilsintį 
Jėzaus glėbyje. 

Paryčiais ji nubudo apimta siaubo, tankiai plakančia 
širdimi ir išdžiūvusia burna. Atsisėdusi lovoje siekė jungik- 
lio, bet spustelėjus nieko neįvyko. Atmetusi paklodę —- per 
karščius antklodė nereikalinga, - išlipo iš lovos. 

Koridoriuje šviesa irgi neužsidegė, nei virtuvėje, kur 
ant grindų judėjo keisti mėnesienos šešėliai. Ji pažvelgė 
pro langą į tamsą. Niekur nebuvo matyti jokios švieselės: 
sutriko elektros tiekimas. 

Mma Ramotsvė atidarė užpakalines duris ir basa išėjo 
į kiemą. Miestas skendėjo tamsoje, neryškūs, pasklidi me- 


džių siluetai priminė juodulius. 


101 


— Mma Ramotsve! 

Ji sustojo vietoje, sustingusi iš siaubo. Kieme kažkas 
buvo ir ją stebėjo. Kažkas sušnibždėjo jos vardą. 

Ji žiojosi kalbėti, bet negalėjo pratarti nė žodžio. Be 
to, kalbėti būtų pavojinga. Todėl ėmė lėtai, žingsnelis po 
žingsnelio, slinkti atgal prie virtuvės durų. Atsidūrusi vi- 
duje, tvirtai užtrenkė paskui save duris ir sugriebė spyną. 
Pasukus raktą, staiga atsirado elektra, ir virtuvę užplūdo 
šviesa. Suniurzgė šaldytuvas, sumirksėjo orkaitės laikro- 
dis: 3:04; 3:04. 


Devintas skyrius 


Vaikinas 


SS Salyje buvo trys ypatingi namai, ir mma Ramotsvė 
džiaugėsi buvusi pakviesta į du iš jų. Garsiausias buvo 
Mokolodis, plačiai išsiskleidęs, prancūzišką chdteau pri- 
menantis dvaras į pietus nuo Gaborono, vidury krūmynų. 
Šis dvaras — su vartininko nameliu prie kaldintos geležies 
vartų — turbūt buvo didingiausias visoje šalyje, tikrai įspū- 
dingesnis už Fakadį šiaurinėje dalyje: pastarasis, mma Ra- 
motsvės manymu, stovėjo kiek per arti nuotėkų valymo 
tvenkinių. Tam tikra prasme tai buvo gerai, nes tvenkiniai 
traukė įvairiausius paukščius, ir iš Fakadžio verandos ga- 
lėjai stebėti, kaip į drumstą žalią vandenį leidžiasi būriai 
flamingų. Tiesa, tik ne tada, kai vėjas pūtė iš tos pusės; o 
taip būdavo dažnai. 

Trečiąjį dvarą žmonės tik įtarinėjo esant prabangų, nes 
mažai kas gaudavo kvietimą į jį įžengti, ir Gaborono gyven- 
tojams teko pasikliauti vaizdu iš lauko — ne kažin kokiu, 


103 


mat pastatą supo aukšta balta siena, - arba pasakojimais 
tų, kuriems kokiu nors konkrečiu reikalu teko lankytis vi- 
duje. Pasakotojai vienbalsiai gyrė neįtikėtiną prabangą. 

— Kaip Bakingemo rūmuose, - pasakė viena moteris, 
pakviesta pristatyti ir sukomponuoti gėles kažin kokiai 
šeimos šventei. — Tik turbūt dar geriau. Man atrodo, kara- 
lienės rūmai paprastesni už tą dvarą. 

Dvare gyveno pono Palivalaro Sandigaro Patelio, aš- 
tuonių parduotuvių — penkių Gaborone ir trijų Fransistau- 
ne, — viešbučio Orapoje ir didelės drabužių siuvyklos Lo- 
batsėje savininko, šeima. Niekas neabejojo, kad jis vienas 
turtingiausių šalies žmonių, gal net pats turtingiausias, bet 
botsvaniečiams tai nelabai rūpėjo, nes už savo pinigus jis 
nepirko galvijų: o juk visi žino, kad pinigai, neinvestuoti į 
galvijus — tas pats, kas dulkės, grikšinčios tarp dantų. 

Ponas Palivalaras Patelis atvyko į Botsvaną 1967 me- 
tais, būdamas dvidešimt penkerių. Tada jo kišenės buvo 
apytuštės, bet tėvas, prekiavęs atokioje Zululando dalyje, 
paskolino jam pinigų įsigyti pirmą parduotuvę „Afrikos 
prekybos centre“. Parduotuvė suklestėjo; ponas Patelis 
pusdykiai supirkdavo prekes iš nelaimėje atsidūrusių tie- 
kėjų ir parduodavo jas, gaudamas minimalų pelną. Preky- 
ba greitai plėtėsi, parduotuvių daugėjo, ir visos laikėsi tos 
pačios verslo strategijos. Sulaukęs penkiasdešimt jis liovėsi 
plėtęs savo imperiją ir pradėjo ugdyti bei mokslinti šeimos 
narius. 

Jis turėjo keturis vaikus — sūnų Volesą, dvynes dukteris 
Sandri ir Pali, bei jaunėlę Nandirą. Volesas buvo išsiųstas 


į brangią privačią mokyklą Zimbabvėje, kurioje turėjo pa- 

tenkinti pono Patelio ambicijas ir tapti džentelmenu. Ten 
jis išmoko žaisti kriketą ir būti negailestingas. Ponui Pate- 
liui dosniai apdovanojus stomatologų mokyklą, ši priėmė 
jo sūnų mokytis; baigęs jis grįžo į Durbaną ir pradėjo vers- 
tis estetine stomatologija. Kažin kaip susitrumpino pavar- 
dę — „kad būtų patogiau“ — ir dabar vadinosi medicinos 
mokslų daktaru Volesu Patu (Natalas). 

Ponas Patelis pavardės keitimui pasipriešino. 

„Iš kur dabar tas medicinos mokslų daktaras Volesas 
Patas (Natalas), norėčiau paklausti? Kodėl? Gėdijiesi, ar 
ką? Gal manai, kad aš tik paprastas Palivalaras Patelis (ne- 
vykėlis), ar ne?“ 

Sūnus pamėgino nuraminti tėvą. 

„Trumpas pavardes lengviau įsiminti, tėve. Patas ar Pa- 
telis — juk tai tas pat. Tai kam ta galūnė? Šiais laikais ma- 
dinga viską trumpinti. Privalome jausti laiko dvasią. Dabar 
viskas modernu, net pavardės“. 

Dvynės nieko panašaus neišsigalvojo. Jos abi buvo par- 
siųstos į gimtąjį Natalą susirasti vyrų ir pasielgė taip, kaip 
tėvas tikėjosi. Abu žentai netrukus buvo priimti į verslą; 
pasirodė, kad jie neblogai skaičiuoja ir puikiai supranta, 
kaip svarbu išsaugoti nedidelį, bet pastovų pelną. 

Nandirai tuo metu suėjo šešiolika, ji mokėsi Maru-a- 
Pulos mokykloje Gaborone: tai buvo brangiausia ir geriau- 
sia šalies mokykla. Mergaitė buvo gabi, mokytojai apie ją 
gerai atsiliepė, ir visi tikėjosi, kad atėjus laikui ji susiras la- 
bai gerą vyrą — veikiausiai per dvidešimtą gimtadienį, nes 
ponas Patelis manė, kad tai pats tinkamiausias laikas mer- 


ginai ištekėti. 

Visa šeima — drauge su žentais, seneliais ir keletu toli- 
mų pusbrolių, - gyveno pono Patelio dvare netoli senojo 
Botsvanos karo pajėgų klubo. Sklype kitados stovėjo keli 
senovinio kolonijų stiliaus namai erdviomis verandomis, 
su tinkleliais nuo vabzdžių, bet ponas Patelis juos nugriovė 
ir pasistatė naujutėlaičius rūmus. Tiesą pasakius, tai buvo 
keleri rūmai, sujungti į šeimos gyvenamą kvartalą. 

„Mes, indai, mėgstame gyventi krūvoje, - aiškino po- 
nas Patelis architektui. - Suprantate, visiems patinka žino- 
ti, kas dedasi šeimoje“. 

Architektas, pajutęs laisvę, suprojektavo namą, kuria- 
me įkūnijo visas savo architektūrines užgaidas, metų me- 
tus slopintas reiklesnių ar ne tokių turtingų klientų. Di- 
džiausiai jo nuostabai, ponas Patelis niekam neprieštaravo, 
ir galiausiai iškilęs pastatas jam labai patiko. Jo stilių būtų 
galima pavadinti Delio rokoko - gausybė paauksuotų bal- 
dų bei auksaspalvių užuolaidų, ant sienų brangūs paveiks- 
lai, vaizduojantys induistų šventuosius ir elnius, kurių akys 
sekioja po kambarį vaikštančius žmones. 

Kai dvynės ištekėjo - Durbane buvo iškeltos prašmat- 
nios vestuvės, pakviesta per pusantro tūkstančio svečių, — 
kiekviena iš jų gavo po savo namą: tam tikslui pastatas 
gerokai praplėstas. Kiekvienas žentas gavo po raudoną 
Mercedes Benz su jo inicialais ant priekinių durelių. Tam 
prireikė išplėsti ir Patelio garažą, nes dabar jame jau stovė- 
jo keturi Mercedes Benz automobiliai: pono Patelio, ponios 
Patel (jį vairavo vairuotojas) ir abiejų žentų. 

Per vestuves Durbane senas pusbrolis tarė ponui Pa- 
teliui: 

„Klausyk, vyruti, mes, indai, turime būti atsargesni. Ne- 
reikia taip švaistytis pinigais. Supranti, afrikiečiams tai ne- 
patinka, ir jei tik pasitaikys proga, jie viską iš mūsų atims. 
takošiai Zimbabvėje. Įsivaizduok, kaip su mumis pasielgtų 
zulai, jei tik duotume jiems nors mažiausią galimybę. Rei- 
kia elgtis atsargiau“. 

Ponas Patelis papurtė galvą. 

„Botsvanoje viskas kitaip. Sakau tau, čia nėra jokio pa- 
vojaus. Botsvaniečiai ramūs žmonės. Tu tik geriau pasi- 
žiūrėk: čia juk pilna deimantų. Patikėk manimi, deimantai 
užtikrina šaliai stabilumą“. 

Atrodė, jog pusbrolis jo negirdi. 

„Afrika tokia jau yra, suprask, — toliau įkalbinėjo jis. — 
Vieną dieną viskas puiku, kuo puikiausia, o kitą rytą atsi- 
budęs pamatai, kad tau perpjovė gerklę. Tu atsargiau“. 

Ponas Patelis, galima sakyti, paklausė įspėjimo ir pa- 
aukštino sieną, supančią jo namus, kad niekas negalėtų pa- 
žvelgti pro langus ir pamatyti, kaip prabangiai jie įrengti. 
Šeimos nariai ir toliau važinėjo didžiuliais automobiliais, 
bet ką gi - mieste tokių daug, ir piktadariams nėra jokios 


priežasties išsirinkti būtent šituos. 


Mma Ramotsvė labai apsidžiaugė, kai ponas Patelis jai pa- 
skambino ir paklausė, ar ji negalėtų artimiausiu laiku kokį 
vakarą užeiti pas jį į namus. Sutarė, kad ji ateis tą patį va- 
karą, ir mma Ramotsvė parėjo namo persirengti puošnes- 


ne suknele, labiau tinkama peržengti pono Patelio dvaro 

slenkstį. Prieš išeidama ji paskambino ponui J. L. B. Ma- 
tekoniui. 

— Sakei, kad man reikia turtingo kliento, - pasakė ji. — 
Štai ir jis. Ponas Patelis. 

Ponas J. L. B. Matekonis garsiai įkvėpė oro. 

— Jis labai turtingas, - priminė. - Turi keturis Merce- 
des Benz automobilius. Keturis. Trys be priekaištų, o vieno 
sankaba šlubuoja. Kartą ji buvo visai sugriuvusi, taip retai 


pasitaiko, ir aš sugaišau kelias dienas, kol sutvarkiau... 


Atėjęs į Patelių namus, negalėjai paprasčiausiai atstumti 
vartelių ir įeiti vidun; nepavyktų ir pasignalizuoti auto- 
mobilio klaksonu, sustojus kieme, kaip prie bet kurio kito 
namo. Patelių namų lankytojas turėjo paspausti sienoje 
įtaisytą skambutį, ir po kurio laiko iš kabančio virš galvos 
garsiakalbio pasigirsdavo plonas balselis: 

— Klausome. Patelio rezidencija. Kokiu reikalu? 

— Mma Ramotsvė, - atsakė ji. - Privati... 

Garsiakalbis sutraškėjo. 

— Privati? Kas privati? 

Ji jau buvo beatsakanti, tačiau pasigirdo garsesnis trakš- 
telėjimas, ir vartai ėmė vertis. Mma Ramotsvė, stengda- 
masi geriau pasirodyti, seną baltą furgonėlį buvo palikusi 
už kampo, todėl į dvaro teritoriją įžengė pėsčiomis. Įėjusi 
pro vartus, atsidūrė kieme, kurį gudrūs sodininkai, pasi- 
naudoję pavėsį teikiančiomis priedangomis, buvo pavertę 
vešliu sodu. Tolimajame kiemo gale buvo matyti įėjimas į 


namus - didžiulės durys, apsuptos baltų kolonų ir puodų 

su gėlėmis. Tarpduryje pasirodė ponas Patelis ir pamojo 
jai savo lazda. 

Žinoma, mma Ramotsvė buvo mačiusi poną Patelį, ži- 
nojo, kad viena jo koja dirbtinė, bet susitikti iš arčiau dar 
nebuvo tekę, tad dabar nustebo pamačiusi, koks jis mažas. 
Mma Ramotsvė nebuvo aukšta - jos figūra veikiau pasižy- 
mėjo apimtimi negu ūgiu, - ir vis tiek pastebėjo, kad ponas 
Patelis, tiesdamas ranką pasisveikinimui ir gestu rodyda- 
mas eiti į vidų, žiūri į ją užvertęs galvą. 

— Ar jums yra tekę pas mane lankytis? — paklausė jis, 
puikiai žinodamas, kad ne. - Gal buvote kokiame nors po- 
kylyje? 

Mma Ramotsvė suprato, kad tai irgi melas. Ponas Pate- 
lis niekada namie nerengdavo pokylių, ir ji nesuprato, kam 
jam apsimetinėti. 

— Ne, - paprastai atsakė ji. - Jūs manęs nekvietėte. 

— Vaje, — susijuokęs ištarė jis, - atrodo, būsiu baisiai ap- 
sirikęs. 

Jis nuvedė viešnią per vestibiulį, ilgą kambarį blizgan- 
čiomis juodo ir balto marmuro grindimis. Vestibiulyje 
buvo daug žalvario — brangaus, gerai nublizginto, - ir jis 
visas spindėjo. 

— Eikime į mano kabinetą, - pasiūlė ponas Patelis. - Tai 
mano privatus kambarys, į kurį neleidžiu įeiti net šeimos 
nariams. Jie žino, kad manęs ten negalima trukdyti net jei 
kiltų gaisras. 

Kabinetas irgi buvo erdvus, centre stovėjo didelis rašo- 
masis stalas su trimis telefonais ir įmantriu stovu plunks- 


nakočiui bei rašalinei. Mma Ramotsvė pažvelgė į stovą, 

kurį sudarė kelios stiklo lentynėlės parkeriams, paremtos 
miniatiūrinėmis dramblio iltimis, išdrožtomis iš dramblio 
kaulo. 

— Prašau sėstis, - pakvietė ponas Patelis, rodydamas 
baltos odos krėslą. - Aš negaliu greitai atsisėsti, nes ne- 
turiu vienos kojos. Štai, matote? Vis ieškau geresnio kojos 
protezo. Šitas itališkas, jis labai brangus, bet man atrodo, 
kad galima rasti geresnių. Gal Amerikoje. 

Mma Ramotsvė nugrimzdo į krėslą ir įsmeigė akis į šei- 
mininką. 

— Eisiu iškart prie reikalo, - pranešė ponas Patelis. — 
Nėra jokios prasmės gaišti laiką ir plepėti vėjus, ar ne taip? 
Ne, nėra. 

Jis trumpam nutilo, laukdamas mma Ramotsvės prita- 
rimo. Ši nežymiai linktelėjo. 

— Aš šeimos žmogus, mma Ramotsve,- prakalbo 
jis. - Turiu darnią šeimą, kurios visi nariai gyvena šiuose 
namuose, išskyrus sūnų, kuris gyvena Durbine ir yra la- 
bai aukštos klasės stomatologas. Gal esate apie jį girdėjusi. 
Žmonės jį vadina Patu. 

— Girdėjau, - sutiko mma Ramotsvė. - Apie jį sklinda 
geros kalbos, pasiekia net šiuos kraštus. 

Ponas Patelis nušvito. 

— O jergutėliau, kaip malonu tai girdėti. Bet kiti vaikai 
man ne mažiau svarbūs. Stengiuosi nė vieno vaiko neiš- 
skirti. Jie visi man vienodi. Lygūs lygutėliai. 

— Taip elgtis geriausia, - pritarė mma Ramotsvė. - Jei 


pradėsite vieną kurį išskirti, gali kilti daug kartėlio. 

— Kaip jūs teisingai kalbate, labai teisingai, - susižavė- 
jo ponas Patelis. - Vaikai visada pastebi, jei tėvai vienam 
duoda du saldainius, o kitam — tik vieną. Jie ne blogiau už 
mus moka skaičiuoti. 

Mma Ramotsvė vėl linktelėjo, svarstydama, kur link 
jis suka. 

— Tai štai, - toliau kalbėjo ponas Patelis. - Mano vy- 
resniosios dukros, dvynės, labai vykusiai ištekėjo už gerų 
vyrų ir gyvena su mumis po vienu stogu. Visa tai labai nuo- 
stabu. Bet liko dar vienas vaikas - mano mažoji Nandira. 
Jai šešiolika, ji mokosi Maru-a-Puloje. Mokykloje jai gerai 
sekasi, bet... 

Jis nutilo ir prisimerkęs pažvelgė į mma Ramotsvę. 

— Jūs nusimanote apie paauglius, ar ne? Žinote, kokie 
tie šiuolaikiniai paaugliai? 

Mma Ramotsvė gūžtelėjo pečiais. 

— Paaugliai dažnai pridaro vargo tėvams. Ne kartą ma- 
čiau, kaip tėvai raudojo dėl paauglių vaikų. 

Ponas Patelis staiga pakėlė lazdą ir smarkiai sudavė ja 
per kojos protezą. Pasigirdo stebėtinai skardus, aukštas 
garsas. 

— Tai man ir kelia nerimą, — veržliai sušuko jis. — Čia ir 
yra problema. Aš to nepakęsiu. Tik ne savo šeimoje. 

— Ko? - paklausė mma Ramotsvė. — Paauglių? 

— Vaikinų, - karčiai paaiškino ponas Patelis. - Mano 
Nandira paslapčia susitikinėja su vaikinu. Ji tai neigia, bet 
aš žinau: vaikinas yra. O aš negaliu to leisti, tegu tie šiuo- 
laikiniai miesto žmonės kalba ką nori. Šitoje šeimoje — ši- 


tuose namuose to niekada nebus. 

Ponui Pateliui kalbant, atsidarė kabineto durys, kurias jis 
įeidamas buvo uždaręs, ir įėjo moteris. Ji buvo vietos gy- 
ventoja, mandagiai pasveikino mma Ramotsvę setsvana 
kalba ir pasiūlė padėklą, ant kurio stovėjo stiklinės su įvai- 
rių vaisių sultimis. Mma Ramotsvė išsirinko stiklinę guavos 
sulčių ir padėkojo tarnaitei. Ponas Patelis pasiėmė apelsi- 
nų sultis ir nekantriai pamojo moteriškei lazda, liepdamas 
greičiau eiti iš kabineto; tik jai išėjus, jis vėl prakalbo. 

— Aš su ja apie tai kalbėjau, - pasakė jis. — Viską išdės- 
čiau labai aiškiai. Pasakiau, kad man visai nesvarbu, ką 
daro kitų žmonių vaikai - tai jų tėvų reikalas, ne mano. Bet 
griežtai pasakiau, kad mano duktė nevaikštinės po miestą 
su vaikinais ir nesusitikinės su jais po pamokų. Baigta. 

Jis pabarbeno lazda protezą ir pažvelgė į mma Ramot- 
svę, tarsi kažko laukdamas. 

Mma Ramotsvė atsikrenkštė. 

— Jūs norite, kad aš ką nors padaryčiau? - tyliai paklau- 
sė ji. — Todėl šį vakarą mane pakvietėte? 

Ponas Patelis linktelėjo. 

— Būtent todėl. Noriu, kad sužinotumėte, kas tas vaiki- 
nas, ir tada aš pats su juo pakalbėsiu. 

Mma Ramotsvė įsistebeilijo į poną Patelį. Kažin, pagal- 
vojo ji, ar jis turi bent kokį supratimą, kaip elgiasi šiuolai- 
kiniai paaugliai, ypač tie, kurie mokosi Maru-a-Puloje: ten 
pilna užsieniečių, kurių tėvai dirba Amerikos ambasadoje 
ir panašiose vietose. Ji buvo girdėjusi, kad Indijoje tėvai su- 
taria dėl dukters vestuvių, bet pati su tokiu elgesiu nebuvo 
susidūrusi. O ponas Patelis neabejojo, kad ji jam pritars; 
kad ji galvoja lygiai taip pat. 

— O gal būtų geriau pakalbėti su ja pačia? — atsargiai 
paklausė ji. — Jei paklaustumėte, kas tas vaikinas, gal duktė 
jums pasakytų? 

Ponas Patelis vėl pasiėmė lazdą ir ėmė barbenti savo ge- 
ležinę koją. | 

— Tikrai ne, —- griežtai atkirto jis šaižiu balsu. - Jokiu 
būdu. Aš ją klausinėju jau tris savaites, gal net keturias sa- 
vaites. Bet ji nieko nesako. Įžūliai tyli. 
jausdama kupiną lūkesčio pono Patelio žvilgsnį. Ji buvo 
nutarusi laikytis profesinio principo: niekada neatsisaky- 
ti klientų, jei tik jie neprašo jos padaryti nusikaltimą. Šis 
principas iki šiol pasiteisino; ji jau buvo patyrusi, kad dau- 
giau sužinojusi apie visus su problema susijusius veiksnius, 
imdavo kitaip žiūrėti į jos moralinę pusę. Gal taip atsitiks 
ir pono Patelio atveju; o jei ir ne, ar ji turi rimtą priežastį 
jam atsakyti? Ar turi teisę smerkti nerimaujantį dėl savo 
dukters indą, pati labai mažai teišmanydama, kaip gyvena 
jo tautiečiai? Žinoma, jai buvo gaila merginos; kaip baisu 
turėti tokį tėvą, pasiryžusį uždaryti vaiką paauksuotame 
narvelyje. Jos pačios tėtis niekada jai nieko nedraudė; jis 
ja pasitikėjo, o ji savo ruožtu niekada nuo jo nieko neslė- 
pė — nebent tik visą tiesą apie Notę. 

Ji pažvelgė į pašnekovą. Ponas Patelis vėrė ją tamsių 
akių žvilgsniu, lengvai, beveik nepastebimai barbendamas 
lazdos galu į grindis. 

— Gerai, sužinosiu, — tarė mma Ramotsvė. — Nors turiu 
prisipažinti, kad šis darbas man nelabai patinka. Nemanau, 


kad sekti savo vaiką yra gerai. 

— Bet juk vaikus būtina sekti! - sušuko ponas Pate- 
lis. — Jei tėvai neprižiūrės savo vaikų, kas gi bus? Atsaky- 
kit, kas bus? 

— Jiems irgi ateina metas gyventi savo gyvenimą, - atsa- 
kė mma Ramotsvė. - Tada privalome juos paleisti į laisvę. 

— Nesąmonė! - šaukė ponas Patelis. - Šiuolaikiniai 
paistalai. Tėvas mane mušė, kai buvau dvidešimt dvejų! 
Taip, sumušė, nes parduotuvėje suklydau skaičiuodamas. 
Aš to nusipelniau. Netikiu visais tais šiuolaikiniais pais- 
talais. 

Mma Ramotsvė pakilo. 

— Aš esu šiuolaikinė moteris, - atsakė ji. - Todėl mes 
nesutarsime. Bet tai neturi reikšmės. Apsiėmiau atlikti dar- 
bą, kurio jūs prašėte. Dabar tik parodykite man merginos 
nuotrauką, kad galėčiau pamatyti, ką man reikės sekti. 

Ponas Patelis sunkiai pakilo nuo kėdės, rankomis ištie- 
sinęs geležinę koją. 

— Nereikia nuotraukos, — tarė jis. - Pakviesiu ją pačią. 
Galėsite pasižiūrėti. 

Mma Ramotsvė protestuodama iškėlė rankas. 

— Bet tada ji mane pamatys, - paaiškino ji. - Privalau 
likti nepastebėta. 

— Aha! - suprato ponas Patelis. - Labai puiki mintis. 
Jūs, sekliai, tokie protingi! 

— Seklės, - pataisė mma Ramotsvė. 

Ponas Patelis šnairai pažvelgė į ją, bet nieko nepasakė. 
Šiuolaikiniai paistalai jam nerūpėjo. 

Išeidama iš jo namų, mma Ramotsvė pagalvojo: jis turi 


keturis vaikus, aš — nė vieno. Jis, tas žmogus, nėra geras 

tėvas, nes jis per daug myli savo vaikus — nori, kad jie 
priklausytų tik jam. Reikia mokėti paleisti į laisvę. Reikia 
mokėti. 

Irji prisiminė tą akimirką, kai pati viena, neprilaikoma 
net Notės, sugalvojusio kažkokią dingstį išvykti, paguldė į 
duobę mažutį, lengvutėlį jų neišnešioto kūdikio kūnelį, kai 
pakėlė akis į dangų ir norėjo ką nors pasakyti Dievui, bet 
negalėjo - gerklę užgniaužė rauda, pro kurią neprasiskver- 


bė ničniekas, nė vienas žodis. 


Mma Ramotsvė pamanė, kad šis atvejis bus lengvas. Sekti 
žmogų sunkoka, nes visą laiką reikia žiūrėti, ką jis veikia. 
Vadinasi, gali tekti ilgai laukti prie namų ar įstaigos nieko 
neveikiant, laukiant, kol pasirodys sekamasis. Tiesa, Nan- 
dira beveik visą dieną praleidžia mokykloje, taigi mma Ra- 
motsvė iki trečios valandos popiet, kai baigiasi pamokos, 
galės užsiimti savo darbais. O po pamokų reikės pasekti 
mergaitę ir pažiūrėti, kur ji eina. 

Staiga mma Ramotsvei toptelėjo mintis, kad sekti vai- 
ką nebus taip paprasta. Vienas dalykas važiuoti žmogui 
iš paskos automobiliu - tereikia sėsti į baltąjį furgonėlį ir 
sekti jam iš paskos. Bet jei sekamasis važiuos dviračiu, - o 
vaikai dažnai taip keliauja iš namų į mokyklą, - baltasis 
furgonėlis, slenkantis dviratininkui įkandin, gali atrodyti 
gana keistai. Žinoma, jei mergaitė eis pėsčia, mma Ramot- 
svė irgi taip darys, reikės tik laikytis deramo atstumo. Ga- 
lės net pasiskolinti kurį nors iš bjauriųjų geltonųjų kaimy- 


no šunų ir apsimesti, kad jį vedžioja. 

Kitą dieną po susitikimo su ponu Pateliu mma Ramot- 
svė prieš pat nuskambant pamokų pabaigą skelbiančiam 
skambučiui pasistatė baltąjį furgonėlį mokyklos automo- 
bilių stovėjimo aikštelėje. Vaikai pasipylė iš mokyklos įvai- 
raus dydžio grupelėmis, ir buvo jau beveik dvidešimt po 
trijų, kai pro paradines duris išėjo Nandira, vienoje ran- 
koje nešina mokyklos krepšiu, o kitoje suspaudusi knygą. 
Ji buvo viena, ir mma Ramotsvei pavyko ją gerai apžiūrėti 
pro furgonėlio langą. Mergaitė buvo graži, visai suaugusi; 
iš tų šešiolikmečių, kurioms nesunkiai duotum devynioli- 
ka ar net dvidešimt. 

Ji nužingsniavo takeliu, stabtelėjo persimesti keliais žo- 
džiais su drauge, stovinčia medžio pavėsyje ir laukiančia, 
kol atvažiuos tėvai. Jiedvi keletą minučių šnekučiavosi, 
paskui Nandira patraukė prie mokyklos vartų. 

Mma Ramotsvė truputį palaukė ir išlipo iš furgonėlio. 
Nandirai išėjus į gatvę, mma Ramotsvė palengva nusekė jai 
iš paskos. Aplink buvo Žmonių, todėl jos elgesys neatrodė 
įtartinas. Vėlyvą Žiemos popietę labai malonu pasivaikš- 
čioti gatve; po kokio mėnesio bus per karšta, ir tada mma 
Ramotsvė labai kristų į akis. 

Ji nusekė merginą, kuri, paėjėjusi gatve, pasuko už kam- 
po. Mma Ramotsvei jau buvo aišku, kad Nandira traukia 
ne namo, nes kelias į pono Patelio dvarą suko į priešingą 
pusę. Ir ne į miestą, taigi veikiausiai pas kokius nors drau- 
gus. Mma Ramotsvė apsidžiaugė. Atrodo, kad pakaks tik 
išsiaiškinti, kur tų draugų namai, o tada sužinoti jų savi- 
ninko bei paslaptingojo vaikino vardą bus vaikų žaidimas. 
Gal net pavyks šiandien pat nueiti pas poną Patelį ir pasa- 

kyti jam, kas tas vaikinas. Tai padarytų jam įspūdį, ir pini- 
gai būtų uždirbti labai lengvai. 

Nandira pasuko dar kartą. Mma Ramotsvė sekė ją, tru- 
putį atsilikusi. Einant paskui naivų vaiką nesunku pamiršti 
atsargumą, tad jai teko prisiminti sekimo taisykles. Vado- 
vėlyje, kuriuo ji pasikliovė - Klovio Anderseno „Privataus 
seklio darbo taisyklės“ — buvo aiškiai parašyta, kad jokiu 
būdu negalima priartėti prie sekamojo. „Laikykitės pato- 
gaus atstumo, — rašė ponas Andersenas, - net jei tektų 
kartais pamesti sekamąjį iš akių. Nesunkiai jį vėl surasi- 
te. Geriau kelioms minutėms išleisti iš akių, negu sulaukti 
piktų priekaištų, kad sekiojate žmogui iš paskos“ 

Mma Ramotsvė nutarė, kad metas pasukti ir jai. Taip 
ir padarė, tikėdamasi už kelių šimtų jardų pamatyti žings- 
niuojančią Nandirą, bet apžvelgusi gatvę suprato, jog ji 
tuščia —- kaip pasakytų Klovis Andersenas, sekamoji buvo 
dingusi iš akių. Ji apsisuko ir pažvelgė į kitą pusę. Iš tolimo 
namo kiemo išvažiavo automobilis - daugiau nieko. 

Mma Ramotsvė sutriko. Gatvė buvo tyli, kiekvienoje 
jos pusėje stovėjo ne daugiau kaip po tris namus —- bent 
jau toje pusėje, kur link patraukė Nandira. Bet prie namų 
buvo varteliai ir kiemai, o turint galvoje, kad Nandira iš- 
nyko prieš kokią minutę, ji nebūtų spėjusi prieiti nė prie 
vienų durų. Mma Ramotsvė būtų spėjusi pastebėti, kaip ji 
eina takeliu prie namo arba atidaro laukujes duris. 

Jei mergaitė įėjo į kokį nors namą, pagalvojo mma Ra- 
motsvė, tai tik į kurį nors iš dviejų artimiausių, nes toli- 
mesnių niekaip nebūtų spėjusi pasiekti. Tad gal ne viskas 
taip blogai, kaip pasirodė; reikia tik patikrinti, kas gyvena 

artimiausiame name iš dešinės ir artimiausiame name iš 
kairės. 

Ji truputį pastovėjo ir galiausiai pasiryžo. Žengdama 
kiek galėdama sparčiau, grįžo prie mažojo baltojo furgo- 
nėlio, sėdo prie vairo ir atvažiavo kelią, kurį ką tik buvo 
nuėjusi pėsčia, sekdama Nandirą. Pastačiusi furgonėlį prie 
dešiniojo namo, per kiemą priėjo prie durų. 

Pabeldus į duris, name garsiai sulojo šuo. Mma Ramot- 
svė pabeldė dar kartą ir išgirdo, kaip kažin kas tildo šunį. 
„Tyliau, Bizonai, tyliau; tyliau, aš girdėjau, girdėjau!“ Pas- 
kui durys atsidarė ir į ją pažvelgė moteris. Mma Ramotsvė 
pamatė, kad ji kilusi ne iš Botsvanos. Atvykėlė iš Vakarų 
Afrikos, tikriausiai Ganos, sprendžiant iš veido spalvos ir 
suknelės. Mma Ramotsvei labai patiko ganiečiai; jie turėjo 
puikų humoro jausmą ir beveik visada būdavo gerai nu- 
siteikę. 

— Laba diena, mma, - pasisveikino mma Ramotsvė. — 
Atsiprašau, kad trukdau, bet aš ieškau Sifo. 

Moteris suraukė kaktą. 

— Sifo? Sifas čia negyvena. 

Mma Ramotsvė papurtė galvą. 

— Esu tikra, kad tai jo namas. Suprantate, aš esu mo- 
kytoja iš vidurinės mokyklos, ir man reikia perduoti žinią 
vienam ketvirtokui. Maniau, kad jis gyvena čia. 

Moteris nusišypsojo. 

— Aš turiu dvi dukteris, - atsakė ji. - Bet sūnaus ne. 
Kaip manot, gal surastumėte man ir sūnų? 

— Vaje, —- ištarė mma Ramotsvė, tarsi būtų baisiai nusi- 
plūkusi. — Tai gal man reikia namo kitapus gatvės? 

Moteris papurtė galvą. 

— Ten gyvena šeima iš Ugandos, - atsakė ji. — Jie turi 
sūnų, bet vaikui, man atrodo, tik kokie šešeri ar septyneri. 

Mma Ramotsvė atsiprašė ir grįžo prie automobilio. Ji 
pametė Nandirą iš akių jau pačią pirmą popietę, ir dabar 
pagalvojo, ar tik mergaitė nebus tyčia nuo jos pasprukusi. 
Iš kur ji sužinojo, kad bus sekama? Tokia galimybė atrodė 
labai neįtikėtina; tikriausiai seklei paprasčiausiai nepasise- 
kė. Rytoj reikės elgtis atsargiau. Šį kartą nepaklausys Klo- 
vio Anderseno ir nepaleis objekto iš akių. 

Tą vakarą aštuntą valandą jai paskambino ponas Patelis. 

— Ar turite ką man pranešti? - paklausė jis. - Gavote 
informaciją? 

Mma Ramotsvė atsakė, kad jai, deja, nepavyko išsiaiš- 
kinti, kur po pamokų nuėjo Nandira, tačiau yra vilties, kad 
rytoj seksis geriau. 

— Ne kažin kas, - įvertino ponas Patelis. - Ne kažin kas. 
Na, užtat aš noriu jums kai ką pranešti. Ji grįžo namo, pra- 
ėjus trims valandoms po pamokų - trims valandoms! - ir 
pareiškė viešėjusi pas draugę. Aš paklausiau, kokią draugę, 
oji tik atsakė, kad aš jos nepažįstu. Jos. Vėliau mano žmona 
rado raštelį, kurį tikriausiai bus pametusi mūsų Nandira. 
Jame buvo parašyta: „Pasimatysim rytoj, Džekas“. Tai aš ir 
klausiu, kas tas Džekas? Kas tas žmogus? Ar tai mergaitės 
vardas, aš jūsų klausiu? 

— Ne, - atsakė mma Ramotsvė. - Atrodo, tai vaikino 
vardas. 

— Užtat! - pareiškė ponas Patelis, tarsi atsakydamas į 
sudėtingą klausimą. - Man atrodo, tai tas pats vaikinas. 

Jį mums ir reikia surasti. Kokia to Džeko pavardė? Kur jis 
gyvena? Visa tai reikia sužinoti — jūs privalote tai išsiaiš- 
kinti. 

Mma Ramotsvė užsiplikė puodelį raudonosios arbatos 
ir anksti nuėjo gulti. Diena pasirodė nesėkminga daugeliu 
požiūrių, ir pono Patelio telefoninis triumfas buvo tik pas- 
kutinis lašas. Tad ji gulėjo lovoje, pasidėjusi ant spintelės 
auštančios arbatos puodelį, ir skaitė laikraštį, kol akių vo- 


kai ėmė lipti ir suėmė miegas. 


Rytojaus dieną ji pavėlavo atvažiuoti prie mokyklos. Jau 
buvo bepradedanti baimintis vėl pametusi Nandirą iš akių, 
bet staiga pamatė, kad ji išeina iš mokyklos, lydima kitos 
merginos. Mma Ramotsvė stebėjo, kaip draugės eina ta- 
keliu ir sustoja prie mokyklos vartų. Atrodė, kad jos labai 
karštai šnekasi, nieko aplinkui nematydamos, kaip moka 
tik paaugliai, ir mma Ramotsvė neabejojo — jei tik galė- 
tų kaip nors nugirsti, apie ją jos kalba, gautų atsakymus 
į daugybę klausimų. Merginos pratusios lengvai, sąmoks- 
lininkiškai aptarinėti vaikinus, ir ji nė kiek neabejojo, kad 
Nandira su drauge kalba apie tai. 

Staiga prie merginų privažiavo ir sustojo mėlynas auto- 
mobilis. Mma Ramotsvė nejudėdama sekė, kaip vairuoto- 
jas pasilenkė per priekinę sėdynę ir atidarė dureles. Nan- 
dira įlipo į priekį, jos draugė atsisėdo ant galinės sėdynės. 
Mma Ramotsvė įjungė baltojo furgonėlio variklį ir išva- 
žiavo iš automobilių stovėjimo aikštelės kaip tik tuo metu, 
kai anas automobilis išsuko iš gatvės, vedančios į mokyklą. 


Ji važiavo įkandin, laikydamasi saugaus atstumo, bet pa- 

sirengusi pirma pasitaikiusia proga prisiartinti. Neketino 
kartoti vakarykštės klaidos ir pamesti sekamos merginos. 

Mėlynasis automobilis važiavo negreitai, ir mma Ra- 
motsvei nereikėjo labai stengtis, kad jo nepaleistų. Jie pra- 
važiavo „Saulės“ viešbutį ir pasuko stadiono žiedo link. 
Tada patraukė miesto link, pravažiavo ligoninę, anglikonų 
katedrą ir ėmė artėti prie prekybos centro. Parduotuvės, 
pamanė mma Ramotsvė. Mergaitės važiuoja į parduotuves; 
o gal ne? Ji buvo mačiusi, kaip paaugliai po pamokų ren- 
kasi parduotuvėse, pavyzdžiui, „Botsvanos knygų centre“. 
Atrodo, jie tai vadina „tūsu“. Slankioja, plepasi, juokauja, 
šiaip linksminasi, tik šiukštu nieko neperka. Gal Nandira 
dabar važiuoja į tūsą su tuo Džeku? 

Mėlynasis automobilis šmurkštelėjo į stovėjimo vietą 
aikštelėje prie „Prezidento“ viešbučio. Mma Ramotsvė pa- 
statė savo furgonėlį tolėliau ir stebėjo, kaip iš mašinos išli- 
po abi merginos, o su jomis dar vyresnė ponia, tikriausiai 
anos mergaitės motina. Ji kažką pasakė dukteriai, ši link- 
telėjo, paskui ponia atsiskyrė nuo merginų ir nuėjo į ūkio 
reikmenų parduotuvę. 

Nandira su drauge praėjo pro laiptus, vedančius į „Pre- 
zidento“ viešbutį, ir lėtai patraukė pašto link. Mma Ramot- 
svė atsainiai žingsniavo paskui jas, paskui stabtelėjo prie 
stovo su afrikietiškomis margintomis palaidinėmis, kurias 
moteriškė pardavinėjo tiesiog aikštėje. 

— Pirkite palaidinę, mma, - pasiūlė moteriškė. - La- 
bai geros palaidinės. Dažai visai neblunka. Žiūrėkit, štai ši 
palaidinė, kurią vilkiu — skalbiau ją gal dešimt, dvidešimt 
kartų, ir nė kiek neišbluko. Pažiūrėkit. 

Mma Ramotsvė pažvelgė į pardavėjos palaidinę - spal- 
vos tikrai nebuvo išblukusios. Akies krašteliu dirstelėjo, ką 
veikia merginos. Jos apžiūrinėjo batų parduotuvės vitriną, 
neskubėdamos niekur eiti. 

— Mano dydžio neturėsite, - pasakė mma Ramotsvė. — 
Man reikia labai didelės palaidinės. 
mma Ramotsvę. 

— Teisybė, - sutiko ji. - Jūs per stambi šitoms palaidi- 
nėms. Gerokai per stambi. 

Mma Ramotsvė nusišypsojo. 

— Bet palaidinės gražios, mma, ir aš tikiuosi, kad kokia 
nors miela smulki moteriškė jas iš jūsų nupirks. 

Tai tarusi, pajudėjo pirmyn. Merginos jau buvo apžiū- 
rėjusios batus ir dabar traukė į knygyną. Mma Ramotsvė 
teisingai spėjo: jos atvažiavo „tūsytis“. 


„Botsvanos knygų centre“ buvo vos keletas žmonių. Trys 
ar keturi vyrai vartė žurnalus periodikos skyriuje, pora 
žmonių žiūrinėjo knygas. Pardavėjos tingiai plepėjosi, pa- 
sirėmusios į prekystalius, ir net musės atrodė mieguistos. 

Mma Ramotsvė pastebėjo merginas tolimiausiame par- 
duotuvės kampe, apžiūrinėjančias knygas setsvana kalba. 
Ką jos ten veikia? Nandira mokykloje tikriausiai mokosi 
setsvana kalbos, bet vargu ar ji pirks vadovėlius bei Biblijos 
komentarus, sudėtus tame skyriuje. Ne, jos aiškiai kažko 
laukia. 

Mma Ramotsvė ryžtingai priėjo prie skyriaus, kuriame 
buvo sudėtos knygos apie Afriką, ir vieną išsitraukė. Knyga 

vadinosi „Pietų Afrikos gyvatės“ ir buvo gausiai iliustruota. 
Ji įsižiūrėjo į paveikslėlyje pavaizduotą trumpą rudą gyvatę 
ir paklausė savęs, ar yra kada nors tokią mačiusi. Panaši gy- 
vatė prieš daugel metų, dar vaikystėje, įgėlė jos pusbroliui, 
ir jam neatsitiko nieko blogo. Ar tai ta pati gyvatė? Mma 
Ramotsvė ėmė skaityti, kas parašyta po paveikslėliu. Galė- 
jo būti ir ta pati, nes ši gyvatė apibūdinta kaip nenuodin- 
ga ir neagresyvi. Bet jos pusbrolį vis dėlto užpuolė; o gal 
pusbrolis ją puolė pirmas? Berniukai visada puola gyvates. 
Mėto į jas akmenis, niekaip negali palikti ramybėje. Dabar 
jau neatsiminė, ar Putokė tikrai taip darė; viskas buvo taip 
seniai, kad dabar sunku prisiminti. 

Mma Ramotsvė pažvelgė į merginas. Jos stovėjo ir šne- 
kėjosi, viena juokėsi. Kalbasi apie vaikinus, pamanė ji. Ką 
gi, tegu juokiasi; labai greitai pamatys, kad kalbos apie vy- 
rus visai nejuokingos. Po keleto metų jos verks, nebe juok- 
sis, niūriai pamanė mma Ramotsvė. 

Ji atvertė kitą „Pietų Afrikos gyvačių“ puslapį. Štai šita 
gyvatė tai jau tikrai baisi! Va kokia. Jūs tik pažiūrėkite į jos 
galvą! Oje! O kokios piktos akys! Mma Ramotsvė pasipur- 
tė ir perskaitė: „Šioje iliustracijoje vaizduojamas suaugęs 
juodosios mambos patinas, kurio ilgis 1,87 metro. Gyva- 
čių paplitimo schemoje parodyta, kad šios gyvatės veisiasi 
visame regione, nors labiausiai mėgsta atviras stepes. Jos 
paplitimo arealas ir nuodų toksiškumas kitoks negu žalio- 
sios mambos. Tai viena iš pavojingiausių Afrikoje besivei- 
siančių gyvačių; šiuo požiūriu ją lenkia tik Gabuno angis, 
reta miškų gyvatė, aptinkama kai kuriuose rytiniuose Žim- 


babvės regionuose. 

Pasakojimai apie juodosios mambos užpuolimą daž- 
nai būna perdėti, o istorijomis apie tai, kaip jos užpuola 
šuoliuojančius raitelius ir paveja žirgus, neverta tikėti. 
Mamba gali labai dideliu greičiu įveikti nedidelį atstumą, 
tačiau nepajėgia lenktyniauti su arkliu. Neverta tikėti ir 
tuo, kad nuo jos įkandimo žmogus iškart miršta, nors 
nuodų veikimas sustiprėja įkąstajam labai išsigandus, o 
taip dažniausiai būna, kai žmogus sužino, kad jam įgėlė 
mamba. 

Patikimi šaltiniai praneša apie atvejį, kai dvidešimt še- 
šerių metų geros fizinės būklės vyras krūmynuose netyčia 
užlipo ant mambos, ir ši jam įgėlė į dešinę kulkšnį. Seru- 
mo po ranka nebuvo, tačiau įkąstajam veikiausiai pavyko 
nuleisti šiek tiek nuodų, giliai įpjovus koją šalia įkandimo 
(šiais laikais tokie veiksmai nelaikomi naudingais). Paskui 
jis nuėjo keturias mylias per krūmynus, ieškodamas pa- 
galbos, ir po dviejų valandų atsidūrė ligoninėje. Ten jam 
suleista priešnuodžių, ir įkąstasis visiškai išgijo; žinoma, 
jei jam būtų įkandusi kobra, per tiek laiko būtų pasireiškę 
kojos audinių nekroziniai pažeidimai, ir žmogus tikriausiai 
būtų netekęs kojos... 

Mma Ramotsvė liovėsi skaityti. Netekęs kojos. Jam būtų 
prireikę protezo. Ponas Patelis. Nandira. Ji pakėlė akis. 
Buvo taip įsigilinusi į knygą apie gyvates, kad visai pamiršo 
merginas, ir štai... kurgi jos? - nebėra. Merginų nebėra. 

Ji įstūmė knygą „Pietų Afrikos gyvatės“ atgal į lentyną 
ir išskubėjo atgal į aikštę. Dabar žmonių buvo daugiau, nes 
vėlyvą popietę, kaitrai nuslūgus, daug kas eidavo apsipirk- 


ti. Mma Ramotsvė apsižvalgė. Tolėliau stoviniavo būrelis 

paauglių, bet visi buvo berniukai. Ne, viena mergaitė. Ar ji 
Nandira? Ne. Mma Ramotsvė pažvelgė į kitą pusę. Žmo- 
gus kaip tik statė po medžiu dviratį; ji pastebėjo, kad prie 
dviračio pritvirtinta antena. Kam? 

Ji leidosi eiti „Prezidento“ viešbučio link. Gal merginos 
grįžo atgal prie automobilio susitikti su mama; jei taip, vis- 
kas gerai. Bet priėjusi automobilių stovėjimo aikštelę ji pa- 
matė, kaip iš jos išvažiuoja mėlynasis automobilis, o jame 
sėdi tiktai anos mergaitės motina. Vadinasi, merginos te- 
bėra kažkur netoliese. 

Mma Ramotsvė grįžo prie „Prezidento“ viešbučio laip- 
tų ir apsidairė po aikštę. Ji sistemingai - kaip mokė Klovis 
Andersenas - apžiūrinėjo žmonių grupeles, tikrino pir- 
kėjus, susibūrusius prie vitrinų. Merginų nė ženklo. Jos 
žvilgsnį patraukė moteriškė, pardavinėjanti palaidines. 
Rankoje ji laikė popieriaus maišelį, iš kurio išsiėmė daiktą, 
labai panašų į mopani kirminą. 

— Mopani kirminai? — paklausė mma Ramotsvė. 

Moteriškė atsigręžė ir pažvelgė į ją. 

— Taip. - Ji pasiūlė maišelį mma Ramotsvei, kuri paėmė 
vieną džiovintą medžio kirminą ir įsimetė į burną. Tokio 
skanumyno niekaip nepajėgė atsisakyti. 

— Turbūt jūs matote viską, kas čia vyksta, mma, - tarė 
ji, prarijusi kirminą. — Stovite tokioje geroje vietoje. 

Moteriškė nusijuokė. 

— Aš matau viską. Ir visus. 

— Gal matėte dvi mergaites, kurios išėjo iš knygyno? — 
paklausė mma Ramotsvė. — Viena indė, kita afrikietė. Indė 


gal tokio ūgio. 

Pardavėja išsitraukė iš maišelio dar vieną kirminą ir įsi- 
metė į burną. 

— Aš jas mačiau, - pasakė ji. - Jos buvo nuėjusios prie 
kino teatro. Paskui patraukė kitur. Nepastebėjau kur. 

Mma Ramotsvė nusišypsojo. 

— Jums reikėtų dirbti sekle, - tarė ji. 

— Kaip jūs, — paprastai atsakė moteriškė. 

Mma Ramotsvę tai nustebino. Ji nujautė, kad yra žino- 
ma, bet nesitikėjo būti atpažinta gatvės pardavėjos. Įkišu- 
si ranką į rankinę, ji ištraukė dešimties pulų banknotą ir 
įspaudė jį pardavėjai į ranką. 

— Ačiū, - padėkojo. — Čia jums atlyginimas nuo manęs. 
Tikiuosi, kad dar ne kartą galėsite man padėti. 

Atrodo, moteriškė apsidžiaugė. 

— Galėsiu viską papasakoti, — sutiko ji. - Kasdien ste- 
biu, kas vyksta. Štai, pavyzdžiui, šįryt: norite sužinoti, kas 
štai ten su kuo buvo susitikęs? Žinote? Jei pasakyčiau, nu- 
stebtumėte. 

— Gal kitą kartą, - atsiprašė mma Ramotsvė. - Dar pa- 
sikalbėsime. 

Nebuvo jokios prasmės mėginti aiškintis, kur dabar 
nuėjo Nandira; verčiau pasinaudoti jau turima informaci- 
ja. Taigi mma Ramotsvė nuėjo į kino teatrą ir pasiteiravo, 
kada vakare rodys filmą —- jos manymu, merginos pasielgė 
taip pat. Tada grįžo į baltąjį furgonėlį ir parvažiavo namo 
paruošti ankstyvos vakarienės prieš išvyką į kiną. Pastebė- 
jo filmo pavadinimą - neturėjo nė mažiausio noro jį žiūrė- 
ti, bet jau gerus metus nebuvo nuėjusi į kiną, todėl vakaro 


laukė nekantraudama. 

Prieš jai išeinant paskambino ponas Patelis. 

— Duktė pasakė, kad eina pas draugę pasitarti dėl namų 
darbų, - irzliai pranešė jis. - Vėl man meluoja. 

— Taip, —- sutiko mma Ramotsvė. - Įtariu, kad meluoja. 
Bet aš žinau, kur ji eis, ir būsiu ten, jūs nesijaudinkite. 

— Ji eina susitikti su tuo Džeku? — suriko ponas Pate- 
lis. - Eina pas tą vaikiną? 

— Gali būti, - neprieštaravo mma Ramotsvė. - Bet jums 
neverta nerimauti. Rytoj pateiksiu ataskaitą. 

— Prašyčiau iš pat ryto, - pareikalavo ponas Patelis. — 


Aš visada keliuosi šeštą, kaip laikrodis. 


Kai mma Ramotsvė atvyko į kiną, žmonių dar buvo ne- 
daug. Ji atsisėdo priešpaskutinėje eilėje. Taip įsitaisiusi 
puikiai matė duris, pro kurias įeidavo visi žiūrovai; net jei 
Nandira ir Džekas įeitų jau užgesus šviesoms, mma Ra- 
motsvė vis tiek juos pastebėtų. 

Mma Ramotsvė atpažino kelis žiūrovus. Tuoj po jos įėjo 
jos mėsininkas; juodu su žmona draugiškai pamojo. Paskui 
atėjo buvusi mokytoja ir moteris, „Prezidento“ viešbutyje 
vedanti aerobikos užsiėmimus. Galiausiai įžengė katalikų 
vyskupas; jis atėjo vienas, įsitaisė pirmoje eilėje ir garsiai 
valgė spragintus kukurūzus. 

Nandira atėjo, kai iki pirmosios programos dalies buvo 
likusios penkios minutės. Ji buvo viena, kurį laiką pastovė- 
jo prie durų, dairydamasi aplinkui. Mma Ramotsvė pajuto 
jos žvilgsnį ir greitai nuleido galvą, tarsi ko nors ieškodama 


ant grindų. Neilgai trukus ji pakėlė galvą ir pamatė, kad 

mergina tebežiūri. Mma Ramotsvė vėl pasilenkė ir pamatė 
ant grindų numestą bilietą, kurį pasilenkusi pakėlė. 

Nandira tyčia per visą salę priėjo prie mma Ramotsvės 
ir atsisėdo greta. 

— Labas vakaras, mma, - mandagiai pasisveikino ji. — 
Ar ši vieta laisva? 

Mma Ramotsvė tarsi nustebusi pakėlė galvą. 

— Čia niekas nesėdi, — atsakė ji. — Vieta laisva. 

Nandira atsisėdo. 

— Vos galiu sulaukti, kol prasidės filmas, - maloniai 
prakalbo ji. — Jau taip seniai svajoju jį pamatyti. 

— Tai gerai, —- pritarė mma Ramotsvė. - Malonu žiūrėti 
filmą, kurio taip seniai laukei. 
juto nesmagiai. Kaip tokiomis aplinkybėmis būtų pasielgęs 
Klovis Andersenas? Be abejo, jis yra rašęs apie panašias si- 
tuacijas, tik ji negalėjo prisiminti ką. Situacijas, kai ne sek- 
lys priremia sekamąjį prie sienos, bet atvirkščiai. 

— Mačiau jus šiandien popiet, - toliau kalbėjo Nandi- 
ra. — Jūs buvote prie Maru-a-Pulos. 

— A, taip, - atsakė mma Ramotsvė. - Laukiau tokio 
Žmogaus. 

— Paskui mačiau „Botsvanos knygų centre“, - nesiliovė 
Nandira. — Vartėte knygą. 

— Teisingai, - patvirtino mma Ramotsvė. - Galvojau ją 
nusipirkti. 

— Paskui klausinėjote apie mane mma Bapitsę, - tyliai 
pridūrė Nandira. — Tai ta pardavėja. Ji man pasakė, kad tei- 
ravotės. 

Mma Ramotsvė mintyse davė sau žodį ateityje pasisau- 
goti mma Bapitsės. 

— Sakykite, kodėl jūs mane sekate? —- paklausė Nandira, 
pasisukusi kėdėje ir įsmeigusi žvilgsnį tiesiai mma Ramot- 
svei į akis. 

Mma Ramotsvė greitai sumetė, ką atsakyti. Nebuvo jo- 
kios prasmės ką nors neigti, verčiau pasinaudoti susidariu- 
sia padėtimi. Tad ji papasakojo Nandirai apie tėvo rūpestį, 
kurio skatinamas jis į ją kreipėsi. 

— Tėvas nori sužinoti, ar tu nesusitikinėji su berniu- 
kais, - paaiškino ji. — Jis labai nerimauja. 

Nandira, atrodo, buvo patenkinta tai išgirdusi. 

— Gal ir nerimauja, bet jei aš iš tiesų pradėsiu susitiki- 
nėti su vaikinais, galės kaltinti tik save. 

— O tu susitikinėji? - paklausė mma Ramotsvė. - Ar 
draugauji su daug vaikinų? 

Nandira sudvejojo. Paskui tyliai atsakė: 

— Ne. Tiesą pasakius, ne. 

— Bet kaipgi Džekas? - paklausė mma Ramotsvė. - Kas 
jis toks? 

Iš pradžių atrodė, kad Nandira neatsakys. Dar vienas 
suaugęs žmogus, pasirengęs kištis į jos privatų gyvenimą; 
tačiau jai pasirodė, kad mma Ramotsvė verta pasitikėjimo. 
Gal ji bus naudinga; gal net... 

— Džekas neegzistuoja, — tylutėliai ištarė ji. - Aš jį iš- 
galvojau. 

— Kam? 


Nandira gūžtelėjo pečiais. 

— Norėjau, kad jie... kad mano šeima galvotų, jog turiu 
vaikiną, - atsakė ji. - Norėjau, kad jie galvotų, jog pati jį 
pasirinkau, nelaukiau, kol mane supirš. — Ji patylėjo. - Ar 
suprantate? 

Mma Ramotsvė pagalvojo. Jai pagailo vargšės be saiko 
saugomos mergaitės; įsivaizdavo, kad jos vietoje dažna ap- 
simestų turinti draugą. 

— Taip, - tarė ji, uždėdama ranką ant Nandiros alkū- 
nės. - Suprantu. 

Nandira ėmė sukioti savo laikrodžio dirželį. 

— Jūs jiems pasakysite? — paklausė ji. 

— Na, o kaip kitaip galėčiau pasielgti? - paklausė mma 
Ramotsvė. - Negaliu pasakyti, kad mačiau tave su vaikinu, 
vardu Džekas, jei tokio vaikino išvis nėra. 

Nandira atsiduso. 

— Ką gi, turbūt aš pati kalta. Tai buvo kvailas žaidi- 
mas. - Ji nutilo. - Bet kaip jūs manote, kai tėtis supras, kad 
nieko blogo neįvyko, gal jis man duos bent kiek daugiau 
laisvės? Kaip manote, gal leis man gyventi savo gyvenimą 
ir nebereikalaus papasakoti, ką veikiau kiekvieną minutę? 

— Galiu pamėginti jį įtikinti, - pasiūlė mma Ramot- 
svė. —- Nežinau, ar jis manęs paklausys. Bet pamėginčiau. 

— Būkite gera, - paprašė Nandira. - Labai prašau. 
Paskui mma Ramotsvė baltuoju furgonėliu parvežė drau- 
giškai tylinčią Nandirą namo ir išleido prie vartų, iškirstų 
aukštoje baltoje sienoje. Mergaitė palaukė, kol furgonėlis 
nuvažiavo, žiūrėdama jam įkandin, o paskui apsigręžė ir 
paspaudė skambutį. 

— Patelio rezidencija. Ko norėjote? 
— Laisvės, — tyliai sumurmėjo ji, o paskui garsiau pridū- 
rė: — Tėti, čia aš. Aš jau grįžau. 


Mma Ramotsvė kitą rytą paskambino ponui Pateliui la- 
bai anksti, kaip buvo žadėjusi. Paaiškino, kad bus geriau, 
jei atvažiuos pasikalbėti pas jį namo, o ne pasakos viską 
telefonu. 

— Turite man blogų žinių, - susijaudinęs sušuko 
jis. - Papasakosite ką nors baisiai baisaus! O Dieve mano! 
Kas tai? 

Mma Ramotsvė užtikrino, kad žinios nėra blogos, bet 
po pusvalandžio įėjusi į jo kabinetą rado šeimininką labai 
įsiaudrinusį. 

— Aš labai nerimauju, - tarė jis. - Jūs nesuprasite tėvo 
rūpesčio. Motinos jaučia kitaip. Tėvo rūpestis ypatingas. 

Mma Ramotsvė drąsinamai nusišypsojo. 

— Turiu gerų žinių, - pasakė ji. - Nėra jokio vaikino. 

— O kaipgi raštelis? —- paklausė jis. — Ir tas Džekas? Jis 
ką, išgalvotas? 

— Taip, - paprastai atsakė mma Ramotsvė. - Taip, iš- 
galvotas. 

Ponas Patelis regimai sutriko. Jis pakėlė lazdą ir kelis 
kartus sudavė ja per kojos protezą. Paskui Žiojosi kalbėti, 
bet nepratarė nė žodžio. 

— Suprantate, - paaiškino mma Ramotsvė, - Nandira 
išsigalvojo sau draugus. Susigalvojo vaikiną, nes norėjo pa- 
justi truputį daugiau... laisvės. Bus geriausia, jei nekreip- 


site į tai dėmesio. Leiskite jai gyventi savarankiškiau. Be 

paliovos neklausinėkite, kaip praleido dieną. Vaikino nėra, 
ir gali būti, kad dar kurį laiką nebus. 

Ponas Patelis padėjo lazdą ant grindų. Paskui užsimer- 
kė ir atrodė giliai susimąstęs. 

— Kodėl turėčiau taip elgtis? - galiausiai paklausė 
jis. - Kodėl turėčiau pasiduoti tiems šiuolaikiniams pa- 
pročiams? 

Mma Ramotsvė jau buvo paruošusi atsakymą. 

— Jei nepasiduosite, išgalvotas vaikinas gali virsti tikru. 
Štai kodėl. 

Mma Ramotsvė stebėjo, kaip ponas Patelis kankinasi, 
svarstydamas jos patarimą. Staiga jis pakilo iš vietos, su- 
svirduliavo, bet greitai atgavo pusiausvyrą ir atsigręžė į ją. 

— Jūs labai išmintinga moteris, — tarė jis. - Aš paklau- 
sysiu jūsų patarimo. Paliksiu dukrą ramybėje, tegu gyvena 
savarankiškai, ir tada, esu tikras, po poros trejeto metų ji 
pati susiprotės ir leis mums sureng... leis mums paieškoti 
vyriškio, už kurio galėtų ištekėti. 

— Veikiausiai taip ir bus, — atsakė mma Ramotsvė, leng- 
viau atsidususi. 

— Taip, — karštai sutiko ponas Patelis, — ir už viską bū- 
siu dėkingas jums! 


Važiuodama pro Patelių dvarą, apsuptą aukšta balta siena, 
mma Ramotsvė dažnai pagalvodavo apie Nandirą. Tikėjosi 
bent kartais ją pamatyti, kai jau žinojo, kaip mergina atro- 
do, bet taip ir nepamatė ištisus metus, kol vieną šeštadie- 
nio rytą, gerdama kavą „Prezidento“ viešbučio verandoje, 
pajuto kažkieno ranką ant peties. Atsigręžusi pamatė Nan- 

dirą su vaikinu. Vaikinas buvo kokių aštuoniolikos metų, 
malonaus, atviro veido. 

— Mma Ramotsve, - draugiškai pasisveikino Nandira.- 
Taip ir pagalvojau, kad čia jūs. 

Mma Ramotsvė pasisveikino su mergina. Jaunuolis jai 
nusišypsojo. 

— Tai mano draugas, - supažindino Nandira. - Kiek ži- 
nau, jūs nepažįstami. 

Vaikinas žengė į priekį ir ištiesė ranką. 

— Džekas, — prisistatė jis. 


Dešimtas skyrius 


Mma Ramotsvė mąsto apie Žemę, 
baltuoju furgonėliu važiuodama 
į Fransistauną 


S Mma Ramotsvė prieš auštant važiavo baltuoju furgo- 
nėliu miegančiomis Gaborono gatvėmis, pro „Kalahario 
alaus daryklą“, pro Sausringų žemių tyrimo stotį, kol pa- 
siekė šiaurės krypties kelią. Iš pakelės krūmų iššoko vyriš- 
kis ir pamėgino sustabdyti automobilį, bet ji nenorėjo stoti 
tamsoje — negali žinoti, kas tas žmogus, kuriam prireikė 
kažkur važiuoti tokiu paros metu. Vyras vėl dingo šešė- 
liuose, ir pažvelgusi į veidrodėlį ji pamatė, kaip jis nusivylęs 
susmuko ant žemės. Staiga, tik pasukus į Močudį, patekėjo 
saulė, kildama virš plačių lygumų, besidriekiančių iki pat 
Limpopo vagos. Saulė, aukso raudonumo kamuolio skiltis, 
šypsojosi Afrikai, laisvai ir sparčiai kildama iš už horizon- 
to, išsklaidydama paskutines rytmečio miglas. 

Vaiskioje rytmečio šviesoje aiškiai ryškėjo dygliuočių 
siluetai, medžiuose tupėjo paukščiai, kiti skrido virš jų — 

kukučiai*, turakai** ir tokie mažyčiai paukštukai, kurių 
pavadinimo ji nežinojo. Kur ne kur prie tvoros šalia ke- 
lio, stoviniavo galvijai. Jie pakeldavo galvas ir spoksodavo į 
automobilį arba lėtai liumpsėjo savo keliais, kramsnodami 
sausos žolės kuokštelius, tvirtai įsikibusius į kietą žemę. 
Prasidėjo sausumos. Visai netoli nuo čia vakarų krypti- 
mi plyti Kalahario dykuma, ochros spalvos neįsivaizduo- 
jama begalybė, siekianti dainingą Namibijos tuštumą. Pa- 
kaktų pasukti baltąjį furgonėlį iš pagrindinio kelio vienu iš 
keliukų, kurie gausiai nuo jo šakojasi, ir pavažiuoti kokias 
trisdešimt ar keturiasdešimt mylių, kai ratai įklimptų smė- 
lyje ir imtų tuščiai suktis. Augmenija darytųsi vis retesnė, 
tinkama dykumai. Netrukus išnyktų dygliuočiai, atsirastų 
ploni dirvos rėželiai, pro kuriuos veržtųsi skiauterėmis su- 
pustytas visur esantis smėlis. Vietomis būtų visiškai tuščia, 
kai kur pasitaikytų pilkų akmenų sangrūdos, nesimatytų 
jokių Žmogaus veiklos ženklų. Likimas lėmė batsvanos 
genčiai gyventi šioje didingoje, rudoje ir sukietėjusioje sau- 
sumoje; todėl jie tokie atsargūs ir visada viską apgalvoja. 
Išvažiavęs į šituos plotus, į pačią Kalahario dykumą, 
naktimis kartais galėtum išgirsti riaumojant liūtus. Neap- 
rėpiamose dykumos platybėse dar liko liūtų, ir tai aiškiau- 
siai galėjai suvokti naktį, kai žvėrys imdavo garsiai urgzti 
ar kosėti. Kitados, būdama dar visai jauna, mma Ramotsvė 
buvo čia atsidūrusi — su drauge lankė tolimą galvijų ganyk- 
lą. Ganykla buvo tiek įsiskverbusi į Kalahario dykumą, kiek 
* Baikštūs nedideli paukšteliai (Upupa epops), mėgstantys bėgioti 
žeme. 


** Dideli pilki kuoduoti paukščiai (Corythaixoides concolor), mintantys 
uogomis ir vaisiais. 

galvijai galėjo susirasti maisto, ir ji ten pajuto absoliučią 
negyvenamos vietos vienatvę. Tai buvo Botsvanos koncen- 
tratas: jos gimtinės esmė. 

Kaip tik prasidėjo liūčių sezonas, ir žemę dengė žalu- 
ma. Lietus greitai viską pakeičia, pakeitė ir tąkart; kur akis 
mato, stiepėsi švelnūs jaunos žolės daigai. Namakvalando 
saulutės*, Tamos melionų virkščios, alavijai, iškėlę ant stie- 
bų raudonus bei geltonus žiedus. 

Naktį jos susikūrė laužą prie pat palaikių trobelių, ku- 
riose laikinai apsistodavo ganyklos piemenys, bet jo lieps- 
na atrodė tokia menka po didingu tuščiu dangumi, nusėtu 
mirguliuojančiais žvaigždynais. Ji prisiglaudė prie draugės, 
kuri nuramino ją ir liepė nebijoti, nes liūtai vengia ugnies, 
lygiai kaip antgamtiški padarai - pavyzdžiui, tokoloshe“.. 

Ji pabudo prieš aušrą, laužas jau buvo išblėsęs. Pro šakų, 
iš kurių buvo supintos trobelės sienos, plyšius dar buvo 
matyti blausiai žioruojančios anglys. Kažin kur tolumoje 
pasigirdo krenkštimas, bet jos tai neišgąsdino; išėjusi iš 
trobelės, ji atsistojo po dangumi ir giliai įkvėpė į plaučius 
sauso, tyro oro. Ir pagalvojo: aš Afrikoje esu tik mažytė 
dulkelė, bet čia pakanka vietos ir man, ir visiems kitiems, 
norintiems atsisėsti ant šios žemės, ją paliesti ir pavadinti 


sava. Palaukė, tikėdamasi, kad ateis dar kokia nors mintis, 


* Namagualand daisy, dar vadinamos African daisy (Dimorphoteca si- 
nuata) - populiarios sausringų plotų gėlės, greitai pražystančios po 
lietaus ir užklojančios žemę ryškiai oranžinės spalvos žiedų kilimu. 

** Nuo hosų kalbos žodžio uthikoloshe: gauruoti pikti nykštukai, kuriais 
tiki pietinės Afrikos gentys. Jie klastingi, prariję akmenuką gali tapti 
nematomi. Pikti žmonės gali iššaukti tokoloshe kitiems; geriausiu at- 
veju jie gąsdina vaikus, blogiausiu — neša ligas ir mirtį. Atsikratyti jais 
galima tik padedant raganiui. 

bet minčių daugiau nebuvo, tad parslinko atgal į trobelę ir 
įsirausė į dar šiltas antklodes. 

Dabar, važiuodama ilgą kelią baltuoju furgonėliu, ji pa- 
galvojo, kad vieną gražią dieną turėtų sugrįžti į Kalaharį, į 
tas neaprėpiamas, tuščias platumas, kuriose taip suspau- 
džia širdį. 


Vienuoliktas skyrius 


Didelio automobilio savininko 
kaltė 


KSS Praėjo trys dienos nuo paskutinio sėkmingo susitiki- 
mo su ponu Pateliu. Mma Ramotsvė išsiuntė jam dviejų 
tūkstančių pulų sąskaitą, neskaičiuojant išlaidų, ir sąskaita 
buvo apmokėta tą pačią dieną. Tai ją apstulbino. Niekaip 
negalėjo patikėti, kad Žmogus nesipriešindamas sumokė- 
jo tokią sumą; pono Patelio draugiškas paslaugumas tvar- 
kant finansus sukėlė jai sąžinės graužatį, kad užsiprašė tiek 
daug. 

Kaip keista, galvojo ji, vieni žmonės kaipmat pajunta 
kaltę, o kiti apie ją išvis neturi jokio supratimo. Vieni il- 
gai kamuojasi dėl menkiausio atsitiktinio nusižengimo ar 
klaidos, o kiti išlieka ramūs net ką nors baisiai apgavę ar 
išdavę. Mma Pekvanė priklauso pirmajai grupei, pamanė 
mma Ramotsvė. Notė Mokotis - antrajai. 

Kai mma Pekvanė atėjo į „Pirmosios moterų seklių 
agentūros“ kontorą, ji atrodė gerokai sunerimusi. Mma Ra- 

motsvė įpylė jai puodelį stiprios raudonosios arbatos, kaip 
visiems nervingiems klientams, ir palaukė, kol moteris bus 
pasirengusi kalbėti. Nerimauja dėl vyriškio, pamanė mma 
Ramotsvė; visi ženklai tai rodo. Kažin, kas jai? Be abejo, 
netikęs vyro elgesys, bet kuo jis pasireiškė? 

— Man neramu, kad mano vyras nebūtų padaręs kai ko 
baisaus, — galiausiai pratarė mma Pekvanė. — Labai gėdi- 
juosi dėl jo. 

Mma Ramotsvė švelniai linktelėjo galva. Netikęs vyro 
elgesys. 

— Vyrai pridaro baisiausių dalykų, - pritarė ji. - Visos 
žmonos nerimauja dėl savo vyrų. Jūs ne išimtis. 

Mma Pekvanė atsiduso. 

— Bet mano vyras padarė tikrai baisų dalyką, - atsakė 
ji. - Siaubingą. 

Mma Ramotsvė sustingo. Jei rra Pekvanė ką nors nužu- 
dė, teks aiškiai pasakyti, kad reikia iškviesti policiją. Jai nė 
į galvą neateitų padėti nuslėpti žmogžudystę. 

— Ir koks gi tas siaubingas dalykas? — paklausė ji. 

Mma Pekvanė prakalbo tyliau. 

— Jis turi vogtą automobilį. 

Mma Ramotsvei palengvėjo. Automobilių vagysčių tiek 
daug, kad žmonės seniai liovėsi jomis baisėjęsi, ir veikiau- 
siai nemažai moteriškių važinėjasi po miestą vyrų pavog- 
tais automobiliais. Tiesa, mma Ramotsvė neįsivaizdavo sa- 
vęs taip besielgiančios; atrodo, mma Pekvanė irgi. 

— Arjis jums pasakė, kad automobilis vogtas? - paklau- 
sė ji. — Jūs tuo tikra? 

Mma Pekvanė papurtė galvą. 

— Jis sakė, kad automobilį jam atidavė vienas žmogus. 
Neva jis turėjęs du Mercedes Benz automobilius, ir antrasis 
jam nebereikalingas. 

Mma Ramotsvė nusijuokė. 

— Nejau vyrai galvoja, kad mus taip lengva apmulkin- 
ti? —- paklausė ji. - Jie mano, kad mes tokios kvailos? 

— Man atrodo, kad taip, - atsiliepė mma Pekvanė. 

Mma Ramotsvė paėmė nuo stalo pieštuką ir nubrėžė 
bloknote keletą linijų. Pažvelgusi iš toliau pamatė, kad nu- 
piešė automobilį. 

Ji pažvelgė į mma Pekvanę. 

— Ar norite, kad patarčiau, kaip jums elgtis? - paklausė 
ji. - Jūs to norite? 

Mma Pekvanė susimąstė. 

— Ne, - neilgai trukus atsakė ji. - Noriu ne to. Aš jau 
nusprendžiau, kaip elgtis. 

— Kaipgi? 

— Noriu grąžinti automobilį. Noriu, kad savininkas jį 
atgautų. 

Mma Ramotsvė ištiesė nugarą. 

— Tai ketinate kreiptis į policiją? Norite pranešti, ką pa- 
darė jūsų vyras? 

— Ne. Visai ne. Tik noriu, kad automobilis grįžtų pas 
savininką, policijai nieko nežinant. Noriu, kad Viešpats 
matytų, jog automobilis yra ten, kur jam dera būti. 

Mma Ramotsvė įsmeigė akis į klientę. Teko pripažinti, 
kad jos noras visiškai logiškas. Grąžinus automobilį savi- 


ninkui, mma Pekvanės sąžinė bus rami, o ir vyrą ji išsau- 

gos. Rimčiau pagalvojusi mma Ramotsvė pripažino, jog tai 
labai geras būdas išsisukti iš sudėtingos padėties. 

— Bet ko tada atėjote pas mane? —- paklausė mma Ra- 
motsvė. - Kuo aš galiu jums padėti? 

Mma Pekvanė nedvejodama atsakė į klausimą. 

— Noriu, kad sužinotumėte, kas automobilio savininkas, — 
paaiškino ji. - Paskui noriu, kad pavogtumėte jį iš mano vyro 
ir grąžintumėte teisėtam savininkui. Tai ir viskas. 


Vėliau, jau vakare, važiuodama namo mažuoju furgonėliu, 
mma Ramotsvė pagalvojo, kad nieku gyvu nereikėjo su- 
tikti pagelbėti mma Pekvanei; bet kadangi jau sutiko, tai 
dabar nebėra kur dėtis. Panašu, kad sutvarkyti šį reikalą 
nebus labai paprasta — žinoma, jei nesikreipsi į policiją, bet 
ji to daryti niekaip negalėjo. Gal rra Pekvanė ir nusipelnė 
būti išduotas policijai, bet klientė paprašė to nedaryti, o ji 
privalo tesėti klientei duotą pažadą. Taigi teks ieškoti kito 
būdo. 

Tą patį vakarą, pavalgiusi vištienos su moliūgais, mma 
Ramotsvė paskambino ponui J. L. B. Matekoniui. 

— Iš kur atsiranda vogti Mercedes Benz automobiliai? — 
paklausė mma Ramotsvė. 

— Iš užsienio, - atsakė ponas J. L. B. Matekonis. - Juos 
vagia Pietų Afrikoje, atgabena čia, perdažo, nudildo va- 
riklio numerį ir pigiai parduoda arba išsiunčia į Zambiją. 
Beje, žinau, kas tuo verčiasi. Mes visi žinome. 

— Man to nereikia, - atsakė mma Ramotsvė. - Tik no- 
riu žinoti, kaip po viso to atpažinti savo automobilį? 

Ponas J. L. B. Matekonis patylėjo. 

— Reikia žinoti, kur žiūrėti, — atsakė jis. - Paprastai iš- 
lieka kitas serijos numeris — ant važiuoklės arba po varik- 
lio gaubtu. Nusimanantis žmogus nesunkiai jį ras. 

— Tu esi nusimanantis žmogus, - tarė mma Ramot- 
svė. - Ar gali man padėti? 

Ponas J. L. B. Matekonis atsiduso. Jis nemėgo turėti rei- 
kalų su vogtais automobiliais. Mielai būtų atsisakęs, bet jo 
prašė mma Ramotsvė, taigi atsakymas gali būti tik vienas. 

— Pasakyk, ką ir kada reikės daryti, - atsakė jis. 


Kitą vakarą jie įsėlino į Pekvanių sodą, iš anksto susitarę 
su mma Pekvane, kuri pažadėjo sutartu metu pažiūrėti, 
kad šunys būtų pririšti, o vyras užsiėmęs — valgytų specia- 
liai jos paruoštą vakarienę. Taigi niekas nesutrukdė ponui 
J. L. B. Matekoniui įsirangyti po kieme pastatytu Mercedes 
Benzu ir, pasišviečiant žibintuvėliu, nuodugniai apžiūrėti 
jo vidų. Mma Ramotsvė pasisiūlė irgi palįsti po automobi- 
liu, bet ponas J. L. B. Matekonis suabejojo, ar ji tilps, ir pa- 
galbos atsisakė. Po dešimt minučių jis jau turėjo užsirašęs 
ant popierėlio automobilio serijos numerį, juodu nemačio- 
mis išslinko iš Pekvanių kiemo ir susėdo į baltąjį furgonėlį, 
stovėjusį kitapus gatvės. 

— Ar tu tikras, kad to užteks? —- paklausė mma Ramot- 
svė. — Ir jie žinos, kur ieškoti? 

— Taip, — atsakė ponas J. L. B. Matekonis. - Jie žinos. 

Mma Ramotsvė jį išleido prie jo namo vartų ir tamsoje 
atsisveikindama pamojo. Žinojo, kad netrukus galės jam 
atsilyginti. 

Tą patį savaitgalį mma Ramotsvė mažuoju furgonėliu nu- 
važiavo per sieną į Mafikengą, kur patraukė tiesiai į gele- 
žinkelio stoties kavinę. Nusipirko laikraštį Johannesburg 
Star, atsisėdo už staliuko prie lango ir peržvelgė naujienas. 
Nutarusi, kad naujienos tiktai blogos, ji atidėjo laikraštį ša- 
lin ir verčiau ėmėsi apžiūrinėti kavinės klientus. 

— Mma Ramotsve! 

Ji pakėlė galvą. Štai jis, Bilis Pilanis — dabar, žinoma, vy- 
resnis, bet šiaip visai toks pat. Tarsi tebesėdėtų savo suole 
Močudžio valstybinėje pradinėje mokykloje ir svajotų. 

Ji nupirko jam puodelį kavos, didelę spurgą ir paaiškino, 
ko atvykusi. 

— Noriu, kad sužinotum, kam priklauso šis automo- 
bilis, - tarė ji, paduodama jam popierėlį, ant kurio pono 
J. L. B. Matekonio ranka buvo užrašytas serijos numeris. — 
O kai sužinosi, pasakyk savininkui, draudimo bendrovei ar 
kam kitam, kad gali atvykti į Gaboroną pasiimti automobi- 
lio, kuris bus pastatytas sutartoje vietoje. Tik tegu atsiveža 
Pietų Afrikos numerius. Tada galės parsivežti automobilį. 

Bilis Pilanis atrodė nustebęs. 

— Ir tu nieko už tai nenori? — paklausė jis. - Jokių 
pinigų? 

— Nenoriu, - atsakė mma Ramotsvė. — Tai principo da- 
lykas: reikia grąžinti daiktą teisėtam savininkui. Ir viskas. 
Juk tavo principai tokie patys, ar ne, Bili? 

— Žinoma, - skubiai sutiko Bilis. - Be abejo. 

— Ir dar, Bili, prašau laikinai pamiršti, jog esi policinin- 


kas. Nenorėčiau, kad ką nors suimtum. 

— Visiškai nieko? — nusivylęs pasitikrino Bilis. 
— Ničnieko. 


Bilis Pilanis paskambino rytojaus dieną. 

Kalbėjau su draudimo bendrove, kuri sumokėjo savininkui 
nuostolius. Jie labai patenkinti, kad automobilis bus grą- 
žintas. Galės nusiųsti savo darbuotoją jo pasiimti. 

— Gerai, - apsidžiaugė mma Ramotsvė. - Tegu kitą 
antradienį septintą valandą ryto atvyksta į Gaboroną prie 
„Afrikos prekybos centro“, tik pasakyk, kad nepamirštų 
numerių. 

Viskas buvo sutarta; antradienio rytą, penktą valandą, 
mma Ramotsvė įsėlino į Pekvanių kiemą ir, kaip tikėjosi, 
rado automobilio Mercedes Benz raktelius po miegamojo 
langu, kur juos vakar buvo išmetusi mma Pekvanė. Ši už- 
tikrino, kad jos vyras rytais miega labai kietai ir pabunda 
tik šeštą valandą, kai per Botsvanos radiją pasigirsta karvių 
varpelių skambėjimas. 

Jis tikrai negirdėjo, kaip mma Ramotsvė įjungė variklį 
ir išvažiavo į gatvę; tiesą pasakius, tik apie aštuntą valandą 
pastebėjo, kad jo Mercedes Benz pavogtas. 

— Kviesk policiją! - sušuko mma Pekvanė. - Greičiau 
iškviesk policiją! 

Ji pastebėjo, kad vyras dvejoja. 

— Gal vėliau, — atsakė jis. - O kol kas geriau pats paieš- 
kosiu. 

Žmona pažvelgė tiesiai vyrui į akis ir pastebėjo, kad 
jis trumpam prisimerkė. Jis kaltas, pamanė ji. Aš teisingai 

spėjau. Aišku, jis niekaip negali nueiti į policiją ir pasiskųs- 
ti, kad iš jo pavogė vogtą automobilį. 

Tą pačią dieną ji nuėjo pas mma Ramotsvę ir jai pa- 
dėkojo. 

— Jūsų dėka daug geriau jaučiuosi, - pasakė ji. - Da- 
bar galėsiu naktį ramiai miegoti, nejausdama kaltės už sa- 
vo vyrą. 

— Labai džiaugiuosi, - atsakė mma Ramotsvė. - Gali 
būti, kad ir jis šio to pasimokė. Gal jam tai buvo labai įdo- 
mi pamoka. 

— Kokia gi toji pamoka? — paklausė mma Pekvanė. 

— Kad žaibas antrąkart būtinai trenkia į tą pačią vie- 
tą, - atsakė mma Ramotsvė. - Tai kas, kad žmonės sako 
priešingai. 


Dvyliktas skyrius 


Mma Ramotsvės namai 
Zebrų plente 


S Namas buvo pastatytas 1968 metais, kai aplink parduo- 
tuves ir vyriausybės pastatus ėmė augti miestas. Jis stovėjo 
sankryžoje, o tai ne visai gerai, nes dažnai sankryžoje po 
dygliuotais medžiais rinkdavosi žmonės, jie spjaudydavo į 
jos sodą arba primesdavo per tvorą šiukšlių. Pamačiusi, kad 
jie taip elgiasi, iš pradžių ji šaukdavo pro langą arba imda- 
vo barškinti šiukšlių dėžės dangčiu, bet tie žmonės neturėjo 
nė kruopelytės gėdos ir tik juokėsi iš jos. Galiausiai ji lio- 
vėsi, ir jaunuolis, kas trečią dieną ateidavęs tvarkyti sodo, 
tik surinkdavo šiukšles ir jas išmesdavo. Tai buvo vienintelis 
namo trūkumas. O apskritai mma Ramotsvė juo karštai di- 
džiavosi ir kasdien prisimindavo, kaip jai pasisekė, kad su- 
galvojo pirkti būtent tada, prieš baisiai užkylant kainoms: 
dabar doras žmogus jau nebeišgali nusipirkti namo. 
Kiemas buvo erdvus, beveik du trečdaliai akro, gausiai 
prisodintas medžių bei krūmokšnių. Medžiai buvo pa- 

prasti — daugiausia dygliuočiai, — bet teikė sodrų pavėsį ir 
neišdžiūdavo net per sausrą. Dar kieme augo purpurinės 
bugenvilijos, kurių daugybę prisodino buvę savininkai ir 
kurios, mma Ramotsvei atsikraustant, buvo bebaigiančios 
užgožti visus kitus augalus. Jas teko apretinti, kad būtų vie- 
tos papajoms ir moliūgams. 

Priešais namą buvo veranda —- mėgstamiausia jos vie- 
ta, kur mėgdavo sėdėti rytais, saulei tekant, arba vakarais, 
kol dar nepasirodė uodai. Ji praplėtė verandą, įkalusi keletą 
grubiai tašytų stulpų ir ant jų ištempusi audeklą. Audek- 
las gerai užstojo saulę, bet žalsvame jo pavėsyje gerai augo 
viskas, ką pasodinsi. Ji buvo pasodinusi „dramblio ausų“* ir 
paparčių, kuriuos kasdien laistydavo ir kurių derli žaluma 
gražiai ryškėjo rudoje dirvoje. 

Už verandos buvo svetainė, erdviausias kambarys visa- 
me name, su didžiuliu langu į tą pusę, kur kitados buvo 
pievelė. Svetainėje įtaisytas židinys, tokiam kambariui ge- 
rokai per didelis, bet mma Ramotsvė juo labai didžiavosi. 
Ant atbrailos ji sustatė savo geriausius porceliano indus, 
puodelį su karalienės Elžbietos II paveikslu ir atminimo 
- lėkštę su sero Seretsės Khamos, prezidento, ngvatų tau- 
tos Kgosio“ ir valstybės vyro atvaizdu. Tame atvaizde jis 
šypsojosi, tarsi laimindamas ją, tarsi viską žinodamas. 
Šypsojosi ir karalienė, nes ji irgi mylėjo Botsvaną ir viską 
suprato. 


* Elephant ear (Alocasia macrorrhiza) - daugiametis drėgmę mėgstantis 
augalas milžiniškais plačiais lapais. 
** Setsvana kalbos žodis, reiškiantis „karalius“, „vadas“. 

Bet garbingiausia vieta buvo skirta jos tėčio nuotraukai, 
padarytai prieš pat šešiasdešimtą jo gimtadienį. Jis buvo 
apsivilkęs kostiumą, kurį nusipirko Bulavajuje, kai buvo 
nuvykęs aplankyti pusseserės, ir šypsojosi, nors mma Ra- 
motsvė žinojo, kad jau tada jį kamavo skausmai. Mma Ra- 
motsvė buvo realistė ir daugiausia galvojo apie šiandieną, 
bet kartais leisdavo sau nostalgiškai pasvajoti: įsivaizduo- 
davo, kad tėtis vėl įeis pro duris ir šypsodamasis ją pasvei- 
kins: „Mano Prešijoza! Kaip tu gerai gyveni! Aš tavimi labai 
didžiuojuosi!“ Dar ji įsivaizdavo, kad vežioja jį po Gabo- 
roną mažuoju baltu furgonėliu, rodo, kaip viskas išaugo, 
ir šypsodavosi pagalvojusi, kaip jis viskuo džiaugsis. Bet 
negalėjo sau leisti taip svajoti per dažnai, nes tokios svajo- 
nės baigdavosi ašaromis: apverkdavo viską, kas praėjo, visą 
joje susikaupusią meilę. 

Virtuvė buvo linksma ir jauki. Cemento grindis, nuda- 
žytas blizgančiais raudonais dažais, kasdien šveitė mma 
Ramotsvės tarnaitė Roza, dirbanti pas ją jau penkerius 
metus. Roza turėjo keturis vaikus nuo skirtingų vyrų ir gy- 
veno pas motiną Tlokvenge. Ji dirbo pas mma Ramotsvę, 
pagal užsakymus mezgė įvairius dirbinius kooperatyvui, 
ir už gautus nedidelius pinigus augino vaikus. Vyriausias 
berniukas jau dirbo dailide ir atiduodavo motinai atlygini- 
mą, kuris labai pravertė, bet mažiesiems nuolat reikėjo tai 
naujų batų, tai naujų kelnių, o vienas sunkiai alsavo, jam 
tekdavo pirkti inhaliatorius. Bet Roza nesiliovė dainavusi; 
taip mma Ramotsvė ir sužinodavo, kad ji jau atvyko — iš 
virtuvės atsklisdavo dainų aidai. 


Tryliktas skyrius 


Gal tekėtum už manęs? 


S Laimė? Mma Ramotsvė jautėsi visai laiminga. Ji turėjo 
seklių agentūrą ir namą Zebrų plente — daugiau negu aibė 
kitų žmonių, ir pati puikiai tai suvokė. Be to, nepamiršo, 
kaip viskas pasikeitė. Būdama ištekėjusi už Notės Moko- 
čio, ji nuolatos jautėsi giliai, neapsakomai nelaiminga, ir ta 
nelaimė sekiojo ją tarsi juodas šuo. Dabar jo nebeliko. 

Jei ji būtų paklausiusi tėvo, jei būtų paklausiusi tetos 
vyro, taip ir nebūtų ištekėjusi už Notės ir išgyvenusi anų 
nelaimės metų. Bet išgyveno, nes buvo išdidi, kaip visi dvi- 
dešimtmečiai, kurie paprasčiausiai nieko nesupranta, nors 
nė kiek neabejoja, kad supranta. Pasaulis pilnas dvidešimt- 
mečių, pagalvojo ji, ir visi jie akli. 

Obedui Ramotsvei Notė niekada nepatiko, ir jis dukrai 
tiesiai tai pasakė. Bet ji, tai išgirdusi, apsiverkė ir atsakė, 
kad tai vienintelis vyras jos gyvenime, kuris ją padarys lai- 
mingą. 

„Nepadarys, - atsakė Obedas. - Šitas vyras tave muš. 
Jis tave visaip išnaudos. Jis rūpinasi tik savimi, tik savo no- 
rais. Aš tai matau - juk buvau šachtose, o ten mačiau viso- 
kiausių žmonių. Tokių, kaip jis, jau esu sutikęs“. 

Ji tada papurtė galvą ir išbėgo iš kambario, o tėvas plo- 
nu, kupinu skausmo balsu pašaukė ją grįžti. Iki šiol girdė- 
jo tą šauksmą, ir jis iki šiol vėrė širdį. Ji įskaudino žmogų, 
mylėjusį ją labiau už visus, gerą, patiklų žmogų, tenorėjusį 
ją nuo visko apsaugoti. O, jei būtų galima pakeisti tai, kas 
buvo; jei galėtum grįžti į praeitį ir nebedaryti buvusių klai- 
dų, pasirinkti ką kita... 

— O, jei galėtume sugrįžti į praeitį, - prakalbo ponas 
J. L. B. Matekonis, pildamas arbatą į mma Ramotsvės puo- 
delį. - Dažnai apie tai galvoju. Jei galėtume grįžti į praeitį 
žinodami tai, ką dabar žinome... - Jis iš nuostabos papurtė 
galvą. - Dievulėliau! Dabar gyvenčiau visai kitaip. 

Mma Ramotsvė gurkštelėjo arbatos. Ji sėdėjo „Tlok- 
vengo kelio greitųjų automobilių“ kontoroje prie pono 
J. L. B. Matekonio atsarginių dalių tiekėjo dovanoto ka- 
lendoriaus ir plepėjo su draugu, kaip kartais pasielgdavo, 
kai jos agentūroje būdavo ramu. Pertraukos buvo neišven- 
giamos; kartais žmonėms tiesiog nesinori nieko sužinoti. 
Niekas nedingo, neapgaudinėjo žmonų, nešvaistė svetimų 
pinigų. Tokiais laikais privačiam sekliui leistina pakabinti 
ant agentūros durų lentelę „Uždaryta“ ir eiti sodinti melio- 
nų. Ne, ji neketino sodinti melionų; popietę galima visai 
smagiai praleisti gurkšnojant arbatą ar nuėjus į „Afrikos 
prekybos centrą“. Paskui galima aplankyti knygyną ir pa- 


tikrinti, gal atvežė įdomių žurnalų. Ji labai mėgo žurnalus. 

Ją traukė jų kvapas, ryškiaspalviai paveikslėliai. Labiausiai 
patiko interjero žurnalai, kuriuose aprašoma, kaip žmonės 
gyvena tolimose šalyse. Kiek jie visko turi savo namuose, 
ir kokie gražūs tie daiktai. Paveikslai, sodrių spalvų užuo- 
laidos, šūsnys aksomo pagalvėlių, ant kurių turbūt nuo- 
stabiai patogu atsisėsti storam žmogui, keistos įvairiuose 
kampuose sukaišiotos lempos... 

Ponas J. L. B. Matekonis įsisvajojo. 

— Gyvenime esu padaręs šimtus klaidų, - ištarė jis, 
suraukęs kaktą, tarsi žvelgdamas į atmintį. - Šimtus, 
šimtus... 

Mma Ramotsvė pažvelgė į jį. O buvo maniusi, kad jo 
gyvenimas klostėsi sklandžiai. Dar paauglys pradėjo dirbti 
mechaniko pameistriu, vėliau sutaupė pinigų ir nusipirko 
savo garažą. Pasistatė namą, vedė žmoną (deja, ji netrukus 
mirė), tapo Botsvanos demokratų partijos vietos skyriaus 
pirmininku. Pažinojo (nelabai artimai) kelis ministrus ir 
kasmet buvo kviečiamas į vyriausybės rengiamus pobū- 
vius sode. Viskas atrodo labai gražu. 

— Netikiu, kad padarei daug klaidų, — atsakė ji. — Kitaip 
negu aš. 

Atrodo, ponas J. L. B. Matekonis nustebo. 

— Neįsivaizduoju tavęs, darančios klaidas, — tarė jis. — 
Tu tokia protinga. Visada išnagrinėji visus variantus ir pa- 
sirenki tinkamiausią. Būtinai. 

Mma Ramotsvė suprunkštė. 

— Juk ištekėjau už Notės, - priminė ji. 

Ponas J. L. B. Matekonis susimąstė. 

— Taip, - pagaliau pripažino jis. - Tai buvo didelė klaida. 

Jie kurį laiką patylėjo. Paskui jis pakilo nuo kėdės. Bū- 
damas aukšto ūgio, stodamasis visad turėdavo saugotis, 
kad netrinktelėtų galva į lubas. Stovėdamas priešais kalen- 
dorių, greta nuo lubų tabaluojančio musėgaudžio, jis atsi- 
krenkštė ir prabilo. 

— Prašau tavęs tekėti už manęs, - pasakė jis. - Tai ne- 
bus klaida. 

Mma Ramotsvė nuslėpė nuostabą. Ji nekrūptelėjo, ne- 
išmetė iš rankų arbatos puodelio, neišsižiojo ir nesuspigo. 
Tik nusišypsojo ir pažvelgė į savo draugą. 

— Tu labai geras, malonus žmogus, - atsakė ji. — Tru- 
putį... panašus į mano tėtį. Bet aš negaliu dar kartą ište- 
kėti. Niekada netekėsiu. Dabar esu labai laiminga. Turiu 
savo agentūrą ir savo namus. Mano gyvenimui nieko ne- 
trūksta. 

Ponas J. L. B. Matekonis atsisėdo. Jis atrodė prislėgtas, ir 
mma Ramotsvė ištiesė ranką jo paglostyti. Jis instinktyviai 
atsitraukė, kaip nusvilęs žmogus pasitraukia nuo ugnies. 

— Labai atsiprašau, — tarė ji. - Noriu pasakyti, kad jei 
kada nors sugalvočiau ištekėti, nors to niekada nebus, tai 
pasirinkčiau tokį žmogų, kaip tu. Net pasirinkčiau tave. Nė 
kiek tuo neabejoju. 

Ponas J. L. B. Matekonis paėmė jos puodelį ir įpylė dar 
arbatos. Jis tylėjo — ne iš pykčio ir ne iš apmaudo, o dėl to, 
kad meilės prisipažinimas atėmė iš jo visas jėgas, ir kol kas 
jis nebeturėjo žodžių. 


Keturioliktas skyrius 


Gražuolis 


SS Alisa Busang labai jaudinosi, atėjusi pasitarti pas mma 
Ramotsvę, bet netrukus jauki storulė, sėdinti už stalo, ją 
nuramino. Tai beveik tas pat, kaip kalbėtis su gydytoju ar 
kunigu, pamanė ji; kad ir ką pasakytum, pašnekovas ne- 
pradės baisėtis. 

— Aš įtariu savo vyrą, - tarė ji. - Manau, jis meilinasi 
kitoms moterims. 

Mma Ramotsvė linktelėjo galva. Jos patirtis sakė, kad 
visi vyrai meilinasi kitoms moterims. To nedaro tiktai ku- 
nigai ir mokyklų direktoriai. 

— Arjūs pati tai matėte? — paklausė ji. 

Alisa Busang papurtė galvą. 

— Nuolat jį stebiu, bet niekaip neužklumpu su kitomis. 
Manau, jis labai gudrus. 

Mma Ramotsvė užsirašė tai ant popierėlio. 


— Jis vaikšto į barus, ar ne? 

— Taip. 

— Ten jis jas ir susitinka. Ten vyrai susipažįsta su mote- 
rimis, kurios sėdi baruose, tik ir laukdamos, kol pasirodys 
kitų moterų vyrai. Šis miestas pilnutėlis tokių moterų. 

Ji pažvelgė į Alisą, ir abi moteris trumpam suvienijo su- 
pratimas. Visos Botsvanos moterys kentėjo nuo vyrų leng- 
vabūdiškumo. Šiais laikais, galima sakyti, nebeliko vyrų, 
norinčių susituokti ir ramiai auginti vaikus; tokių vyrų 
buvo tik praeityje. 

— Ar norite, kad aš jį pasekčiau? - paklausė mma Ra- 
motsvė. - Norite sužinoti, ar jis tikrai ieško pažinčių su 
kitomis moterimis? 

Alisa Busang linktelėjo. 

— Taip, - atsakė ji. - Man reikia įrodymų. Man pačiai. 
Noriu gauti įrodymų, kad žinočiau, už kokio žmogaus iš- 
tekėjau. 


Mma Ramotsvė turėjo tiek daug darbo, kad Alisos Busang 
atvejo ėmėsi tik kitą savaitę. Trečiadienį ji pasistatė baltąjį 
furgonėlį prie Deimantų rūšiavimo įstaigos, kurioje dirbo 
Kremlius Busangas. Alisa Busang buvo davusi jo nuotrau- 
ką, kurią mma Ramotsvė pasidėjo ant kelio; gražus vyras 
plačiais pečiais ir atvira šypsena. Iš pirmo žvilgsnio buvo 
matyti, kad jį domina moterys, ir mma Ramotsvė pagal- 
vojo, kažin, kodėl Alisa Busang ištekėjo už jo, jei ieškojo 
ištikimo vyro. Be abejo, kalta viltis: naivi viltis, kad jis pa- 
sirodys kitoks negu kiti vyrai. Na, pakako užmesti akį ir 
iškart galėjai pasakyti, kad taip nebus. 

Baltuoju furgonėliu ji nusekė įkandin jo seno mėlyno 
automobilio į „Gražių vyrų go go barą“ netoli autobusų 
stoties. O kai jis įėjo vidun, ji kelias minutes užgaišo furgo- 
nėlyje - ryškiau pasidažė lūpas, kremu pasitepė skruostus. 


Po kelių minučių įeis ir ji, tada prasidės rimtas darbas. 


„Gražių vyrų go go bare“ žmonių buvo nedaug, o moterų 
tik pora - mma Ramotsvė iškart pamatė, kad jos niekam 
tikusios. Jos sužiuro į ją, bet ji nekreipė dėmesio ir atsisėdo 
prie baro tik per dvi vietas nuo Kremliaus Busango. 

Ji užsisakė alaus ir apsidairė, tarsi tik dabar pastebėjusi 
baro aplinką. 

— Tu čia pirmą kartą, sese, - prakalbino ją Kremlius Bu- 
sangas. — Čia geras baras. 

Ji atlaikė jo žvilgsnį. 

— Į barus vaikštau tik rimtomis progomis, - atsakė. — 
Kaip, pavyzdžiui, šiandien. 

Kremlius Busangas nusišypsojo. 

— Gimimo diena? 

— Taip, — atsakė ji. - Leisk pavaišinti tave alumi. 

Ji užsakė jam alaus, ir jis persėdo ant gretimos kėdės. 
Mma Ramotsvė pamatė, kad nuotrauka nemelavo - tai 
buvo gražus vyras atidžiai suderintais drabužiais. Juodu 
išgėrė alų, ji užsakė jam dar vieną. Jis pradėjo pasakoti apie 
savo darbą. 

— Aš rūšiuoju deimantus, —- kalbėjo jis. - Supranti, tai 
labai sunkus darbas. Reikia turėti geras akis. 


— Deimantai man patinka, - atsakė ji. - Labai patinka. 

— Mums labai pasisekė, kad mūsų šalyje tiek daug dei- 
mantų, - tarė jis. - Nieko sau! Ir kokių deimantų! 

Ji truputį pajudino kairę koją, kad ši liestųsi prie jo. Jis 
tai pastebėjo — greitai dirstelėjo žemyn, — bet kojos nepa- 
traukė. 

— Ar tu vedęs? - tyliai paklausė ji. 

Jis nedvejojo. 

— Ne. Ir nebuvau vedęs. Šiais laikais geriau būti vien- 
gungiu. Supranti, daugiau laisvės. 

Ji linktelėjo. 

— Laisvė ir man patinka, - sutiko ji. - Pats gali nuspręs- 
ti, kaip tau leisti laiką. 

— Būtent, — atsiliepė jis. - Visiškai teisingai. 

Ji išgėrė alaus likučius. 

— Turiu eiti, - ištarė ir luktelėjusi pridūrė: - Gal norė- 
tum užeiti pas mane išgerti. Namie turiu alaus. 

Jis nusišypsojo. 

— Taip. Puiki mintis. Aš irgi neturiu ką veikti. 

Jis važiavo savo automobiliu jai iš paskos, paskui jie abu 
įėjo įjos namus, ji įjungė muziką. Įpylė jam alaus, jis išgėrė 
pusę taurės vienu gurkšniu. Paskui apkabino ją per liemenį 
ir pasakė, kad labai mėgsta gražias, storas moteris. Visi tie 
plepalai apie lieknumą yra gryni niekai ir Afrikoje visiškai 
netinka. 

— Iš tikrųjų visi vyrai trokšta storų moterų, - pasa- 
kė jis. 

Ji sukikeno. Teko pripažinti, kad jis tikrai žavus, bet ji juk 
darbe ir turi elgtis kaip profesionalė. Negalima pamiršti, kad 
reikalingi įrodymai, o juos gauti nebus taip paprasta. 

— Ateik, sėsk prie manęs, - pakvietė ji. - Turbūt pavar- 
gai, juk visą dieną stovėjai, rūšiuodamas deimantus. 


Ji iš anksto buvo sugalvojusi pasiteisinimą, ir jis neprieš- 
taravo. Rytoj jai anksti reikės į darbą, todėl jam negalima 
pasilikti. Bet būtų gaila, jei toks puikus vakaras praeitų be 
jokio prisiminimo. 

— Noriu mus nufotografuoti, pasilaikysiu nuotrauką 
sau. Kad galėčiau pasižiūrėti į ją ir prisiminti šį vakarą. 

Jis nusišypsojo ir švelniai jai žnybtelėjo. 

— Gera mintis. 

Ji nustatė fotoaparato uždelsto veikimo jungiklį ir sku- 
biai grįžo ant sofos greta jo. Jis vėl jai žnybtelėjo, apkabino, 
ir įsijungus blykstei karštai pabučiavo. 

— Jei norėsi, galėsi įdėti šitą nuotrauką į laikraščius, — 
tarė jis. - Gražuolis ir jo draugė Storulė. 

Ji nusijuokė. 

— Tu tikras meilikautojas, Kremliau. Moki elgtis su mo- 
terimis. Supratau tai vos tave pamačiusi. 

— Na, kam nors juk reikia pasirūpinti moterimis, — at- 
sakė jis. 

Penktadienį Alisa Busang vėl atėjo į kontorą ir rado 
mma Ramotsvę jos laukiančią. 

— Deja, galiu jums tvirtai pasakyti, kad vyras jums neiš- 
tikimas, —- pasakė ji. — Turiu įrodymų. 

Alisa užsimerkė. Ji to ir tikėjosi, bet labai nenorėjo. Aš jį 
užmušiu, pagalvojo; bet ne, juk aš jį tebemyliu. Nekenčiu. 
Ne, myliu. 


Mma Ramotsvė padavė jai fotografiją. 

— Štai įrodymai, — pasakė ji. 

Alisa Busang įsižiūrėjo į nuotrauką. Negali būti! Taip, 
tai tikrai ji! Nuotraukoje buvo pati seklė. 

— Jūs... — ji užsikirto. — Jūs buvote su mano vyru? 

— Tai jis buvo su manimi, - pataisė mma Ramotsvė. — 
Juk norėjote įrodymų? Gavau pačius geriausius įrodymus. 

Alisa Busang paleido iš rankų fotografiją. 

— Bet jūs... jūs susidėjote su mano vyru. Jūs... 

Mma Ramotsvė suraukė kaktą. 

— Jūs juk prašėte manęs paspęsti jam spąstus, ar 
ne tiesa? 

Alisa Busang prisimerkė. 

— Kalė! - suklykė ji. - Stora kalė! Tu pavogei mano 
Kremlių! Vyrų grobikė! Vagilė! 

Mma Ramotsvė nuliūdusi pažvelgė į klientę. Tikriausiai 
šiuo atveju, pagalvojo ji, užmokesčio teks atsisakyti. 


Penkioliktas skyrius 


Pono J. L. B. Matekonio radinys 


= Alisą Busang išvedė iš agentūros, bet ji ir toliau garsiai 
įžeidinėjo mma Ramotsvę. 

— Stora kekše! Ir dar apsimeti sekle! Tau tik rūpi susi- 
gauti vyrą, kaip toms barų merginoms! Ei, žmonės, neap- 
sigaukite! Šita moteris jokia seklė! Čia ne seklių agentūra, 
čia „Pirmoji vyrų vagišių agentūra ! 

Šūksmams nutilus, mma Ramotsvė ir mma Makutsi 
susižvalgė. Beliko tik juoktis. Moteriškė puikiausiai žino- 
jo, kuo užsiiminėja jos vyras, bet reikalavo įrodymų. O kai 
juos gavo, apkaltino tarpininkę. 

— Prižiūrėkite kontorą, o aš nueisiu į garažą, - pasakė 
mma Ramotsvė. —- Noriu apie tai papasakoti ponui J. L. B. 
Matekoniui. 

Jis sėdėjo savo kabinete stiklinėmis durimis ir krapšti- 
nėjo skirstytuvo gaubtą. 

— To smėlio visur prilenda, - pasakė jis. — Tu tik pažiūrėk. 

Jis ištraukė smiltelę iš metalo įrenginio ir pergalingai 
parodė ją viešniai. 

— Šitoks menkniekis sustabdė didžiausią sunkvežimį, — 
paaiškino jis. - Mažytė smiltelė. 

— Dingo vinis, nebeliko pasagos, - pacitavo mma Ra- 
motsvė, prisiminusi tolimą popietę Močudžio valstybinėje 
mokykloje, kai mokytoja jiems tai skaitė. - Dingo pasa- 
ga... - ji nutilo. Niekaip negalėjo prisiminti, kaip toliau. 

— Parkrito žirgas, - pridūrė ponas J. L. B. Matekonis. — 
Aš irgi tai mokiausi. 

Jis padėjo skirstytuvo gaubtą ant stalo ir nuėjo pripilti į 
arbatinį vandens. Popietė buvo karšta, arbata juos abu at- 
gaivins. 

Ji papasakojo apie Alisą Busang ir kaip ji reagavo pama- 
čiusi Kremliaus veiklos įrodymus. 

— O, kad būtum jį matęs, - pasakojo ji. - Tikras mergi- 
šius. Plaukai kažkuo sutepti. Tamsūs akiniai. Prašmatnūs 
batai. Jis nė pats nesupranta, koks atrodo juokingas. Man 
daug labiau prie širdies vyrai paprastais batais ir padorio- 
mis kelnėmis. 

Ponas J. L. B. Matekonis neramiai dirstelėjo į savo ba- 
tus — senus, aptrintus, tepaluotus zomšos batus, — ir kel- 
nes. Ar jos padorios? 

— Negalėjau net užmokesčio paimti, - toliau kalbėjo 
mma Ramotsvė. - Po to, kas įvyko. 

Ponas J. L. B. Matekonis linktelėjo. Jis atrodė kažkuo 
susirūpinęs. Paliko gaubtą gulėti ant stalo ir įsistebeilijo 
pro langą į tolumą. 

— Kažkas tave slegia? — Ji pagalvojo, ar tik jos atsisa- 


kymas tekėti nebus jo nuliūdinęs labiau, negu ji manė. Jis 

ne iš tų, kurie puoselėja nuoskaudą, bet gal supyko ant 
jos? Ji nenorėjo prarasti jo draugystės — galima sakyti, tai 
jos geriausias draugas visame mieste, ir gyvenimas be jo 
teikiamos paramos būtų gerokai skurdesnis. Kodėl mei- 
lė - ir seksas — taip baisiai sujaukia gyvenimą? Būtų daug 
paprasčiau, jei nereikėtų dėl to jaudintis. Dabar sekso jos 
gyvenime nebuvo, ir jai tai buvo didžiulis palengvėjimas. 
Nebereikia jaudintis dėl išvaizdos, nerimauti spėliojant, ką 
žmonės apie ją galvoja. Kaip baisu būti vyru ir visą laiką 
galvoti apie seksą —- sako, vyrams taip yra. Viename žurnale 
ji skaitė, kad vidutinis vyras per dieną pagalvoja apie seksą 
per šešiasdešimt kartų! Ji nenorėjo tikėti tokiais skaičiais, 
bet atrodo, kad juos patvirtina tyrimai. Vidutinis vyras dir- 
ba kasdienius darbus ir visą laiką galvoja apie seksą - apie 
tuos ritmingus judesius, kuriuos daro vyrai, o pats dirba ką 
nors visai kita! Ar gydytojai galvoja apie seksą, kai tikrina 
pulsą? O teisininkai, kai sėdi prie stalų ir kuria gynybos 
planus? Lakūnai, pilotuojantys lėktuvus? Sunku patikėti. 

O negražus, naivios išraiškos ponas J. L. B. Matekonis, 
ką jis galvoja tyrinėdamas skirstytuvų gaubtus ar traukda- 
mas iš mašinų akumuliatorius? Ji pažvelgė į jį: kaip sužino- 
ti? Ar vyras, pagalvojęs apie seksą, ima šieptis, gal išsižioja 
ir rodo rausvą liežuvį, o gal... Ne. Tai neįmanoma. 

— Apie ką galvoji, pone J. L. B. Matekoni? — klausimas 
išsprūdo visai netyčia, ir ji tuoj pat pasigailėjo. Tarsi būtų 
liepusi jam prisipažinti, kad galvoja apie seksą. 

Jis atsistojo ir uždarė duris, kurios buvo truputį pravi- 
ros. Niekas jų nesiklausė. Abu mechanikai buvo kitame ga- 
ražo gale; turbūt geria popietės arbatą ir galvoja apie seksą, 


pamanė mma Ramotsvė. 

— Jei nebūtum užsukusi, pats būčiau pas tave atėjęs, — 
pasakė ponas J. L. B. Matekonis. - Supranti, aš kai ką 
radau. 

Jai tarsi akmuo nuo širdies nukrito; vadinasi, jis nepyks- 
ta, kad ji jį atstūmė. Įdėmiai pažvelgė į jį. 

— Įvyko avarija, - pasakojo ponas J. L. B. Mateko- 
nis. - Nedidelė. Žmonės nenukentėjo. Truputį išsigando, 
bet niekas nesužeistas. Senojoje kryžkelėje. Sunkvežimis, 
išvažiuodamas iš žiedo, nesustojo. Trenkėsi į automobilį, 
važiavusį iš kaimo. Automobilį išmetė į pakelės griovį ir 
gerokai aplamdė. Sunkvežimiui sudaužytas žibintas, įlenk- 
tas radiatorius. Tik tiek. 

— Ir ką? 

Ponas J. L. B. Matekonis atsisėdo ir įsižiūrėjo sau į 
rankas. 

— Mane pakvietė, kad ištraukčiau automobilį iš griovio. 
Pasiėmiau vilkiką, užkabinome automobilį. Parvilkome jį 
čia, pastačiau jį garažo gale. Vėliau parodysiu. 

Prieš tęsdamas pasakojimą, jis trumpam nutilo. Istorija 
buvo visai paprasta, tačiau atrodė, kad jam labai sunku ją 
pasakoti. 
susitarti su specialistu, kad jis paimtų dureles, ištiesintų ir 
viską sutvarkytų. Bet prieš tai reikėjo dar kai ką patikrinti. 
Pirmiausia elektroniką. Tuose naujuose brangiuose auto- 
mobiliuose tiek visko pripainiota, kad pakanka stuktelėti, 
ir visa sistema sutrinka. Jei laidai pažeisti, net durelių kaip 
reikiant neuždarysi. Arba ims ir suveiks apsauga, užplom- 
buos automobilį taip, kad nebejeisi. Viskas labai sudėtinga, 

ir aniedu vaikigaliai, darbo metu geriantys arbatą, kaip tik 
dabar pradeda tai suvokti. 

Tai štai man reikėjo prieiti prie valdymo dėžutės po 
priekiniu skydu, ir ieškodamas jos netyčia atidariau pirš- 
tinių dėtuvę. Pažvelgiau vidun — pats nežinau, kodėl taip 
padariau, tarsi kas būtų privertęs. Ir kai ką radau. Tokį 
maišelį. 

Mma Ramotsvės vaizduotė nesnaudė. Ji nė kiek neabe- 
jojo, kad jis rado vogtų deimantų. 

— Deimantai? 

— Ne, - atsakė ponas J. L. B. Matekonis. - Daug blo- 


giau. 


Ji pažvelgė į maišelį, kurį jis išėmė iš seifo ir padėjo ant stalo. 
Jis buvo pasiūtas iš odos - tarsi kapšelis, - ir priminė mai- 
šelius, kuriuos basarvų genties žmonės puošia stručio oda, 
skirtus laikyti žolėms ir mišiniams, kuriais tepa strėles. 

— Aš pats atidarysiu, - pasakė jis. - Nenoriu, kad tu 
liestum. 

Ji stebėjo, kaip jis atrišo raištelius, užraukusius maišelio 
angą. Jo veide atsispindėjo pasibjaurėjimas, tarsi knibinė- 
jant nemalonaus kvapo daiktą. 

Kvapas iš tiesų pasklido — sausas, panašus į pelėsių, — 
jam iš maišelio išėmus tris daiktelius. Dabar ji viską supra- 
to. Nebereikia daugiau nieko sakyti. Jai pasidarė visiškai 
aišku, kodėl ponas J. L. B. Matekonis atrodė toks išsiblaš- 
kęs ir nesmagus. Jis rado muti. Vaistus. 

Jis išdėliojo daiktelius ant stalo, jai netariant nė žodžio. 
Ką galima pasakyti apie tuos apgailėtinus likučius — kau- 

lelį, odos skutelį, mažą užkimštą medinį buteliuką ir siau- 
bingą jo turinį? 

Ponas J. L. B. Matekonis, vengdamas liesti daiktus, 
bakstelėjo kaulelį pieštuku. 

— Matai, - tarė jis. — Tai štai ką radau. 

Mma Ramotsvė pakilo nuo kėdės ir žengė kelis žings- 
nius durų link. Jai pasidarė negera, tarsi užuodus blogą 
kvapą - radus griovyje gulintį padvėsusį asilą, įkvėpus 
troškios maitos smarvės. 

Netrukus negerumas praėjo, ir ji apsisuko. 

— Paimsiu tą kaulelį ir patikrinsiu, - pasakė ji. - Gal 
mes klystame. Gal jis gyvūno. Antilopės. Ar kiškio. 

Ponas J. L. B. Matekonis papurtė galvą. 

— Ne gyvūno, - paprieštaravo jis. - Žinau, ką jie atsakys. 

— Ir vis dėlto, - neatlyžo mma Ramotsvė. - Įdėk jį į 
voką, aš paimsiu. 

Ponas J. L. B. Matekonis žiojosi kažką sakyti, bet apsi- 
galvojo. Norėjo ją įspėti, priminti, kad pavojinga žaisti to- 
kiais dalykais, bet tai tik patvirtintų, kad jis tiki jų galia, o 
juk netiki. Nejau tiki? 

Ji įsidėjo voką į kišenę ir nusišypsojo. 

— Dabar man nieko blogo nenutiks, - pajuokavo ji. — 
Turiu apsaugą. 

Ponas J. L. B. Matekonis pamėgino nusijuokti iš jos 
pokšto, bet pajuto, kad neišeina. Taip kalbėdama ji tik 
gundo Apvaizdą, ir Dieve duok, kad jai netektų pasigailėti 
savo žodžių. 

— Norėčiau sužinoti dar vieną dalyką, - pasakė mma 
Ramotsvė, išeidama iš kontoros. - Tas automobilis - kam 


jis priklausė? 

Ponas J. L. B. Matekonis dirstelėjo į mechanikus. Abu 
buvo per toli, kad išgirstų, ką jis sakys, bet jis vis tiek atsakė 
labai tyliai. 

— Čarliui Gotso, - pasakė jis. - Jam. Tam pačiam. 

Mma Ramotsvė išplėtė akis. 

— Gotso? Pačiam Gotso? 

Ponas J. L. B. Matekonis linktelėjo. Čarlį Gotso žino- 
jo visi. Jis buvo vienas įtakingiausių šalies žmonių. Turėjo 
priėjimą prie... galima sakyti, prie visų bent kiek svarbes- 
nių asmenų. Šalyje visos durys jam buvo atviros, niekas 
nebūtų drįsęs atsisakyti padaryti jam paslaugą. Jei Čarlis 
Gotso ko paprašo, privalai padaryti. Jei nepadarysi, netru- 
kus pastebėsi, kad gyvenimas pasidarė daug sudėtingesnis. 
Viskas būdavo daroma labai subtiliai - pavyzdžiui, niekaip 
neprieina tavo eilė verslo licencijai gauti, arba kelyje, ku- 
riuo esi pratęs važinėti į darbą, staiga atsiranda daugybė 
greičio apribojimų, arba tavo darbuotojai vienas po kito 
išeina dirbti kitur. Nieko tokio, ką galėtum aiškiai apibrėž- 
ti - Botsvanoje neįprasta taip elgtis, - bet rezultatas labai 
akivaizdus. 

— Ojetau, — ištarė mma Ramotsvė. 

— Būtent, - patvirtino ponas J. L. B. Matekonis. — 
Ojetau. 


Šešioliktas skyrius 


Sukapoti pirštai ir gyvatės 


Is pradžių — Gaborone tai reiškia „prieš kokias tris de- 
šimtis metų“ — fabrikų buvo labai nedaug. Tiesą pasakius, 
tą vėjuotą 1966 metų vakarą, kai stebint princesei Mari- 
nai stadione buvo nuleista Jungtinės Karalystės vėliava ir 
liovėsi egzistavęs Bečuanalando protektoratas, jų nebuvo 
nė vieno. Mmai Ramotsvei tada buvo aštuoneri, ji mokėsi 
Močudžio valstybinėje mokykloje ir tik labai miglotai su- 
vokė, kad vyksta ypatingi dalykai, kad nuo šiol jau bus tai, 
ką Žmonės vadina laisve. Bet rytojaus dieną ji jautėsi lygiai 
taip pat, tad susimąstė, ką reiškia toji laisvė. Dabar, be abe- 
jo, ji jau Žino, ir pagalvojus apie viską, ką pavyko pasiekti 
viso labo per trisdešimt metų, širdį užplūsta pasididžiavi- 
mas. Didžiulė teritorija, su kuria britai, tiesą pasakius, nė 
neišmanė, ką daryti, suklestėjo ir tapo geriausiai valdoma 
Afrikos valstybe. Nenuostabu, kad žmonės išdidžiai šaukė: 
„Pula! Pula! Lietus! Lietus!“ 

Gaboronas taip išaugo, kad tapo beveik neatpažįsta- 
mas. Kai mma Ramotsvė dar vaikystėje buvo čia atvažia- 
vusi, aplink prekybos centrą stovėjo tik kelios namų eilės 
ir vienas kitas valstybinis pastatas - žinoma, daug didesni 
negu Močudyje, ir daug įspūdingesni: imkime kad ir vy- 
riausybės pastatą ar Seretsės Khamos namą. Bet žmogui, 
mačiusiam Johanesburgo ar bent jau Bulavajo nuotraukas, 
miestas vis tiek atrodė mažas. Ir jame visiškai nebuvo fab- 
rikų. Nė vieno. 

Bet pamažėliais viskas ėmė keistis. Vienas verslininkas 
pastatė baldų gamybos dirbtuvę, kurioje pradėtos gamin- 
ti tvirtos valgomojo kėdės. Paskui kitas nutarė pastatyti 
fabrikėlį, gaminantį gyvenamųjų namų statybos blokus. 
Jų pavyzdžiu pasekė kiti, ir netrukus sklypą Lobatsės gat- 
vėje imta vadinti pramonės rajonu. Tai sukėlė didelį pasi- 
didžiavimą: štai ką mums davė laisvė, galvojo žmonės. Be 
abejo, Nacionaliniame susirinkime ir Vyriausiųjų rūmuose 
kiekvienas galėjo sakyti, ką mano - taip ir darė, - bet greta 
dar buvo tie fabrikėliai ir jų kuriamos darbo vietos. Dabar 
Fransistauno gatvėje yra net sunkvežimių gamykla, kurioje 
per mėnesį surenkama dešimt sunkvežimių ir eksportuo- 
jama iki pat Kongo; o juk viskas prasidėjo tuščioje vietoje! 

Mma Ramotsvė pažinojo porą gamyklų direktorių ir 
vieną fabriko savininką. Fabrikantas, kilęs iš motsvana 
genties, atvyko į šalį iš Pietų Afrikos, norėdamas pasinau- 
doti laisve, kurios negavo gimtinėje, ir įkūrė varžtų fabriką, 
turėdamas mažutėlytį kapitalą, keletą gerokai nudėvėtų 
staklių, nusipirktų Bulavajuje išparduodant bankrutavu- 
sios įmonės turtą, ir darbo jėgą, kurią sudarė jo svainis, 

jis pats ir protiškai atsilikęs vaikinas, kurį jis rado sėdintį 
po medžiu ir kuris, kaip pasirodė, sugeba rūšiuoti varžtus. 
Verslas netrukus suklestėjo — daugiausia dėl to, kad buvo 
toks paprastas. Fabrikas gamino tik vienos rūšies varžtus, 
kuriais prie stogo sijų tvirtinama galvanizuota skarda. Pro- 
cesas labai paprastas, ir jam reikia tik vienų staklių — o ir 
tos praktiškai niekada negenda ir joms nereikia nuolatinės 
priežiūros. 

Hektoro Lepodizės fabrikas sparčiai plėtėsi, ir kai mma 
Ramotsvė su juo susipažino, jam jau dirbo trisdešimt žmo- 
nių; savo gaminamus varžtus, skirtus skardai prie sijų tvir- 
tinti, jis eksportavo toli į šiaurę iki pat Malavio. Iš pradžių 
pas jį dirbo tik giminės, išskyrus aną protiškai atsilikusį 
vaikiną, netrukus pakeltą iki arbatos išnešiotojo pareigų. 
Tačiau verslui plečiantis ėmė trūkti giminių ir Hektoras 
pradėjo priimti į darbą svetimus žmones. Tiesa, jis išsau- 
gojo tėviškus įpročius — visada duodavo daug išeiginių, jei 
darbuotojui reikėdavo važiuoti į laidotuves, ir mokėdavo 
visą darbo užmokestį tiems, kurie tikrai sirgdavo, - todėl 
darbuotojai buvo jam nuoširdžiai atsidavę. Vis dėlto trijų 
dešimčių žmonių kolektyve, iš kurių tik dvylika yra gimi- 
nės, sunku išvengti tokių, kurie sugalvotų piktam panau- 
doti jo gerą širdį; todėl jam ir prireikė mma Ramotsvės 
pagalbos. 

— Negalėčiau tiksliai pasakyti, kas čia negerai, - tarė 
Hektoras, juodviem su mma Ramotsve geriant kavą „Pre- 
zidento“ viešbučio verandoje, — bet aš tuo žmogum nepa- 
sitikiu. Jis pradėjo pas mane dirbti tik prieš pusę metų, ir 
še tau. 

— O kur jis dirbo anksčiau? - paklausė mma Ramot- 
svė. —- Ką jie apie jį sakė? 

Hektoras gūžtelėjo pečiais. 

— Turėjo rekomendaciją iš vieno užsienio fabriko. Aš 
jiems parašiau, bet jie man neatsakė. Jūs juk žinote, ten 
daug kas į mus nežiūri rimtai. Mano, kad mūsų šalis - tai 
tarsi koks nelaimingas Bantustanas. Na, jūs ir pati viską 
žinote. 

Mma Ramotsvė linktelėjo. Taip, ji žinojo. Aišku, ne visi 
ten tokie blogi. Bet daugelis — tikrai siaubingi, ir tai nesu- 
prantamu būdu užstojo geresniųjų teigiamas savybes. Kad 
ir kaip būtų liūdna. 

— Tai štai, jis atėjo pas mane dirbti prieš šešis mėne- 
sius, — toliau pasakojo Hektoras. - Gerai mokėjo dirbti su 
įrengimais, tad pastačiau jį prie naujų staklių, kurias nusi- 
pirkau iš tokio olando. Jis puikiai susidorojo, ir aš pakėliau 
jam atlyginimą - pridėjau penkiasdešimt pulų per mėnesį. 
Staiga nei iš šio, nei iš to jis metė darbą, išėjo, ir viskas. 

— Ar sakė kodėl? - paklausė mma Ramotsvė. 

Hektoras susimąstė. 

— Tiesą pasakius, ne. Penktadienį pasiėmė atlyginimą ir 
daugiau nebepasirodė. Tai buvo prieš kokius du mėnesius. 
O po kurio laiko išgirdau apie jį iš vieno Mahalapjės ad- 
vokato. Tas man parašė laišką, neva jo klientas, ponas Sa- 
liamonas Moretsis, pateikia man keturių tūkstančių pulų 
dydžio ieškinį už pirštą, prarastą dėl nelaimingo atsitikimo 
dirbant mano fabrike. 

Mma Ramotsvė įpylė sau ir pašnekovui dar kavos, gal- 


vodama apie šiuos įvykius. 

— O nelaimingas atsitikimas buvo? 

— Darbe turime nelaimingų atsitikimų registracijos 
knygą, - paaiškino Hektoras. - Jei kas nors susižaloja, rei- 
kia į ją įrašyti. Aš patikrinau tos dienos, kurią minėjo ad- 
vokatas, įrašus ir kai ką radau. Moretsis įrašė, jog susižeidė 
dešinės rankos pirštą. Rašė, kad sutvarstė žaizdą, ir atrodo, 
jog viskas gerai. Paklausinėjau kitų darbininkų, ir vienas 
prisiminė, jog jis sakęs neilgam paliekąs stakles ir einąs 
apsirišti įpjauto piršto. Bendradarbiai pamanė, kad žaizda 
nedidelė, ir daugiau niekas jos nebeminėjo. 

— Paskui jis išėjo? 

— Taip, - sutiko Hektoras. - Po kelių dienų. 

Mma Ramotsvė pažvelgė į draugą. Ji žinojo, kad jis są- 
žiningas Žmogus ir geras šeimininkas. Neabejojo, kad jei 
darbininkas susižeistų, Hektoras visomis išgalėmis steng- 
tųsi jam padėti. 

Hektoras gurkštelėjo kavos. 

— Aš tuo žmogum nepasitikiu, - pasakė jis. - Manau, 
niekada nepasitikėjau. Paprasčiausiai netikiu, kad jis mano 
fabrike prarado pirštą. Gal susižeidė kur nors kitur, bet aš 
čia tikrai niekuo dėtas. 

Mma Ramotsvė nusišypsojo. 

— Nori, kad aš atrasčiau tą pirštą? Todėl ir pakvietei 
mane į „Prezidento“ viešbutį? 

Hektoras nusijuokė. 

— Taip. Ir dar pakviečiau dėl to, kad man labai gera taip 
su tavimi sėdėti ir kad norėčiau tau pasipiršti. Bet žinau, 


kad tu ir vėl atsakysi tą patį. 

Mma Ramotsvė ištiesė ranką ir patapšnojo bičiulio 
alkūnę. 

— Santuoka labai geras dalykas, - pasakė ji. - Bet būti 
pirmąja šalyje moterim sekle anaiptol nelengva. Juk žinai, 
negalėčiau sėdėti namie ir virti valgyti. 

Hektoras papurtė galvą. 

— Seniai žadėjau, kad galėsi turėti virėją. Jei norėsi, net 
dvi. Galėtum ir toliau dirbti sekle. 

Mma Ramotsvė papurtė galvą. 

— Ne, - atsakė ji. — Tu gali ir toliau man pirštis, Hekto- 
rai Lepodize, bet aš, atrodo, ir toliau nesutiksiu. Tu labai 
geras draugas, bet vyro man nereikia. Reikalai su vyrais 
baigti visiems laikams. 


Hektoro fabrike, jo kabinete, mma Ramotsvė atidžiai per- 
gus, pilnas fabriko triukšmo; jame vos tilpo dvi dokumentų 
spintos ir du rašomieji stalai. Ant abiejų stalų gulėjo išmė- 
tyti dokumentai — sąskaitos, čekiai, įvairūs katalogai. 

— O, jei aš turėčiau žmoną, - tarė Hektoras. —- Tada šia- 
me kabinete būtų bent kiek tvarkos. Būtų kur atsisėsti, o 
vazoje ant mano stalo žydėtų gėlės. Moteris viską čia pa- 
keistų. 

Tai išgirdusi, mma Ramotsvė nusišypsojo, bet nieko 
neatsakė. Ji paėmė aptrintą storą sąsiuvinį, kurį fabriko sa- 
vininkas padėjo priešais ją, ir pervertė lapus. Tai ir buvo 
nelaimingų atsitikimų registracijos knyga; netrukus ji rado 
įrašą apie Moretsio sužeidimą: rašyta beveik neraštingo 
žmogaus, didelėmis spausdintomis raidėmis. 

MORETSIS SUSIŽEIDĖ PIRŠTĄ. PIRŠTAS ANTRAS 
SKAIČIUOJANT NUO NYKŠČIO. SUŽALOJO STAKLĖS. 
DEŠINĖS RANKOS. PATS SUTVARSTĖ ŽAIZDĄ. PASI- 
RAŠĖ: SALIAMONAS MORETSIS. LIUDYTOJAS: JĖZUS 
KRISTUS. 


Ji dar kartą perskaitė įrašą ir vėl pažvelgė į advokato laiš- 
ką. Data sutapo. „Mano klientas teigia, kad nelaimingas 
atsitikimas įvyko šių metų gegužės 10 dieną. Kitą dieną 
jis apsilankė princesės Marinos ligoninėje. Žaizda buvo 
perrišta, tačiau prasidėjo osteomielitas. Kitą savaitę atlik- 
ta chirurginė intervencija, ir sužalotas pirštas amputuotas 
iki artimiausio falanginio sąnario (žr. pridedamą ligoninės 
pažymą). Mano klientas tvirtina, kad nelaimingas atsitiki- 
mas įvyko dėl to, kad jūs nepasirūpinote patikimai atitver- 
ti veikiančias staklių dalis, ir pavedė man pradėti teisinius 
veiksmus, kad būtų atlyginti jo patirti nuostoliai. Neabejo- 
ju, kad visiems suinteresuotiems asmenims būtų patogiau- 
sia kuo greičiau išspręsti šią nemalonią problemą, ir mano 
klientas sutinka priimti keturių tūkstančių pulų sumą kaip 
kompensaciją už nuostolių atlyginimą, kurį galėtų nusta- 
tyti teismas: 

Mma Ramotsvė perskaitė laišką iki galo, bet toliau jame 
rado tik beprasmį žargoną, kurio advokatas išmoko teisės 
universitete. Ir kas per žmonės: vos kelerius metus palankę 
paskaitas Botsvanos universitete, jau vaizduojasi, kad vis- 
ką geriausiai išmano. Ką jie žino apie gyvenimą? Tik moka 
kaip papūgos kartoti savo profesijai reikalingus žodžius ir 


spirti žmones į kampą, kad šie pagaliau už ką nors sumo- 

kėtų. Dažniausiai bylas laimi buku užsispyrimu, o patys 
įsitikinę, kad yra dideli meistrai. Vargu ar jiems pavyktų ką 
nors pasiekti dirbant tokį darbą kaip jos, kuriam reikia ir 
takto, ir įžvalgumo. 

Mma Ramotsvė perskaitė ligoninės pažymą. Ji buvo 
trumpa ir lygiai tokia, kokią perpasakojo advokatas. Data 
sutapo; ligoninės vardinis popierius atrodė tikras; apačioje 
buvo gydytojo parašas. Gydytojas buvo jai pažįstamas. 

Mma Ramotsvė pakėlė galvą nuo dokumentų ir pama- 
tė, kad Hektoras viltingai spokso į ją. 

— Atrodo, viskas gerai, - pasakė ji. - Jis susižeidė pirštą, 
ir žaizda užsikrėtė. Ką sako draudimo bendrovė? 

Hektoras atsiduso. 

— Sako, kad teks mokėti. Sako, kad padengs nuostolius 
ir kad susitarti be teismo išeis pigiau. Tik pradėk samdytis 
advokatus, ir išlaidos beregint pranoks nuostolius. Atro- 
do, klientas sutinka nutraukti veiksmus, jei gaus keturis 
tūkstančius pulų, nors draudėjai manęs prašė niekam to 
nesakyti. Nenori, kad žmonės manytų, jog iš jų taip lengva 
ištraukti pinigus. 

— Tai gal taip ir bus geriausia? — paklausė mma Ramot- 
svė. Jai atrodė neprotinga neigti, kad nelaimingas atsitiki- 
mas įvyko. Akivaizdu, kad žmogus neteko piršto ir nusi- 
pelnė kompensacijos; kodėl Hektoras taip spiriasi, juk jam 
net nereikia pačiam mokėti? 

Hektoras įspėjo jos mintis. 

— Ne, - pareiškė jis. - Aš atsisakau. Atsisakau. Kodėl 
turėčiau mokėti žmogui, kurį įtariu mėginant mane apsuk- 


ti? Jei aš jam dabar sumokėsiu, jis imsis ko nors kito. Ge- 

riau atiduosiu tuos keturis tūkstančius pulų tam, kas tikrai 
jų nusipelnė. 

Jis parodė duris, vedančias iš kabineto į fabriko cechus. 

— Štai ten dirba moteris, - pasakė, — kuri turi dešimt 
vaikų. Taip, dešimt. Be to, ji gera darbininkė. Tik pagalvok, 
ką galėtų padaryti, gavusi keturis tūkstančius pulų. 

— Bet ji neprarado piršto, - įsiterpė Mma Ramotsvė. — 
Gal žmogui tikrai reikia tų pinigų, nes dabar jis nebegali 
taip gerai dirbti. 

— Cha. Niekai. Tas žmogus gryniausias sukčius. Ne- 
galėjau jo atleisti, nes nebuvo už ką. Bet iš pat pradžių 
žinojau, kad gero čia nebus. Ir kai kurie kiti darbuotojai 
nujautė. Vaikinas, kuris verda arbatą, tas su skyle galvoje, 
viską jaučia. Jis nenešdavo jam arbatos. Sakydavo, kad tai 
ne žmogus, 0 šuo, ir arbatos negeria. Matai, jis nujautė. 
Tokie žmonės viską jaučia. 

— Bet vienas dalykas yra įtarinėti žmogų, o visai kas 
kita — turėti įrodymų, - atsakė mma Ramotsvė. — Stojęs 
Lobatsėje prieš teismą, negalėsi imti ir pareikšti, kad visą 
laiką nujautei kažką negero. Teisėjas iš tavęs tik pasijuoks. 
Teisėjai visada taip daro, kai žmonės jiems pradeda pasa- 
koti panašius dalykus. Juokiasi. 

Hektoras tylėjo. 

— Nebesispyriok, — tyliai patarė mma Ramotsvė. - Da- 
ryk taip, kaip pataria draudikai. Kitaip pamatysi, kad teks 
sumokėti daug daugiau negu keturis tūkstančius pulų. 

Hektoras papurtė galvą. 

— Aš nemokėsiu už tai, ko nepadariau, — iškošė jis pro 


sukąstus dantis. - Noriu, kad sužinotum, ko šitas žmogus 

siekia. Bet jei po savaitės ateisi pas mane ir pasakysi, kad 
klydau, sumokėsiu kiek reikia ir nė necyptelsiu. Ar taip bus 
gerai? 

Mma Ramotsvė linktelėjo. Ji suprato Hektoro nenorą 
mokėti už tai, dėl ko jis jautėsi nekaltas, o užmokestis už 
savaitės seklės darbą nebus labai didelis. Jis turtingas žmo- 
gus ir gali leisti savo pinigus taip, kaip liepia jo įsitikinimai; 
o jei Moretsis meluoja, tai sykiu pavyks sugauti ir sukčių. 
Tad ji sutiko imtis darbo ir nuvažiavo namo baltuoju fur- 
gonėliu, svarstydama, kaip geriausia įrodyti, kad prarastas 
pirštas niekaip nesusijęs su Hektoro fabriku. Pastačiusi 
furgonėlį prie kontoros ir žengdama į vėsią laukiamojo 
tylą, mma Ramotsvė staiga suvokė neturinti nė mažiausio 
supratimo, ko imtis. Kad ir kaip žvelgsi, atvejis atrodė be- 
viltiškas. 

Tą naktį, gulėdama savo namų miegamajame Zebrų 
plente, mma Ramotsvė suprato, kad užmigti nepavyks. Ji 
atsikėlė, įsispyrė į rausvas šlepetes, kurias visada avėdavo 
nuo to laiko, kai naktį šlepsint per kambarį jai į koją įgėlė 
skorpionas, ir nuėjo į virtuvę išsivirti puodelio raudono- 
sios arbatos. 

Namai naktį atrodė visiškai kitaip. Daiktai, žinoma, liko 
savo vietose, tačiau baldai kažin kodėl atrodė kampuotes- 
ni, o paveikslai ant sienų - plokštesni. Ji prisiminė girdėjusi 
kažką sakant, kad naktį mums viskas atrodo nepažįstama, 
taip pat ir mes patys, ir pagalvojo, jog tai gryna teisybė. 
Visi pažįstami kasdienio gyvenimo rakandai atrodė tarsi 
priklausantys kitam žmogui, kurio vardas mma Ramotsvė, 


bet kuris nėra tas pats žmogus kaip šis, šliurinėjantis dabar 

po virtuvę su rausvomis šlepetėmis. Net tėčio nuotrauka, 
kurioje jis apsivilkęs blizgančiu mėlynu kostiumu, atrodė 
kitokia. Žmogus toje nuotraukoje, aišku, buvo vardu tėtis 
Ramotsvė, bet jis buvo ne tas tėtis, kurį ji gerai pažino, ku- 
ris viską jai atidavė ir kurio paskutinis troškimas buvo pa- 
matyti ją valdant klestintį verslą. Kaip jis didžiuotųsi dabar 
matydamas ją - „Pirmosios moterų seklių agentūros“ sa- 
vininkę, žinomą visiems žymesniems miesto gyventojams, 
net savivaldybės skyrių vadovams ir vyriausybės minist- 
rams. Koks svarbus žmogus jis būtų pasijutęs, jei šiandien 
rytą būtų matęs, kaip ji, išeidama iš „Prezidento“ viešbučio, 
vos neatsitrenkė į Malavio valstybės sekretorių, o valstybės 
sekretorius sušuko: „Labą rytą, mma Ramotsve, jūs manęs 
vos nepargriovėte, bet, garbės žodis, nėra pasaulyje kito 
žmogaus, kurio taip mielai leisčiausi pargriaunamas“. Ją 
pažįsta valstybės sekretorius! Toks žmogus sveikindama- 
sis kreipiasi į ją vardu! Tai, žinoma, nereiškia, kad net vals- 
tybės sekretoriai daro jai labai jau didelį įspūdį; bet tėčiui 
tikrai darytų, ir ji sielojosi, kad jis nesulaukė, kol išsipildys 
dukteriai skirtos jo svajonės ir planai. 

Mma Ramotsvė užsiplikė arbatos ir įsitaisė patogiausio- 
je kėdėje. Naktis buvo karšta, visame mieste kaukė šunys, 
tamsoje erzindami vienas kitą. Tiesą pasakius, pagalvojo ji, 
šis garsas toks įprastas, kad beveik nustoji jį girdėti. Tie šu- 
nys nuolatos kaukia, gindami savo kiemus nuo visokiausių 
šešėlių bei vėjo gūsių. Paiki padarai! 

Ji prisiminė Hektorą. Jis užsispyręs žmogus — visi tai 
žino, — bet ji už tai jį gerbė. Kodėl jis turėtų mokėti? Kaip 
jis ten sake: jei dabar jam sumokėsiu, tas žmogus imsis ko 

nors kito. Neilgai galvojusi, ji pastatė puodelį su arbata ant 
stalo. Mintis atėjo netikėtai, kaip ateidavo visos geros min- 
tys. O jei Hektoras irgi yra kas nors kitas? Gal tas žmogus 
jau yra iš ko nors išreikalavęs kompensaciją? Gal Hekto- 
ras — ne pirma jo auka! 

Dabar jau buvo nesunku užmigti, ir kitą rytą ji pabudo 
tvirtai tikėdama, kad keletas tinkamų klausimų ir galbūt 
kelionė į Mahalapję padės atsikratyti neteisėtų Moretsio 
reikalavimų. Greitai papusryčiavusi, nuvažiavo tiesiai į kon- 
torą. Žiema jau buvo besibaigianti, taigi laikėsi maloni oro 
temperatūra, dangus buvo vaiskus, blyškiai žydras, be jokio 
debesėlio. Ore tvyrojo silpnas dūmų kvapas, kuris draskė jai 
širdį, nes priminė Močudyje praleistus rytmečius prie ug- 
nies. Pagalvojo, kad norėtų ten sugrįžti, kai baigs darbus ir 
nuspręs išeiti į pensiją. Nusipirks namą, o gal net pasistatys 
savą, pasikvies pas save apsigyventi keletą pusseserių. Skly- 
pe jos augins melionus, gal įsigis mažą kaimo krautuvėlę; 
tada kiekvieną rytą ji sėdės prie savo namų, uos dūmų kva- 
pą ir džiaugsis būsima diena, kurią praleis kalbėdamasi su 
draugais. Kaip jai buvo gaila baltųjų žmonių, kurie negali 
daryti nieko panašaus, amžinai kažkur lekia ir be galo jau- 
dinasi dėl to, kas vis tiek įvyks. Kokia nauda turėti daugybę 
pinigų, jei net negali ramiai pasėdėti, pasižiūrėti, kaip tavo 
galvijai ėda žolę? Jokios, galvojo ji, visiškai jokios; tačiau jie, 
atrodo, to nesupranta. Retkarčiais pasiseka sutikti baltąjį, 
kuris supranta ir žino, kaip viskas yra iš tikrųjų; bet tokių 
labai nedaug, be to, kiti baltieji į juos žiūri labai įtariai. 

Kai ji atvyko į kontorą, valytoja jau buvo atėjusi. Mma 


Ramotsvė pasiteiravo, kaip laikosi jos šeima, ir moteris pa- 

pasakojo paskutines naujienas. Vienas jos sūnus dirbo ka- 
mokinys. Abiem savotiškai gerai sekėsi, ir mma Ramotsvė 
visada domėjosi jų pasiekimais. Bet tą rytą ji nutraukė va- 
lytojos pasakojimą — kiek įmanydama mandagiau, - ir iš- 
kart ėmėsi darbo. 

Visą reikalingą informaciją rado informaciniame kata- 
loge. Gaborone veikė dešimt draudimo bendrovių; ketu- 
rios visai mažos ir turbūt labai specializuotos, o apie liku- 
sias šešias ji pati buvo girdėjusi, su keturiomis net dirbusi. 
Ji užsirašė visus telefonus ir pradėjo skambinti. 

Pirmiausia paskambino „Botsvanos erelio“ bendrovei. 
Jie būtų mielai pagelbėję, bet neturėjo jai reikalingos infor- 
macijos. Nepasisekė nei su „Pietų Afrikos bendrojo gyvy- 
bės draudimo bendrove“, nei su „Pietų žvaigždės draudi- 
mo bendrove“. Užtat ketvirtojoje, „Kalahario nelaimingų 
atsitikimų ir gamybos traumų kompensacijos bendrovėje“, 
kurios atstovė paprašė paskambinti po valandos, kai per- 
žiūrės turimus dokumentus, rado tai, ko ieškojo. 

— Radome vieną draudiminį įvykį, registruotą tokia pa- 
varde, — tarė moteris kitame telefono linijos gale. - Prieš 
dvejus metus į mus kreipėsi miesto garažas. Vienas jų dar- 
buotojas pareiškė susižalojęs pirštą, dėdamas degalų siur- 
blio vamzdį atgal į laikiklį. Jis neteko piršto, ir jie kreipėsi 
kompensacijos, numatytos personalo draudimo sąlygose. 

Mma Ramotsvės širdis suspurdėjo. 

— Keturių tūkstančių pulų? — paklausė ji. 

— Panašiai, — sutiko tarnautoja. - Susitarėme išmokėti 
tris tūkstančius aštuonis šimtus. 


178 


— Dešinė ranka? — nenurimo mma Ramotsvė. - Didysis 
pirštas — antras, skaičiuojant nuo nykščio? 

Tarnautoja sušlamino popierius. 

— Taip, — atsiliepė ji. — Yra ir gydytojų pažyma. Čia ra- 
šoma, kad prasidėjo... nemoku pasakyti... osti... 

— Osteomielitas, - pasufleravo mma Ramotsvė. — Pirš- 
tą teko amputuoti ties artimiausiu falanginiu sąnariu? 

— Taip, —- sutiko tarnautoja. - Būtent. 

Beliko išsiaiškinti vieną kitą smulkmeną, tad mma Ra- 
motsvė dar truputį paklausinėjo tarnautoją ir padėjo rage- 
lį. Truputį pasėdėjo džiaugdamasi savimi, kad taip greitai 
išaiškino suktybę. Bet dar reikėjo kai ką pabaigti, o tam 
teks nuvažiuoti į Mahalapję. Jei pavyks, geriausia bus pa- 
sikalbėti su Moretsiu; be to, ji labai norėjo pasimatyti su jo 
advokatu. Šis malonumas, pagalvojo ji, tikrai atlygins už 
dviejų valandų kelionę pasibaisėtinu Fransistauno keliu. 

Netrukus paaiškėjo, kad advokatas mielai sutinka su- 
sitikti su ja tą pačią popietę. Jis pagalvojo, kad Hektoras 
pasamdė ją susitarti už jį dėl kompensacijos, ir neabejojo 
nesunkiai pajėgsiąs užuiti moteriškę, priversti ją sutikti su 
savo sąlygomis. Tiesą pasakius, galima pamėginti išlupti 
net daugiau negu keturis tūkstančius; pamėgins pasakyti, 
kad įvertinus žalą paaiškėjo naujų aplinkybių, ir todėl už- 
mokestį reikia padidinti. Reikia nepamiršti pavartoti žodį 
guantum, nes jis, atrodo, lotyniškas, gal net užsiminti apie 
naujausią Apeliacinio teismo ar paties Apeliacijų poskyrio 
Blomfonteine sprendimą. Tokie dalykai ką nori sutrikdys, 
ką jau kalbėti apie moterį! Taip, jis neabejoja, kad ponas 
Moretsis galės dalyvauti. Suprantama, jis labai užsiėmęs 

žmogus; ne, tiesą pasakius, ne, dirbti jis, vargšas, negali, 
juk toks sužalojimas, bet atvykti būtinai atvyks. 

Padėjusi telefono ragelį, mma Ramotsvė tyliai sukike- 
no. Turbūt advokatas ištrauks savo klientą iš kokio nors 
baro, kuriame šis veikiausiai kiek per anksti laisto netikėtai 
gautus keturis tūkstančius pulų. Ką gi, jo laukia nemalo- 
ni staigmena, o ji, mma Ramotsvė, taps Nemezidės pa- 
siuntine. 

Palikusi kontorą sekretorės globai, ji sėdo į baltąjį fur- 
gonėlį ir leidosi į Mahalapję. Įdienojus oras sušilo, ir dabar 
jau buvo visai karšta. Po kelių mėnesių vidudienio kaitra 
taps nepakeliama, ir ji baisiai kankinsis, jei reikės tokiu 
metu kur nors važiuoti. Važiavo atsidariusi langą, skersvė- 
jis vėsino automobilį. Pravažiavo Sausringų žemių tyrimo 
stotį ir kelią, vedantį į Močudį. Palei kalvas nuvažiavo į ry- 
tus nuo Močudžio, nusileido į platų apačioje plytintį slė- 
nį. Aplinkui buvo tuščia — tik begaliniai krūmynai, vienoje 
pusėje besitęsiantys iki pat Kalahario, o kitoje —- siekiantys 
Limpopo žemumas. Bevaisiai krūmynai, daugiau nieko, tik 
kur ne kur keli galvijai ar braškantis vėjo malūnas, silpnute 
srovele keliantis vandenį ištroškusiems gyvuliams; o dau- 
giau nieko, ničnieko — tik tai, kuo turtingiausia jos šalis: 
tuštuma. 

Iki Mahalapjės buvo likęs gal pusvalandis, kai skersai 
kelią staiga šastelėjo gyvatė. Mma Ramotsvė ją pamatė dar 
ant kelio — žalią strėlę juodo asfalto fone; bet netrukus už- 
važiavo ant jos, ir gyvatė išnyko po furgonu. Ji sulaikė kva- 
pą ir sulėtino greitį, visą laiką žiūrėdama į galinio vaizdo 
veidrodėlį. Kur gyvatė? Ar ji spėjo laiku perbėgti kelią? Ne, 

nespėjo; mma Ramotsvė matė, kaip gyvatė palindo po fur- 
gonėliu, ir neabejojo girdėjusi duslų bumbtelėjimą. 

Ji sustabdė automobilį nuošalėje ir dar kartą pažvelgė į 
į vairą ir lengvai pabarbeno į jį pirštais. Gal gyvatė nulėkė 
taip greitai, kad ji nespėjo jos pastebėti; tos pabaisos sugeba 
lakstyti baisiu greičiu. Bet juk ji ėmė žiūrėti beveik iš karto, 
o gyvatė buvo per didelė, kad imtų ir išnyktų be pėdsako. 
Ne, gyvatė kažkur furgone, tarp detalių, o gal po jos sėdyne. 
Ne kartą buvo girdėjusi apie tokius dalykus. Žmonės, patys 
to nežinodami, įsisodindavo į automobilius gyvates, ir tik 
joms įgėlus susivokdavo, kas nutiko. Pasakojo, kad kai kurie 
ir mirdavo čia pat, prie vairo, įgelti gyvatės, įkliuvusios tarp 
vamzdžių bei strypų, kurių pilna automobilio apačioje. 

Mma Ramotsvė staiga pajuto nenumaldomą norą išlipti 
iš automobilio. Ji iš pradžių lėtai pravėrė duris, paskui stai- 
giu judesiu jas atlapojo, puolė laukan ir, giliai alsuodama, 
sustojo pakelėje prie automobilio. Dabar jau neabejojo, 
kad po baltuoju furgonėliu įsitaisiusi gyvatė; bet kaip ji iš 
ten ištrūks? Ir kokia tai gyvatė? Kiek atsiminė, gyvatė buvo 
žalia, tai reiškia, kad bent jau ne mamba. Aišku, žmonės 
daug kalba apie žaliąsias mambas, ir jos iš tiesų egzistuo- 
ja, bet mma Ramotsvė žinojo, kad šios gyvatės sutinkamos 
tik labai nedidelėje teritorijoje, ir jau tikrai ne Botsvanoje. 
Beveik visos jos gyvena medžiuose ir tikrai nemėgsta retų 
dygliuotų krūmynų. Veikiau tai bus kobra, pamanė ji, nes 
gyvatė gana didelė: kitų tokių ilgų gyvačių ji neprisiminė. 

Mma Ramotsvė stovėjo nejudėdama. Gali būti, kad gy- 
vatė kaip tik ją stebi, pasirengusi kirsti, jei tik pamatys, kad 

juda artyn; o gal ji įsliuogė į automobilio kabiną ir kaip tik 
dabar rangosi, stengdamasi įsitaisyti po vairuotojo sėdyne. 
Mma Ramotsvė pasilenkė ir pamėgino apžiūrėti automo- 
bilio apačią, tačiau nepriklaupus ant kelių ir nepasirėmus 
rankomis taip žemai pasilenkti nepavyko. Buvo neramu, 
nes jei ji atsiklauptų ir gyvatė kaip tik tą akimirką sugal- 
votų kirsti, veikiausiai nepavyktų nuo jos pasprukti. Ji vėl 
atsitiesė ir pagalvojo apie Hektorą. Štai kokiais atvejais 
praverstų vyras. Jei būtų jau seniau sutikusi už jo tekėti, 
dabar nevažiuotų sau viena į Mahalapję. Šalia jos būtų vy- 
ras, kuris mielai palįstų po automobiliu ir išvytų iš po jo 
gyvatę. 

Kelias buvo visiškai tuščias, bet kartais vis dėlto pra- 
važiuodavo koks automobilis ar sunkvežimis; pavyzdžiui, 
kaip dabar iš Mahalapjės. Automobiliui privažiavus, vai- 
ruotojas sulėtino greitį, paskui visai sustojo. Vairuotojas 
buvo vyras, o šalia jo sėdėjo berniukas. 

— Ar kas nutiko, mma? — mandagiai paklausė vairuoto- 
jas. - Gal automobilis sugedo? 

Mma Ramotsvė perėjo kelią ir prisiartino prie atviro 
automobilio lango. Ji papasakojo apie gyvatę, vairuoto- 
jas išjungė variklį ir išlipo, liepęs berniukui nesijudinti iš 
vietos. 

— Jos mėgsta palįsti po mašina, - paaiškino vyras. — 
Kartais tai labai pavojinga. Gerai padarėte, kad sustojote. 

Vyriškis atsargiai prisiartino prie furgono. Priėjęs prie 
atvirų durelių, pasilenkė vidun ir smarkiai trūktelėjo svirtį, 
atidarančią variklio gaubtą. Įsitikinęs, kad ji veikia, jis lėtai 


nužingsniavo prie furgono priekio ir labai atsargiai ėmė kelti 

gaubtą aukštyn. Mma Ramotsvė priėjo arčiau ir ėmė žiūrėti 
pro petį, pasirengusi bėgti, vos tik pasirodys gyvatė. 

Staiga vyriškis sustingo. 

— Nedarykite staigių judesių, - labai tyliai įspėjo jis. — 
Štai ji. Žiūrėkit. 

Mma Ramotsvė įsižiūrėjo į variklį. Iš pradžių neįžvelgė 
nieko nepaprasto, bet paskui gyvatė sujudėjo, ir ji ją pama- 
tė. Buvo spėjusi teisingai: tai buvo kobra, ji tūnojo apsiviju- 
si variklį ir lėtai kraipė galvą į kairę ir į dešinę, tarsi kažko 
dairydamasi. 

Vyriškis beveik nejudėjo. Paskui jis švelniai palietė mma 
Ramotsvės alkūnę. 

— Labai atsargiai prieikite prie durelių, — tarė jis. - Įlip- 
kite į automobilį ir įjunkite variklį. Supratote? 

Mma Ramotsvė linktelėjo. Kiek įmanydama lėčiau ji įsi- 
taisė vairuotojo sėdynėje ir ištiesė ranką prie raktelio. 

Variklis įsijungė iš karto, kaip visada. Mažasis baltasis 
furgonėlis visada užsivesdavo iš pirmo karto. 

— Paspauskite akceleratorių, - suriko vyriškis. — Iki 
galo! 

Mma Ramotsvė padarė kaip liepta, ir variklis dusliai su- 
urzgė. Iš priekio pasigirdo kažkoks triukšmas, paskui dar 
vienas dunkstelėjimas, o tada vyriškis ranka parodė, kad 
galima išjungti variklį. Mma Ramotsvė padarė kaip liepia- 
ma ir laukė, kol jis pasakys, ar saugu išlipti iš mašinos. 

— Galite išlipti, - sušuko jis. - Kobrai galas. 

Mma Ramotsvė išlipo iš automobilio ir priėjo prie va- 
riklio gaubto. Pažvelgusi į variklį, pamatė ramiai drybsan- 


čius perpus perplėštos kobros gabalus. 

— Ji buvo apsirangiusi aplink ventiliatoriaus sparnus, — 
paaiškino vyriškis, pasibjaurėjęs ir raukydamasis. — Bjau- 
ri mirtis, net gyvatei. Bet juk suprantate, kitaip ji galėjo 
įsliuogti į vidų ir jums įgelti. Taigi taip. Likote gyva. 

Mma Ramotsvė padėkojo vyrui ir nuvažiavo, palikusi 
kobrą gulėti pakelėje. Kelionė pasirodė nuotykinga, net jei 
paskutinis pusvalandis neatneš daugiau jokių įvykių. Ir ne- 
atnešė. 


— Ką gi, - tarė ponas Džeimsonas Mopotsvanė, advoka- 
tas iš Mahalapjės, sėdėdamas nejaukioje kontoroje greta 
skerdyklos. - Mano vargšas klientas truputį pavėluos, nes 
apie jūsų atvykimą jam pranešta visai neseniai. Bet kol 
jis atvyks, mes su jumis galime aptarti visas apmokėjimo 
smulkmenas. 

Mma Ramotsvė sėdėjo mėgaudamasi padėtimi. Ji atsi- 
lošė kėdėje ir apžvelgė prastai apstatytą kabinetą. 

— Matau, verslas sekasi nekaip, — tarė ji, ir pridūrė: — 
šiuose kraštuose. 

Džeimsonas Mopotsvanė pasišiaušė. 

— Visai neblogai, - paprieštaravo jis. - Tiesą pasakius, 
turiu begales darbo. Žinote, ateinu į kontorą septintą ryto 
ir iki pat šeštos neturiu kada nė pailsėti. 

— Ir taip kasdien? — naiviai paklausė mma Ramotsvė. 

Džeimsonas Mopotsvanė nusvilino ją žvilgsniu. 

— Taip, - atrėžė jis. - Kasdien, įskaitant ir šeštadienius. 
Kartais net sekmadieniais. 

— Turbūt tikrai turite daug darbo, - pasakė mma Ra- 
motsvė. 

Advokatas palaikė tai mėginimu susitaikyti ir nusišyp- 
sojo, bet mma Ramotsvė kalbėjo toliau: 

— Taip, labai daug darbo, kol išsiaiškinate, kada jūsų 
klientai meluoja, o kada - retai, labai retai, - sako tiesą. 

Džeimsonas Mopotsvanė padėjo parkerį ant stalo ir 
piktai įsistebeilijo į atvykėlę. Kas ta įžūli boba ir kokią ji 
turi teisę taip kalbėti apie jo klientus? Jei ji taip elgsis, tai 
prašom, jis atsisakys tartis gražiuoju. Užmokestis už teis- 
mo procesą jam labai pravers, net jei iškėlus bylą klientas 
kompensaciją gaus gerokai vėliau. 

— Mano klientai nemeluoja, - lėtai ištarė jis. - Bent ne 
daugiau už visus kitus. O jūs, jei leisite pasakyti, neturite 
jokio pagrindo kaltinti juos melavimu. 

Mma Ramotsvė pakėlė antakį. 

— Ar tikrai? — pasiteiravo ji. - Na ką gi, imkime, pavyz- 
džiui, jūsų poną Moretsį. Kiek jis turi pirštų? 

Džeimsonas Mopotsvanė niekinamai pažvelgė į ją. 

— Tik menkystos šaiposi iš ligonių, - sušnypštė jis. — 
Puikiausiai žinote, kad jis turi devynis pirštus, arba, jei no- 
rite labai tiksliai, tai devynis su puse. 

— Labai įdomu, - atsiliepė mma Ramotsvė. - Jei tai tei- 
sybė, tai kaip čia atsitiko, kad jis prieš kokius trejus me- 
tus kreipėsi į „Kalahario nelaimingų atsitikimų ir gamybos 
traumų kompensacijos bendrovę“, nes dirbdamas degali- 
nėje pateko į nelaimingą atsitikimą ir prarado pirštą? Ar 
galite tai paaiškinti? 

Advokatas tylėjo. 

— Prieš trejus metus? — neilgai trukus silpnu balsu pa- 


klausė jis. - Pirštą? 

— Taip, - atsakė mma Ramotsvė. — Jis prašė keturių 
tūkstančių — menkutis sutapimas, — bet sutiko priimti tris 
tūkstančius aštuonis šimtus. Bendrovė man pasakė kom- 
pensacijos išmokėjimo numerį, jei kartais norėsite patik- 
rinti. Pastebėjau, kad draudikai labai mielai padeda, kai 
reikia išsiaiškinti kokią nors draudiminę suktybę. Stebėti- 
nai mielai padeda. 

Džeimsonas Mopotsvanė nieko neatsakė, ir staiga mma 
Ramotsvei jo pagailo. Ji nemėgo teisininkų, bet juk žmogus 
stengiasi užsidirbti duoną, kaip ir kiti; ar ne per Žiauriai ji 
su juo elgiasi. Ką gali Žinoti, gal jis išlaiko senus tėvus. 

— Parodykite man gydytojų pažymą, — beveik gerašir- 
diškai paprašė ji. - Man įdomu ją pamatyti. 

Advokatas atvertė ant stalo gulinčią bylą ir ištraukė 
pažymą. 

— Štai, — pasakė jis. - Atrodo, nesuklastota. 

Mma Ramotsvė pažvelgė į popierių su oficialia antrašte 
ir linktelėjo galvą. 

— Na va, - tarė ji, - taip ir maniau. Pažvelkite į datą. Ji 
užtepta baltalais ir ant jų išspausdinta nauja data. Kadaise 
mūsų bičiuliui tikrai nupjovė pirštą, gal net po nelaimingo 
atsitikimo. Bet paskui jis nusipirko buteliuką korekcinio 
skysčio, pakeitė datą ir taip sukūrė naują nelaimingą atsi- 
tikimą. 

Advokatas paėmė popierių ir pakėlė prieš šviesą. Tačiau 
to nė nereikėjo; baltalus nesunku buvo įžiūrėti iš pirmo 
žvilgsnio. 

— Stebiuosi, kad jūs to nepastebėjote, - pasakė mma 
Ramotsvė. - Nereikia net mikroskopo šitam jo rankdar- 
biui išaiškinti. 

Būtent tą akimirką, kai mma Ramotsvė galutinai su- 
gėdino advokatą, ir atvyko Moretsis. Jis įėjo į kontorą ir 
ištiesė ranką mma Ramotsvei, norėdamas pasisveikinti. Ji 
pažvelgė į ranką ir pamatė, kad vienas pirštas nupjautas. 
Ranką paduoti atsisakė. 

— Sėskis, - šaltai paliepė Džeimsonas Mopotsvanė. 

Moretsis regimai nustebo, tačiau paklausė. 

— Tai jūs ta ponia, kuri sumokės... 

Advokatas jį pertraukė. 

— Ji nieko nesumokės, - tarė jis. — Šita ponia atvažiavo 
net iš Gaborono paklausti, kodėl tu vis reikalauji užmokes- 
čio už prarastus pirštus. 

Advokatui kalbant, mma Ramotsvė stebėjo Moretsio 
reakciją. Net neturėdama įrodymų —- pakeistos datos ant 
gydytojų pažymėjimo, — iš jo nevilties būtų viską supra- 
tusi. Susidūrę su tiesa, žmonės visad pasiduoda; tik labai 
nedaugelis sugeba išsisukti. 

— Vis reikalauju?.. —- nedrąsiai pakartojo jis. 

— Taip, - patvirtino mma Ramotsvė. - Kiek girdėjau, 
reikalavote sumokėti jau už tris prarastus pirštus. Bet šian- 
dien pažvelgusi į jūsų ranką matau, kad du iš jų stebuk- 
lingai ataugo! Tai nuostabu! Gal atradote naujus vaistus, 
sugebančius atauginti nupjautus pirštus? 

— Tris? — sutrikęs pasiteiravo advokatas. 

Mma Ramotsvė pažvelgė Moretsiui į akis. 

— Na, skaičiuokim, - pasakė ji. — Iš pradžių „Kalahario 
nelaimingų atsitikimų bendrovė“. Paskui... Gal padėsite 
prisiminti? Turiu kažkur užsirašiusi. 

Moretsis atsigręžė į advokatą, ieškodamas paramos, bet 


sulaukė tik jo pykčio. 

— „Žvaigždės draudimas“, - tyliai ištarė jis. 

— Aha.. - atsiliepė mma Ramotsvė. — Ačiū. 

Advokatas paėmė nuo stalo gydytojų pažymą ir pamo- 
javo ja klientui prieš akis. 

— Ir tu tikėjaisi mane apkvailinti tokia... negrabia klas- 
tote? Tikėjaisi, kad nieko nepastebėsiu? 

Moretsis nieko neatsakė, nutylėjo ir mma Ramotsvė. 
Žinoma, ji nenustebo; tie teisininkai slidūs kaip žalčiai, tai 
kas, kad turi mokslinius laipsnius. 

— Na, gerai, - toliau kalbėjo Mopotsvanė, - dabar jau 
galas tavo pokštams. Turbūt Žinai, kad tau bus pateikti 
kaltinimai sukčiavimu, ir turėsi pasisamdyti gynėją. Tik ne 
mane, bičiuli. 

Moretsis pažvelgė į mma Ramotsvę, kuri nebūgštauda- 
ma sutiko jo žvilgsnį. 

— Kodėl jūs taip pasielgėte? — paklausė ji. - Tik pasaky- 
kite, kaip jums šovė į galvą, kad sugebėsite išsisukti? 

Moretsis išsitraukė iš kišenės nosinę ir išsišnypštė nosį. 

— Aš karšinu tėvus, —- atsakė jis. - Ir turiu seserį, ser- 
gančią liga, nuo kurios dabar visi miršta. Na, žinote, apie 
ką kalbu. Ji turi vaikų. Privalau jiems padėti. 

Mma Ramotsvė pažvelgė jam į akis. Ji visada pasikliau- 
davo savo sugebėjimu suprasti, sako žmogus tiesą ar ne, ir 
šį kartą pamatė, kad Moretsis nemeluoja. Ėmė skubiai gal- 
voti. Nėra jokios prasmės įkišti šį žmogų į kalėjimą. Kam 
nuo to bus geriau? Tik dar labiau nukentės keli žmonės — 
jo tėvai ir vargšė sesuo. Mma Ramotsvė žinojo, apie ką jis 


kalba, ir suprato, ką tai reiškia. 


188 


— Gerai, — tarė ji. - Aš nieko nesakysiu policijai. Nė 
savo klientui. Bet už tai jūs turite man pažadėti daugiau 
pirštų nebeprarasti. Ar supratote? 

Moretsis skubiai sulinksėjo galva. 

— Jūs tikra krikščionė, ponia, - pasakė jis. - Dievas 
jums danguje ruošia labai gerą gyvenimą. 

— Tikiuosi, - pritarė mma Ramotsvė. - Bet kartais aš 
būnu labai bjauri. Pamėginkite dar bent kartelį prasukti 
šitą reikalą su draudimo bendrovėmis, ir tuoj pat sužinosi- 
te, kaip nemaloniai moku elgtis. 

— Aš supratau, - atsiliepė Moretsis. - Supratau. 

— Suprantate, - tarė mma Ramotsvė dirstelėjusi į ati- 
džiai klausantį advokatą, - šioje šalyje pasitaiko žmonių, 
dažniausiai vyrų, kurie mano, jog moterys švelnios ir sil- 
pnos, jas galima vynioti aplink pirštą. Tai štai, aš ne tokia. 
Jei jums įdomu, galiu pasakyti, kad šią popietę, važiuoda- 
ma pas jus, užmušiau kobrą - didelę kobrą. 

— O? - nustebo Džeimsonas Mopotsvanė. - Ir kaip ją 
užmušėte? 

— Perkirtau perpus, - paaiškino mma Ramotsvė. - Į du 


gabalus. 


Septynioliktas skyrius 


Trečiasis plaštakos vidinės 
dalies sąnarys 


SS Bet tai nebuvo svarbiausia. Malonu taip greitai išspręsti 
panašų atvejį ir matyti aiškų kliento pasitenkinimą, bet ne- 
įmanoma išmesti iš galvos atminimo apie stalčiuje gulintį 
mažą rudą voką ir nekreipti dėmesio į tai, kas jame yra. 

Mma Ramotsvė atsargiai išsitraukė voką, nenorėdama, 
kad jį pastebėtų mma Makutsi. Apskritai buvo linkusi ja 
pasitikėti, bet šis reikalas kur kas slaptesnis už tuos, su ku- 
riais joms iki šiol teko susidurti. Pavojingas. 

Ji išėjo iš kontoros, pasakiusi mma Makutsi, kad eina į 
banką. Paštu atėjo keli čekiai, kuriuos reikia nunešti. Bet 
į banką nenuėjo, bent jau ne iš karto. Nuvažiavo į prince- 
sės Marinos ligoninę ir nuėjo ten, kur rodė užrašas „Pa- 
tologija“. 

Kelią jai užtvėrė seselė. 

— Arjūs atėjote atpažinti kūno, mma? 

Mma Ramotsvė papurtė galvą. 

— Atėjau pas daktarą Gulubanę. Nesame susitarę, bet jis 
mane priims. Aš jo kaimynė. 

Seselė įtariai ją nužvelgė, bet liepė palaukti ir nuėjo pa- 
kviesti daktaro. Po kelių minučių grįžo ir pranešė, kad dak- 
taras netrukus ateis. 

— Negerai trukdyti ligoninėje dirbantiems daktarams, — 
priekaištingai pridūrė ji. - Jie turi labai daug darbo. 

Mma Ramotsvė pažvelgė į seselę. Kiek jai metų? De- 
vyniolika, dvidešimt? Jos tėvo laikais devyniolikos metų 
mergina nebūtų išdrįsusi tokiu tonu kalbėti su trisdešimt 
penkerių metų moterimi - tarsi ši būtų vaikas, erzinantis 
ją savo kaprizais. Bet dabar viskas kitaip. Išsišokėliai nero- 
do jokios pagarbos vyresniems žmonėms; tiesą pasakius, 
ir stambesniems. Gal pasisakyti, kad ji privati seklė? Ne, 
su tokiais žmonėmis neverta prasidėti. Geriau nekreipti į 
ją dėmesio. 

Atėjo daktaras Gulubanė. Jis ryšėjo žalią prijuostę — 
Dievas žino, kokiais klaikiais darbais ką tik užsiiminėjo, — 
ir atrodė visai patenkintas, kad jį trukdo. 

— Eime į mano kabinetą, - pakvietė jis. - Galėsime pa- 
sikalbėti ten. 

Mma Ramotsvė koridoriumi nusekė jam iš paskos į ne- 
diduką kabinetą, kuriame stovėjo visiškai tuščias stalas, te- 
lefonas ir apdaužyta pilka dokumentų spinta. Atrodė, kad 
kabinetas priklauso smulkiam valstybės tarnautojui, ir tik 
lentynoje stovinčios medicinos knygos rodė, kokia jo tik- 
roji paskirtis. 

— Jūs tikriausiai žinote, - pradėjo ji, - kad dabar aš esu 


privati seklė. 

Daktaras Gulubanė plačiai nusišypsojo. Turint galvoje, 
kokį darbą jis dirba, pagalvojo mma Ramotsvė, tas žmogus 
stebėtinai linksmas. 

— Apie pacientus iš manęs neišgausite nė žodžio, - at- 
sakė jis. — Tai kas, kad jie mirę. 

Ji suprato ir įvertino pokštą. 

— Aš ne to atėjau, - paaiškino. - Noriu tik paprašyti, 
kad paaiškintumėte, kas yra šitas daiktelis. Atsinešiau jį su 
savimi. — Ji išsiėmė voką ir išpylė jo turinį ant stalo. 

Daktaras Gulubanė tuoj pat liovėsi šypsojęsis ir paėmė 
kauliuką. Kita ranka pasitaisė akinius. 

— Trečiasis plaštakos vidinės dalies sąnarys, - sumur- 
mėjo jis. - Vaiko. Aštuonerių, gal devynerių metų. Apy- 
tikriai. 

Mma Ramotsvė išgirdo savo alsavimą. 

— Žmogaus? 

— Be abejo, - atsakė daktaras Gulubanė. - Juk sakiau, 
vaiko. Suaugusio žmogaus kaulas stambesnis. Atskirsi iš 
pirmo žvilgsnio. Vaikui kokie aštuoneri devyneri metai. 
Gal kiek daugiau. 

Daktaras padėjo kauliuką ant stalo ir pakėlė akis į mma 
Ramotsvę. 

— Kur jį gavote? 

Mma Ramotsvė gūžtelėjo pečiais. 

— Vienas Žmogus man jį parodė. Iš manęs irgi nieko ne- 
išgausite apie mano klientus. 

Daktaras Gulubanė pasibjaurėjęs susiraukė. 

— Panašių dalykų negalima taip visur mėtyti, - pasakė 
jis. - Žmonės visai nejaučia pagarbos. 

Mma Ramotsvė pritardama linktelėjo galvą. 

— Bet gal galite ką nors dar pasakyti? Gal galite nustaty- 
ti, kada... kada tas vaikas mirė? 

Daktaras Gulubanė atidarė stalčių, išsitraukė didinamą- 

— Nelabai seniai, — atsakė jis. — Štai čia, viršuje, dar likę 
šiek tiek audinių. Kaulas nėra visai išdžiūvęs. Prieš kelis 
mėnesius, gal dar mažiau. Negalima tiksliai nustatyti. 

Mma Ramotsvė sudrebėjo. Žiūrinėti kaulelį — vienas 
dalykas, bet apžiūrinėti kaulą su dar likusiais Žmogaus 
kūno audiniais - visai kas kita. 

— Ir dar štai kas, - pridūrė daktaras Gulubanė. - Iš kur 
žinote, kad vaikas, kurio buvo šitas kaulas, negyvas? Ma- 
niau, jūs seklė, tai pati turite susiprasti: juk tai galūnė, o 
žmonės, netekę galūnių, nebūtinai miršta. Ar pagalvojote 
apie tai, ponia sekle? Kertu lažybų, kad ne! 


Mma Ramotsvė viską apsakė ponui J. L. B. Matekoniui, 
abiem pietaujant pas ją namuose. Jis mielai priėmė kvie- 
timą, o ji išvirė didelį puodą troškinio ir paruošė ryžių su 
moliūgais. Įpusėjus pietus ji papasakojo apie savo apsilan- 
kymą pas daktarą Gulubanę. Ponas J. L. B. Matekonis nu- 
stojo valgęs. 

— Vaiko? - jo balse nuaidėjo nerimas. 

— Taip sakė daktaras Gulubanė. Jis negalėjo tiksliai pa- 
sakyti, kokio amžiaus. Tik sakė, kokių aštuonerių ar devy- 
nerių metų. 

Ponas J. L. B. Matekonis susiraukė. Būtų buvę daug ge- 
riau išvis nerasti to kapšelio. Tokių dalykų pasitaiko — visi 

tai žino, — bet niekas nenori į juos painiotis. Sulauksi tik ne- 
malonumų - juo labiau jei čia ranką prikišęs Čarlis Gotso. 

— Ką darysime? — paklausė mma Ramotsvė. 

Ponas J. L. B. Matekonis užsimerkė ir nurijo seilę. 

— Galima kreiptis į policiją, — tarė jis. - Jei tai padarysi- 
me, Čarlis Gotso sužinos, kad aš radau kapšelį. Tada man 
galas, gali neabejoti. 

Mma Ramotsvė pritarė. Policija domėjosi anaiptol ne 
visais nusikaltimais, buvo ir tokių, kurie jai nė kiek nerū- 
pėjo. Įtakingiausio šalies žmogaus ryšiai su raganiais ir ra- 
ganavimu tikrai pateks į šią kategoriją. 

— Nemanau, kad reikėtų kreiptis į policiją, - atsakė 
mma Ramotsvė. 

— Tai gal nieko nedarykime? — ponas J. L. B. Matekonis 
įsmeigė į mma Ramotsvę maldaujamą žvilgsnį. 

— Ne. Taip irgi negalima, — atsakė ji. - Žmonės ir taip 
jau labai ilgai nieko nedaro, kaip manai? Negalime taip pa- 
sielgti. 

Ponas J. L. B. Matekonis nuleido akis. Atrodo, jis staiga 
neteko apetito, ir troškinys jo lėkštėje visai ataušo. 

— Pirmiausia padarykime štai ką, - pasiūlė mma Ra- 
motsvė. - Tegu kaip nors sudūžta Čarlio Gotso automo- 
bilio priekinis stiklas. Tada tu jam paskambinsi ir praneši, 
kad į garažą įsibrovė vagys ir lindo prie jo automobilio. 
Pasakysi, kad tau atrodo, jog niekas nepavogta, bet mielai 
įdėsi naują priekinį stiklą už dyka. Tada beliks laukti. 

— Ko laukti? 

— Laukti, ar jis sugrįš ir praneš, kad šio to pasigedo. Jei 
taip, tu jam atsakysi, kad asmeniškai įsipareigoji atrasti 


194 


dingusį daiktą, kad ir kas tai būtų. Pasakysi, kad turi pažįs- 
tamą seklę, kuri labai moka atrasti pavogtus daiktus. Žino- 
ma, tai būsiu aš. 

Ponui J. L. B. Matekoniui net žiauna atvėpo. Niekam 
nėra pavykę taip paprastai pasimatyti su Čarliu Gotso. Su- 
sitikimai rengiami per daugybę tarpininkų. 

— O toliau? 

— Toliau aš jam grąžinsiu kapšelį ir perimsiu reikalą į 
savo rankas. Sužinosiu iš jo raganiaus vardą, o tada, na, 
tada abu pagalvosime, kaip toliau elgtis. 

Ji taip paprastai viską apsakė, kad jis patikėjo, jog viskas 
pavyks. Pasitikėjimas tuo ir nuostabus, kad juo nesunku 
užsikrėsti. 

Ponas J. L. B. Matekonis atgavo apetitą. Jis subaigė troš- 
kinį, paprašė dar, paskui išgėrė didelį puodelį arbatos, ir tik 
po to mma Ramotsvė palydėjo jį iki automobilio palinkėti 
labos nakties. 
automobilio šviesos. Daktaro Gulubanės namo languose 
degė šviesa. Svetainės lango užuolaidos buvo atitrauktos, 
Jis negalėjo matyti mma Ramotsvės, nes ji stovėjo tamsoje, 


ojis — šviesoje, bet galėjai pagalvoti, kad daktaras ją stebi. 


Aštuonioliktas skyrius 


Melų kamuolys 


KSS Vienas iš jaunųjų mechanikų patapšnojo jam per petį, 
palikdamas tepaluotų pirštų žymes. Jaunuolis amžinai taip 
darydavo, ir poną J. L. B. Matekonį tai be galo erzino. 

— Jei nori man ką nors pasakyti, - ne kartą buvo sakęs 
jis, - tai kreipkis žodžiu. Aš turiu vardą. Vadinuosi ponas 
J. L. B. Matekonis, ir atsiliepiu, kai į mane taip kreipiasi. 
Nebūtina sėlinti prie manęs iš pasalų ir terlioti purvinais 
pirštais. 

Jaunuolis atsiprašė, bet rytojaus dieną vėl kepštelėjo per 
petį, ir ponas J. L. B. Matekonis suprato šio mūšio nelai- 
mėsiąs. 

— Pas jus atėjo žmogus, rra, - pasakė mechanikas. — 
Laukia kontoroje. 

Ponas J. L. B. Matekonis padėjo veržliaraktį ir skuduru 
nusivalė rankas. Jis buvo užsiėmęs labai sudėtingu darbu — 


derino ponios Greisės Mapondvės automobilio variklį, o 

ši ponia garsėjo nutrūktgalvišku vairavimo stiliumi. Ponas 
J. L. B. Matekonis didžiavosi, kad ponios Mapondvės auto- 
mobilio pajėgumą žmonės aiškino jo pastangomis; galima 
sakyti, jog tai gera reklama. Nelaimei, vairuotoja baigia su- 
dėvėti automobilį, ir kas kartą jam darosi vis sunkiau įpūsti 
gyvybės nuilsusiam varikliui. 

Svečias sėdėjo kontoroje, pono J. L. B. Matekonio kė- 
dėje. Buvo pasiėmęs padangų gamintojų lankstinuką ir jį 
vartė, kai įėjo ponas J. L. B. Matekonis. Šiam įėjus, svečias 
abejingai nušveitė lankstinuką ir atsistojo. 

Ponas J. L. B. Matekonis greitai nužvelgė atvykėlį. Jis 
buvo apsirengęs maskuojamosios spalvos drabužiais, ko- 
kius dėvi kareiviai, ir susijuosęs brangiu gyvatės odos dir- 
žu. Laikrodis irgi buvo įmantrus, su daugybe ciferblatų ir 
ryškia didžiąja rodykle. Tokius laikrodžius nešioja žmo- 
nės, kurie brangina kiekvieną sekundę, pagalvojo ponas 
J. L. B. Matekonis. 

— Mane atsiuntė ponas Gotso, —- tarė anas. - Jūs rytą 
skambinot. 

Ponas J. L. B. Matekonis linktelėjo. Buvo vieni juokai 
sudaužyti priekinį stiklą ir pabarstyti duženų automobi- 
lyje. Nesunku ir paskambinti ponui Gotso, pranešti, kad 
automobilį kėsintasi pavogti; bet dabar laukia sunkesnė 
užduotis: reikia pameluoti, žiūrint žmogui į akis. Viskuo 
kalta mma Ramotsvė, pamanė jis. Aš tik paprastas mecha- 
nikas. Visai nenorėjau įsivelti į tuos juokingus seklių žaidi- 
mus. Esu tam paprasčiausiai per silpnas. 

Tai buvo gryna tiesa - ypač mma Ramotsvės atžvil- 
giu. Kad ir ko ji paprašytų, jis negalės nesutikti. Ponas 

J. L. B. Matekonis, jausdamasis baisiai kaltas, kartais slap- 
čia pasvajodavo, kaip jis išgelbsti mma Ramotsvę. Juodu 
atsiduria Kalahario dykumoje, ir ją užpuola liūtas. Tada jis 
garsiai surinka, atkreipdamas liūto dėmesį į save, žvėris at- 
sigręžia ir suriaumoja. Per tą laiką ji spėja pasprukti, o jis 
nudobia liūtą medžiokliniu peiliu; galėtum pagalvoti, kad 
tai visai nekalta svajonė, jei ne viena smulkmena: mma Ra- 
motsvė joje neapsirengusi. 

Nuogą ar apsirengusią, jis mielai ją būtų išgelbėjęs nuo 
liūto, bet čia visai kas kita. Jam jau teko apgauti policiją, 
pranešant apie neegzistuojantį įvykį; tai jį rimtai nugąsdi- 
no, nors policija nė nemanė atvykti tikrinti. Dabar aš tik- 
riausiai jau nusikaltėlis, pamanė jis, ir tik dėl to silpnumo. 
Reikėjo atsisakyti. Reikėjo aiškiai pasakyti mma Ramot- 
svei, kad ne jo reikalas leistis į kryžiaus žygius. 

— Ponas Gotso labai pyksta, - pranešė lankytojas. - Au- 
tomobilis pas jus jau dešimt dienų. Dabar dar paskambi- 
note ir pranešėte, kad į jį laužėsi. Kur jūsų apsauga? Ponas 
Gotso nori paklausti: kur jūsų apsauga? 

Ponas J. L. B. Matekonis pajuto, kaip nugara nušliaužė 
prakaito srovelė. Tiesiog klaiku. 

— Labai atsiprašau, rra. Darbininkai užgaišo, kol išly- 
gino sparną. Tada teko ieškoti naujų dalių. Toks brangus 
automobilis, į jį bet ko neįdėsi... 

Pono Gotso žmogus pažvelgė į savo laikrodį. 

— Na gerai, gerai. Žinau, kaip lėtai dirba tie mechanikai. 
Parodykit man automobilį. 

Ponas J. L. B. Matekonis išsivedė svečią iš kontoros. Da- 
bar jis nebeatrodė toks grėsmingas: nejau tikrai taip lengva 
numaldyti įniršį? 

Jie sustojo prie automobilio. Priekinį stiklą jis jau buvo 
pakeitęs, o sudaužytojo likučius atrėmęs į netolimą sieną. 
Apsidrausdamas keletą stiklo šukelių paliko gulėti ant vai- 
ruotojo sėdynės. 

Lankytojas atidarė priekines dureles ir pažvelgė vidun. 

— Už dyka pakeičiau priekinį stiklą, - pasakė ponas 
J. L. B. Matekonis. —- Ir padarysiu didelę nuolaidą už re- 
montą. 

Antrasis vyriškis nieko neatsakė. Persisvėręs per sėdy- 
nę, jis siekė atidaryti pirštinių dėtuvę. Ponas J. L. B. Mate- 
konis tylomis jį stebėjo. 

Vyriškis išlipo iš automobilio ir ranka brūkštelėjo per 
kelnes; buvo įsipjovęs stiklo šukele. 

— Iš pirštinių dėtuvės kai kas dingo. Ar ką nors žinote 
apie tai? 

Ponas J. L. B. Matekonis papurtė galvą - net tris kartus. 

Vyriškis įsikišo pirštą į burną ir ėmė čiulpti žaizdelę. 

— Ponas Gotso buvo pamiršęs, kad čia kai ką paliko. 
Prisiminė tik tada, kai pranešėte, kad į automobilį laužtasi. 
Jis anaiptol neapsidžiaugs sužinojęs, jog tas daiktas dingo. 

Ponas J. L. B. Matekonis padavė vyriškiui skudurą. 

— Atsiprašau, kad įsipjovėte. Kai sudūžta priekinis stik- 
las, visur pribyra šukių. Kur tik prisiliesi. 

Vyriškis sušnarpštė. 

— Manęs galit nepaisyti. Svarbiausia, kad kažkas pavogė 
daiktą, priklausantį ponui Gotso. 

Ponas J. L. B. Matekonis pasikrapštė pakaušį. 

— Iš policijos jokios naudos. Jie net neatvažiavo. Bet aš 
pažįstu žmogų, kuris galėtų jums praversti. 

— Štai kaip? Ir kas tai galėtų padaryti? 

— Neseniai atsirado tokia seklė. Jos agentūra ana ten, 
prie Kgalės kalvos. Gal teko matyti? 

— Gal teko. O gal ir ne. 

Ponas J. L. B. Matekonis nusišypsojo. 

— Ta moteriškė nuostabi! Ji žino viską, kas kur vyksta. 
Jei paprašysiu, tikrai išsiaiškins, kas tai padarė. Gal net mo- 
kės atgauti dingusį daiktą. Beje, koks tai daiktas? 

— Tiesiog daiktas. Mažas daiktelis, priklausęs ponui 
Čarliui Gotso. 

— Aišku. 

Vyriškis nutraukė nuo žaizdos skudurą ir šveitė jį ant 
grindų. 

— Na gerai, tai paklauskit tos bobos, - nenoriai leido 
jis. - Pasakykit, tegu suranda tą daiktą ir grąžina ponui 
Gotso. 

— Gerai, - pažadėjo ponas J. L. B. Matekonis. — Šį va- 
karą pasikalbėsiu su ja, neabejoju, kad jai pasiseks. O kol 
kas pranešu, kad automobilis pataisytas, ir ponas Gotso 
gali jį pasiimti kada sugalvos. Tik dar iššluosiu stiklo šu- 
kių likučius. 

— Būtinai, - atsakė lankytojas. - Ponas Gotso tikrai ne- 
bus patenkintas, įsipjovęs ranką. 

Ponas Gotso nebus patenkintas, įsipjovęs ranką! Maž- 
vaiki, pamanė sau ponas J. L. B. Matekonis. Tu pats tik- 
riausias užsispyręs berniūkštis. Puikiausiai pažįstu tave 
ir tokius kaip tu! Gerai pamenu, kaip tu - ar tavo drau- 
geliai, - Močudžio valstybinės mokyklos kieme skriaudė 
kitus berniukus, viską daužė, vaidino nenugalimus. Net jei 
mokytojas tave prilupdavo, iš paskutiniųjų stengeisi su- 
kaupti drąsą ir neverkti. 

O tas ponas Čarlis Gotso, kuris turi brangų automobi- 
lį ir varo žmonėms baimę - jis irgi vaikas. Mažas vaikas, 
ir tiek. 


Jis tvirtai pasiryžo neleisti mma Ramotsvei taip lengvai iš- 
sisukti. Atrodo, ji įsitikinusi, kad jis padarys viską, ką tik ji 
palieps, ir beveik nebeklausia, nori jis ar nenori dalyvauti 
jos sąmoksluose. O jis, žinoma, pernelyg nuolaidus, iškart 
su ja sutinka; tiesą pasakius, tai ir yra didžiausia proble- 
ma - ji mano, kad gali daryti ką nori, nes jis nė karto nėra 
jai pasipriešinęs. Na, dabar tai jis jai parodys. Tuoj pat pa- 
darys galą visoms toms seklių nesąmonėms. 

Išėjo iš garažo, dar kamuojamas nuoskaudos, ir visą ke- 
lią mintyse repetavo, ką pasakys, atsidūręs jos kontoroje. 

„Mma Ramotsve, tu mane privertei pameluoti. Įtraukei 
mane į kvailą ir pavojingą aferą, kurios tau ir pačiai ne- 
reikėjo imtis. Aš mechanikas. Taisau automobilius — bet 
nemoku taisyti žmonių gyvenimų“ 

Paskutiniosios frazės jėga sukrėtė jį patį. Taip - tuo jie 
ir skiriasi. Ji taiso gyvenimus — daugelis moterų tuo užsi- 
ima, - ojis taiso tik mašinas. Taip jai ir pasakys, o jai teks 
pripažinti, kad jis teisus. Jis anaiptol nenori griauti senos 
draugystės, bet tas apsimetinėjimas ir suktybės turi baig- 
tis. Jis niekada nemeluoja — niekada - net iškilus didžiau- 
siai pagundai, o dabar štai įsipainiojo į didžiausią melų 
bei apgaulės kamuolį, įtraukė policiją ir vieną galingiausių 
Botsvanos Žmonių. 

Ji pasitiko svečią ant „Pirmosios moterų seklių agentū- 
ros“ slenksčio. Buvo išėjusi į kiemą išpilti arbatžolių, o jis 


kaip tik privažiavo garažo furgonu. 

— Na? — iškart paklausė ji. - Ar viskas įvyko kaip pla- 
nuota? 

— Mma Ramotsve, aš nuoširdžiai manau... 

— Jis pats atėjo ar atsiuntė pasiuntinį? 

— Pasiuntinį. Bet paklausyk, tai tu taisai gyvenimus, o 
aš tik... 

— O tujam pasakei, kad aš galėčiau tą daiktą atgauti? Jis 
susidomėjo? 

— Aš taisau automobilius. Negaliu... Supranti, aš nieka- 
da nemeluoju. Niekada nesu melavęs, net vaikystėje. Vos 
tik mėgindavau pameluoti, liežuvis sustingdavo, ir nieko 
neišeidavo. 

Mma Ramotsvė paskutinį kartą papurtė apverstą arba- 
tinuką. 

— O dabar puikiai susidorojai. Meluoti galima, jei sieki 
teisingo tikslo. Ar ne teisingas tikslas sužinoti, kas nužudė 
nekaltą vaiką? Ar meluoti yra blogiau, negu žudyti, pone 
J. L. B. Matekoni? Gal tu taip manai? 

— Žudyti blogiau. Bet... 

— Na matai. Tu tiesiog ne viską apgalvojai, ar ne? Dabar 
viskas aišku. 

Ji pažvelgė į jį ir nusišypsojo, o jis pagalvojo: kaip man 
pasisekė. Ji man šypsosi. Šiame pasaulyje manęs niekas ne- 
myli. O štai jai aš patinku, ji man šypsosi. Apie žudymą ji 
kalba teisybę. Žudyti kur kas blogiau, negu meluoti. 

— Ateik gerti arbatos, - pakvietė mma Ramotsvė. — 
Mma Makutsi ką tik užvirino vandens, galime išgerti arba- 
tos ir apgalvoti, ką darysime toliau. 


Devynioliktas skyrius 


Ponas Čarlis Gotso, bakalauras 


SS Ponas Čarlis Gotso pažvelgė į mma Ramotsvę. Jis ver- 
tino storas moteris, pats prieš penkerius metus tokią vedė. 
Netrukus paaiškėjo, kad žmona irzli ir kaprizinga, tad ga- 
liausiai jis ją išsiuntė gyventi į ūkį netoli Lobatsės, kur ne- 
buvo telefono, o kelias palijus tapdavo nepravažiuojamas. 
Žmona be paliovos garsiai skųsdavosi, kad jis turi kitų mo- 
terų, bet ko kito ji tikėjosi? Nejau rimtai galvojo, kad jis, 
ponas Čarlis Gotso, pasitenkins viena moterimi kaip koks 
vyriausybės tarnautojas? Turėdamas tiek pinigų ir ryšių? 
Ir dar būdamas bakalauras? Tas ir blogiausia, kai vedi ne- 
išsilavinusią moterį — ji nė neįsivaizduoja, su kokiais žmo- 
nėmis tenka bendrauti jos vyrui. Jis yra buvęs Nairobyje 
ir Lusakoje. Žinojo, ką ten žmonės galvoja. Protinga mo- 
teris, pati bakalaurė, daug geriau viską suprastų; bet, kita 
vertus, priminė jis sau, toji storulė Lobatsėje pagimdė jam 


203 


jau penkis vaikus, ir šito fakto nepaneigsi. O, kad ji liautųsi 
zirzusi dėl tų kitų moterų! 

— Tai jūs ta moteris nuo Matekonio? 

Jai nepatiko jo balsas. Jis buvo šiurkštus tarsi švitrinis 
popierius, o kalbėdamas ponas Gotso tingiai prarydavo 
žodžių galūnes, tarsi jam būtų visai vis viena, supras jį pa- 
šnekovas ar ne. Jos manymu, tai būdas išreikšti panieką; 
kai esi toks įtakingas, kam vargintis, stengiantis deramai 
bendrauti su žemesniais už save? Jie ir taip supranta, ko jis 
nori - o tai juk svarbiausia. 

— Ponas J. L. B. Matekonis paprašė jam pagelbėti, rra. 
Aš esu privati seklė. 

Ponas Gotso įsistebeilijo į ją, silpnai šypsodamasis. 

— Mačiau tą jūsų agentūrą. Pravažiuodamas pastebėjau 
iškabą. Privati seklių agentūra moterims, ar kaip kitaip. 

— Ne tik moterims, rra, - pataisė Mma Ramotsvė. — 
Mes, seklės, esame moterys, bet dirbame ir vyrams. Pa- 
vyzdžiui, ponui Pateliui. Jis į mus kreipėsi. 

— Manote, kad galite vyrams pasakyti ką nors, ko jie 
nežino? 

Mma Ramotsvė ramiai atsakė: 

— Pasitaiko. Priklauso nuo vyrų. Kai kurie tokie pasipū- 
tę, kad nieko nenori klausyti. Tokiems vyrams nieko nepa- 
sakysi. 

Jis prisimerkė. Pastaba nuskambėjo dviprasmiškai. Gal 
ji norėjo pasakyti, kad jis pasipūtęs? O gal kalbėjo apie ki- 


tus vyrus? Žinoma, pasitaiko tokių, kad... 

— Na, gerai, - sutiko ponas Gotso. - Jūs žinote, kad iš 
mano automobilio dingo man priklausantis daiktas. Mate- 
konis sako, kad galite sužinoti, kas jį paėmė, ir grąžinti tą 
daiktą man? 

Mma Ramotsvė išreiškė sutikimą, palenkdama galvą. 

— Aš tai jau padariau, - atsakė ji. - Sužinojau, kas įsi- 
laužė į jūsų automobilį. Paaugliai. Pora vaikigalių. 

Ponas Gotso pakėlė antakį. 

— Jų vardai? Pasakykite, kas jie tokie. 

— Negaliu, - atsakė mma Ramotsvė. 

— Aš noriu jiems įkrėsti. Pasakykite, kas jie tokie. 

Mma Ramotsvė pakėlė akis ir atrėmė pono Gotso 
žvilgsnį. Kurį laiką nė vienas nepratarė nė žodžio. Paskui 
prabilo ji: 
 - Aš jiems daviau žodį, kad niekam nepasakysiu jų var- 
dų, jei atiduos, ką pavogę. Tai sandoris. 

Kalbėdama ji apžvelgė pono Gotso kabinetą. Jis buvo 
už prekybos centro, nelabai prašmatniame aklagatvyje; 
lauke švietė didžiulė iškaba GoTSO HOLDINGAS. Kamba- 
rys apstatytas paprastais baldais, ir jei ne fotografijos ant 
sienų, niekam nė į galvą neateitų, kad tai įtakingo žmogaus 
kabinetas. Fotografijos jį išdavė: ponas Gotso su Mošešu, 
Basoto karaliumi; ponas Gotso su Hastingsu Banda; ponas 
Gotso su Sobhuza II. Tai žmogus, kurio ryšiai nepaiso ša- 
lies sienų. 

— Jūs davėte žodį mano vardu? 

— Taip, daviau. Kitaip nebūčiau atgavusi to daikto. 

Atrodo, ponas Gotso valandėlę susimąstė; mma Ramot- 


svė atidžiau įsižiūrėjo į vieną nuotrauką. Joje ponas Gotso 

įteikė stambų čekį labdarai, ir visi šypsojosi; apačioje buvo 
matyti laikraščio straipsnio antraštė „Didelė pinigų suma 
skirta labdarai“. 

— Na, gerai, - atsiliepė jis. - Tikriausiai kitaip nebuvo 
galima. Na, kur tas daiktas? 

Mma Ramotsvė įkišo ranką į rankinę ir ištraukė mažą 
odos kapšelį. 

— Štai ką jie man davė. 

Ji padėjo kapšelį ant stalo, jis ištiesė ranką ir jį paėmė. 

— Žinoma, jis ne mano. Šis daiktas priklausė vienam iš 
mano žmonių. Aš jį tik paėmiau pasaugoti. Net neįsivaiz- 
duoju, kas jo viduje. 

— Muti, rra. Raganiaus pagaminti vaistai. 

Pono Gotso žvilgsnis rėžė tarsi plienas. 

— Štai kaip? Mažutis amuletas prietaringiems? 

Mma Ramotsvė papurtė galvą. 

— Ne, nemanau. Man atrodo, tai labai galingas užkeiki- 
mas. Manyčiau, gana brangus. 

— Galingas? —- Jam kalbant, galva buvo visiškai nejudri, 
pastebėjo mma Ramotsvė. Judėjo tik lūpos, tardamos ne- 
baigtus žodžius. 

— Taip. Jis geras. Labai norėčiau sau gauti ką nors pana- 
šaus. Bet nežinau, kur ieškoti. 

Dabar ponas Gotso sujudėjo ir permetė žvilgsniu mma 
Ramotsvės figūrą. 

— Gal aš galėčiau jums pagelbėti, mma. 

Ji greitai sumetė, ką atsakyti, ir prakalbo: 

— Man praverstų jūsų pagalba. Paskui gal ir aš galėčiau 
būti kuo nors naudinga. 

Jis išsitraukė cigaretę iš mažos dėžutės, gulinčios ant 
stalo, ir ėmė ją degtis. Galva ir vėl nejudėjo. 

— Kuo jūs man galėtumėte padėti, mma? Gal manote, 
kad aš vienišas? 

— Jūs ne vienišas. Esu girdėjusi, kad draugaujate su daug 
moterų. Ir dar vienos jums nereikia. 

— Turbūt aš pats geriau žinau. 

— Ne, aš manau, kad jūs esate žmogus, kuris mėgsta in- 
formaciją. Jums jos reikia, kad galėtumėte išlaikyti galią. Ir 
muti jums reikia būtent tam, ar ne? 

Jis išsiėmė iš burnos cigaretę ir padėjo ją į didelę stiklo 
peleninę. 

— Turėtumėte gerai pagalvoti, prieš taip kalbėdama, — 
ištarė jis. Dabar žodžiai nuskambėjo aiškiai; panorėjęs mo- 
kėjo kalbėti kaip pridera. - Žmonėms, kurie kitus kaltina 
raganavimu, gali tekti pasigailėti. Labai pasigailėti. 

— Bet aš jūsų niekuo nekaltinu. Juk ir pati pasakiau, kad 
man reikia vaistų, pamenat? Ne, aš sakau, kad jūs - toks 
žmogus, kuriam reikia žinoti, kas darosi mieste. Jei užsi- 
kimšite ausis, nesunkiai daug ką pražiopsosite. 

Jis vėl paėmė cigaretę ir giliai užsitraukė. 

— Ojjūs man galite daug pasakyti? 

Mma Ramotsvė linktelėjo. 

— Darbe man pasitaiko išgirsti labai įdomių dalykų. Pa- 
vyzdžiui, galiu kai ką papasakoti apie žmogų, kuris sten- 
giasi pasistatyti parduotuvę greta jūsiškės prekybos centre. 
Jūs jį pažįstate? Gal norėtumėte sužinoti, ką jis veikė prieš 
atvykdamas į Gaboroną? Manau, jis nelabai nori apie tai 
kalbėti. 

Ponas Gotso išsižiojo ir nukrapštė nuo danties prilipusį 
tabako šapelį. 

— Jūs labai įdomi moteris, mma Ramotsve. Man atrodo, 
aš jus puikiai suprantu. Pasakysiu jums raganiaus vardą, jei 
suteiksite man šią vertingą informaciją. Ar tai jums tiks? 

Mma Ramotsvė pritardama pliaukštelėjo liežuviu. 

— Kuo puikiausiai. Gal man pavyks iš to raganiaus ką 
nors gauti, ir tada galėsiu parūpinti dar įdomesnės in- 
formacijos. O jei išgirsiu dar ką nors, ką gi - mielai jums 
pranešiu. 

— Jūs labai gera moteris, - pasakė ponas Gotso, imda- 
mas nuo stalo bloknotėlį. - Nupiešiu jums apytikrį planą. 
Tas žmogus gyvena krūmynuose netoli Molepololės. Jo na- 
mus surasti nelengva, bet aš jums parodysiu, kaip geriau 
važiuoti. Tiesa, įspėju — jis ima brangiai. Bet jei pasakysite, 
kad esate pono Čarlio Gotso draugė, išgirsite, jog jums bus 
pritaikyta dvidešimt procentų nuolaida. Visai neblogai, ką? 


Dvidešimtas skyrius 


Gydytojai ir ligoninės 


KSS Štai ji ir turi informaciją. Turi planą, rodantį, kaip ras- 
ti žudiką, ir tikrai jį suras. Bet dar reikia vadovauti seklių 
agentūrai, reikia nagrinėti kitus atvejus — tarp jų ir atvejį, 
susijusį su visai kitokiu gydytoju bei su ligonine. 

Mma Ramotsvė nemėgo ligoninių; ji nepakentė jų kva- 
po; nusipurtydavo pamačiusi kančių pritildytus ligonius, 
sėdinčius ant suolo saulės atokaitoje; ją slėgė rausvos pi- 
žamos, kuriomis būdavo aprengiami sergantieji tuberku- 
lioze. Ligoninės jai buvo iš plytų pastatyti 1emento mori; 
šiurpus priminimas neišvengiamos pabaigos, kuri vis vie- 
na visus ištiks, bet į kurią, jos manymu, verčiau nekreipti 
dėmesio ir domėtis gyvenimu. 

Gydytojai buvo visai kas kita, jie mma Ramotsvei visad 
darė didžiulį įspūdį. Be kita ko, ji žavėjosi jų sugebėjimu 
laikyti paslaptį, ir guodėsi bei džiaugėsi tuo, kad gydytojui 
galima sakyti bet ką - jis, kaip ir kunigas, paslaptį nusineš 

į kapą. Nieko panašaus negalėjai tikėtis iš advokatų, ku- 
rie beveik visi baisūs pagyrūnai, visad pasirengę pasakoti 
apie klientus; geriau pagalvojus, tai ir kai kurie buhalteriai 
nemoka laikyti liežuvio už dantų, tik ir šneka, kas kiek už- 
dirbo. Užtat gydytojus galėjai kamantinėti kiek nori, nieko 
išgauti nepavyks. 

Taip ir turi būti, pagalvojo mma Ramotsvė. Visai neno- 
rėčiau, kad kas nors sužinotų apie mano... Ką čia tokio ji 
galėtų nuslėpti? Mma Ramotsvė susimąstė. Jos svoris var- 
giai ar kam paslaptis, be to, ji didžiuojasi esanti tradicinio 
sudėjimo afrikietė, ne tokia, kaip anos siaubingai liesos, į 
vabzdžius panašios būtybės, kurias matai reklamose. Dar 
nuospaudos — na, jas irgi kiekvienas gali apžiūrėti, kai ji 
apsiauna sandalus. Tiesą pasakius, ji taip ir nesugalvojo, 
kokias Žinias apie save norėtų nuslėpti. 

O štai vidurių užkietėjimas — visai kas kita. Būtų tiesiog 
klaiku, jei visi sužinotų, kad žmogus turi tokių nemalonu- 
mų. Ji labai gailėjosi žmonių, kamuojamų vidurių užkie- 
tėjimo, ir žinojo, kad tokių daug. Turbūt tiek daug, kad jie 
galėtų sukurti savą politinę partiją — ir gal net suformuoti 
vyriausybę, - bet ką tokia partija darytų, atsidūrusi val- 
džioje? Turbūt nieko. Mėgintų išstenėti kokį įstatymą, ta- 
čiau bergždžiai. 

Ji nutraukė apmąstymus ir nutarė pasirūpinti tuo, kas 
dabar svarbiausia. Šiandien iš ligoninės paskambino jos 
senas draugas daktaras Maketsis ir paklausė, ar vakare ei- 
damas namo galėtų užsukti pas ją į agentūrą. Ji mielai su- 
tiko; jie abu su daktaru Maketsiu kilę iš Močudžio, ir nors 


jis dešimt metų vyresnis, jie geri draugai. Tad atšaukė už- 

sirašymą kirpykloje, kur ketino susipinti plaukus į kaseles, 
ir liko sėdėti prie stalo, užbaiginėdama nuobodžius biuro- 
kratinius darbus, kol pažįstamas daktaro Maketsio balsas 
sušuko: „Ko! Ko!“, ir jis įėjo į kontorą. 

Iš pradžių jie pasipasakojo naujienas apie gimines ir pa- 
žįstamus, gurkšnodami raudonąją arbatą ir svarstydami, 
kaip smarkiai nuo jų išvykimo pasikeitė Močudis. Mma 
Ramotsvė pasiteiravo, kaip laikosi daktaro Maketsio teta, į 
pensiją išėjusi mokytoja, į kurią iki šiol pusė kaimo kreip- 
davosi patarimo. Teta kupina jėgų, atsakė daktaras Ma- 
ketsis, dabar ją ragina kelti kandidatūrą į parlamentą; gali 
būti, kad ji taip ir padarys. 

— Reikia, kad viešajame gyvenime dalyvautų daugiau 
moterų, - pasakė daktaras Maketsis. - Jos labai praktiš- 
kos, moterys. Visai kitokios negu mes, vyrai. 

Mma Ramotsvė paskubėjo sutikti. 

— Jei valdžioje būtų daugiau moterų, jos neleistų kilti 
karams, - atsakė ji. - Moterims kovos nerūpi. Mes karą 
matome tokį, koks jis iš tikrųjų yra — tai vyrų žaizdos ir 
motinų ašaros. 

Daktaras Maketsis pagalvojo. Jis prisiminė ponią Gan- 
di, kuri skatino karą, paskui ponią Goldą Meir, kuri irgi 
skatino karą, paskui dar... 

— Dažniausiai, - nusileido jis. - Moterys dažniau- 
siai būna romios, bet kai reikia, jos gali pasirodyti labai 
tvirtos. 

Staiga daktaras Maketsis panoro pakeisti pokalbio temą, 
nes išsigando, kad mma Ramotsvė nepaklaustų, ar jis moka 
gaminti valgį, o jis visai nenorėjo, kad pasikartotų jo pokal- 

bis su jauna moterimi, po metų grįžusia iš Jungtinių Ameri- 
kos Valstijų. Ji iššaukiamai pareiškė jam, tarsi juos skiriantis 
amžiaus skirtumas visiškai nieko nereikštų: „Jei valgai, tai 
turi ir gaminti. Labai paprasta“. Panašios idėjos sklinda iš 
Amerikos, ir teoriškai jos labai gražios, bet ar amerikie- 
čiai nuo jų tapo laimingesni? Turi pagaliau būti ribos tai 
begalinei pažangai, visiems tiems trikdantiems pokyčiams. 
Jis neseniai išgirdo apie vyrus, kuriems žmonos liepė keisti 
kūdikių vystyklus. Prisiminęs net pasipurtė: Afrika tokiems 
dalykams dar nepasirengusi, pamanė jis. Senoji Afrikos 
tvarka tam tikru požiūriu labai tinkama ir patogi - žinoma, 
vyrams, bet juk daktaras Maketsis ir buvo vyras. 

— Bet šitie klausimai pernelyg rimti, - linksmai prata- 
rė jis. - Kalbos apie moliūgus nepadeda jiems augti. - Tai 
dažnai kartodavo jo uošvė, ir nors jis nesutiko beveik su nė 
vienu jos žodžiu, neseniai pastebėjo, kad pats dažnai juos 
kartoja. 

Mma Ramotsvė nusijuokė. 

— Kodėl sugalvojote mane aplankyti? - paklausė ji. — 
Gal norite, kad surasčiau jums naują žmoną? 

Daktaras Maketsis, apsimetęs supykusiu, griežtai 
pliaukštelėjo liežuviu. 

— Atėjau rimtu klausimu, - atsakė jis. - Ne dėl kokios 
smulkmenos, tokios kaip žmona. 

Mma Ramotsvė atidžiai išklausė daktaro aiškinimą, ko- 
kia subtili problema jam kilo, ir užtikrino, kad ji, kaip ir 
pats daktaras, labai gerbia kliento paslaptį. 

— Net mano sekretorė nesužinos, ką man papasakosi- 
te, - pažadėjo ji. 

— Gerai, - apsidžiaugė daktaras Maketsis. - Nes jei aš 
klystu ir kas nors apie tai sužinos, susilauksiu didelių ne- 
smagumų - ir aš, ir visa ligoninė. Nenoriu, kad atvažiuotų 
ministras manęs barti. 

— Suprantu, —- atsakė mma Ramotsvė. Įžanga sužadino 
jos smalsumą, ir ji nerimo išgirsti, kokie gi nutikimai taip 
sutrikdė seną draugą. Pastaruoju metu jai teko spręsti ke- 
letą banalių atvejų, tarp jų vieną gana žeminantį: reikėjo 
surasti turtuolio šuniuką. Šuniuką! Vienintelei šalyje mote- 
riai seklei nedera taip žemai pulti, ir mma Ramotsvė būtų 
atsisakiusi, tačiau, deja, labai reikėjo pinigų. Baltojo furgo- 
nėlio variklyje jau kuris laikas girdėti grėsmingas kaukšėji- 
mas, ir ponas J. L. B. Matekonis, pakviestas aptarti proble- 
mos, atsargiai užsiminė, jog reikės brangiai kainuojančio 
remonto. Ir koks bjaurus, dvokiantis padaras pasirodė tas 
šunpalaikis; kai ji galiausiai jį surado, tempiamą už virvu- 
tės jį pavogusių valkatėlių, šuo atlygino išgelbėtojai, įkąs- 
damas jai į kulkšnį. 

— Man neramu dėl vieno jauno mūsų gydytojo, - pra- 
dėjo pasakojimą daktaras Maketsis. - Tai daktaras Komo- 
tis. Jis iš Nigerijos. 

— Aišku. 

— Žinau, kad kai kuriems žmonėms nigeriečiai atrodo 
įtartini, - tarė daktaras Maketsis. 

— Girdėjau, kad tokių žmonių esama,- atsiliepė mma 
Ramotsvė, sutikdama daktaro žvilgsnį ir tuoj pat greitai, 
kone kaltai nuleisdama akis. 

Daktaras Maketsis baigė gerti raudonąją arbatą ir pa- 


statė puodelį ant stalo. 

— Aš jums papasakosiu apie daktarą Komotį, - tarė 
jis. - Pradėsiu nuo to, kaip jis atėjo tartis dėl darbo. Tie- 
są sakant, aš su juo kalbėjausi, nors turiu pripažinti, kad 
pokalbis buvo visiškai formalus. Mums tuo metu baisiai 
trūko žmonių, ir man reikėjo gydytojo, kuris galėtų padė- 
ti traumų skyriuje. Iš tiesų negalime sau leisti būti labai 
išrankūs, suprantate. Na, bet jis, atrodo, atsinešė neblogą 
CV ir turėjo keletą rekomendacijų. Kelerius metus dirbo 
Nairobio ligoninėje, tad aš ten paskambinau ir išgirdau, 
kad juo buvo patenkinti. Tai aš jį priėmiau. 

Jis pradėjo darbą prieš kokius šešis mėnesius. Trauma- 
tologijos skyriuje darbo per akis. Turbūt žinote, kaip ten 
būna. Žmonės, sužeisti avarijose, muštynėse, o dar penk- 
tadienio vakaro traumos. Aišku, dažnai pakanka tik išvaly- 
ti žaizdas, sustabdyti kraujavimą, kartais padaryti dirbtinį 
kvėpavimą ar panašiai. 

Atrodo, jog viskas einasi gerai, bet kai daktaras Komo- 
tis išbuvo pas mus kokias tris savaites, mane pasikvietė 
konsultantas. Jis pasakė manąs, kad naujasis gydytojas ne- 
labai patyręs, ir kad kai kuriuos dalykus daro labai keistai. 
Pavyzdžiui, kelis kartus labai negrabiai užsiuvo žaizdas, 
siūles reikėjo išardyti ir siūti iš naujo. 

Bet kartais jis pasirodydavo puikiai. Pavyzdžiui, prieš 
porą savaičių pas mus atvežė moterį su pneumotoraksu. Tai 
labai rimtas dalykas. Į plaučių ertmę patenka oro, ir plau- 
tis subliūkšta kaip sprogęs balionas. Jei taip atsitinka, reikia 
kuo greičiau orą išsiurbti, kad plautis vėl galėtų išsiplėsti. 

Neprityrusiam gydytojui tokia užduotis labai sunki. 
Reikia tiksliai žinoti, iš kurios vietos siurbti orą. Jei nepa- 

taikysi, galima pradurti širdį ar pridaryti visokių kitokių 
nelaimių. Ir dirbti reikia labai greitai, kitaip ligonis mirs. 
Prieš kelerius metus aš pats vos nepraradau tokio ligonio. 
Tada persigandau kaip reikiant. 

Paaiškėjo, kad daktaras Komotis puikiausiai susitvar- 
kė; neabejoju, kad jis išgelbėjo moters gyvybę. Baigiantis 
procedūrai, užėjo konsultantas, tačiau jis leido gydyto- 
jui pačiam baigti operaciją. Gydytojo darbas jam padarė 
įspūdį, ir jis man tai persakė. O juk tai tas pats gydytojas, 
kuris išvakarėse nepastebėjo aiškiai matomos išsiplėtu- 
sios blužnies. 

— Tai jis nenuoseklus? - paklausė mma Ramotsvė. 

— Būtent, - patvirtino daktaras Maketsis. - Vieną dieną 
dirba kuo puikiausiai, o kitą dieną vos nenugalabija kokio 
nelaimingojo. 

Mma Ramotsvė pagalvojo ir prisiminė žinutę, kurią 
buvo skaičiusi laikraštyje Star. 

— Neseniai skaičiau apie apsimetėlį chirurgą Johanesbur- 
ge, - pasakė ji. - Jis dirbo beveik dešimt metų, ir niekam nė 
į galvą neatėjo, kad žmogus nebaigęs jokių mokslų. Netikė- 
tai kažkas kažką pastebėjo, ir reikalas iškilo į viešumą. 

— Neįtikėtina, — pritarė daktaras Maketsis. - Tokių at- 
vejų vis pasitaiko. Ir dažnai niekas tų apsimetėlių labai ilgai 
neišaiškina. 

— Ar patikrinote to gydytojo išsilavinimą? —- paklausė 
mma Ramotsvė. - Šiais laikais dokumentus nesunku su- 
klastoti, kiekvienas tai gali padaryti, turėdamas dauginimo 
aparatą ir lazerinį spausdintuvą. Gal jis visai ne gydytojas? 


Gal dirbo ligoninėje durininku ar dar kuo nors. 

Daktaras Maketsis papurtė galvą. 

— Mes viską patikrinome, - atsakė jis. - Susisiekėme su 
Medicinos institutu Nigerijoje —- turiu pasakyti, tai nebuvo 
lengva, - ir dar užklausėme Visuotinę medicinos tarybą 
Britanijoje, kur jis dvejus metus dirbo registratūroje. Net 
gavome iš Nairobio fotografiją, ir tai tikrai tas pats žmo- 
gus. Todėl beveik neabejoju, kad jis tikrai tas, kas sako- 
si esąs. 

— Gal galite jam surengti egzaminą? — paklausė mma 
Ramotsvė. - Užduokite keletą keblių klausimų ir išsiaiš- 
kinkite, ką jis išmano? 

Daktaras Maketsis nusišypsojo. 

— Aštaip ir padariau. Pasinaudojęs proga, paklausiau, ką 
jis galvoja apie vieną kitą sudėtingesnį atvejį. Pirmą kartą 
gydytojas susidorojo visai neblogai, atsakė teisingai. Buvo 
aišku, kad išmano, ką kalba. Bet antrą kartą man pasirodė, 
kad jis išsisukinėja. Pareiškė norįs šiek tiek pagalvoti. Tai 
mane suerzino, ir aš užsiminiau apie atvejį, kurį neseniai 
buvome aptarę. Jis sutriko ir kažką neaiškiai saumurmėjo. 
Tarsi būtų visai pamiršęs, ką man sakė prieš tris dienas. 

Mma Ramotsvė pakėlė akis į lubas. Užmaršumas jos ne- 
stebino. Vargšas tėtis prieš mirtį pasidarė visai užmaršus, 
kartais net ją sunkiai prisimindavo. Kad taip elgiasi senas 
žmogus, nieko nuostabaus, bet jaunas gydytojas? Žinoma, 
nebent jis pats serga, tada ir atmintis galėjo nukentėti. 

— Psichiškai jis sveikas, — atsiliepė daktaras Maketsis, 
tarsi įspėjęs jos klausimą. - Tai yra, kiek aš galiu spręsti. 
Tai ne ankstyva senatvinė silpnaprotystė ar kas nors pa- 
našaus. Bijau, kad kalti narkotikai. Man atrodo, kad jis gal 

vartoja narkotikus, ir dažnai būna apsvaigęs, gydydamas 
ligonius. 

Daktaras Maketsis nutilo. Jis pasakė tai, kas buvo bai- 
siausia, ir dabar sėdėjo nuščiuvęs, tarsi būtų netekęs žado, 
suvokęs savo žodžių svarbą. Tai nė kiek ne geriau, negu 
leisti dirbti ligoninėje nekvalifikuotam gydytojui. Jei mi- 
nistras išgirs, kad vienoje ligoninėje dirba gydytojas, kuris 
vartoja narkotikus, jis gali pradėti domėtis, ar toje ligoni- 
nėje tinkamai veikia gydymo kontrolės sistema. 

Jis įsivaizdavo pokalbį su ministru. „Nagi, daktare Ma- 
ketsi, nejau iš gydytojo elgesio jums nebuvo aišku, kad jis 
apsvaigęs nuo narkotikų? Kas jau kas, o jūs turėtumėte 
pastebėti tokius dalykus. Jei aš, eidamas gatve, iškart pa- 
stebiu, kas rūkė 4agga, tai jūs juo labiau turėtumėte tai pa- 
stebėti. Bet gal aš be reikalo įsivaizduoju, kad jūs ir jūsų 
kolegos tokie pastabūs, o iš tikrųjų yra visai kitaip..“ 

— Suprantu, kad jums yra ko nerimauti, - sutiko mma 
Ramotsvė. — Tik nežinau, ar galėsiu padėti. Aš nelabai nu- 
simanau apie narkotikus. Tiesą pasakius, tai policijos rei- 
kalas. 

Daktaras Maketsis numojo ranka. 

— Tik nekalbėkite man apie policiją ir policininkus, - 
pareiškė jis. — Jie nemoka laikyti liežuvio už dantų. Jei pra- 
nešiu apie savo įtarimus, jie tuojau pat pradės tirti narkoti- 
kų bylą. Įsiverš į gydytojo namus, padarys kratą, ir kas nors 
būtinai sužinos. Nepraeis nė kelios dienos, ir visas miestas 
plepės, kad tas žmogus narkomanas. - Jis nutilo, stengda- 
masis geriau išaiškinti mma Ramotsvei, kokia sudėtinga ši 


problema. — O jei tai netiesa? Jei aš suklydau? Tada būsiu 

be jokios priežasties sugriovęs jo reputaciją. Gal tas gydy- 
tojas kartais elgiasi kaip tikras neišmanėlis, bet tai dar ne- 
reiškia, kad jį galima nei iš šio, nei iš to sužlugdyti. 

— O jei sužinosime, kad jis vartoja narkotikus? — pa- 
klausė mma Ramotsvė. - Nors, tiesa, nežinau, kaip tą pa- 
vyks padaryti, bet sakykime - tai kas tada? Jūs jį atleisite? 

Daktaras Maketsis ryžtingai papurtė galvą. 

— Tokiais metodais nieko nepasieksi. Čia juk kalbama 
ne apie gerą ar blogą elgesį. Laikysiu jo narkomaniją liga 
ir pasistengsiu žmogui padėti. Pamėginsiu spręsti jo pro- 
blemą. 

— Bet šitų žmonių problemų neįmanoma išspręsti, - pa- 
prieštaravo mma Ramotsvė. —- Rūkyti dagga - vienas daly- 
kas, bet tabletės ir panašūs daiktai — visai kas kita. Parody- 
kite man kokį nors išgijusį narkomaną. Nors vieną. Gal jų 
ir yra, tačiau man neteko matyti. 

Daktaras Maketsis gūžtelėjo pečiais. 

— Žinau, kad tie žmonės puikiai moka manipuliuoti 
kitais, — atsakė jis. - Bet pasitaiko, kad ir išgyja. Galėsiu 
jums parodyti statistiką. 

— Na, vieni išgyja, kiti ne, - nusileido mma Ramotsvė. — 
Ir vis dėlto ko jūs iš manęs norite? 

— Sužinokite kuo daugiau apie jį, - paprašė daktaras 
Maketsis. — Keletą dienų pasekite. Išsiaiškinkite, ar jis ne- 
turi ryšių su narkomanais ir pardavėjais. Jei turi, patikrin- 
kite, ar pats nepardavinėja narkotikų. Jei taip, tai dar viena 
problema. Ligoninėje mes stengiamės griežtai kontroliuoti 
vaistus, bet kartais šis tas dingsta; mums visai nereikia gy- 
dytojo, aprūpinančio vietos narkomanus ligoninės vaistais. 
To niekaip nepakęsime. 

— Tada jau tikrai jį atleisite? - pakurstė mma Ramot- 
svė. - Ir nemėginsite padėti? 

Daktaras Maketsis nusijuokė. 

— Atleisime pagal visas taisykles. 

— Gerai, - nusiramino mma Ramotsvė. — Taip ir reikia. 
Dabar paklausykite, kokie mano įkainiai. 

Daktaras Maketsis nuliūdo. 

— To ir bijojau. Šis tyrimas labai subtilus, manau, kad 
nepavyks išgauti užmokestį iš ligoninės. 

Mma Ramotsvė išmaniai linktelėjo galva. 

— Ir jūs pamanėte, kad aš, būdama sena draugė... 

— Taip, — tyliai sutiko daktaras Maketsis. - Pamaniau, 
kad jūs, būdama sena draugė, prisiminsite, kaip jūsų tėtis 
jau labai sirgo... 

Mma Ramotsvė prisiminė. Daktaras Maketsis tris sa- 
vaites kas vakarą neatsikalbinėdamas lankė ligonį namuo- 
se, o paskui susitarė, kad jis ligoninėje būtų paguldytas į 
privačią palatą — ir nepaprašė nė grašio. 

— Puikiausiai prisimenu, — atsakė ji. - Pradėjau kalbėti 
apie įkainius tik tam, kad praneščiau, jog dirbsiu už dyka. 


Ji turėjo visą reikalingą informaciją ir galėjo tuoj pradė- 
ti tirti daktaro Komočio atvejį. Buvo užsirašiusi jo adre- 
są Kondos kelyje; turėjo fotografiją, kurią atnešė daktaras 
Maketsis, ir žinojo jo žalio automobilio numerį. Dar turėjo 
jo telefono ir pašto dėžutės Centriniame pašte numerius, 
nors neįsivaizdavo, kokiomis aplinkybėmis jų galėtų pri- 
reikti. Dabar beliko tik imtis stebėti daktarą Komotį ir per 


trumpiausią laiką kuo daugiau apie jį sužinoti. 

Daktaras Maketsis apdairiai buvo atnešęs budėjimų 
tvarkaraštį, sudarytą ligoninės traumatologijos skyriu- 
je ateinantiems keturiems mėnesiams. Jį turėdama, mma 
Ramotsvė tiksliai žinojo, kada daktaras išeis iš ligoninės ir 
važiuos namo arba kurią naktį turi budėti. Sutaupys labai 
daug laiko ir nereikės ilgiausiai sėdėti baltajame furgonėly- 
je, bergždžiai laukiant sekamojo. 

Darbą pradėjo po dviejų dienų. Stebėjo, kaip daktaras 
Komotis po pietų išvažiavo iš ligoninės darbuotojams skir- 
tos automobilių stovėjimo aikštelės; atsargiai nusekė jam iš 
paskos į miestą, pasistatė furgonėlį už kelių automobilių ir 
palaukusi, kol gydytojas išeis iš aikštelės, išlipo pati. Jis už- 
ėjo į keletą parduotuvių ir „Knygų centre“ nusipirko laik- 
raštį. Paskui grįžo į mašiną, parvažiavo tiesiai namo, ten 
pasiliko — mma Ramotsvė tikėjosi, kad jis gražiai elgiasi, — 
iki pat dešimtos valandos, tada užgesino šviesas ir nuėjo 
miegoti. Sėdėti baltajame furgonėlyje buvo labai nuobodu, 
bet mma Ramotsvė jau buvo spėjusi priprasti ir apsiėmusi 
tirti bylą niekada nesiskundė. Jei daktarui Maketsiui reikia, 
ji sėdės furgonėlyje visą mėnesį ar net ilgiau; vis tiek tai bus 
per menkas atlygis už viską, ką jis padarė dėl jos tėčio. 

Tą vakarą nieko neįvyko, rytojaus vakarą taip pat. Mma 
Ramotsvė jau buvo bepradedanti svarstyti, ar daktaro Ko- 
močio gyvenimas visada toks vienodas, tačiau staiga vis- 
kas pasikeitė. Buvo penktadienio popietė, ir mma Ramot- 
svė sėdėjo, pasirengusi važiuoti paskui daktarą Komotį iš 
darbo į namus. Daktaras truputį vėlavo išeiti iš ligoninės, 
bet štai pagaliau pasirodė pro traumatologijos skyriaus du- 
ris, įsikišęs stetoskopą į gydytojo chalato kišenę, ir įsėdo į 
automobilį. 

Mma Ramotsvė išvažiavo įkandin jo iš ligoninės teri- 
torijos, patenkinta, kad gydytojas nė nenujaučia esąs se- 
kamas. Ji įtarė, kad jis važiuos į „Knygų centrą“ laikraščio, 
bet šį kartą gydytojas, užuot važiavęs į miestą, pasuko kitu 
keliu. Mma Ramotsvė apsidžiaugė, kad pagaliau kas nors 
įvyks, ir atidžiai sekė jam iš paskos, bijodama pamesti tarp 
daugelio automobilių. Eismas buvo judresnis negu įpras- 
tai: penktadienis, mėnesio pabaiga, atlyginimų mokėjimo 
diena. Šį vakarą įvyks daugiau negu įprastai eismo nelai- 
mių, o gydytojas, pavaduojantis daktarą Komotį traumato- 
logijos skyriuje, turės begalę darbo siūti girtuoklių žaizdas 
ir traukti stiklo šukes iš nukentėjusiųjų nuo eismo įvykių 
kūnų. 

Mma Ramotsvė nustebusi pamatė, kad daktaras Komo- 
tis važiuoja į Lobatsės kelią. Tai jau įdomu. Jei jis prekiauja 
narkotikais, įsikurti Lobatsėje būtų visai nebloga mintis. 
Lobatsė prie pat sienos: galima perduoti, ką reikia, į Pietų 
Afriką, arba iš ten pasiimti. Kad ir kaip ten būtų, sekti jam 
iš paskos iškart pasidarė įdomiau. 

Taip jie ir važiavo, baltasis furgonėlis stengėsi neatsilikti 
nuo galingesnio daktaro Komočio automobilio. Mma Ra- 
motsvė nebebijojo, kad jis ją pastebės; keliu važiavo daug 
mašinų, kodėl daktaras Komotis turėtų domėtis kažkokiu 
furgonėliu? Žinoma, privažiavus Lobatsę, teks elgtis atsar- 
giau, nes ten eismas ne toks judrus, ir jis gali ją pastebėti. 

Daktaro automobilis Lobatsėje nesustojo, ir mma Ra- 
motsvė sunerimo. Jei jis pervažiuos visą miestą, tai vei- 
kiausiai ketina aplankyti kokį nors už jo esantį kaimą. Bet 
vargu — už Lobatsės nelabai yra kaimų, bent jau tokių, 

kurie galėtų dominti daktarą Komotį. Vadinasi, jam rūpi 
siena, kuri yra už keleto mylių. Taip! Dabar ji tvirtai žino- 
jo, kad daktaras Komotis ketina kirsti sieną. Jis važiuoja į 
Mafikengą. 

Galiausiai supratusi, kad daktaras Komotis ketina iš- 
vykti iš šalies, mma Ramotsvė suirzusi apgailėjo savo kvai- 
lumą. Neturėjo pasiėmusi paso; daktaras Komotis važiuos 
ir nuvažiuos sau, o ji pasiliks Botsvanoje. Pervažiavęs sie- 
ną, jis galės daryti ką tik nori — aišku, taip ir bus, - o ji 
ničnieko apie tai nežinos. 

Mma Ramotsvė pastovėjo stebėdama, kaip jis stabteli 
pasienyje, ir apsigręžė kaip medžiotojas, sekęs žvėries pėd- 
sakais iki pat rezervato, o dabar priverstas jį paleisti. Dakta- 
ro Komočio nebus visą savaitgalį, o ji nesužinos nieko naujo 
apie tai, ką jis veikia laisvalaikiu. Kitą savaitę teks vėl imtis to 
paties nuobodaus darbo - vakarais stebėti daktaro namus, 
kankinamai suvokiant, kad viskas, kas svarbiausia, įvyko 
savaitgalį. Be to, teks atidėti visus kitus atvejus, žadančius 
užmokestį ir galimybę sumokėti garažo atsiųstas sąskaitas. 

Mma Ramotsvė grįžo į Gaboroną visiškai subjurusi. 
Anksti nuėjo gulti, bet prasta nuotaika neišsisklaidė nė kitą 
rytą, kai susiruošė eiti į prekybos centrą. Kaip buvo pratu- 
si šeštadienio rytą, ji išgėrė kavos „Prezidento“ viešbučio 
verandoje ir maloniai pasišnekučiavo su savo drauge Grei- 
se Gakatsla. Greisė turėjo Brodherste moteriškų drabužių 
parduotuvę ir visada ją pralinksmindavo pasakojimais apie 
savo klienčių išdaigas. Viena iš jų, vyriausybės ministro 
žmona, kartą penktadienį nusipirko suknelę, o pirmadie- 


nį ją atnešė grąžinti, sakydama, kad suknelė nelabai tinka. 

Tačiau Greisė šeštadienį buvo vestuvėse ir matė ministrie- 
nę su ta suknele, kuri jai kuo puikiausiai tiko. 

— Aišku, negalėjau tai moteriai į akis pasakyti, kad ji 
melagė, o mano parduotuvė - ne suknelių nuomos punk- 
tas, - pasakojo Greisė. - Todėl tik paklausiau, ar smagu 
buvo vestuvėse. Ji nusišypsojo ir atsakė, kad smagu. Aš 
pasakiau, kad man jos irgi patiko. Supratau, kad ji manęs 
nepastebėjo. Tada ji liovėsi šypsojusis ir pasakė, kad gal pa- 
simatuos suknelę dar kartą. 

— Ta moteris tikra dygliakiaulė, - atsiliepė mma Ra- 
motsvė. 

— Hiena, - pritarė Greisė. - Arba skruzdėda, tokia il- 
ganosė. 

Paskui juokas nutilo, Greisė nuėjo savo keliais, ir mma 
Ramotsvės bloga nuotaika vėl sugrįžo. Buvo panašu, kad 
taip bus visą savaitgalį; tiesą pasakius, ji ėmė baimintis, 
kad nepralinksmės, kol nebaigs tirti daktaro Komočio at- 
vejo - žinoma, jei išvis kada nors jį užbaigs. 

Mma Ramotsvė sumokėjo už kavą, atsistojo ir po kelių 
minučių, lipdama centriniais viešbučio laiptais, prekybos 
centre pamatė daktarą Komotį. 


Iš pradžių mma Ramotsvė sustingo. Vakar, beveik septintą 
valandą vakaro, daktaras Komotis pervažiavo šalies sieną. 
Pasienio punktai dirba iki aštuonių, o tai reiškia, kad jis iki 
jiems užsidarant niekaip nebūtų spėjęs nuvažiuoti į Ma- 
fikengą — iki kurio dar geros keturiasdešimt minučių ke- 
lio, — ir grįžti atgal. Vadinasi, jis ten tik pernakvojo ir rytą 


anksti sugrįžo. 

Ji atsipeikėjo iš nuostabos ir susivokė, kad galima pasi- 
naudoti proga, pasekti gydytoją ir pažiūrėti, ką šis veiks. 
Jis kaip tik įėjo į ūkio reikmenų parduotuvę, tad mma Ra- 
motsvė ėmė tingiai vaikštinėti aplinkui, apžiūrinėdama 
vitrinas ir laukdama jo išeinant. Gydytojas žvaliu žingsniu 
patraukė automobilių stovėjimo aikštelės link; mma Ra- 
motsvė stebėjo, kaip jis įlipa į automobilį. 

Likusią dienos dalį daktaras Komotis praleido namie. 
Šeštą valandą vakaro apsilankė „Saulės“ viešbutyje, ten 
išgėrė taurelę su dar dviem vyriškiais, kurie, kaip suprato 
mma Ramotsvė, buvo jo tėvynainiai. Ji žinojo, kad vienas 
iš jų dirba buhalteriu, o kitas, atrodo, dėstė kažkurioje pra- 
džios mokykloje. Jų susitikimas nekėlė jokių įtarimų; šią 
valandą visame mieste panašiai susitinka daugybė žmonių, 
suvienytų dirbtinai ankšto emigrantų pasaulėlio, ir kalbasi 
apie gimtinę. 

Jis pabuvo viešbutyje kokią valandą, paskui parėjo 
namo, ir tai buvo visas šio savaitgalio daktaro Komočio 
socialinis gyvenimas. Sekmadienį vakare mma Ramotsvė 
jau buvo apsisprendusi kitą savaitę susitikti su daktaru 
Maketsiu ir jam pranešti, kad, deja, nepavyko aptikti jo- 
kių įrodymų, jog įtariamasis susijęs su narkotikų preki- 
jais; priešingai, paaiškėjo, kad šis žmogus gali būti laiko- 
mas tikru blaivumo ir padoraus elgesio pavyzdžiu. Nebu- 
vo matyti nė jokios moters, nebent ji būtų slėpusis namie 
ir nė kojos nekėlusi laukan. Jai stebint, daktaro Komočio 
niekas neaplankė ir niekas, išskyrus patį daktarą, neišėjo 
iš jo namų. Paprastai pasakius, tai buvo žmogus, kurį sek- 
ti gana nuobodu. 

Tačiau liko neatsakytas klausimas apie Mafikengą: ko 
jis penktadienį vakare lėkė į užsienį ir skubiai grįžo atgal. 
Jei važiavo apsipirkti „Puikiajame turguje“ — daug kas taip 
daro, — tai tikrai būtų ten praleidęs visą šeštadienio rytą; 
bet juk ne. Vadinasi, tai, ko jis ten važiavo, buvo nuveik- 
ta penktadienį vakare. Gal ten laukė moteris — kokia nors 
ryškiai išsipusčiusi pietų afrikietė, kurios nežinia kodėl 
taip traukia vyrus? Toks paaiškinimas būtų paprasčiausias, 
be to, ir labiausiai tikėtinas. Bet ko tada taip skubėti atgal 
šeštadienio rytą? Kodėl nepasilikus visai dienai ir nenusi- 
vedus jos papietauti į „Mbambato“ viešbutį? Kažkas mma 
Ramotsvei čia atrodė įtartina; ji pamanė, kad kitą savait- 
galį paseks daktarui iš paskos į Mafikengą, jei tik jis ten 
ko, galės ramiai apsipirkti ir grįžti šeštadienį popiet. Šiaip 
ar taip, seniai ketino ten važiuoti, o dabar galės vienu šūviu 
nušauti du zuikius. 


Daktaras Komotis buvo paslaugus žmogus. Kitą penkta- 
dienį jis laiku išėjo iš ligoninės ir nuvažiavo Lobatsės kryp- 
timi, iš tolo sekamas mma Ramotsvės furgonėlio. Perva- 
Žiuoti sieną buvo nelengva, nes mma Ramotsvė stengėsi 
per daug prie jo neprisiartinti pasienio poste, o sykiu ne- 
norėjo visai paleisti iš akių kitoje sienos pusėje. Vienu metu 
jau ėmė rodytis, kad teks užtrukti, nes solidus pareigūnas 
ėmė lėtai vartyti jos pasą, atidžiai tikrindamas antspaudus, 
liudijančius apsilankymus Johanesburge ir Mafikenge. 

— Štai šioje grafoje, skirtoje profesijai, įrašyta, kad esate 


seklė, — niauriai tarė jis. - Kaip moteris gali būti seklė? 

Mma Ramotsvė nudelbė jį piktu žvilgsniu. Jei pokalbis 
užsitęs, ji rizikuoja pamesti iš akių daktarą Komotį, kurio 
pasą kaip tik antspaudavo kitas pareigūnas. Po kelių minu- 
čių daktaras išvažiuos iš pasienio zonos, ir baltasis furgo- 
nėlis nebeturės jokių šansų jį prisivyti. 

— Yra daug moterų seklių, — oriai atsakė mma Ramot- 
svė. - Ar jums neteko skaityti Agatos Kristi? 

Pareigūnas pasišiaušęs pažvelgė į ją. 

— Jūs norite pasakyti, kad aš nesu išsilavinęs žmogus? — 
suurzgė jis. - Jūs tą man sakote? Kad nesu skaitęs to jūsų 
pono Kristi? 

— Nieko panašaus, - atsakė mma Ramotsvė. - Jūs ir 
jūsų kolegos puikiai išsilavinę ir labai gerai dirbate. Dar va- 
kar, lankydamasi jūsų ministro namuose, jam sakiau, kad, 
mano įsitikinimu, imigracijos tarnybos pareigūnai nepa- 
prastai mandagūs ir greitai dirba. Per vakarienę labai įdo- 
miai apie tai pakalbėjome. 

Pareigūnas nustėro. Minutėlę stovėjo, nežinodamas, 
kaip pasielgti, paskui išsitraukė antspaudą ir pažymėjo 
jos pasą. 

— Dėkoju, mma, - tarė jis. - Dabar galite važiuoti. 

Mma Ramotsvė nemėgo meluoti, bet kartais be melo 
neapsieisi, ypač susidūrus su žmonėmis, iškilusiais aukš- 
čiau, negu leidžia jų sugebėjimai. Pagražinta tiesa, kaip šį 
kartą — ji iš tiesų pažinojo ministrą, nors ir iš tolo, - kartais 
priversdavo žmones susimąstyti ir dažnai išeidavo jiems į 
naudą. Gal šitas pareigūnas kitą kartą gerai pagalvos prieš 
imdamasis žeminti moterį be jokios priežasties. 

Ji vėl įlipo į furgonėlį ir, palydėta pareigūno rankos 


mostų, privažiavo užkardą. Daktaro Komočio nebebuvo 


226 


matyti, ir jai teko stipriai paspausti greičio pedalą, kol jį 
pasivijo. Daktaras važiavo nelabai greitai, tad mma Ra- 
motsvė truputį sulėtino automobilį ir jam iš paskos pra- 
važiavo pro Mangopės sostinės ir buvusios Boputatsvanos 
respublikos* griuvėsius. Štai stadionas, kuriame preziden- 
tą apsuptyje laikė sukilę jo paties kariuomenės daliniai; 
štai pastatai vyriausybės, Pretorijoje įsikūrusių šeimininkų 
vardu valdžiusios neįmanomai suskilusią šalį. Kokie visa 
tai niekai, pagalvojo ji, kokia baisi kvailystė — ir laikui bė- 
gant viskas išnyko, sudilo tarsi iliuzija: iš pat pradžių ne 
kas kita ir buvo. Tai neišvengiama apartheido dalis, siau- 
bingos Vervordo** svajonės įgyvendinimas; kiek skausmo, 
kiek ilgus metus trukusių kančių, prisidėjusių prie gausios 
Afrikos kančių istorijos. 

Staiga daktaras Komotis pasuko į dešinę. Jie privažiavo 
Mafikengo priemiesčius: švarias, lygiai grįstas gatves, na- 
mus, apsuptus didelių, kruopščiai aptvertų sodų. Jis pasu- 
ko prie vieno tokio namo, ir mma Ramotsvei, nenorint su- 
kelti įtarimų, teko pravažiuoti pro šalį. Tačiau važiuodama 


* Republic of Bophuthatswana - nominali juodųjų respublika Pietų 
Afrikos šiaurėje, sudaryta iš septynių regionų, išlikusių atskirais an- 
klavais, vienas jų prie Botsvanos sienos. Įkurta neva siekiant suteikti 
juodaodžiams gyventojams galimybę patiems valdyti savo gyvenimą, 
tikrovėje kontroliuojama baltosios Pietų Afrikos vadovybės. 1977 m. 
jai formaliai suteikta „nepriklausomybė“, gyventojai neteko Pietų Af- 
rikos pilietybės. Už Pietų Afrikos ribų respublika nebuvo pripažinta. 
1988 metais jos prezidentu paskirtas kgosis Lukas Mangopė, prieš 
kurį buvo pasikėsinta. 1994 m. po pirmųjų rinkimų, kuriuose daly- 
vavo visų rasių gyventojai, Boputatsvana vėl įtraukta į Pietų Afrikos 
respublikos sudėtį. 

** Hendrik Frensch Verwoerd (1901-1966) - Pietų Afrikos politikas, 
1958 m. tapęs ministru pirmininku. Apartheido politikos pradininkas, 
kovojęs už baltosios rasės viršenybę. 1966 m. žuvęs nuo pasikėsinimo. 

ji suskaičiavo gatvėje buvusius namus - iš viso septyni, - ir 
sustojo medžio šešėlyje. 

Galiniai namų kiemai išėjo į siaurą gatvelę, kadaise 
žmonių vadintą švaros takeliu. Mma Ramotsvė užrakino 
furgonėlį ir paėjėjo iki švaros takelio. Namas, į kurį įsu- 
ko daktaras Komotis, turėtų būti už aštuonių pastatų - tų 
septynių ir dar vieno, kurį teko apeiti, norint patekti į šva- 
ros takelį. 

Sustojusi švaros takelyje už aštunto namo, ji pamėgino 
apžiūrėti sodą. Anksčiau jis buvo gerai prižiūrimas, bet tie 
laikai seniai praėjo. Dabar sodo augmenija surizgusi į tan- 
kmę - šilkmedžiai, kažin kada nekarpyti bugenvilijų krūmai, 
be galo iškeroję ir iškėlę į dangų didžiules šakas su purpu- 
rinių žiedų kekėmis, papajų medžiai, apkibę pūvančiais vai- 
siais. Gyvatėms čia tikras rojus, pagalvojo mma Ramotsvė: 
nepjautoje žolėje gali slankioti mambos, ant medžių šakų 
veikiausiai tūno boomslangs*. Visos tik ir laukia, kol kam 
nors — pavyzdžiui, jai, - pakaks kvailumo čia įžengti. 

Ji atsargiai stumtelėjo vartelius. Buvo aišku, kad jais se- 
niai niekas nesinaudojo, nes vyriai garsiai sugirgždėjo. Bet 
tai nieko baisaus, nes augmenija nepralaidžiu garsui skydu 
dengė namą, stovintį už kokio šimto jardų. Tiesą pasakius, 
per augalus namo beveik nebuvo matyti, ir mma Ramotsvė 
jautėsi saugi - bent nesibaimino namo gyventojų, o gyva- 
tės, aišku, jau kitas reikalas. 

Mma Ramotsvė ėjo labai atsargiai, atidžiai žiūrėjo, kur 


stato koją, ir vis klausėsi, ar neišgirs pasipiktinusios gyvatės 


* Dispholidus typus, nuodinga Afrikos gyvatė, dažniausiai žalia arba ruda, 
gyvena medžiuose. Nuodinga, bet retai puola žmones. 

šnypštimo. Bet niekas po kojomis nejudėjo, ir netrukus ji 
jau tupėjo šilkmedžio šešėlyje, augančiame tiek arti namo, 
kiek išdrįso prieiti. Atsidūrusi pavėsyje, gerai matė galines 
namo duris ir atvirą virtuvės langą; tačiau kas darosi namo 
viduje, negalėjo įžiūrėti: namas buvo seno kolonijų stiliaus, 
plačia pakraige, saugančia kambarius nuo karščio ir saulės. 
Daug lengviau sekti Žmones, gyvenančius moderniuose 
namuose, nes mūsų laikų architektai, pamiršę saulę, su- 
grūdo gyventojus į akvariumus: kas tik nori, gali spoksoti 
vidun pro plačius atvirus langus. 

Ką gi daryti toliau? Turbūt reikia dar pabūti, tikintis, 
kad kas nors išeis pro galines duris; bet kam jiems pro jas 
eiti? O jei koks žmogus ir išeitų — ką ji tada darys? 

Staiga langas galinėje namo sienoje atsidarė ir pro jį 
persisvėrė vyriškis. Tai buvo daktaras Komotis. 

— Jūs! Ei jūs! Taip, jūs, storoji ponia! Ko čia sėdite po 
mūsų šilkmedžiu? 

Staiga mma Ramotsvė nei iš šio, nei iš to baisiai panoro 
žvilgtelėti pro petį, tarsi leisdama šaukiančiajam suprasti, 
kad po medžiu dar kas nors yra. Ji pasijuto tarsi moksleivė, 
pagauta vagiant vaisius ar šiaip darant ką nors uždrausto. 
Nebuvo ką atsakyti; teks prisipažinti. 

Ji atsistojo ir išlindo iš pavėsio. 

— Karšta, - sušuko ji. - Gal galite man duoti atsigerti 
vandens? 

Langas užsidarė, ir po kelių akimirkų atsivėrė virtuvės 
durys. Ant slenksčio stovėjo daktaras Komotis; ji pastebė- 
jo, kad jis vilki kitus drabužius negu vilkėjo išvažiuodamas 
iš Gaborono. Rankoje daktaras laikė puodelį vandens, kurį 

padavė jai. Mma Ramotsvė ištiesė ranką ir dėkinga paėmė 
puodelį. Ji iš tiesų buvo ištroškusi, ir vanduo labai pravertė, 
nors puodelis, kaip pastebėjo, buvo nešvarus. 

— Ką veikiate mūsų sode? — nepiktai paklausė daktaras 
Komotis. — Ar jūs vagišė? 

Mma Ramotsvė visa išvaizda parodė, kad jai skaudu tai 
girdėti. 

— Tikrai ne, - atsakė ji. 

Daktaras Komotis šaltai ją nužvelgė. 

— Na, gerai, jei nesate vagišė, tai ko čia atėjote? Gal ieš- 
kote darbo? Jei taip, mes jau turime moterį, kuri ateina vir- 
ti valgio. Daugiau mums nieko nebereikia. 

Mma Ramotsvė jau norėjo atsakyti, tik staiga kažkas 
išdygo daktarui Komočiui už nugaros ir pažvelgė jam per 
petį. Tai buvo daktaras Komotis. 

— Kas čia vyksta? — paklausė antrasis daktaras Komo- 
tis. — Ko tai moteriai reikia? 

— Pastebėjau ją sode, — atsakė pirmasis daktaras Komo- 
tis. — Ji man sako, kad nėra vagišė. 

— Ir tikrai nesu, — įsižeidusi atrėžė ši. — Žiūrėjau į 
namą. 

Vyrai, atrodo, suglumo. 

— O ko? - paklausė vienas iš jų. - Kam jums žiūrėti į 
šitą namą? Jis niekuo neypatingas, be to, neparduodamas. 

Mma Ramotsvė nusijuokė, atmetusi galvą. 

— O ne, aš neketinu jo pirkti, — atsakė ji. - Tiesiog ka- 
daise, kai buvau dar maža mergaitė, aš čia gyvenau. Tada 
namas priklausė būrams, ponui van der Heveriui ir jo 


žmonai. Suprantate, mano motina dirbo pas juos virėja, ir 

mes gyvenome tarnų flygelyje, anava ten, sodo gale. Mano 

Mma Ramotsvės balsas nutrūko, ir ji priekaištingai pa- 
žvelgė į vyrus. 

— Anais laikais viskas atrodė geriau, — tarė ji. - Sodas 
buvo rūpestingai prižiūrimas. 

— Neabejoju, kad buvo, - atsakė vienas iš dviejų dakta- 
rų Komočių. — Mes irgi ruošiamės kada nors jį sutvarkyti. 
Tiesiog esame labai užsiėmę. Suprantate, mudu abu esame 
gydytojai, ir visą laiką praleidžiame ligoninėse. 

— Aha! - atsakė mma Ramotsvė, stengdamasi kalbėti 
pagarbiai. - Jūs gydytojai ir dirbate čia, ligoninėje? 

— Ne, - atsakė pirmasis daktaras Komotis. - Mano ka- 
binetas netoli geležinkelio stoties. O mano brolis... 

— Aš dirbu ana ten, - nutraukė antrasis daktaras Ko- 
motis, rodydamas kažkur šiaurės link. — O jūs, motin, ga- 
lite apžiūrinėti sodą kiek tinkama. Vaikščiokite kur norite. 
Mes jums išvirsime arbatos. 

— O! - atsakė mma Ramotsvė. — Kokie jūs malonūs. La- 


bai ačiū. 


Jai gerokai palengvėjo išėjus iš to apleisto, baugios želme- 
nijos kupino sodo. Keletą minučių mma Ramotsvė apsi- 
metinėjo, kad domisi medžiais ir krūmokšniais — tiek, kiek 
galėjo juos įžiūrėti, - paskui padėkojo šeimininkams už ar- 
batą ir patraukė gatve. Galvoje sukosi ką tik įgyta keista in- 
formacija. Egzistuoja du daktarai Komočiai, ir tai savaime 
nieko nuostabaus, tačiau ji juste juto, kad šis faktas padės 
įminti visą mįslę. Žinoma, visai gali būti, kad juodu dvy- 

niai, baigę tą pačią medicinos mokyklą — dvynių gyveni- 
mai dažnai būna labai panašūs, kartais jie net veda seseris. 
Bet čia buvo kažin kas svarbaus, ir mma Ramotsvė buvo 
tikra, kad viską supras, kai tik susiprotės, kas tai yra. 

Ji įlipo į baltąjį furgonėlį ir ta pačia gatve grįžo į miesto 
centrą. Vienas daktaras Komotis prasitarė turįs kabinetą 
mieste, netoli geležinkelio stoties, ir ji nutarė jį apžiūrė- 
ti — tiesa, nesitikėdama, kad žalvario iškaba, jei tokia bus, 
atskleis kokių nors paslapčių. 

Ji jau buvo buvusi geležinkelio stotyje. Mėgo čia lan- 
kytis, nes ši vieta jai priminė senąją Afriką - nesmagias 
draugystes, užsimezgančias perpildytuose traukiniuose, 
lėtas keliones plačiomis lygumomis, cukranendres, valgo- 
mas norint prastumti laiką, iščiulptą nendrių minkštimą, 
spjaudomą pro plačius traukinio langus. Čia dar galėjai 
visa tai pamatyti — na, bent dalį, - kai traukiniai, važiuo- 
jantys iš Botsvanos į Bulavają, lėtai priartėdavo prie pero- 
no; čia indiškose krautuvėlėse greta stoties pastato vis dar 
prekiaujama pigiais apklotais ir vyriškomis skrybėlėmis su 
ryškiaspalve plunksna, užkišta už kaspino. 

Mma Ramotsvė nenorėjo, kad Afrika keistųsi. Ji bijojo, 
kad čia Žmonės pasidarys tokie patys, kaip visur kitur — 
besieliai, savanaudiški, pamiršę, ką reiškia būti afrikiečiais, 
ar, dar blogiau, besigėdijantys Afrikos. Ji niekada nebus 
niekas kitas, tiktai afrikietė — niekada gyvenime; net jei kas 
nors dabar prieitų prie jos ir pasakytų: „Štai tau tabletė, 
naujausias išradimas. Išgerk ją ir iškart virsi amerikiete“. Ji 


nesutiktų. Nieku gyvu. Ne, ačiū, ne. 

Mma Ramotsvė sustabdė baltąjį furgonėlį prie geležin- 
kelio stoties ir išlipo. Aplinkui zujo minios Žmonių: mo- 
terys prekiavo skrudintomis kukurūzų burbuolėmis ir sal- 
džiais gėrimais, vyrai garsiai šnekučiavosi su draugais, pro 
šalį praėjo keliaujanti šeima, apsikrovusi kartono lagami- 
nais ir į antklodes surištų daiktų ryšuliais. Vaikas, stūmęs 
rankų darbo žaislinį automobilį, pagamintą iš vielos, atsi- 
trenkė į mma Ramotsvę ir neatsiprašęs nukuduliavo toliau, 
bijodamas išgirsti barimą. 

Ji priėjo prie vienos iš prekiaujančių moterų ir prakalbi- 
no ją setsvana kalba. 

— Ar gerai šiandien laikotės, mma? —- mandagiai pa- 
klausė. 

— Aš laikausi gerai, o jūs ar irgi gerai laikotės, mma? 

— Laikausi gerai, ir miegojau labai gerai. 

— Tai gerai. 

Baigusi pasisveikinimą, ji tarė: 

— Žmonės pasakojo, kad čia dirba vienas labai geras 
gydytojas. Jos vardas daktaras Komotis. Gal žinote, kur jo 
kabinetas? 

Moteris linktelėjo. 

— Pas tą gydytoją daug kas eina. Jo kabinetas ana ten, 
matote — kur baltasis žmogus ką tik pastatė sunkvežimį. 
Ten jį ir rasite. 

Mma Ramotsvė padėkojo moteriai ir nusipirko skrudin- 
tą kukurūzo burbuolę. Valgydama ją, patraukė per dulkėtą 
aikštę prie apgriuvusio pastato skardiniu stogu, kuriame 


turėjo rasti daktaro Komočio kabinetą. 

Nemenkai jos nuostabai, durys nebuvo užrakintos; jas 
pastūmusi, pamatė tiesiai prieš save stovinčią moterį. 

— Atsiprašau, mma, daktaro dabar nėra, - truputį su- 
irzusi tarė moteris. - Aš seselė. Gydytojas bus pirmadienį 
popiet. 

— Štai kaip! - atsakė mma Ramotsvė. — Gaila, kad jums 
tenka tvarkytis penktadienio vakarą, kai visi ruošiasi kur 
noIrs eiti. 

Seselė gūžtelėjo pečiais. 

— Su draugu susitiksiu vėliau, jis mane ketina kur nors 
nusivesti. Bet viską, ko reikės pirmadienį, mėgstu suruošti 
prieš savaitgalį. Taip geriau. 

— Daug geriau, - sutiko mma Ramotsvė, mitriai galvoda- 
ma. — Tiesą pasakius, aš nė neketinau ieškoti gydytojo, nes 
nesu ligonė. Suprantate, kadaise Nairobyje aš su juo dirbau. 
Buvau jo palatos seselė. Tik norėjau užeiti pasisveikinti. 

Seselė iškart pasidarė draugiškesnė. 

— Išvirsiu jums arbatos, mma, - pasiūlė ji. - Lauke dar 
karštoka. 

Mma Ramotsvė prisėdo ir palaukė, kol seselė grįžo ne- 
šina arbatiniu. 

— Ar pažįstate kitą daktarą Komotį? —- paklausė ji. — 
Brolį? 

— O taip, - atsakė seselė. - Dažnai jį matome. Mat jis 
čia ateina padėti. Kokius du tris kartus per savaitę. 

Mma Ramotsvė labai lėtai nuleido puodelį. Širdis krūti- 
nėje smarkiau suplakė; ji suprato prisikasusi prie pat mįs- 
lės įminimo, kuris labai lengvai gali išslysti iš rankų. Reikia 
apsimesti abejinga. 

— A, Nairobyje jie irgi taip darydavo, — pasakė ji, lengvai 
numojusi ranka, tarsi kalbėtų apie kokią smulkmeną. - Pa- 
dėdavo vienas kitam. Ligoniai paprastai nė nesusigaudyda- 
vo, kad kalbasi ne su tuo gydytoju. 

Seselė nusijuokė. 

— Čia irgi tas pats, - atsakė ji. - Nežinau, gal ligonių 
atžvilgiu ir nelabai gražu, bet niekas iki šiol nesuprato, kad 
jie yra du. Taigi visi patenkinti. 

Mma Ramotsvė vėl paėmė nuo staliuko puodelį ir pa- 
davė seselei, kad įpiltų dar arbatos. 

— Ojūs? — paklausė ji. - Jūs juos atskiriate? 

Seselė padavė arbatą mma Ramotsvei. 

— Galiu pasakyti štai ką, — tarė ji. - Vienas iš jų geras 
gydytojas, o kitas — beviltiškas. Tas antrasis beveik nieko 
neišmano apie mediciną. Atvirai pasakysiu, neįsivaizduo- 
ju, kaip jam pavyko baigti medicinos mokyklą. 

Mma Ramotsvė pagalvojo: jis ir nebaigė. Bet garsiai ne- 
pasakė. 


Ji pernakvojo Matikenge, stoties viešbutyje, kuris buvo 
triukšmingas ir nepatogus, bet ji vis tiek miegojo gerai, 
kaip visada, kai būdavo baigusi tyrimą. Kitą rytą nuvažiavo 
apsipirkti į „Puikųjį turgų“ ir labai apsidžiaugė pamačiusi 
visą eilę 22 dydžio suknelių, parduodamų su nuolaida. Nu- 
sipirko tris — dviem daugiau, negu tikrai reikėjo, bet jei jau 
esi „Pirmosios moterų seklių agentūros“ savininkė, tai nori 
nenori privalai atitinkamai rengtis. 

Grįžo namo trečią valandą popiet, paskambino dakta- 
rui Maketsiui ir pakvietė tuoj pat atvykti pas ją į kontorą 

sužinoti tyrimo rezultatų. Jis atvažiavo po dešimt minučių 
ir atsisėdo priešingoje stalo pusėje, neramiai krapštydamas 
marškinių rankogalius. 

— Pirmiausia, - paskelbė mma Ramotsvė, - narkotikais 
nė nekvepia. 

Daktaras Maketsis lengviau atsiduso. 

— Dėkui Dievui, - atsiliepė jis. - Tai man kėlė didžiau- 
sią nerimą. 

— Na, - abejodama prakalbo mma Ramotsvė, - neži- 
nau, ar jums patiks tai, ką ketinu papasakoti. 

— Jis neturi diplomo, - išsigando daktaras Maketsis. — 
Teisybė? 

— Vienas iš jų turi, - atsakė mma Ramotsvė. 

Daktaras Maketsis nesuprasdamas susiraukė. 

— Vienas iš jų? 

Mma Ramotsvė patogiau įsitaisė kėdėje kaip žmogus, 
ketinąs atskleisti paslaptį. 

— Kartą gyveno du dvyniai, - pradėjo ji. - Vienas įsto- 
jo į medicinos mokyklą ir tapo gydytoju. Kitas - ne. Tas, 
kuris turėjo diplomą, gavo gydytojo darbą, bet pasidavė 
godumui ir pagalvojo, kad turėti du gydytojo darbus ge- 
riau, negu turėti vieną. Taigi jis įsidarbino dviejose vietose, 
bet dirbo tik po pusę laiko. Kol jis dirbdavo kitoje vietoje, 
jį pavaduodavo brolis - atsimenate, jie dvyniai. Jis vertė- 
si medicinos žiniomis, kurių buvo prisigaudęs iš brolio ir, 
be abejo, brolis jam patardavo, ką daryti. Tai viskas. Štai 
ir visa daktaro Komočio ir jo dvynio brolio iš Mafikengo 


istorija. 

Daktaras Maketsis sėdėjo ir tylėjo. Mma Ramotsvei pa- 
sakojant, jis susiėmė galvą rankomis, ir ši net pagalvojo, 
kad jis tuoj apsiverks. 

— Taigi mūsų ligoninėje dirbo juodu abu, - galiausiai iš- 
tarė daktaras. - Kartais ateidavo mokytasis, o kartais - jo 
dvynys. 

— Taip, - paprastai patvirtino mma Ramotsvė. - Saky- 
kime, tris dienas per savaitę jums dirbo mokytasis brolis, 
o nemokytasis tuo metu vertėsi gydytojo praktika savo 
kabinete prie Mafikengo geležinkelio stoties. Paskui juo- 
du pasikeisdavo vietomis, ir mokytasis, manau, sutvarky- 
davo visus palaidus galus, paliktus brolio, jei taip galima 
pasakyti. 

— Dvi darbo vietos ir tik vienas gydytojo diplomas, — 
sumurmėjo daktaras Maketsis. - Labai seniai nesu girdė- 
jęs tokios sumanios apgavystės. 

— Turiu prisipažinti, mane ji irgi sutrikdė, - tarė mma 
Ramotsvė. - Maniau, kad jau esu prisižiūrėjusi visokiau- 
sių suktybių, bet, kaip matau, kartais dar pasitaiko staig- 
menų. 

Daktaras Maketsis pasitrynė smakrą. 

— Teks pranešti policijai, - pasakė jis. — Bus teismo pro- 
cesas. Privalome apsaugoti žmones nuo tokių nedorėlių. 

— Nebent... - prakalbo mma Ramotsvė. 

Daktaras Maketsis griebėsi šiaudo, kurį ji, atrodo, 
jam tiesė. 

— Gal galite sugalvoti kitą išeitį? - paklausė jis. - Kai 
ši istorija iškils į viešumą, žmonės išsigąs. Jau ir taip yra 


tokių, kurie įkalbinėja pažįstamus nesikreipti į ligoninę. 

Visuomenės sveikatinimo programos, kurias vykdome, 
paremtos žmonių pasitikėjimu - jūs pati tai suprantate. 

— Būtent, - sutiko mma Ramotsvė.- Aš siūlau nu- 
kreipti audrą kitur. Pritariu jums: žmones reikia apsaugoti, 
o daktarą Komotį būtina išbraukti iš registruotų gydytojų 
sąrašo, ar kas ten tokiais atvejais daroma. Bet gal geriau 
viską sutvarkyti svetimame darže. 

— Turite galvoje Mafikengą? 

— Taip, - sutiko mma Ramotsvė. - Juk iš tiesų nusikal- 
timas daromas ten, tad gal leiskime viską išspręsti pietų 
afrikiečiams. Gaborono laikraščiai turbūt net nepaminės 
tokio įvykio. Čionykščiai žmonės tik sužinos, kad daktaras 
Komotis staiga metė darbą, o žmonės dažnai taip elgiasi 
dėl įvairiausių priežasčių. 

— Na, - mąstė daktaras Maketsis, - aš visai nenorėčiau, 
kad ministras tai sužinotų. Nemanau, kad būtų gerai, jei jis 
staiga... kaip čia pasakius?.. susijaudintų. 

— Aišku, kad nebūtų, - užtikrino mma Ramotsvė. — 
Taigi, jums leidus, aš paskambinsiu savo draugui Biliui 
Pilaniui, kuris ten dirba policijos kapitonu. Jis labai apsi- 
džiaugs, gavęs demaskuoti apsimetėlį gydytoją. Bilis mėgs- 
ta sensacingas bylas. 

— Taip ir padarykite, - šypsodamasis pritarė daktaras 
Maketsis. Tai būtų labai subtilus ypač nemalonaus reikalo 
sprendimas, ir jis be galo žavėjosi mma Ramotsvės sugebė- 
jimu taip gudriai viską sutvarkyti. 

— Žinote ką, — tarė jis, - man atrodo, kad nė mano teta 


Močudyje nebūtų išsprendusi šio klausimo geriau už jus. 


238 


Mma Ramotsvė nusišypsojo senam bičiuliui. Gyvenda- 
mas Žmogus gali įsigyti naujų draugų kasmet - geriau pa- 
galvojus, net kas mėnesį, — bet niekas nepakeis tų vaikys- 
tės bičiulių, kurie ir suaugus išlieka artimi. Tokie žmonės 
būna surišti vieni su kitais tarsi plieno lynu. 

Ji ištiesė ranką ir švelniai palietė daktaro Maketsio al- 


kūnę, kaip kartais daro seni draugai, kai nieko nebereikia 


sakyti. 


Dvidešimt pirmas skyrius 


Raganiaus žmona 


Šš Retai važinėjamas dulkėtas kelelis, laužantis automo- 
bilio spyruokles; kalva, akmenų šūsnis, kaip žadėta plane, 
nupieštame pono Čarlio Gotso; o virš galvos nuo vienos 
horizonto pusės iki kitos plyti tuščias dangus, giedantis 
popietės kaitroje. 

Mma Ramotsvė atsargiai vairavo baltąjį furgonėlį, ap- 
važiuodama akmenis, galinčius sudraskyti automobilio 
apačią, ir spėliodama, kodėl šiuo keliu niekas nevažiuoja. 
Negyva šalis: nei galvijų, nei ožkų, tik krūmai ir nususę 
dygliuoti medeliai. Atrodė nesuprantama, kodėl kas nors 
norėtų čia apsigyventi — toli nuo kaimo, nuo visų žmonių. 
Negyva šalis. 

Staiga ji pastebėjo namą, paslėptą medžių, beveik pri- 
dengtą kalvos šešėlio. Tai buvo plika tradicinės statybos 
trobelė iš žemių rudomis purvo sienomis, su keliais bestik- 
liais langeliais, kiemą juosė tvora iki kelių. Kadaise, labai 

seniai, buvęs savininkas ištapė sienas piešiniais, bet laikas 
ir apsileidimas juos nutrynė, beliko tik vaiduokliai. 

Ji pasistatė furgonėlį ir sulaikė kvapą. Jai yra tekę suim- 
ti sukčius, tramdyti pavydžias žmonas, net atlaikyti pono 
Gotso spaudimą, bet šis susitikimas bus visai kitoks. Čia ji 
susitiks su paties blogio įsikūnijimu, tamsos širdimi, gėdos 
šaknimi. Šis žmogus, nepaisant visų jo užkeikimų ir vapa- 
lionių, yra žmogžudys. 

Ji atidarė dureles ir išlipo iš furgonėlio. Saulė buvo paki- 
lusi aukštai, jos kaitra gildė odą. Ji buvo atvažiavusi per toli 
į vakarus, visai prie Kalahario, ir dėl to darėsi dar nesma- 
giau. Tai ne ta jauki šalis, kurioje ji užaugo; čia driekiasi 
negailestingoji Afrika, bevandenė žemė. 

Ji pradėjo eiti trobelės link ir iškart pajuto, kad ją ste- 
bi. Jokio judesio nebuvo matyti, tačiau juto į save iš būsto 
vidaus įsmeigtas akis. Priėjusi sieną, ji sustojo, kaip liepė 
senieji papročiai, ir garsiai sušuko, pranešdama apie savo 
atvykimą. 

— Man labai karšta, — šūktelėjo ji. - Noriu gerti. 

Iš trobelės niekas neatsakė, bet kairėje pusėje, tarp 
krūmų, kažkas sušlamėjo. Ji atsigręžė, jausdamasi beveik 
setotojane, raginiu sprandu stūmė mažutėlaitį grobį, kaž- 
kokį vabzdį, veikiausiai padvėsusį iš troškulio. Mažytės ka- 
tastrofos, mažytės pergalės; visai kaip mūsų, pagalvojo ji: 
žvelgiant iš aukštai, mes irgi atrodome kaip tas setotojane. 

— Mma? 

Ji staiga atsigręžė. Tarpduryje stovėjo moteris, šluosty- 


damasi rankas skuduru. 

Mma Ramotsvė įžengė į tuščią vartelių ertmę, paliktą 
tvoroje. 

— Dumela mma, - pasisveikino ji. - Aš esu mma Ra- 
motsvė. 

Moteris linktelėjo. 

— Eee. Aš mma Notši. 
baigianti šeštą dešimtį, segėjo ilgą sijoną, kokius mėgsta 
hererų genties moterys; bet ji nebuvo kilusi iš hererų — tai 
aiškiai matyti. 

— Atvykau pas jūsų vyrą, - tarė ji. - Noriu jo kai ko pa- 
prašyti. 

Moteris išėjo iš šešėlio ir atsistojo greta mma Ramot- 
svės, trikdančiu žvilgsniu įsisiurbė jai į akis. 

— Jūs kai ko atvykote? Norite iš jo kai ką nusipirkti? 

Mma Ramotsvė linktelėjo. 

— Girdėjau, kad jis labai geras gydytojas. Aš turiu ne- 
malonumų per kitą moterį. Ji siekia iš manęs atimti vyrą, ir 
man reikia ko nors, kas ją sustabdytų. 

Vyresnioji moteris nusišypsojo. 

— Jis galės jums padėti. Tikriausiai ką nors turės. Bet 
dabar jo nėra. Iki šeštadienio bus Lobatsėje. Jums teks at- 
važiuoti kada nors vėliau. 

Mma Ramotsvė atsiduso. 

— Kelionė buvo ilga, aš labai ištroškau. Sese, ar turi 
vandens? 


kol atsigersi. 

Kambarys buvo mažas, jame stovėjo tik suklypęs stalas ir 
dvi kėdės. Kampe buvo matyti tradicinė pintinė grūdams 
laikyti ir aplamdyta skardinė dėžė. Mma Ramotsvė atsisė- 
do ant vienos iš kėdžių, o moteriškė atnešė baltą emaliuotą 
puodelį su vandeniu ir padavė viešniai. Vanduo nebuvo la- 
bai šviežias, bet mma Ramotsvė dėkinga išgėrė. 

Atsigėrusi pastatė puodelį ant stalo ir pažvelgė į šei- 
mininkę. 

— Jau sakiau, kad atvykau ne šiaip sau. Bet dar noriu 
tave dėl kai ko įspėti. 

Moteris lėtai atsisėdo ant antros kėdės. 

— Mane įspėti? 

— Taip, - linktelėjo mma Ramotsvė. - Aš esu mašinin- 
kė. Žinai, kas tai yra? 

Moteris linktelėjo galva. 

— Dirbu policijoje, - toliau pasakojo mma Ramot- 
svė. — Ir neseniai turėjau perrašyti dokumentą, susijusį su 
tavo vyru. Policijai žinoma, kad jis nužudė tą berniuką iš 
Katsanos. Jie žino, kad tai tavo vyras jį pagrobė ir užmušė, 
norėdamas pagaminti »muti. Netrukus jie suims tavo vyrą, 
o paskui jį pakars. Atvažiavau tavęs įspėti, kad tave irgi pa- 
kars, nes kalba, kad esi prie to prisidėjusi. Sako, pagelbėjai 
jam nužudyti vaiką. Aš manau, kad moterų karti negalima. 
Todėl atvykau pasakyti, kad galėtum greitai užkirsti viskam 
kelią, jei drauge su manimi nuvyktum į policiją ir papasako- 
tum, kaip ten buvo. Jie tavimi patikės, ir tada būsi išgelbėta. 
Kitaip netrukus mirsi. Manau, po kokio mėnesio. 

Ji nutilo. Moteriškė paleido iš rankų skudurą, kurį buvo 
atsinešusi, ir spoksojo į ją plačiai išplėstomis akimis. Mma 

Ramotsvė pajuto pažįstamą baimės dvelksmą — gaižų, 
rūgštų kvapą, kuris, žmonėms išsigandus, garuoja jiems 
pro odą; tvankiame kambario ore jis buvo labai aiškiai 
užuodžiamas. 

— Ar supratai, ką sakiau? — pasiteiravo ji. 

Raganiaus žmona užsimerkė. 

— Aš nežudžiau to vaiko. 

— Žinau, — sutiko mma Ramotsvė. - Moterys niekada 
nedaro tokių dalykų. Bet policininkams tai nė kiek nerūpi. 
Jie turi įrodymų prieš tave, o vyriausybė irgi nori jus pa- 
karti. Iš pradžių tavo vyrą, o paskui tave. Suprantate, jiems 
labai nepatinka raganavimas. Jie jo gėdijasi. Mano, kad tai 
nešiuolaikiška. 

— Bet vaikas gyvas, - sumurmėjo moteris. - Jis ganyk- 
loje, mano vyras jį ten nuvežė. Jis dirba. Vaikas gyvas. 


Mma Ramotsvė atidarė dureles, leido moteriai atsisėsti ir 
netrukus jas užtrenkė. Apėjusi furgonėlį, atsidarė vairuo- 
tojo dureles ir įsitaisė ant sėdynės. Saulė buvo ją baisiai 
įkaitinusi — karštis degino net per suknelės audeklą, - bet į 
skausmą ji nekreipė dėmesio. Svarbiausia — nuvažiuoti kur 
reikia; moteris sakė, kad kelionė truks keturias valandas. 
Buvo jau pirma valanda. Ganykloje jos bus prieš pat saulė- 
lydį ir tuoj pat reikės važiuoti atgal. Jei kelias bus toks blo- 
gas, kad teks pasilikti nakvynei, ką gi - permiegos furgono 
gale. Kad tik surastų berniuką. 

Važiavo tylėdamos. Moteriškė mėgino kalbėti, bet mma 
Ramotsvė jai neatsakė. Ji neturėjo ko pasakyti tai moteriai; 
nenorėjo su ja kalbėti. 

— Tu niekam tikusi moteris, - galiausiai tarė raganiaus 
žmona. - Nekalbi su manimi. Mėginu tave kalbinti, bet 
tu neatsakai. Turbūt manai, kad esi geresnė už mane, ar 
ne taip? 

Mma Ramotsvė truputį pasisuko į kaimynę. 

— Tu baisiai išsigandai, ir tik todėl man rodai, kur rasti 
vaiką. Ne dėl to, kad norėtum jį grąžinti tėvams. Tau tai 
nė kiek nerūpi, ar ne? Esi bloga moteris, ir aš įspėju: jei 
policininkai sužinos, kad judu su vyru ir toliau užsiimate 
raganavimu, jie atvažiuos ir jus suims. O jei ne, tai aš pa- 
sistengsiu, kad tai padarytų mano draugai Gaborone. Ar 
supranti, ką sakau? 

Laikas ėjo. Kelionė buvo sunki — per atvirus sausringus 
plotus, vos įžiūrimais keleliais, - kol galiausiai tolumoje 
subolavo statinių tvora ir išniro medžių guoteliai, supantys 
porą lūšnų. 

— Štai toji ganykla, — parodė moteris. — Ją prižiūri du 
basarvai — vyras ir moteris, o berniukas jiems dirba. 

— Kaip jie jį čia išlaiko? — paklausė mma Ramotsvė. — 
Kaip gali žinoti, kad jis nepabėgs? 

— Apsidairyk, - pasiūlė moteris. - Matai, kokia atkam- 
pi ši vieta. Vaikas nespės toli nubėgti, basarvai jį sugaus. 

Mma Ramotsvė staiga prisiminė dar kai ką. Kaulelis! Jei 
berniukas gyvas, iš kur tas kaulelis? 

— Vienas žmogus Gaborone nusipirko iš tavo vyro kau- 
lą, - tarė ji. —- Kur jis jį gavo? 

Moteris pašaipiai ją nužvelgė. 

— Johanesburge daug kas pardavinėja kaulus. Ar neži- 


nojai? Visai nebrangiai. 

Basarvai sėdėjo ant akmenų prie vienos iš lūšnų ir valgė 
tirštą košę. Abu buvo smulkučiai, išdžiūvę, plačiomis me- 
džiotojų akimis, kuriomis sužiuro į atvykėles. Vyras pakilo 
nuo akmens ir pasveikino raganiaus žmoną. 

— Galvijai gerai laikosi? — griežtai paklausė ji. 

Vyras keistai caktelėjo liežuviu. 

— Gerai. Nė vienas nepadvėsė. Štai ši karvė duoda daug 
pieno. 

Žodžiai, kuriuos jis tarė, priklausė setsvana kalbai, ta- 
čiau teko gerai įtempti ausis, kad viską suprastum. Tas vy- 
ras kalbėjo švilpiančiu, klaksinčiu Kalahario balsu. 

— Kur berniukas? - piktai paklausė moteris. 

— Ana ten, — atsakė vyras. — Žiūrėk. 

Tik tada jos pamatė berniuką, stovintį prie krūmokšnio 
ir nedrąsiai žiūrintį į jas. Purviną mažą berniūkštį suplyšu- 
siomis kelnėmis, rankoje laikantį lazdą. 

— Eikš čia, - pašaukė jį raganiaus žmona. - Ateik. 

Berniukas priėjo, nepakeldamas akių nuo žemės. Ant jo 
dilbio buvo matyti storas randas, ir mma Ramotsvė iškart 
suprato, nuo ko jis. Vaiko ranką buvo perkirtęs rimbas, 
sjambok. 

Ji ištiesė ranką ir uždėjo ją vaikui ant peties. 

— Kuo tu vardu? - švelniai paklausė ji. - Ar tu mokyto- 
jo sūnus iš Katsanos kaimo? 

Berniukas sudrebėjo, bet pamatė jos rūpestingas akis 
ir prabilo: 

— Taip, tai aš. Dabar dirbu čia. Šitie žmonės man liepė 


prižiūrėti galvijus. 

— Šitas žmogus tave mušė? — pašnibždomis paklausė 
mma Ramotsvė. - Ar mušė? 

— Visą laiką, - atsakė vaikas. - Sakė, kad jei pabėgsiu, 
jis atras mane krūmynuose ir kiaurai persmeigs nusmai- 
lintu pagaliu. 

— Dabar tau niekas nebegresia, - nuramino vaiką mma 
Ramotsvė. —- Važiuosi su manimi. Tuojau pat. Eik priešais 
mane. Aš tave apginsiu. 

Berniukas dirstelėjo į basarvus ir pradėjo eiti furgo- 
no link. 

— Eik, eik, - paragino mma Ramotsvė. - Aš irgi ateinu. 

Ji pasodino jį keleivio vietoje ir uždarė dureles. Raga- 
niaus Žmona pašaukė ją: 

— Truputį palaukite. Noriu dar pakalbėti apie galvijus. 
Tada galėsime važiuoti. 

Mma Ramotsvė nuėjo prie vairuotojo durelių ir įlipo į 
furgoną. 

— Palauk, - šūktelėjo moteris. — Aš greitai. 

Mma Ramotsvė palinko į priekį ir įjungė variklį. Tada 
perjungė pavarą, pasuko vairą ir paspaudė greičio pedalą. 
Moteriškė kažką sušuko ir ėmė bėgti prie furgono, bet ne- 
trukus ją užstojo dulkių debesis, ji užkliuvo ir parpuolė. 

Mma Ramotsvė atsigręžė į šalia sėdintį berniuką, kuris 
atrodė išsigandęs ir sutrikęs. 

— Dabar parvešiu tave namo, - paaiškino ji. - Kelio- 
nė bus ilga, man atrodo, jau greitai teks kur nors sustoti 
pernakvoti. Bet rytą keliausime toliau, ir tada jau nebebus 


labai toli. 

Po valandos ji sustojo prie išdžiūvusios upės vagos. Jie 
buvo visiškai vieni, nakties tamsoje nešvietė net tolimos 
galvijų ganyklos piemenų laužas. Ant jų liejosi tik žvaigž- 
džių šviesa - belaikė, sidabrinė, apgaubusi miegančio 
berniuko figūrėlę: susisupęs į maišą, kurį mma Ramotsvė 
turėjo įsimetusi bagažinėje, pasidėjęs galvą ant rankos, jis 
lygiai alsavo, įdėjęs rankutę į jos ranką, o ji pati atmerkto- 
mis akimis žvelgė į nakties dangų, kol begalinė jo didybė 


švelniai užliūliavo ir ją. 


Rytojaus dieną Katsanos kaimo mokytojas pažvelgė pro 
savo trobos langą ir pamatė, kad į jo kiemą įvažiavęs susto- 
jo mažas baltas furgonėlis. Matė, kaip iš jo išlipo moteris 
ir vaikas — kam čia tas vaikas? — gal tai mama, kažin kodėl 
atvežusi pas jį savo vaiką? 

Jis išėjo į kiemą ir rado moterį stovinčią prie žemos 
tvoros. 

— Jūs mokytojas, rra? 

— Aš mokytojas, mma. Gal galiu kuo nors jums padėti? 

Ji nusigręžė į furgoną ir davė ženklą viduje sėdinčiam 
vaikui. Durys atsidarė, ir išlipo jo sūnus. Mokytojas garsiai 
sukliko, puolė bėgti, tik staiga sustojo ir pažvelgė į mma 
Ramotsvę tarsi laukdamas patvirtinimo. Ji linktelėjo, ir jis 
vėl leidosi bėgti, kone griūdamas, pametęs nesuvarstytą 
batą, trokšdamas greičiau apglėbti savo sūnų ir tvirtai jį 
suspausti, garsiai, padrikai šaukdamas iš džiaugsmo, kad jį 
išgirstų visas kaimas, visas pasaulis. 

Mma Ramotsvė grįžo prie furgonėlio, nenorėdama 


trukdyti artimųjų susitikimo. Ji verkė —- apraudojo ir savo 

vaikelį, prisiminė mažulytę rankutę, kuri tokią trumpą 
akimirką tebuvo įsikibusi į jos ranką, stengdamasi laikytis 
keisto pasaulio, be galo greitai nykstančio iš akių. Afrikoje 
tiek daug skausmo, kad kartais kyla pagunda paprasčiau- 
siai gūžtelėti pečiais ir nueiti sau. Bet taip negalima, pama- 
nė ji. Tiesiog negalima. 


Dvidešimt antras skyrius 


Ponas J. L. B. Matekonis 


KSS Net tokią patikimą mašinėlę, kaip mažasis baltasis fur- 
gonas, kuris nesiskųsdamas pukšėjo mylia po mylios, ga- 
liausiai įveikė dulkės. Keliaujant į ganyklą, baltasis furgo- 
nėlis nesiskundė, bet dabar, grįžus į miestą, pradėjo kuksė- 
ti. Dulkės, ne kas kita. 

Ji paskambino į „Tlokvengo kelio greituosius automo- 
bilius“; neketino trukdyti pono J. L. B. Matekonio, bet sek- 
retorė buvo išėjusi pietauti, ir jis atsiliepė pats. Nėra ko 
jaudintis, pasakė jis. Rytojaus dieną, šeštadienį, jis užeis 
apžiūrėti baltojo furgonėlio, ir gal pavyks čia pat vietoje, 
Zebrų plente, jį sutaisyti. 

— Abejoju, — atsiliepė mma Ramotsvė. - Furgonas se- 
nas. Jis kaip sena karvė, ir, man rodos, teks jį netrukus 
parduoti. 

— Neteks, - nesutiko ponas J. L. B. Matekonis. - Viską 
galima pataisyti. Viską. 

Net širdį, plyšusią perpus? - pagalvojo, baigęs kalbėti. 
Ar galima ją sutaisyti? Gal profesorius Barnardas* Keip- 
taune mokėtų išgydyti žmogų, kurio širdis iš vienišumo 
prakaituoja krauju? 


Tą rytą mma Ramotsvė nuėjo į parduotuves. Šeštadienio 
rytmečiai jai buvo svarbūs; šeštadieniais ji važiuodavo į 
prekybos centrą, ten pirkdavo maisto, o iš moterų, įsitai- 
siusių ant šaligatvio priešais vaistinę - daržovių. Paskui ei- 
davo į „Prezidento“ viešbutį su draugais gerti kavos; tada 
namo - išgerti pusę stiklinės „Liūto“ alaus, sėdint veran- 
doje ir skaitant laikraštį. Privačiai seklei labai svarbu ati- 
džiai sekti laikraščius ir įsiminti juose aprašytus faktus. 
Viskas galėjo praversti, net besikartojančios politikų kal- 
bos ir bažnytiniai skelbimai. Niekada negali iš anksto žino- 
ti, kada prireiks kokios smulkmenos. 

Jei paprašytum mma Ramotsvę išvardyti, pavyzdžiui, 
nuteistų ir įkalintų deimantų kontrabandininkų vardus, 
prašom: Arčis Mofobė, Piksas Ngubė, Molsas Mobo- 
lė ir Džordžas Ekscelencija Tambė. Ji perskaitė jų teismo 
procesų aprašymus ir žinojo, koks kiekvienam teko nuo- 
sprendis. Šešeri metai, šešeri metai, dešimt metų ir aštuoni 
mėnesiai. Viskas perskaityta ir įsiminta. 

O kam priklauso „Nebereikia laukti mėsinė Senajame 
Naledyje? Na žinoma, Godfriui Potovaniui. Ji prisiminė 
nuotrauką laikraštyje: Godfris stovi priešais naująją mėsi- 
nę su žemės ūkio ministru. O kodėl ministras pas jį atvy- 


* Christian Barnard — kardiochirurgas, atlikęs pirmąją pasaulyje širdies 
persodinimo operaciją. 

ko? Todėl, kad jo žmona Modela yra vienos iš Potovanių 
žmonos - tos, kuri sukėlė baisiausią triukšmą Stokso Lo- 
finalės vestuvėse, - pusseserė. Štai kodėl. Mma Ramotsvė 
negalėjo suprasti žmonių, kuriems tokie dalykai nerūpi. 
Kaip galima gyventi tokiame mieste kaip Gaboronas ir ne- 
norėti žinoti, ką veikia visi jo gyventojai, net jei profesija ir 
neverčia to daryti? 


Jis atvažiavo tuoj po keturių mėlynu garažui priklausančiu 
pikapu su užrašu „Tlokvengo kelio greitieji automobiliai“ 
ant šono. Vilkėjo mechaniko kombinezonu, kuris buvo 
švarutėlaitis ir dailiai išlygintas. Ji parodė baltąjį furgonėlį, 
pastatytą prie namo, ir jis išrito iš savo automobilio didžiu- 
lį domkratą. 

— Išvirsiu tau arbatos, - pasakė ji. —- Galėsi išgerti, ap- 
žiūrinėdamas furgoną. 

Ji stebėjo jį pro langą. Matė, kaip jis atidarė variklio 
gaubtą ir pakaukšėjo į jo dalis. Matė, kaip įsliuogė į vairuo- 
tojo vietą ir įjungė variklį; šis pakosėjo, papukšėjo ir ga- 
liausiai užgeso. Matė, kaip jis kažką išėmė iš variklio - kaž- 
kokį didelį daiktą, prie kurio buvo prijungta daug laidų ir 
žarnelių. Veikiausiai tai ir bus furgonėlio širdis; ištikimoji 
jo širdis, kuri iki šiol plakė taip patikimai ir ritmingai, bet 
dabar, iškelta į paviršių, atrodė pasigailėtina. 

Ponas J. L. B. Matekonis vaikštinėjo tarp savo pikapo ir 
furgonėlio. Į lauką buvo išnešti du puodeliai arbatos, paskui 
dar trečias, nes popietė buvo karšta. Tada mma Ramotsvė 
nuėjo į virtuvę, užkaitė virti daržoves ir palaistė gėles, au- 


gančias ant palangės. Temo, dangus nusidažė aukso dry- 

žiais. Tai jos mėgstamiausia dienos valanda, kai paukščiai 
ima šokinėti ir suktis ratais, pradeda čirkšti naktiniai vabz- 
džiai. Švelnioje prieblandoje namo grįžta galvijai, prie tro- 
belių spragsi ir liepsnoja ugnis, užkurta virti vakarienei. 

Ji nuėjo pažiūrėti, ar ponui J. L. B. Matekoniui užtenka 
šviesos. Jis stovėjo prie baltojo furgonėlio ir šluostėsi ran- 
kas pakulų kuokštu. 

— Turėtų būti gerai, - pasakė. - Paderinau variklį, da- 
bar jis puikiausiai veikia. Dūzgia kaip bitė. 

Ji iš džiaugsmo suplojo rankomis. 

— O aš jau maniau, kad teks jį išvežti į sąvarty- 
ną, —- tarė. 

Jis nusijuokė. 

— Juk sakiau, kad viską galima sutaisyti. Net seną fur- 
gonėlį. 

Jis įėjo į vidų jai įkandin. Ji įpylė jam alaus, ir abu nuėjo 
atsisėsti į jos mėgstamiausią vietą —- verandoje, prie bugen- 
vilijos. Netoliese, pas kaimynus, grojo muzika - tradicinė, 
miestiška, ritminga. 

Saulė nusileido, sutemo. Jis sėdėjo šalia jos jaukioje tam- 
soje ir abu patenkinti klausėsi, kaip Afrika ruošiasi miego- 
ti. Kažkur sulojo šuo; suūžė ir vėl nutilo pravažiuojančio 
automobilio variklis; dvelktelėjo vėjelis — šiltas, dulkėtas, 
atsiduodantis dygliuotais krūmokšniais. 

Tamsoje jis žvelgė į ją, moterį, kuri jam buvo viskas — 
motina, Afrika, išmintis, supratimas, gardus maistas, mo- 
liūgai, vištiena, saldus galvijų alsavimas, baltas dangus 
viršum beribių, beribių krūmynų ir žirafa, kuri rauda, do- 
vanodama ašaras moterų krepšiams papuošti; o Botsvana, 


mano šalie, mano gimtine. 


253 


Taip jis mąstė. Bet kaip galėtų jai tą išsakyti? Kaskart, 
kai mėgindavo išreikšti, kas prisikaupė širdyje, pajusdavo, 
kad žodžiai tam visiškai netinka. Mechanikas negali būti 
poetas, pagalvojo jis, taip jau yra, ir viskas. Todėl pasakė 
paprastai: 

— Aš labai džiaugiuosi, kad pataisiau tavo furgoną. Būtų 
labai gaila, jei kas nors būtų tau pamelavęs, pasakęs, kad 
jo taisyti nebeverta. Tarp mechanikų tokių žmonių pa- 
sitaiko. 

— Žinau, - atsiliepė mma Ramotsvė. — Bet tu ne toks. 

Jis nieko neatsakė. Kartais žmogus tiesiog privalo pra- 
kalbėti, nes kitaip visą gyvenimą gailėsis. Bet kiekvieną 
kartą, kai tik pamėgindavo prabilti apie tai, kas jo širdyje, 
patirdavo nesėkmę. Jau buvo prašęs jos tekėti už jo, ir ne 
kažin kas iš to išėjo. Jis buvo nekokios nuomonės apie save, 
bent jau kalbėdamas su žmonėmis; automobiliai, aišku, yra 
visai kas kita. 

— Man taip gera sėdėti su tavimi... 

Ji pasisuko į jį. 

— Ką tu sakei? 

— Sakiau, būk gera, mma Ramotsve, tekėk už manęs. 
Aš tiktai ponas J. L. B. Matekonis, ir tiek, bet labai prašau, 
tekėk už manęs ir padaryk mane laimingą. 


— Zinoma, - atsakė mma Ramotsvė. 

